
Susijaudinusi minia suvilnijo, kai pasigirdo melodin- 
gas senosios Vestminsterio katedros varpų skambėjimas 
Gerai nusiteikęs tvirtas policininkas stūmė atgal į mi- 
ia pačius nekantriausius žiūrovus, stengdamasis palikti 
laisvą praėjim „vestuvinei procesijai Laikraščių fotografai 
r kind“ KAU ;. operatorįji lenktyniavo, kag užsiims ge- 
resnę vietą prie katedirūs durų. K 
Siltos pavasario saulės sialnonė Jam alata nusidriekė 
„ nuo Viktorijos galvės kampo beveik iki Vaitholo. Vestuvių 
flinksmybėje yra katkas užkrečiamo, šypsojosi net autobu- 
sų vairuotojai, atsarga; vairuodami savo gremėzdiškas ma- 
inas siauromis policininkų minioje padarytais koridoriais 
Taip, tai buvo bene pačios įžymiausios sezono vestu- 


" Šimtai moterų užtvindė gatvę, norėdamos bent akies 
krašteliu vamatyti Vioketą Blein. kurios kone tobulas ang- 
liškas 870= 4 taip būtų paskatinęs iliustruotų žurnalų 
redaktorius IE. 155 nuotraukas pirmuosiuose puslapiuo- 
e, net jei ji IT Dtbū,, sero Rodžerio Bleino, garsaus finan- 
Lininko, SityJ“ VAŲ Vaaamo "bankininku" Bleinu, duktė. 

Tačiau minią sudarė ne vienos moterys Čia galėjai su- 
tikti ir nuobodžiaujantį direktorių, ir varganą kontoros kel- 
niatrynį, nors trumpam užmiršusį savo kasdieninius rū- 
pesčius ir atsidavusį romantinėms svajonėms, kurioms nie- 
kada nebuvo lemta išsipildyti Aišku, čia nestigo ir visur 
esančių landžiųjų paauglių - kontorų pasiuntinukų. sutū- 
pusių ant turėklų, užsikorusių ant namų atbrailų ir abe- 
jingai gliaudančių žemės riešutus, kurių lukštai krito ant 
apačioje stovinčių Žmonių galvų. 

Per mihią vėl nuvilnijo šurmulys. Išsičiustijęs pajau- 
nys su fraku ir baltais getrais nuskubėjo policijos minio- 
je padarytu praėjimu iki vartų ir ten visai be reikalo pra- 
dėjo diskusiją su policijos seržantu. Solidus pareigūnas, 
kuriam tokios scenos buvo ne naujiena, rimtai užtikrino, 
jaunuolį, kad viskas gerai Pajaunys pasitaisė gvazdikgą 
atlape ir oriai sugrįžo prie katedros Atrodė, kaip žmogus, 
deramai atlikęš savo pareigą. Ji palydėję ŽiCdi veėrtuian- 

čių Žvilgsnių. J / 

- Koks gražų lėlis, ar ne7 - sukikeno mergina iš minios 
Jaunuolis išraudo, o paskui susiraukė kai tuos žodžius 
palydėjo aplinkinių juokas. 

Katedra buvo pilna žmonių, puošniau negu lauke apsi- 
rengusių, tačiau nusiteikusių nemažiau kritiškai 

Seras Rodžeris ir jo dukra buvo laukiami svečiai dau- 
gelyje žinomų namų - tėvas ne tik dėl savo turto, bet ir - 
stačiokiško geraširdiškumo, o mergina dėl gyvo būdo * 
grožio, kurį dar paryškino viskas, ką tik galim syti už 
pinigus „ 

Jos jaunikis Adrianas Stylis buvo bę;** T0ManLšką 
figūra. Atrodė, kad dievai apdovanoi“ M/'iskuo, kuo tik 
įmanoma. Aukštas, lieknas, plačia“ stis | kaip niekas kį. 

tas buvo tinkama pora žaviajai nuotakai. Ryškūs veido 
bruožai, tvirtai sučiauptos lūpos ir valdingas smakras su- 
teikė jam net rūstumo, tačiau šį įspūdį švelnino malonus 
pilkų akių žvilgsnis. 

Adrianas buvo našlaitis. Jo tėvas, senas sero Rodžerio 
Bleino draugas, paliko sūnui tik tiek pinigų. kad jų vos 
pakako suteikti jam gerą išsilavinimą - iš pradžių privile- 
gijuotame Marlboro koledže, po to Kembridžo universitete. 
Tačiau jis sūnui paliko dar kai ką, vertingesnį už pinigus - 
"bankininko" Bleino palankumą. 

Jei seras Rodžeris ką nors darė, tai darė iki galo, nesu- 
stodamas pusiaukelėje. Draugo pasitikėjimo jis pasistengė 
neapvilti Jaunasis Adrianas savo atostogas leido Lankas- 
teryje, kur našlys seras Rodžeris gyveno su dukra Violeta, 
kurią uoliai prižiūrėjo guvernantė kartu su energinga ūk- 
vede. 

"Bankininkas" Bleinas „»astebėjo, kad Adrianas labai 
gabus skaičiams. Rodžeris Bleinas savo banko valdymą jau 
seniai buvo perdavęs kitiems, nors pravardė išliko, o pats 
leidosi į dar platesnį finansinį okeaną. Jis mielai aiškino 
Adrianui apie visus ten slypinčius sunkumus ir pavojus. 
Rezultatas buvo toks, kokio ir reikėjo laukti: Adrianas, glo- 
bėjui neprieštaraujant, paliko Kembridžą ir tapo sero Rod- 
žerio patikėtiniu ir padėjėju, o štai dabar ruošėsi tapti ir jo 
žentu. Vestuvių išvakarėse seras Rodžeris dar kartą nuste- 
bino ir nudžiugino jaunuosius, įteikdamas jiems raštą, ku- 
riuo dvidešimtpenkiamečiui Adrianui suteikiama garbė tapti 
jo partneriu. 

Taigi nieko nuostabaus, kad Adrianas nuo zakristijos 
pusės žvelgdamas į pilną žmonių katedrą jautėsi laimin- 
gas. Juk jis ne tik veda gražią merginą, bet ir tampa vos ve 

visame pasaulyje savo turtais ir sąžiningumu pagarsėjusio 
žmogaus partneriu. Jaunas, sveikas, turtingas, įsimylėjęs - 
ko dar bereikia laimei? 

Senasis Piteris Grutas, garsiosios Grutų firmos galva, 
atvyko į vestuves kartu su kitais žymiausiais Sičio žmo- 
nėmis, norėdamas tuo pareikšti pagarbą serui Rodžeriui 
Sugavęs linksmą, atvirą jaunojo Adriano žvilgsnį, jis jam 
geraširdiškai nusišypsojo. 

Pasigirdo sveikinimo šūksniai ir ceremonimeistras nus- 
kubėjo pasitikti jaunosios. 

Adrianas su pajauniu nuėjo altoriaus link. Choristai 
atsivertė naują knygų puslapį, pamaldas laikantis dvasiš- 
kis atsistojo į savo vietą ir sunėrė rankas vargonininkas 
užgrojo žinomą vestuvinę melodiją. 

Prie katedros vartų pričiuožė didelis puošnus automo- 
bilis ir sustojo. 

Minia suūžė, kai iš automobilio išlipusi jaunoji įsikibo 
tėvui į parankę ir abu iš lėto ėmė eiti prie katedros durų. 

Kinokronikos operatoriai iš visų pusių filmavo įžymią- 
ją porą, laikraščių fotografai spragsėjo fotoaparatais - taip 
gimė nuotraukos “Jaunoji eina į katedrą“. 

Staiga ceremoniją stebinčios moterys išsigandusios aik- 
telėjo, o vyrai ištempė kaklus, norėdami pamatyti, kas gi 
atsitiko. 

Seras Rodžeris stabtelėjo, susiūbavo ir bejėgiškai sus- 
muko ant grindinio. 

Violeta šūktelėjusi pasilenkė prie tėvo. Netrukus šalia 
jos atsidūrė ir Adrianas, kuriam spėjo pranešti, kad kaž- 
kas atsitiko. 

- Vargšelis. - tarė moteriškė su prijuoste, ką tik išlin- 
dusi iš kiemsargio kambarėlio gretimame name. - Vargše- 

lis, jis nepratęs prie tokių dalykų. O aš apvesdinau jau pen- 
kis savo vaikus, aišku, ne taip prašmatniai, ir suprantu jį- 
Nieko, jis tuoj atsigaus 

Tačiau policijos seržantas, kuris prišoko prie sero Rod- 
žerio beveik iš karto, kai tik šis parkrito, suprato, kad jis 
jau niekad nebeatsigaus 

Ramus vyriškis su nekrintančiais į akis drabužiais pra- 
siskverbė pro minią ir priklaupė prie sero Rodžerio. 

Seržantas parodė jam nedidelę žaizdą sero Rodžerio 
smilkinyje. 

- Jį nušovė! - sumurmėjo jis. 

Užmeteęs nosinę ant lavono veido, jis atsikėlė ir rankos 
mostu pasikvietęs policininką kažką jam sužnibždėjo. 

Viskas įvyko taip greitai, kad žiūrovai kaip reikiant 
nesuprato, kas gi čia atsitiko, nors jau ir minioje sklandė 
gandas, kad seras Džonas mirė ne savo mirtimi 

Lavoną įnešė į katedrą. Žmogus su nekrintančiais į akis 
drabužiais ir keli jo kolegos zujo tai šen, tai ten. 

Net visko matę reporteriai ir fotografai išsigandę ir nus- 
tebę Žvilgčiojo vieni į kitus. Tačiau pirmasis šokas greit 
praėjo, po akimirkos jie jau išsilakstė ir susėdę į taksi išva- 
žinėjo į savo redakcijas. Vakariniuose laikraščiuose sumir- 
gėjo riebios antraštės: 


ŽMOGŽUDYSTĖ VEST ENDE PER PAČIAS VESTU- 
VES 

Nušautas seras Rodžeris Bleinas 

STEBINANTI NUSIKALTIMO PASLAPTIS 

Begarsis pistoletas? 

Šūvio niekas negirdėjo 

Policija aklavietėje 

Seras Čarlzas Meriveilas susijaudinęs vaikščiojo po sa- 
vo kabinetą Skotlendjarde. 

Per daugelį metų, kai jis vadovavo geriausiam ir pati- 
kimiausiam Kriminalinių tyrimų departamento skyriui, jis 
dar nė karto nebuvo atsidūręs tokioje sunkioje padėtyje. 

Jo telefonas skambėjo be paliovos. 

Skambino net pats premjeras, taip pat užsienio reikalų 
ministras, o jam įkandin ir vidaus reikalų ministras, kuris 
labai atvirai pareiškė savo nuomonę apie policijos veiks- 
mus Net policijos komisaras, jo tiesioginis viršininkas, nors 
ir suprato padėties sunkumą ir užjautė jį, tačiau irgi neslė- 
pė susirūpinimo. Juk viena iš svarbiausių Meriveilo sky- 
riaus pareigų buvo užtikrinti žymių Žmonių saugumą, o 
sero Rodžerio Bleino paslaugos valstybei Pirmojo pasauli- 
nio karo sukeltos finansinės krizės metu leido ir jį priskirti 
šiai kategorijai 

Seklys-inspektorius Simsas sėdėjo šalia Meriveilo rašo- 
mojo stalo ir žiūrėjo į savo šefą. Jis turėjo retą Dievo dova- 
ną - mokėjo patylėti, kai reikia, o tai daug svarbiau, negu 
mokėti kad ir gražiausiai kalbėti. 

Pagaliau seras Čarlzas atgavo savitvardą, kurią jis šiaip 
jau retai prarasdavo. Jis atsisėdo už stalo, užsidegė cigare- 
tę ir pasiūlė užsirūkyti Simsui, kuris per ilgus bendro dar- 
bo metus jam tapo draugu. 

- Kai kam atrodo, kad mes antžmogiai - pradėjo jis, bet 
telefonas vėl sučirškė. 

Seras Čarlzas nekantriai pakėlė ragelį, bet besiklau- 
sant jo veidas ėmė šviesėti 


- Paprašykite jį užeiti į mano kambarį, - tarė jis ir pa- 
dėjo ragelį Kreipdamasis į inspektorių, paaiškino: - Velsas 
atėjo pas jus. Aš paprašiau, kad jį atsiųstų čia. 

- Gerai, - atsakė Simsas. - Jis visada skatina veikti, o 
mums dabar kaip tik to ir reikia, šefe. 

Meriveilas nelinksmai šyptelėjo ir jie abu atsisuko, kai 
atsidarė durys ir įėjo apkūnus žilabarzdis vyras laisvu tvi- 
do kostiumu. 

- Malonu jus matyti, Velsai, - tarė Meriveilas. 

Vyriškis nerūpestingai metė į kampą minkštą veltinę 
skrybėlę, išsitiesė giliame fotelyje ir pradėjo kimšti didelę 
pypkę. 

- Užsukau pasikalbėti su Simsu apie naują nuodų nus- 
tatymo metodą, kurį dabar išbandau, - paaiškino jis. 

- Na, apie tai galėsite pasikalbėti ir kitą kartą, - atsakė 
Meriveilas, - dabar mums neduoda ramybės rimtesni daly- 
kai 

Garsusis mokslininkas metė aštrų žvilgsnį pro akinius 
auksiniais rėmeliais Gauruoti antakiai beveik dengė jo gi- 
liai įkritusias akis. 

- Bleino nužudymas, ar ne? 

- Taip. 

- Motyvai? - paklausė mokslininkas. 

- Juos kaip tik ir reikia nustatyti 

Profesorius Velsas užsidegė pypkę. 

- Su juo man teko susitikti tik porą kartų. - tarė jis. - O 
jūs tikriausiai pažinojote jį gan gerai? 

- Iš tikrųjų neblogai Taip kaip Žmogus gali pažinoti 
kitą, kai jie nėra artimi draugai, - su jam būdingu atsargu- 
mu atsakė Meriveilas 

Velsas linktelėjo galvą. 


- Jis turėjo kokių nors ydų? - paklausė jis. 

- Manau, kad ne. Esu tuo beveik įsitikinęs. Atrodo, kad 
po žmonos mirties jį domino tik du dalykai - darbas ir 
dukra. 

- Vargšė mergina - jai tai baisus smūgis. Bet kas gi, po 
velnių, galėjo nužudyti jos tėvą? 

Meriveilas apsiniaukė. 

- Lygiai taip pat jūs galėtumėt manęs paklausti, kaip jį 
nužudė, - atšovė jis. - Galiu jums prisipažinti visai atvirai, 
kad apie tai žinau nė kiek ne daugiau už jus. Bylą tirti 
pavedėme Simsui 

- Jei taip, tai aš nepavydžiu žudikui, - žvaliai įsiterpė 
profesorius ir Meriveilas prieš savo valią šyptelėjo. 

- Čia jau geriau, - tarė Velsas. - Pesimizmas jums netin- 
ka. 

- Šefui nebėra gyvenimo, - paaiškino Simsas. - Beveik 
visi ministrai ir vos ne pusė aukštųjų pareigūnų. 

- „teiraujasi, kodėl jūs vis dar nieko neareštavote? Ži- 
nomas reikalas. Kokie įtarimai? 

- Kol kas jokių. 

- Šūvio niekas negirdėjo? 

- Niekas. 

- Dūmų irgi nematė? 

- Ne. 

- Ar minia jaunąją sveikino labai garsiai? 

- Klausykite, kolega, - įsikišo Meriveilas, - jūs gi žinote, 
kokie tie Londono gyventojai Tai kas, kad laikraščiai pap- 
rastai rašo: "Tas ir tas nuvažiavo, lydimas entuziastingų 
minios sveikinimų“, tačiau triukšmas, kurį mūsų publika 
sugeba sukelti ne toks, kad dėl jo nesigirdėtų pistoleto šū- 
vio, net jei žudikas būtų naudojęsis pistoletu su duslintu- 

vu. Be to, net kai visų dėmesys nukreiptas į vieną tašką, 
vargu ar įmanoma taip išsitraukti pistoletą ir iššauti, kad 
niekas nepastebėtų. 

- Kaip atrodė žaizda? 

- Jokių apdeginimo požymių - vadinasi, šauta iš toliau. 
Šauta iš mažo kalibro ginklo - tikriausiai iš kokio nors 
mažo automatinio pistoleto, kurį lengva paslėpti 

Velsas kelias minutes rūkė tylėdamas 

- Tas Žudikas turėtų būti geras šaulys, - pagaliau pa- 
reiškė jis. - Jis, ko gero, šovė iš kurio nors netoliese stovin- 
čio namo. 

- Tokia mintis buvo kilusi ir mums, bet patikrinus ji 
beveik atpuolė: netoliese nėra jokio lango, pro kurį būtų 
galima šauti į katedros duris, o iš toli taip tiksliai pataikyti, 
ypač iš mažo kalibro ginklo, praktiškai neįmanoma. 

- Minioje įtartinų žmonių nebuvo? 

- Ne. Buvo keli kišenvagiai, tačiau jie visą laiką buvo 
sekami Jie tą žinojo ir nerizikavo pažeisti įstatymą. 

- O kaip svečiai? 

- Atrodo, kad viskas gerai Aišku, mes negalėjome visų 
areštuoti ir iškratyti, tačiau mūsų žmonės iš karto įsitrau- 
kė į darbą ir patikrino visus keliančius įtarimą faktus Keista, 
Velsai, labai keista. 

Nors žodžiai buvo gana banalūs, tačiau girdėti juos iš 
Meriveilo lūpų buvo tikrai neįprasta. Per visus tuos metus, 
kai mokslininkas bendradarbiavo su Skotlendjardu kaip 
slaptasis jo patarėjas, jis dar niekada nebuvo matęs savo 
draugo tokio sutrikusio 

- Ir vis dėlto tai jau ne pirmas toks nusikaltimas - 
ramiai pareiškė Simsas 

- Tikrai? - nustebo profesorius. 

- Be abejo, tokie atvejai reti, - pripažino Simsas, - tačiau 
jų būta. Per pastaruosius pusantrų metų man žinomi du 
panašūs atsitikimai. Vienas iš jų įvyko Kinijoje, kai žymus 
karvedys buvo nušautas tuoj po kariuomenės parado priė- 
mimo, o kitas - nedidelėje Balkanų šalyje, kur tokiu pat 
būdu buvo nužudytas jos diktatorius. Visos šios žŽmogžu- 
dystės panašios tuo, kad jos įvykdavo minios akivaizdoje, 
visiems matant. 

- Bet juk seras Rodžeris nebuvo politikas, - priminė 
Velsas. 

- Nebuvo, ir kaip tik dėl to šis atvejis darosi dar paines- 
nis 

- Beje, Simsas gavo įdomios informacijos iš mis Blein, - 
tarė Meriveilas. 

- Taip, - tęsė inspektorius. - Turint galvoje visas aplin- 
kybes, reikia pripažinti, kad mergina laikosi labai šauniai 
Buvau apsilankęs pas ją Lankastergeite-sero Rodžerio na- 
muose. Ir, savaime aišku, radau ją baisiai nusiminusią. At- 
rodo, kad ji labai mylėjo savo tėvą. Manau, kad kaip tik 
noras surasti žudiką ir pasiekti, kad jis susilauktų pelny- 
tos bausmės, padėjo jai atlaikyti tokį sukrėtimą Daugelį 
kitų merginų tokia nelaimė būtų visiškai palaužusi Tai 
palengvino ir mano uždavinį, nes apklausinėti žmones to- 
kiomis aplinkybėmis nėra malonu. Man pasirodė, kad mis 
Blein stipraus charakterio mergina. 

- Ir ką iš jos sužinojote? 

- Ji mane nustebina, - pareiškė seklys. - Pasirodo, kad ji 
turi savo versiją, kas galėjo nužudyti jos tėvą. 

- Tikrai? 

- Taip. Ji sako, kad čia bus prikišęs nagus Piteris Gru- 
tas, tas finansininkas. 

- Ką jūs sakote - Gruto tresto vadovas? 

- Taip. Tada aš buvau priverstas priminti jai, kad visų 
pirma Gruto reputacija yra nepriekaištinga, o antra, jis tuo 
metu buvo katedros viduje ir net nematė, kaip seras Rod- 
žeris buvo nušautas. 

- Ir ką ji į tai? 

- O ji atsakė, kad tai jai visai nerūpi. Atrodo, kad seras 
Rodžeris ja labai pasitikėjo - ji ir pati tą patvirtino - porą 
kartų jis sakęs jai, jog abejoja Gruto finansiniais metodais. 
Aš manau, kad finansų rinkoje jų interesai kartais susi- 
kirsdavo ir Grutas tapdavo Bleino varžovu. 

- Bet juk nuo lenktyniavimo biznio srityje iki žmogžu- 
dystės labai toli. 

- Sutinku. Tačiau labai sunku ginčytis su moterimi, 
kuri yra taip susijaudinusi, kaip mis Blein šiuo metu. Aš 
net nebandžiau to daryti Bet štai kas - ji man pasakė dar 
ir tokių dalykų, kurie gali būti išties svarbūs. 

- Visų pirma, - Simsas tęsė toliau, - seras Rodžeris, atro- 
do, gaudavo grasinančius laiškus. Mergina sako, kad prieš 
kelias dienas per pusryčius jis gavo laišką, kuriame buvo 
grasinama išardyti vestuves. Jis jai to laiško nerodė, iš kar- 
to sudegino jį Mis Blein siūlė kreiptis į policiją, bet jis tik 
nusijuokė ir pasakė, kad tą laišką paminėjęs vien kaip juo- 
kingą epizodą, be to, pridūrė, jog panašaus pobūdžio laiš- 
kus iš įvairiausių žmonių gauna dažnai - visi jie reikalauja 
tik vieno - pinigų, tačiau čia nieko stebėtino, nes grasinan- 
čius laiškus gauna visi žymesni Žmonės 

- Tas tai teisybė, iš tiesų taip ir yra. 

- Taigi Kaip bebūtų, jis šio epizodo nelaikė vertu dėme- 
sio, o mis Blein buvo taip užsiėmusi, galvodama apie kraitį 
ir kitokius pasiruošimus vestuvėms, kad nebuvo kada dau- 

giau galvoti apie tai Ji, matyt, yra tvirtų nervų - jei jos 
tėvas nekreipė dėmesio į tą laišką, tai ji nusprendė, kad 
nėra ko jaudintis 

O antrasis dalykas gan keistas Mis Blein leidus ir jai 
padedant, aš apžiūrėjau jos tėvo daiktus, tikėdamasis su- 
rasti ką nors tokio, už ko būtų galima užsikabinti. Švarko, 
kuriuo jis dažnai vilkėdavo, kišenėje radau štai ką. 

Jis padavė Velsui paprastą atviruką iš “žvėrelių seri- 
jos“, kokių pilna visuose kioskuose. Atviruke buvo pavaiz- 
duota prie olos tupinti žiurkė. Dailininkui labai gerai pavy- 
ko perduoti jos agresyvų pasiruošimą kažką užpulti 

Tačiau šis atvirukas nuo visų kitų to tipo atvirukų 
skyrėsi tuo, kad jo siuntėjas nepatingėjo ir akvareliniais 
dažais žiurkę nudažė geltonai 

- Ir ką jūs manote apie tai? - paklausė profesorius, 
grąžindamas atviruką. 

- Nežinau, ką ir galvoti, - atvirai prisipažino Simsas. - 
Noriu pasakyti dar vieną dalyką, - tęsė jis - Atrodo, kad 
seras Rodžeris su dukra dieną prieš vedybas buvo savo 
kabinete, planuodami paskutinius pasiruošimus Jiems be- 
sikalbant, įėjo vyresnysis liokajus su serui Rodžeriui adre- 
suotu laišku, kurį ką tik buvo atnešęs laiškininkas. Seras 
Rodžeris atplėšė voką ir ištraukė iš jo atviruką, tik iš tos 
vietos, kur Violeta sėdėjo, nesimatė, ką vaizduoja tas atvi- 
rukas Mis Blein pasakė, kad keista maniera siųsti atviruką 
užklijuotame voke. Seras Rodžeris gan susierzinęs atsakė, 
jog atvirukas iš kažkokio pinigų kaulintojo, kuris atsipra- 
šo, kad jo laiškinis popierius pasibaigė. Jis atviruką ir vo- 
ką įsikišo į švarko kišenę, ir jie kalbėjosi toliau apie savo 
reikalus. Mis Blein sako, kad jos tėvas buvo labai labdarin- 
gas žmogus, tik nemėgdavo kalbėti apie tai Taigi, ji sako, 

jog daugiau apie tą atviruką nebegalvojo, kol aš jo vėl ne- 
suradau 

- Ir kas tada? - paklausė Velsas 

- O tada, savaime suprantama, ji nusprendė, kad tai 
buvęs to nenaudėlio Gruto grėsmingas perspėjimas. 

Mokslininkas apsiniaukė. 

- O jeigu ji teisi? - sumurmėjo jis. 

- Mano mielas, - neištvėręs įsikišo Meriveilas, - aš gerai 
žinau, kaip jūs vertinate moterišką intuiciją, tačiau kaip 
medikas jūs turėtumėt sutikti, kad tai greičiausiai tik mo- 
teriška isterija. Nieko nuostabaus. kad mis Blein nori su- 
rasti, kas gi kaltas dėl jos tėvo mirties, ir kadangi daugiau 
jai niekas neatėjo į galvą, tai ji pasirinko Grutą. 

- Gal jūs ir teisus, - taikiai atsakė Velsas. - Tai gal tada 
pasakysite, o ką gi jūs įtariate? 

Meriveilas paniuro. 

- Čia ir visa bėda, - prisipažino jis. - Kol kas nežinau ką 
įtarti dėl tos paprastos priežasties, kad neturiu nė men- 
kiausio supratimo, kaip pati žmogžudystė buvo atlikta. 

- Orinis šautuvas - pradėjo Velsas, bet seras Čarlsas 
energingai papurtė galvą. 

- Apie tai negali būti nė kalbos, - tarė jis. - Man teko 
matyti visokiausių orinių pistoletų ir šautuvų, tačiau šiuo 
atveju toks paaiškinimas neatlaiko kritikos Visų pirma 
ginklas, galintis iššauti tokio kalibro kulką, kuria buvo nu- 
šautas Bleinas. ir dar taip tiksliai, turėtų būti labai galin- 
gas, nes juo buvo šauta iš toliau. Be to, neįmanoma pridėti 
šautuvą prie peties, nusitaikyti ir iššauti taip, kad niekas 
nepastebėtų. 

- Žudikas turėjo būti labai taiklus šaulys, kad nušovė 
serą Rodžerį net nepalietęs jo dukters. 

- Vien taiklumo čia nepakanka, ir ginklas turėjo būti 
nepaprastai geras. Juk aplink žaizdą jokio nusvilimo - va- 
dinasi, šauta iš toliau. 

Trumpam įsiviešpatavo tyla, po to Simsas vėl prabilo 
kaip žmogus, priėjęs prie nemalonios išvados, tačiau per 
daug sąžiningas, kad mėgintų nuslėpti ją. 

- Aš negaliu atsisakyti minties, - tarė jis, - kad kažkas 
sugalvojo labai originalų žudymo būdą. Nors mokslo auto- 
ritetai sako, kad nieko naujo šiame pasaulyje nėra, tačiau 
tik jiems taip atrodo Gal fundamentalioms mokslo tiesoms 
tai ir tinka, tačiau eiliniam Žmogui visada atsiranda kas 
nors naujo, neregėto. Štai kad ir radijas ar kinematografas 
nors jie remiasi seniai žinomais gamtos dėsniais, tačiau 
juk kažkam turėjo ateiti į galvą, kaip pritaikyti tuos dės- 
nius 

- Ką jūs norite pasakyti tomis banalybėmis? - šypsoda- 
masis paklausė profesorius. 

- Tik tiek, kad nors mums yra tekę matyti ir labai 
išradingų Žmogžudysčių, tačiau su tokia susiduriame pir- 
mą kartą, - nepiktai atšovė Simsas - Aš manau, kad už jos 
slypi kažkokia stambi figūra. 

- Kodėl taip manote? - susidomėjo profesorius. 

- Matote, nors jis ir turi kažkokį visiškai naują ir labai 
efektyvų ginklą, bet naudojasi juo labai retai. Tai rodo, kad 
žmogus turi aiškų tikslą, tačiau jam užtenka savitvardos 
panaudoti baisųjį ginklą tik tada, kai nėra kito būdo tiks- 
lui pasiekti. Antra vertus, jei mano versija teisinga, tas žmo- 
gus turi užimti gan aukštą padėtį visuomenėje, nes žudo 
ne pats, o jo parankiniai Trumpai tariant, man atrodo, kad 
mes susidūrėme su išsilavinusiu, protingu ir skrupulų ne- 
turinčiu žmogumi, kuris taip efektyviai vadovauja savo or- 

ganizacijai, kad mes kol kas apie jį absoliučiai nieko neži- 
nome. 

Meriveilas susimąstęs stukseno pieštuku į stalą, o Sim- 
sas, išsakęs viską, ką norėjo, atsilošė fotelyje ir užsidegė 
naują cigaretę. 

Meriveilas, žinojo, kad Simsas tai tikrai nebuvo linkęs 
ieškoti sensacijų ir tikėti paslaptingais reiškiniais. Jis iš 
viso nemėgo kalbėti apie dalykus, neparemtus griežtais fak- 
tais. Dėl to seras Čarlsas atsakė jam be jokios ironijos. 

- Jūs manote, kad mes susidūrėme su Žmogumi, kurį 
aš pavadinčiau Žmogžudysčių meistru? - visiškai rimtai 
paklausė jis. 

Simsas linktelėjo galvą. 

Meriveilas apsiniaukė. 

- Tai ieškokite jo, - tarė jis. 

- Taip, šefe, - ramiai, bet ryžtingai atsakė Simsas - Aš jį 
arba jis mane! 

Profesorius Velsas ėmė pešioti barzdą. 

- O man atrodo, - iš lėto pratarė jis - kad jūsų ir mis 
Blein požiūriai panašūs. 

- Kokia prasme? - aštriai paklausė Simsas. 

- Na, pavyzdžiui, kodėl gi tuo žmogžudysčių meistru 
negalėtų būti mūsų senas pažįstamas Grutas? 

Simsas šypsodamasis atsistojo. 

- Jūs nepataisomas, - tarė jis. 

Meriveilas sukikeno, kai Velsas gūžtelėjo pečiais. 

- Beje, ar jūs matėte sero Rodžerio testamentą? - pak- 
lausė mokslininkas, kai seklys buvo jau prie durų 

- Taip. Didžioji jo turto dalis, aišku, atitenka jo dute- 
riai, tačiau jaunasis Adrianas Stylis įgaliojamas tęsti jo 
finansinę veiklą ir jam skiriama didelė pelno dalis. 

- Štai kaip! - sušuko Velsas. - Tai kodėl gi tada neįtarti, 
jaunojo Styliaus? 

- Nesąmonė, - geraširdiškai atšovė Simsas. - Be to, tuo 
metu jis buvo katedros viduje. 

- Kaip ir Grutas! 

Seklys uždarė duris, kurias jau buvo pravėręs, ir susi- 
mąstęs pažvelgė į profesorių. 

- Tai tiesa, - sumurmėjo jis. - Velsai, jūs pakišote man 
įdomią mintį! 

Adrianas Stylis žiūrėjo pro langą iš namo Lankaster- 
geite. Tas namas dabar priklausė Violetai Blein. 

Mergina, apsirengusi juodais gedulo drabužiais, kurie 
dar labiau pabrėžė išbalusio veido grožį, sėdėjo giliame fo- 
telyje šalia vidury kambario stovinčio didelio rašomojo stala 

Adrianas pirmasis nutraukė įsiviešpatavusią tylą. 

- Klausyk, Vi, - tarė jis, tramdydamas nekantrumą, - 
pasikalbėkime atvirai Tu juk žinai, kaip aš tave myliu. Be 
to, nepamiršk, kad sero Rodžerio mirtis didžiulė netektis ir 
man. 

- Jis man buvo tėvas, - tarė Violeta, kai Adrianas stab- 
telėjo. 

- O man daugiau negu tėvas, - atšovė Adianas. - Jis ne 
tik atstojo man tėvą, kai mano tėvas mirė, bet ir priėmė 
mane į savo biznį, o vedybų proga net padarė mane savo 
partneriu. O dabar še tau - jokių vedybų! 

Mergina sunkiai atsiduso. 

- Na, nepradėk vėl visko iš naujo, - gailiai paprašė ji - 
Adrianai, aš gi jau sakiau, ką apie tai galvoju. Jei nepajėgi 
suprasti, labai gaila, bet čia nieko negaliu padaryti 

Adrianas išraudo. 

- Negi tu mane laikai kvailiu? - paklausė jis - O gal 
beširdžiu galviju? 

- Adrianai, nepradėk. - buvo bejsterpianti ji, tačiau Ad- 
rianas, nekreipdamas į tai dėmesio, dėstė toliau: 

- Nepamiršk, kad dabar ne karalienės Viktorijos laikai 
Aš, aišku, nesakau, kad mes turėjom susituokti kitą dieną 
po laidotuvių, tačiau dabar, kai jau viskas praėjo, niekas 
mūsų nepasmerktų už tai Klausyk, brangioji, - tęsė jis jau 
švelnesniu balsu, - aš galvoju apie mus abu, o ne vien apie 
save. Gerai suprantu, koks tai smūgis tau, ir noriu, kad tu 
atitrūktum nuo to bent kelioms savaitėms. Ar bereikia tau 
kartoti, kaip aš noriu būti su tavim - tu pati tą žinai Tik 
tavo tėvo mirtis taip pat mane įpareigoja tęsti jo darbus, o 
tai man nelengva, nes aš neturiu tokio patyrimo, kokį turė- 
jo jis. Argi tu man nepadėsi, Vi? 

Merginos žvilgsnis susidrumstė ir vienu metu pasirodė, 
kad ji jau nusileis. Tačiau silpnybės momentas greit praėjo 
ir ji energingai papurtė galvą. 

- Brangusis, - liūdnai tarė ji, - kad tu tik žinotum, kaip 
man norėtųsi kuo greičiau viską pamiršti! Nežinau, ką ati- 
duočiau, kad galėčiau tuoj pat įregistruoti santuoką ir iš 
karto išvažiuoti į Italiją ar dar kur nors. 

- Tai kas gi neleidžia?! - nekantriai šūktelėjo Adrianas. 

Violeta atsistojo ir nė nemirktelėjusi atlaikė jo Žvilgs- 
nį. 

- Adrianai, - tarė ji, - tu juk prašai, kad aš būčiau bailė! 

- Aš. 

- Palauk! Mano tėvas nemėgo pamokslauti, tačiau visas 
jo gyvenimas man buvo geriausias pavyzdys, kaip reikia 
elgtis. Jis mane išmokė garbingo elgesio taisyklių. Jei tik 
žmogus neranda santarvės pats su savimi, tai neras ir su 
visu pasauliu, neras, pagaliau, ir su Dievu. Adrianai, aš ga- 
liu daryti tik tai, ką man diktuoja sąžinė. Mano tėvas buvo 
nužudytas. Adrianai, tu įsivaizduoji, ką tai reiškia? Pats 
švariausias, pats švelniausias žmogus iš visų, su kuriais 
man teko susidurti! Kaip aš galiu galvoti apie savo laimę, 
kol nebus surastas žudikas? 

Adrianas vėl prisivertė kalbėti ramiai. 

- Suprantu, brangioji, ir dar kaip suprantu. Jei žudikas 
pakliūtų man į rankas, nudėčiau jį kaip šunį savo ranko- 
mis, nelaukdamas teismo! Bet nejaugi nematai, kad jis bu- 
vo toks velniškai gudrus, jog jo, ko gero, iš viso nepavyks 
surasti? 

Violeta sugniaužė kumštelius. 

- Adrianai, - ryžtingai tarė ji, - tu verti mane šiurkščiai 
kalbėti Dar kartą sakau, kad netekėsiu, koL 

- Kol neatsitiks tai, kas negali atsitikti! - karčiai užbai- 
gė Adrianas. 

- Negali? - šūktelėjo ji ir jos akys sužaibavo. - O mano 
tėvas mėgdavo kartoti, kad dauguma dalykų laikomi nega- 
limais tik dėl to, kad žmonės vengia pasistengti juos pada- 
ryti galimais! 

Jie abu buvo karštakošiai ir net meilė negalėjo sustab- 
dyti jų nuo skausmingo malonumo įžeidinėti vienas kitą. 

- Gal tu manai, - tarė Adrianas virpančiu iš pykčio bal- 
su, - kad aš nenoriu. 

- Aš manau, - pertraukė jį Violeta, - jei tu norėtum 
atlikti kokį nors didelį ir sunkų darbą, tai nekalbėtum. jog 

tai neįmanoma, kol neišbandytum visko, kad tik jį padary- 
tum! O Dieve, ir kodėl aš ne vyras! 

Adrianas išbalo. 

- Tai tavo paskutinis žodis? - paklausė jis. 

Jos krūtinė aukštai kilnojosi. 

- Taip, tai mano paskutinis žodis, - sumurmėjo ji. 

Adrianas mandagiai nusilenkė ir greitais žingsniais išėjo 
iš kambario. 

Likusi viena, mergina davė valią ištampytiems nervams 
ir įsikniaubė į pagalvę. 

Stvėręs skrybėlę iš liokajaus rankų, Adrianas išėjo 
pro duris ir įšoko į laukiantį didelį automobilį. Su kartė- 
liu pagalvojo, kad ir tas automobilis yra sero Rodžerio 
dovana jaunajai porai, kurios ateitimi jis taip nuoširdžiai 
rūpinosi. 

- Į Skotlendjardą, tarė jis vairuotojui ir automobilis 
pajudėjo iš vietos. 

Adrianas talkindavo serui Rodžeriui Bleinui, kai šis at- 
likdavo stambias operacijas, dėl to išmoko būti atsargus ir 
apdairus biznio reikaluose. Tą atsargumą dar labiau didi- 
no suvokimas, jog dabar, po žymaus finansininko mirties, 
jam tenka dviguba atsakomybė. Jis buvo pakankamai nuo- 
vokus, kad suprastų, jog seras Rodžeris, pasirinkdamas jį 
partneriu, negalvojo, kad jam bus lemta taip greit išleisti 
vairą iš savo rankų. Taigi Adrianui dar labiau norėjosi pa- 
teisinti sero Rodžerio pasitikėjimą ir toliau tvarkyti firmos 
reikalus ne prasčiau, kaip juos tvarkė pats seras Rodžeris. 
Laimei, jis turėjo patyrusių ir patikimų padėjėjų ir nebuvo 
toks išdidus, kad neklausytų jų patarimų. 

Tačiau širdies gilumoje Adrianas dar išsaugojo ir vai- 
kiško nerupestingumo, nepaisant to, kaip susiklostė jo gy- 

venimas Kai dauguma jaunuolių dar negalvoja apie nieką 
kitą, išskyrus pramogas ir malonumus, jam jau teko už- 
siimti rimtais dalykais. 

Sugebėjimas giliai ir pastoviai mylėti jame derinosi su 
aistringos prigimties žmonių polinkiu staigiai užpykti. 

Adrianas nuoširdžiai liūdėjo dėl mirties žmogaus, ku- 
ris jam atstojo tėvą, tačiau dar stipresnis už neapykantą 
žudikui buvo noras paguosti ir nuraminti Violetą. Jis norė- 
jo išgabenti ją kuo toliau nuo nelauktos tragedijos vietos. 
Jos atsisakymas tyliai ir ramiai susituokti ne tik nustebi- 
no, bet ir įskaudino, Adrianą. 

Nors jis nenorėjo prisipažinti net sau, tačiau merginos 
nebyli užuomina, kad jis linkęs nuolankiai leisti žudikui 
pasprukti nenubaustam, bet ir abejojo jo energija. Tai ypač 
erzino Adrianą, nes jis labiausiai didžiavosi tuo, kad seras 
Rodžeris išaukštino jį ne tiek dėl to, kad Adrianas buvo jo 
žentas, o tiesiog dėl jo sugebėjimų ir energijos. 

Pakeliui į Skotlendjardą Adrianas mintyse svrstė tuos 
dalykus ir jo apmaudas tolydžio didėjo, reikėjo surasti, ant 
ko jį būtų galima išgiežti. 

Jis ir surado, tik, kaip vėliau pasirodė, labai nevyku- 
siai Atpirkimo ožiu jis pasirinko inspektorių Simsą. 

Kai automobilis sustojo priešais Skotlendjardo paradi- 
nes duris, Adrianas iššoko iš automobilio ir įėjo į vidų. 

Padavęs budinčiam policininkui savo vizitinę kortelę, 
jis tokiu tonu pareikalavo inspektoriaus Simso, kad polici- 
ninkas nustebęs pažvelgė į jį 

Netrukus Adrianą priėmė policijos seržantas Jis man- 
dagiai pasiūlė svečiui prisėsti 

- Noriu pasikalbėti su inspektorium Simsu, - aštriai 
pareiškė Adrianas. - Reikalas skubus 

Seržantui labai norėjosi priminti lankytojui, kad jis ne 
savo kabinete, o priešais jį ne jo pasiuntinukas, tačiau jis 
susitvardė ir mandagiai paaiškino, jog perdavė jo vizitinę 
kortelę ir po kelių minučių paaiškės, ar inspektorius galės 
jį priimti 

Adrianas išraudo. Lydėdamas serą Džoną, jis dažnai 
lankydavosi įvairiose įstaigose ir visada juos priimdavo la- 
bai mielai ir dėmesingai, pataikaujančiu mandagumu ap- 
gaubdami ir jaunąjį sero Džono pagalbininką. 

Jis nekantriai vaikščiojo po kambarį, kol seržantas pa- 
sikalbėjęs telefonu, kreipėsi į Adrianą. 

- Ponas Simsas atsiprašo, tačiau šiuo metu jis pasitari- 
me. Jei malonėsite palaukti, vėliau jis galės jus priimti. 

Adrianas iš aukšto nužvelgė jį, tačiau seržantas labai 
meistriškai mokėjo leisti suprasti atsitiktiniam lankytojui 
jo visišką nereikšmingumą. Jo tobulai mandagiame elgesy- 
je buvo kažkas tokio, dėl ko Adrianas nesiryžo pasakyti 
garsiai, ką apie jį galvojo. 

Adriano nuotaika nepagerėjo ir per tas dvidešimt mi- 
nučių, kurias jis buvo priverstas palaukti Pagaliau seržan- 
tas išsikvietė mandagų tarnautoją ir paprašė, kad jis nu- 
vestų lankytoją į inspektoriaus kabinetą. 

Adrianas sekė savo vedlį koridorių labirintu, kol priėjo 
mažą kambarėlį ir buvo pakviestas užeiti į vidų. 

- Ponas Stylis, sere, - tarnautojas pranešė kambarėlio 
šeimininkui, o pats išėjo, uždarydamas-duris. 

Simsas atsistojo iš už stalo, prie kurio sėdėjo. Maloni 
šypsena tarsi kokia kaukė dengė jo veidą. 

- Sveiki, - pasisveikino jis - Tikiuosi, kad su profeso- 
rium Velsu Jūs jau pažįstami? 

Rankos mostu jis parodė į mokslininką, stoviniuojantį 
šalia židinio. 

- Profesorius Velsas, - pridūrė inspektorius, - maloniai 
padeda mums spręsti medicininius ir kitokius mūsų darbo 
klausimus. 

- Labas rytas, - pasisveikino su Adrianu Velsas. - Reiš- 
kiu nuoširdžią užuojautą. Kaip jūs žinote, aš turėjau gar- 
bės pažinoti serą Rodžerį 

- Ačiū, - grubiai pertraukė jį Adrianas ir jo tonas pri- 
vertė mokslininką kilstelti savo gauruotus antakius 

Adrianas tuo tarpu pasisuko į inspektorių 

- Klausykite, pone Simsai, - tarė jis - Noriu žinoti, ką 
jūs darote dėl sero Rodžerio nužudymo 

- Gal prisėsite? - pasiūlė Simsas, tačiau jaunuoliui ne 
mandagumas dabar rūpėjo - Galiu jums pasakyti tik tiek, 
- tęsė inspektorius, - kad darome viską, kad sugautume 
nusikaltėlį 

- Tokias frazes galite pasilaikyti laikraštininkams, o aš 
ne reporteris, - grubiai atšovė Adrianas. - Noriu žinoti konk- 
rečiai, kas yra daroma. 

Simsas nė nemirktelėjęs atlaikė Adriano žvilgsnį 

- Pone Styli - ramiai atsakė jis, - aš puikiai suprantu 
jūsų jausmus, atsižvelgiu į jūsų nekantravimą, tačiau tu- 
riu priminti, kad mes turime savus paieškų metodus ir 
manome, jog per didelis skubotumas nieko gero neatneš 

Dabar jau Adrianas nebeištvėrė nepasišaipęs 

- Taip, matau, kad toks pavojus jums tikrai negresia. 
Mes, biznieriai, - jo klausytojai stengėsi sulaikyti šypsenas, 
- mes, biznieriai kai ko nors imamės, tai stengiamės, kad iš 
karto būtų ir rezultatas. Tik valstybiniai tarnautojai, tokie 
kaip jūs, gali laukti, kol dalykai patys susitvarkys. 

- Ar negalėčiau priminti-- įsikišo Velsas, bet Adrianas 
neleido jam baigti 

- Atsiprašau, - šaltai tarė jis, - aš norėjau pasikalbėti su 
inspektorium Simsu. Kiek suprantu, jūs nesate policijos 
darbuotojas? 

Profesorius pažvelgė į jį it dogas į neklusnų šunytį 

- Pone Styli, - aštriai perspėjo Simsas, - nepamirškite, 
kad jūs ne savo kabinete. Jei jūs truputėlį primiršote ele- 
mentarias mandagumo normas, tai leiskite man paaiškin- 
ti, kad jei profesorius Velsas būtų policijos darbuotojas, tai 
dėl to nusikaltėlių pasauliui būtų tik blogiau. Mes jam 1a- 
bai dėkingi, kad jis ne sykį padėjo mums spręsti pačias 
painiausias bylas. Tai didelės erudicijos žmogus. 

Adrianas truputį susigėdo. 

- Atsiprašau, - sulemeno jis - Aš visiškai nenorėjau 
pasakyti profesoriui ką nors grubaus. Vis dėlto gal galėtu- 
mėt man pasakyti, ką gi konkrečiai darote, kad išnarplio- 
tumėte bylą? 

- Apie tai iš manęs ničnieko neišgirsite, - šaltai atsakė 
inspektorius - Pirma, jūsų elgesys man nekelia pasitikėji- 
mo, o antra, kol kas mes dar neturime ką pareikšti 

Adrianas nusijuokė. 

- Kitaip sakant, jūs dar nieko nežinote, - tarė jis. - Ar 
jau areštavote ką nors? 

- Ne. 

- Jei ir toliau dirbsite tokiais tempais, tai išvis nieko 
nesugausite! 

Simsas paskambino ant stalo stovinčiu varpeliu ir at- 
sistojo. 

- Matau, kad toliau kalbėtis su jumis beprasmiška, - 
tarė jis. 

- Sutinku su jumis, - šūktelėjo Adrianas Inspektoriaus 
šaltas mandagumas stūmė jį į neviltį - Tik prieš išeidamas, 
inspektoriau, norėčiau jums kai ką pasakyti Nemanykite, 
kad jūs vieni nešiojate galvas ant pečių. Matau, jog viskas, 
ką jūs sugebate - tai tik bejėgiškai blaškytis, tikintis suras- 
ti kokį nors nevykusį vagiūkštį, kuris už kelis svarus ster- 
lingų išduotų savo sėbrus. Trauk jus perkūnas, žaiskite 
sau ir toliau! Jei jūs nesugebate rasti, kas nužudė serą Rod- 
žerį, tai teks tuo užsiimti man. Tik perspėju jus, kad kai 
surasiu žudiką, tai visa visuomenė sužinos kokiems ne- 
kompetentingiems kvailiams išlaikyti naudojami iš jos su- 
rinkti mokesčiai. 

Jis stabtelėjo, nes tuo metu atsidarė durys. 

- Prašau, palydėkite šį poną, - tarė inspektorius, ir Ad- 
rianas paskui Skotlendjardo tarnautoją tais pačiais kori- 
doriais išėjo į gatvę prie savo automobilio, net neatsakęs į 
mandagų seržanto atsisveikinimą. 

Jam išėjus, profesorius pažvelgė į inspektorių. 

- Malonus vaikinas, - tarė jis. 

- Labai, - sutiko Simsas. - Tačiau reikia atsižvelgti ir į 
jaunosios jausmus, - atlaidžiai pridūrė jis. 

- Jaunosios? | 

- O kieno gi dar? Juk Stylis, galų gale buvo ruošiamas 
komersanto darbui, o senasis Rodžeris buvo geras psicho- 
logas Pats savo iniciatyva niekada nebūtų elgęsis taip, kaip 
dabar. Kažkas jį atvedė prie to ir galiu lažintis, kad grei- 
čiausiai jis susivaidijo su mis Blein. 

Velsas vėl ėmė pešioti barzdą. 

- Gali būti ir taip, - sutiko jis. - Ką jūs dabar galvojate 
daryti? 

- Ogi nieko. Tegu pirma Stylis parodo, ką gali Gal jam 
pavyks rasti už ko užsikabinti 

- Tik apie tai jis mums nieko nesakys 

- Nesvarbu, jis vis tiek išsiduos savo elgesiu, - atsakė 
inspektorius ir užsidegęs cigaretę, šypsodamasis pridūrė: - 
O kai ką jis teisingai pastebėjo. Mes iš tiesų blaškomės, 
ieškodami už ko nusitverti 

Velsas sukrizeno. 

- Stebėtina tik tai, kad taip besiblaškydami jūs labai 
dažnai pataikote į patį tašką. 

- Na, fortūna kartais mums būna palanki, - sutiko Sim- 
sas. - Jei Stylis būtų elgęsis protingiau, tai gal būčiau davęs 
jam porą naudingų patarimų, bet dabar tegu sukasi, kaip 
išmano, o mes, Velsai, gal vieną gražią dieną galėsime pa- 
teikti jam siurprizą. 

Profesorius mąsliai šyptelėjo. 

Adrianas Stylis iš Skotlendjardo nuvažiavo tiesiai į sa- 
vo kontorą ir pasinėrė į biznio reikalus. Įprastinis darbas 
truputį apramino nervus. 

Vakare jis pavakarieniavo savo klube, o po to sugrįžo į 
savo butą Džermino gatvėje. Jis buvo išsinuomojęs jį Vi- 
sam ketvirčiui, taigi galėjo naudotis juo dar visą mėnesį 
Todėl po tokios netikėtos sero Rodžerio mirties Adrianas 
nesunkiai sugrįžo prie savo viengungiško gyvenimo. 

Jo tarnas Dženksas ant mažo staliuko pastatė viskio ir 
gazuoto vandens, pažiūrėjo, ar dar yra tabako, ir paliko 
Adrianą vieną, nugrimzdusį į savo mintis. 

Tos mintys nebuvo malonios. 

Adrianas buvo pakankamai savikritiškas, kad prisipa- 
žintų sau, jog Skotlendjarde elgėsi kaip paskutinis asilas ir 
be jokio pagrindo grubiai kalbėjosi su savo pašnekovais, 
kurie, priešingai, labai kantriai išklausė jį. turint galvoje jo 
toną. Mintyse jis keikė save, prisiminęs, kaip jį buvo apval- 
dęs net ne teisėtas pasipiktinimas, o tiesiog moksleiviškas 
irzlumo priepuolis. 

Adrianas ne tiek gailėjosi to, ką pasakė, o to, kaip pasa- 
kė. Juk policija iš tikrųjų nieko nenuveikė, tik ilgai nedavė 
ramybės, apklausinėdami tiek jį patį, tiek ir Violetą. Polici- 
ninkai sąžiningai ir uoliai atliko savo darbą, bet jiems sti- 
go vaizduotės. Kai tik atsitikdavo kažkas sudėtingesnio už 
eilinę vagystę, klastotę ar panašiai, jie nebežinodavo, ko 
griebtis. 

Kai viskis truputį pataisė nuotaiką, Adrianas atlaid- 
žiai nusprendė, kad tai ne pačių policininkų kaltė. Tiesiog 
tokia jau jų darbo rutina - kasdien, metai iš metų, vis vie- 
nas ir tas pats darbas. Jiems reikėjo pažvelgti į bylą kitu 
kampu - taip sakant, ne tokiu buku kampu (čia Adrianas 
šyptelėjo - tas kalambūras jam pačiam patiko) 

Tiesa, gal ir nereikėjo taip karštai ir paskubomis kal- 
bėti, tačiau juk jis tiems nusikaltėlių medžiotojams metė 
iššūkį. kviesdamas pasivaržyti ir dabar trauktis jau nebu- 
vo kaip. Adrianas nelaikė savęs kokiu nors genijum, tačiau, 
kita vertus, galvą vis tiek turėjo neblogą, o jei prie jos pri- 
dėti dar solidžias finansines galimybes. tai jau šis tas. Tie- 
sioginį darbą porai savaičių galima bus pavesti savo padė- 
jėjams, pačiam tik retkarčiais pasižiūrint 

Be savo nuoširdaus noro sugauti ir nubausti nenaudė- 
lį. kuris nužudė jam tokį brangų žmogų. nepaisant fakto, 

kad sėkmė reikštų vedybas su Violeta, nežiūrint kitokių 
sumetimų, Adrianas, kaip ir daugelis kitų civilių Žmonių, 
širdies gilumoje buvo įsitikinęs, kad iš jo galėtų išeiti neb- 
logesnis už Šerloką Holmsą seklys, jei tik jis tuo rimtai 
užsiimtų. O be to, jis buvo jaunas ir nuotykių troškulys 
jam irgi nebuvo svetimas- 

Kiek pagromuliavęs tas ne visai malonias mintis, Ad- 
rianas nusipurtė jų, ir sugrįžo prie svarbiausios problemos 
- kas nužudė serą Rodžerį Bleiną ir kaip tai buvo padaryta. 

Jis metodiškai pradėjo nagrinėti iš eilės visus tos tra- 
giškosios dienos įvykius - kruopščiai ir rūpestingai, kaip 
dera finansininkui 

Jis nusprendė, kad svarbiausias klausimas - kaip Žu- 
dikui pavyko nušauti serą Rodžerį šimtų Žmonių akivaiz- 
doje ir išlikti nepastebėtu. Išsprendus šį klausimą, jau daug 
lengviau būtų surasti ir patį nusikaltėlį. 

Jis norėjo sutelkti visą dėmesį ties pirmuoju klausimu, 
tačiau iš karto jo mintys pradėjo klajoti nuo Violetos prie 
Skotlendjardo pareigūnų, paskui prie kiniečių paskolos, ku- 
rią jis svarstė savo kabinete šį rytą. paskui prie. 

Jis ryžtingai stengėsi vėl ir vėl grįžti prie svarbiausios 
problemos, tik kiekvieną kartą pastebėdavo, kad nė per 
žingsnį nepasistūmėjo į priekį 

Be penkiolikos dvyliktą jis tarė sau: "Velniop". Padėjo 
ant židinio pypkę ir nuėjo miegoti. Sapne šmėsčiojo vestu- 
vių vaizdai, žmogžudystės, kažkokie besišaipantys veidai 

Kitą rytą šaltas dušas Adrianą stebuklingai atgaivino. 
Eidamas pusryčiauti jis labiau nei bet kada buvo pasiry- 
žęs nušluostyti nosį inspektoriui Simsui. 

Ant pusryčių stalo jo laukė laiškas su prierašu "Asme- 
niškai". Adresas buvo atspausdintas rašomąja mašinėle, o 

apvertęs voką jis pamatė, kad jis užantspauduotas juodo 
vaško antspaudu. Kadangi užantspauduoti laiškai šiais lai- 
kais jau buvo retenybė, tai Adrianas atidžiai apžiūrėjo, ką 
gi vaizduoja antspaudo piešinys. Tačiau suprato tik tiek 
kad tai kažkokia monograma. 

Atplėšęs voką, jis ištraukė sulankstytą popieriaus lapą. 
Jame nebuvo nei adreso, nei datos. Mašinėle atspausdintas 
tekstas skambėjo taip: 

“Jūs norite sužinoti, kas nužudė serą Rodžerį Bleiną? 

Laiško autorius yra Jūsų draugas, galintis padėti suži- 
noti teisybę, jei tik padarysite taip, kaip toliau nurodyta. Tą 
pačią dieną, kai gausite šį laišką, nueikite į Haid Parką 
Įeikfke pro Marmuro arką ir vienuoliktą valandą būkite 
penkioliktoje vietoje į kairę nuo kelio, priešais tą vietą, kur 
oratoriai kalba sekmadieniais. 

Jei ateisite vienas, tai tas draugas prieis prie jūsų. O jei 
atsivesite su savim policininką ar savo draugą, arba jei jie 
pasislėptų netoliese, tai mes tą vis tiek sužinosime ir jūs 
neteksite tos pagalbos, kurią jums siūlome. 

Žmogus, kuris ateis, numes knygą. Jūs ją pakelsite ir 
pamatysite, kad tai Dostojevskio “Nusikaltimas ir baus- 
mė“. 

Jei penkiolikta vieta būtų jau užimta, jūs sekite šios 
knygos savininkui iš paskos iki kitos vietos, o jei ta vieta 
būtų laisva, tai knygos savininkas užkalbins jus 

Jeigu bijote, tai neikite; tik nepamirškite, kad savo prie- 
šus įveikia tik drąsūs žmonės" 

Adrianas net tris kartus perskaitė šį laiškelį ir tik tada 
kibo į kumpį su kiaušiniais. 

Nuojauta jam sakė, kad dabar reikalai rutuliosis spar- 
čiai. Nors pats laiškas priminė aprašymus iš bulvarinių ro- 

manų, tačiau jame buvo kažkas tokio, verčiančio manyti, 
kad už jo slypi realūs dalykai 

O gal tai spąstai? Vargu, nes jį kvietė ateiti į gausiai 
lankomą vietą vidury baltos dienos. kur paprastai netoli 
visada patruliuoja policininkas. 

Tačiau Adrianas staiga prisiminė, kad ir seras Rodže- 
ris buvo nužudytas vidury baltos dienos visiems matant ir 
čia pat sukiojantis bent keliems policininkams 

Vienu momentu Adrianą apėmė apmaudas, kad jis taip 
kvailai susiginčijo su Simsu. Juk gal net šis atbukęs ir 
siauro akiračio policijos pareigūnas galėtų ką nors protin- 
go patarti, ką daryti su tuo laišku. Tačiau išdidumas nuga- 
lėjo. Ne, po to, ką jis prišnekėjo policininkams Skotlendjar- 
de, prašyti jų malonės jis tikrai neis. O juk tas laiškas kaip 
tik ir gali būti tas siūlo galas, kuris atves prie kamuolio 
Kaip smagu būtų užsukti į Simso kabinetą ir nerūpestin- 
gai ištarti: "Aš už jus jau atskleidžiau tą paslaptį“. Tada 
pažiūrėčiau, kaip ištįstų inspektoriaus veidas 

Adrianas paėmė laišką ir atidžiai jį dar kartą apžiūrė- 
jo. Laiškas spausdintas rašomąja mašinėle: sekliai roma- 
nuose visada atidžiai apžiūri visas raides, ar kuri nors iš jų 
neturi defektų. Tik kokia nauda iš to? Juk nepradės jis 
lakstyti po visą Londoną ieškodamas, kur ta mašinėlė, ku- 
rios raidės su tokiais defektais Be to, atrodė, kad buvo spaus 
dinta visai nauja mašinėle - nė viena raidė neturėjo jokių 
defektų. 

O gal vis dėlto tai spąstai? Gal laiško autorius vylėsi, 
kad jis ateis į Haid Parką, tikėdamasis atskleisti paslaptį 
be policijos pagalbos, vien savo jėgomis? Tai būtų gan išra- 
dingas sumanymas. Apskritai turbūt geriau būtų tenai neiti. 
Tada anoniminis laiško autorius - juk anonimai yra įtarti- 

na publika - supras, kad jo, Adriano, taip lengvai neap- 
mausi, o jei laiškas tikras, tai jo autorius tikriausiai para- 
šys dar kartą. 

Taip, tikrai bus geriausia ignoruoti tą laišką ir palauk- 
ti porą dienų, kas gi bus toliau. 

Padaręs tokią apdairią išvadą, Adrianas staiga at- 
metė ją. Priėjęs prie telefono paskambino į savo kontorą 
ir perspėjo, kad ateis tik prieš pat pietus, o gal net po 
pietų. 

Jis išsikvietė automobilį, vėl persigalvojo ir atleido jį, 
galiausiai žvaliai nuėjo pėsčias prie Marmuro arkos. 

Sulėtinęs žingsnį, jis pamažu nužingsniavo į kairę, skai- 
čiuodamas vietas. 

Penkiolikta vieta buvo kiek atokiau nuo kitų. Netoli jos 
nebuvo nei medžių, nei krūmokšnių, už kurių žudikas ga- 
lėtų pasislėpti 

Adrianas ėmė atidžiai apžiūrinėti pro šalį einančius žmo- 
nes. Tai buvo įprastiniai parko lankytojai - auklės su vai- 
kais, pagyvenusios buvusios gražuolės, norinčios pasivaikš- 
čiojimų dėka išlaikyti linijas ir pataisyti sveikatą, bedarbės 
mašininkės, ryjančios čia serijinius meilės romanus ir pa- 
naši publika 

Netoli besisukiojantis tvirtas besišypsantis policinin- 
kas dar labiau nuramino Adrianą. nors jis sunkiai sulaikė 
norą paprašyti policininko prieiti arčiau. 

Be penkių minučių vienuoliktą jis atsisėdo penkiolik- 
toje vietoje. Tik dideliam jo apmaudui, jis buvo ne vienas - 
ten jau sėdėjo kažkoks pagyvenęs ponas ir skaitė laikraštį 
"Morning Post". 

Staiga jam šovė į galvą mintis, kad gal tai ir bus ano- 
niminio laiško autorius. Pasisukęs jis įsistebeilijo į savo 

kaimyną. tačiau senasis ponas pajutęs įdėmų Adriano žvilgs- 
nį. piktai pažvelgė į jį ir Adrianas skubiai nusisuko. 

Minutės slinko viena po kitos, o Adrianas smarkiai pla- 
kančia širdimi apžiūrinėjo kiekvieną praeivį Paskui paž- 
velgė į laikroduką - buvo lygiai vienuolika. 

Bekišant laikroduką atgal į kišenę, pasirodė mergina. 
Adrianas nebuvo taip smarkiai užsigalvojęs, kad nepaste- 
bėtų,. jog ji nepaprastai graži Liekna, gracinga, paprastai, 
bet labai dailiai apsirengusi Paprasto kirpimo tvido kos- 
tiumėlis buvo idealiai pritaikytas prie jos figūros ir, kas 
svarbiausia, jautėsi, kad ji turi retą įgimtos elegancijos do- 
vaną. 

Nors Adrianas kaip ir kiekvienas jaunas ir sveikas 
jaunuolis nebuvo abejingas moteriškam grožiui, tačiau jis 
buvo įsimylėjęs Violetą, jo galva buvo taip užimta užgriu- 
vusiais rūpesčiais, kad jis tik probėgom žvilgterėjo į mer- 
giną. 

Praeidama pro šalį ji išmetė rankoje laikytą knygą. 

Adriano širdis ėmė smarkiau plakti 

Senojo pono laikraštis, sušlamėjo, bet ponui dar nespė- 
jus atsikelti, Adrianas šoko į priekį. 

Pakėlęs knygą. perskaitė jos pavadinimą. Tai buvo “Nu- 
sikaltimas ir bausmė“. 

Sumurmėjęs kažką neaiškaus, pats gerai nesuvokda- 
mas ką, Adrianas padavė merginai knygą. 

Išbalęs merginos veidas truputėlį paraudo, ji padėkojo 
tik galvos linktelėjimu ir iš lėto nuėjo toliau. 

Adrianas palaukė, kol ji truputį nutols. Paskui, maty- 
damas, kad senasis ponas vėl įsigilino į savo laikraštį, jis 
atsistojo, pavaizdavo, kad abejoja kur link eiti ir nusekė 
merginai iš paskos. 

Tačiau jo veidą išpylė raudonis, kai jis išgirdo kikeni- 
mą iš už išskleisto “Morning Post" laikraščio. 

- Senas asilas, trauk jį velniai! - sumurmėjo jis sau po 
nosim, paspartindamas žingsnį. 

Nuėjusi kokį šimtą metrų, mergina sustojo ties ta vie- 
ta, kur parko prižiūrėtojas (tikriausiai romantiškos nuotai- 
kos pagautas) buvo pastatęs dvi kėdes atokiau nuo visų 
kitų. 

Mergina atsisėdo ant vienos iš jų. 

Adrianas prisiartino prie merginos ir neryžtingai stab- 
telėjo. Paskui, merginai davus ženklą, atsisėdo ant gretimos 
kėdės. 

Trumpam įsiviešpatavo tyla. Adrianas jautėsi nejau- 
kiai, nors ir stengėsi įtikinti save, kad tai tik dalykinis susi- 
tikimas ir nieko daugiau. 

Mergina pasisuko ir atvirai jį apžiūrinėjo. Nuo jos juo- 
dų akių žvilgsnio Adrianas visiškai sumišo. 

Pagaliau mergina prabilo žemu, bet aiškiu ir maloniu 
balsu. 

- Tai jūs vis dėlto atėjote, - tarė ji su nežymiu svetimu 
akcentu. 

- Taip, - atsakė Adrianas 

- Labai dėkoju jums už tai, - tęsė mergina. 

- Nėr už ką. - mandagiai atsakė Adrianas 

Mergina papūtė raudonas lūputes - tie banalūs forma- 
lumai jai, atrodo, buvo ne prie širdies Kitą akimirką abu 
nuoširdžiai nusikvatojo. 

- Mes elgiamės visai ne taip, kaip derėtų sąmokslinin- 
kams! - tarė Adrianas ir išbalęs merginos veidelis vėl pa- 
raudo. 

- Gal galėčiau prisistatyti? - tęsė Adrianas - Nors gal ir 
nėra reikalo, tačiau pakartosiu, kad aš, aišku, ir esu Adria- 
nas Stylis. 

Šių žodžių poveikis buvo kaip tik toks, kokio jis ir 
tikėjosi 

- O aš esu Nataša Kraus, - atsakė ji, ir Adrianas nusi- 
lenkė. 

Ji trumpam nutilo, nes budrus parko prižiūrėtojas priė- 
jęs paprašė susimokėti už kėdes. Adrianas atsiskaitė ir pri- 
žiūrėtojui nuėjus mergina kreipėsi į Adrianą. 

- Pone Styli, - tarė ji rimtu balsu, - labai džiaugiuosi, 
kad jūs atėjote, nes tai rodo, jog jums nestinga drąsos ir 
sveiko proto. Ne, ne, nepertraukinėkite, - paprašė ji kai Ad- 
rianas bandė pradėti kalbėti - Leiskite pasakyti, kodėl aš - 
kodėl mes pakvietėme jus ateiti ir ko iš jūsų tikimės. 

Ji staiga nutilo, Adriano širdis ėmė tankiau plakti, kai 
jos juodos blizgančios akys įsisiurbė į jo veidą. 

- Klausykite, - tarė ji, - dabar kai aš pamačiau jus, nu- 
tariau pakeisti mūsų pirminį planą. 

Adrianas pastebėjo, jog ji kalba ramiu, bet įsakmiu 
balsu, kuris darė įspūdį jau vien dėl to, kad buvo natūra- 
lus. 

- Jums rūpi, kas galėjo nužudyti serą Rodžerį Bleiną, - 
tęsė ji - To aš negaliu pasakyti kol kas negaliu, nors 
tikiuosi, kad greit mes sužinosime - jūs, aš ir tie, kurie su 
manimi Noriu jums patikėti vieną paslaptį Tik prieš tai 
jūs turite prižadėti, kad - kaip čia pasakius - neatskleisite 
jos niekam kitam be mano sutikima 

Ji nutilo, l aukdama atsakymo. Adrianas dvejojo, ir ji 
greit atspėjo priežastį 

- Pone Styli, - išdidžiai tarė, ji, - jei jūs manote, kad aš 
ruošiuosi prašyti jūsų dalyvauti garbingo Žmogaus never- 
tuose planuose, tai galime tuo ir baigti mūsų pokalbį 

Adrianas, apimtas keisto jaudulio, gestu sustabdė ją ir 
pažvelgė jai į akis. Mergina nė nemirktelėjusi atlaikė žvilgsnį. 

- Aš nemanau, - iš lėto prašneko jis, - kad prašysite 
manęs ko nors tokio, ko paskui man tektų gėdytis. 

Nusukusi akis į šalį, paskubomis išpyškino: 

- Nemanykite, kad reikalauju iš jūsų pažado dėl to, 
kad nepasitikiu jumis. Tačiau mano paslaptis liečia ne tik 
mane vieną, taigi aš neturiu pasirikimo. Aš nereikalauju 
jūsų prisiekti. Žinau, kad jūs anglas, ir man pakaks jūsų 
garbės žodžio, jog be mano leidimo niekam neprasitarsite 
apie tai, ką jums pasakysiu, ničniekam, kad ir kaip juo 
bepasitikėtumėt. 

- Garbės žodis, - paprastai tarė Adrianas ir mergina 
šūktelėjo iš pasitenkinimo 

- Aš taip ir maniau, - atvirai prisipažino ji. - Mes galime 
padėti vienas kitam. Kai išgirsite tai, ką noriu pasakyti jums, 
pamatysite, kad mano atsargumas turi rimtą pagrindą Taigi 
klausykite: aš jums prisistačiau kaip Nataša Kraus Iš tik- 
rųjų yra ne visai taip. Aš esu kunigaikštytė Nataša Kolni- 
kova. 

Adrianas nusilenkė, galvodamas kur yra girdėjęs to- 
kią pavardę. 

- Jau daug metų šios pavardės nebesigirdi, - tęsė mer- 
gina. Buvau dar vaikas kai mūsų tragedija prasidėjo, ta- 
čiau jos istoriją girdėjau jau tiek kartų, kad galiu pakarto- 
ti ją keliais žodžiais. Mano tėvas, kunigaikštis Kolnikovas, 
buvo velionio caro artimas draugas. 


Mergina stabtelėjo ir persižegnojo. 

- Jis, mano tėvas, buvo stambus žemvaldys, - turtingas 
ir galingas Žmogus. Visa tai pasakoju tam, kad geriau sup- 
rastumėt, ką pasakysiu toliau- Jis buvo labai protingas. 
Matė, kad šalis ritasi į bedugnę, ir suprato, kad ateis diena, 
kai liaudis, kokia tamsi ir kantri ji bebūtų, pareikalaus 
laisvės, ir ne vien formalios, bet ir faktinės. Tačiau jis turė- 
jo daug priešų. Prieš jį piestu stojo kilmingieji, nes jis nebi- 
jojo pasmerkti jų egoistiško abejingumo liaudies vargams 
ir kančioms. Antra vertus, nestigo ir tokių, kurių planams 
trukdė tai, ką jis stengėsi daryti valstiečių labui. Jūs atleis- 
kite man, - Nataša pertraukė pati save, - kad apie tai pasa- 
koju labai šaltais, oficialiais žodžiais. Matote, mane išmokė 
angliškai, tačiau aš esu kaip vaikas, kartojantis išmoktą 
pamoką, ir bijau, kad nesugebėsiu išdėstyti visko taip, kad 
jūs suprastumėt. 

Adrianas labai susidomėjęs pasisuko į ją ir net palin- 
kęs į priekį įsmeigė akis į jos veidą. 

- Pasakokite toliau, - paragino jis. - Aš jus kuo puikiau- 
siai suprantu. 

- Paskui prasidėjo karas. Mano tėvas išvyko į frontą, 
bet caras atšaukė jį Jo Imperatoriškoji Didenybė nedaug 
teturėjo draugų. kuriais galėjo pasitikėti, todėl norėjo, kad 
mano tėvas visada būtų šalia jo. 

Tuo metu Sankt Peterburge, kurį vėliau pavadino Pet- 
rogradu, o dar vėliau Leningradu, gyveno žmogus, pavarde 
Grutas- 

Adrianas krūptelėjo. 

- Piteris Grutas? - paklausė jis ir Nataša linktelėjo. 

- Taip, Piteris Grutas, kurį dabar visi pažįsta kaip įžy- 
mų žmogų, turtuolį, mėgstantį didžiuotis savo garbingu- 
mu! 

Bekalbant jos veidą iškreipė paniekos grimasa. 

- Ir ką jis tenai veikė? - paklausė Adrianas 

- O ką jis veikia dabar? - atšovė Nataša, išskėsdama 
pirštus. - Jis visą laiką užsiiima tik tuo, kad tykoja naujos 
aukos, naivaus žmogaus, kuris pasitikėtų juo. - Grutas, - tęsė 
ji toliau, atvyko į Rusiją kaip anglų kalbos mokytojas. Jis 
visada turėjo kokį nors respektabilų užsiėmimą savo slap- 
tiems planams pridengti Rusijoje Grutas pradėjo skolinti 
pinigus, iš pradžių tik po truputį. paskui vis daugiau. Pama- 
žu jis įgijo tokią galią, kokią pinigai duoda žmogui Mano 
tėvas sužinojo apie Piterio Gruto darbelius ir perspėjo jį 
Tačiau Grutas jau spėjo susidraugauti su kai kuriais galin- 
gais finansininkais ir nieko nebebijojo. Tada mano tėvas, 
remiamas paties caro, privertė Grutą grąžinti dalį pinigų, 
kuriuos jis sukaupė šantažuodamas ir lupikaudamas, ir iš- 
varė jį iš Rusijos. Grutas tada prisiekė atkeršyti mano tėvui; 
tam proga atsirado, kai šalyje prasidėjo revoliucija ir caras 
buvo priverstas atsisakyti sosto Grutas tada sugrįžo į Rusi- 
ją ir pačioje suirutės pradžioje dėl didelių finansinių gabu- 
mų (jis iš tiesų labai protingas) buvo labai vertinamas nau- 
jojo režimo, nors jam pačiam pakako proto laikytis užnuga- 
ryje ir nelįsti į akis. Grutui pagaliau pavyko pasiekti, kad 
mano tėvą, kuris iš visų jėgų stengėsi gelbėti šalį nuo pražū- 
ties suimtų ir įkištų į kalėjimą - Labai susijaudinusi ji nuti- 
lo ir ėmė maža nosinaite šluostytis akis Tačiau netrukus 
atsigavo - Atleiskite man, - tarė ji - Ir pati nežinojau, kad aš 
tokia silpna. Mažai ką begaliu pridurti Grutas buvo gudrus, 
baisiai gudrus. Jam neužteko to, kad nužudė mano tėvą, jis 
norėjo suteršti ir jo vardą. Tuo metu buvo labai lengva rasti 
liudytojų, kurie už pinigus paliudytų ką tik nori. Grutas 
apkaltino mano tėvą iždo lėšų grobstymu. Matote, buvo taip: 


38 


kai mano tėvas beveik visai nusigyveno besirūpindamas ki- 
tais, gelbėdamas juos nuo bado, jis gavo iš caro leidimą pa- 
naudoti tam dalį Jo Didenybės tiems tikslams skiriamų lė- 
šų. Grutas pavogė caro laišką, adresuotą tėvui, bei kitus do- 
kumentus ir mano tėvas po teismo, kuris buvo tikras farsas, 
buvo sušaudytas Grutas norėjo, kad jį pakartų, tačiau net 
tie jo, atsiprašant, teisėjai nebuvo tokie niekšai 

Po to Grutas išmetė savo paskutinę kortą. Mano tėvas 
norėjo lydėti carą į tremtį, kuri, kaip Žinia, baigėsi jo nužu- 
dymu, tačiau Grutui pavyko sudaryti įspūdį, kad mano tė- 
vas buvo išdavikas (susidėjo su revoliucionieriais, norėda- 
mas nužudyti carą, kad galėtų pats užgrobti sostą). Aišku, 
tai buvo beprotiška idėja, tačiau ir laikai tada buvo bepro- 
tiški, žmonės tikėjo kuo tik nori. Ta aukštuomenės dalis, 
kuriai pavyko pabėgti, girdėjo tik iškreiptus pasakojimus 
ir daugelis iš jų tais šmeižtais patikėjo. 

Grutui, atsidėkojant už jo paslaugas, buvo leista pa- 
siimti tai, kas tiko iš mano tėvo turtų. Tik tėvui priklausiu- 
sių Žemių jis, aišku, pasiimti negalėjo, nes visa Žemė buvo 
nazionalizuota. Grutas greit suprato, jog pasilikęs Rusijoje 
daugiau jau nieko nelaimės, ir išvis ten gyventi darėsi pa- 
vojinga, nes niekas nebuvo garantuotas, kad jo neįskųs 
koks nors pavydus priešas. Taigi jis pabėgo iš Rusijos ir 
grįžo į Angliją. Grutas buvo Anglijos pilietis dėl to juo 
lengvai patikėjo , kai jis pradėjo pasakoti, kaip jam sunku 
buvę gyventi Rusijoje ir su kokiais vargais jis iš ten pabė- 
go. susigriebęs likučius savo turto, kurį jis tariamai buvo 
užgyvenęs garbingos komercinės veiklos dėka. Anglijoje jis 
pasistengė susidaryti garbingo Žmogaus reputaciją. Ja pri- 
sidengęs Grutas vadovauja nusikaltėlių organizacijai, ta- 
čiau taip užsislaptinęs, kad niekas net neįtaria. 

Adrianas giliai atsiduso. 

- Na ir niekšas! - sumurmėjo jis - Bet jūs - kaip jums 
pavyko apie tai sužinoti? 

- Aš gyvenau provincijoje, viename iš tėvo dvarų, - paaiš- 
kino Nataša. - Tai, ką dabar jums papasakojau apie Grutą, aš 
sužinojau tik daug vėliau. Vieną naktį mane pažadino guver- 
nantė. Ji verkė ir buvo baisiai išsigandusi Mane greit aprengė, 
susuko į kailinius ir įsodino į roges. Nors tebebuvau užsimie- 
gojusi, tačiau pažinau, jog vadeliojo pats grafas Borisas Ros- 
tovas, mano tėvo artimiausias padėjėjas Jis buvo našlaitis - 
tarp kitko, ar sakiau jums kad ir mano motina buvo mirusi 
- ir užaugo pas mano tėvą. Mano tėvą grafas tiesiog dievino, 
laikė jį nuostabiausiu žmogumi pasaulyje. Kai tėvą suėmė, 
grafui pavyko persirengusiam pasprukti Jis visokiausiais bū- 
dais stengėsi išgelbėti mano tėvą, o kai nepavyko, ir tėvas 
buvo sušaudytas jis ėmėsi gelbėti mane. Kai jis atvyko į dva- 
rą, kur aš tuo metu gyvenau, valstiečiai dar tebebuvo ištikimi 
mano tėvui, tačiau grafas žinojo, kad jau paskirtas vyriausy- 
bės įgaliotinis gubernijai ir kad reikia mane kuo skubiausiai 
gelbėti, kol dar nevėlu Mes perėjome Austrijos sieną ir nuo 
tada grafas pasivadinęs daktaru Krausu ir vaizduojantis mano 
dėdę, pasišventė tiktai man. Jam pavyko išsivežti kai kurias 
šeimos brangenybes. Visus už jas gautus pinigus jis išleido 
mano mokymui ir kitiems mano reikalams Grafas pats nesė- 
dėjo be darbo, tik man neleido nieko dirbti. Aš jam buvau 
kunigaikštytė, taip ir pasilikau. 

Mergina vėl nutilo, nes jos balsas pradėjo drebėti Ad- 
rianas irgi pajuto, kaip gerkle aukštyn kyla gumulas 

- Tai štai kokia mano istorija, - tarė mergina. - Atleiski- 
te, kad ji buvo tokia ilga, bet man atrodo, jog bus geriau, jei 
žinosite, kas aš tokia ir ar galima manimi pasitikėti 

- Galite neabejoti, aš jumis absoliučiai pasitikiu ir, jei 
tik leisite man padėti jums, pasistengsiu padaryti taip, kad 
tas niekšas Grutas prakeiks tą dieną, kada gimė! 

Mergina impulsyviai ištiesė ranką ir jis ją karštai pas- 
paudė. 

Jie buvo taip įsigilinę į pokalbį, kad net nepastebėjo, 
kaip pro Marmuro arkos vartus į parką įvažiavo nedidelis 
automobiliukas ir lėtai pravažiavo pro juos. Mergina prie 
vairo su nuostaba ir pykčiu žiūrėjo į juos. Automobilis pa- 
važiavo dar keliasdešimt metrų ir sustojo. 

Nataša atsistojo. 

- Yra dar ir daugiau dalykų, kuriuos jums reikėtų žino- 
ti, - tarė ji, tačiau negaliu apie tai dabar kalbėti Atleiskite 
man. Mano tėvo atminimas. 

- Taip taip, be abejo, aš visiškai suprantu jus, - pertrau- 
kė ją Adrianas 

Mergina vėl padavė jam ranką ir silpnai nusišypsojo. 

- Ačiū jums, - tarė ji - Jūs buvote toks malonus. Aš 
parašysiu jums. Jūs ateisite pas mus gerai? Supažindinsiu 
jus su grafu. 

- Ateisiu visur, kur tik pasakysite, - tarė Adrianas ir 
nusiėmęs skrybėlę palydėjo ją žvilgsniu. Mergina sparčiu 
žingsniu nuėjo Marmuro arkos vartų link. 

Nekreipdamas dėmesio į praeivius, Adrianas stovėjo ir 
žiūrėjo į tolstančią Natašą Kai jau beveik prie parko vartų 
ji įsėdo į pasimaišiusį taksi ir nuvažiavo, jis lengviau atsik- 
vėpė ir iš lėto nuėjo į priešingą pusę. 

Paskendęs mintyse jis pats nesuvokė, kur eina, kol pa- 
žįstamas balsas pažadino jį iš susimąstymo. 

Apsidairęs jis pamatė Violetą Blein, sėdinčią prie kelio 
krašto stovinčiame automobiliuke. 

Adrianą giliai sujaudino Natašos gyvenimo tragedija 
ir ta drąsa, su kuria ji pakėlė visus Jai tekusius išbandy- 
mus, dėlto jo paties problemos jam pasirodė menkos ir ne- 
reikšmingos. Eidamas prie automobilio, Adrianas nuspren- 
dė ankstesnį savo nekantrumą ir irzlumą su Violeta, iš- 
pirkti švelnumu, patvirtinančiu jo meilę 

- Brangioji! - sušuko jis. - Kaip tu čia atsiradai? 

- Tu nustebintas, ar ne? - atsiliepė Violeta, tačiau tokiu 
tonu, kad Adrianas sukluso. 

- Man labai smagu čia tave matyti, - tarė jis. - Tik aš 
nemaniau- tu gi neseniai sakei, kad nenori niekur eiti. aš 
maniau. ne, aš išties džiaugiuosi, kad tų nusprendei, jog 
neverta ilgiau vienai tūnoti namie! 

- Aš tiesiog pagalvojau, kad reiktų kvėptelti šviežio oro 
ir pasižiūrėti, kas gi darosi pasaulyje, - atsakė mergina tuo 
pačiu iššaukiančiu tonu. - Ir, atrodo, pamačiau. 

Ši kartą jau nebeliko jokių abejonių, kad ji nusiteikusi 
priešiškai, ir Adrianas pajuto, kaip prieš jo valią viduje 
užverda pyktis. 

- Ką tu tuo nori pasakyti? - paklausė jis. 

Violeta nemaloniai nusijuokė. 

- Matau, kad tau nereikėjo ilgai ieškoti paguodos, - tarė 
ji 

Adrianas iš visų jėgų stengėsi valdytis. 

- Ar tau kartais neatrodo, kad prieš darant išvadas 
reiktų pirma išsiaiškinti? 

Violeta gūžtelėjo pečiais. 

- Galima, - atsakė ji - Tai kas gi ta mergina? 

- Ji. - pradėjo Adrianas ir staiga nutilo. Jis per vėlai 
suprato, į kokią keblią padėti jį stato duotas pažadas iš- 
saugoti paslaptį. 

- Na, tai kas ji tokia? - niūriai pakartojo Violeta. 

- Ji. ji yra mano partnerė biznio reikalais, - bandė aiš- 
kinti jis. 

Violeta piktai kilstelėjo antakius 

- Ar tu visada laikai mašininkes už rankučių, kai duo- 
di joms nurodymus? - paklausė ji 

Adrianas vos susilaikė vyriškai nenusikeikęs. 

- Klausyk, Violeta, - tarė jis. - Nekalbėk kvailysčių. Argi 
aš skirčiau pasimatymą mašininkei Haid Parke? 

- Kaip tik apie tai ir galvoju, - atsakė mergina. - Jei jau 
taip, tai galgi pasakysi, kas ji tokia iš tikrųjų? 

- Šito pasakyti aš negaliu, - iš lėto atsakė Adrianas - 
Galiu pasakyti tik tiek, kad aš renku žinias apie Grutą ir ji 
padeda man. 

Violeta šyptelėjo. 

- Ir tu manai, kad aš imsiu ir patikėsiu? - paklausė ji 

Adrianas prikando lūpą. 

- Taip, manau, - piktai atšovė jis. - Aš noriu, kad tu 
pasitikėtum manimi, kaip aš pasitikiu tavimi 

- Jei tu pasitikėtum manim, - atšovė Violeta, - tai nes- 
lėptum, kas ta mergina. Juk aš esu lyg ir tavo sužadėtinė, 
Adrianai, nors po to, ką tu man neseniai prišnekėjai. 

- Oi, na nebūk tu juokinga! - pertraukė ją Adrianas - 
Jei jau nepasitiki žmogumi, už kurio ruošiesi tekėti. 

- Gal aš geriau ir netekėsiu už jo, - Violeta skubiai pert- 
raukė jį - Matau, kad čia kažkas yra. 

- Violeta, būk protinga, - paprašė Adrianas. 

- Įdomu, kuris iš mūsų neprotingas, - atšovė ji - Aš gi 
mačiau, kaip tu čia, parke, flirtavai su dailia mergiote- 

- Nieko panašaus! 

- Na, jei taip, tai pasakysiu, kad suvaidinta tikrai gerai. 
Žiūrėk, Adrianai, neseniai tu man sakei, jog dabar jau ne 
karalienės Viktorijos laikai, taigi nereikia būti puritonais. 
Nežinau, gal aš tokia ir buvau. Tačiau pažiūrėk, ką dabar 
darai tu. Tai negi mes dabar kartosime kokio nors bulvari- 
nio romano siužetą, kur pagrindiniai herojai po visų nesu- 
sipratimų, kurie aprašyti trijuose tomuose, romano pabai- 
goje galiausiai išsiaiškina ir apsipylę ašaromis vėl susitai- 
ko. Man atrodo, kad tokie dalykai jau seniai išėjo iš mados. 
Adrianai, aš neklausinėjau tavęs, kaip tu gyvenai iki mūsų 
sužieduotuvių, nes pasitikėjau tavimi Ko gero, buvau kvai- 
la. Tačiau, kaip bebūtų, aš tikėjausi, kad bent dabar būsi 
ištikimas man! 

Adrianas išraudo 

- Išskyrus tave, aš daugiau su niekuo nedraugavau, - 
užsispyręs pakartojo jis. 

- Tai tik žodžiai 

- O kokių tau dar reikia įrodymų? 

- Na, kad ir tokio - pasakyk, kas ta mergina, - iš karto 
atsakė ji - Negi tu nepasitiki manimi? 

Adrianas beviltiškai numojo ranka. 

- Pasakyti aš negaliu, - apatiškai atsakė jis. 

Violeta nuspaudė starterį ir mašina suūžė. 

- Sudie, Adrianai, - tarė ji 

Adrianas net nespėjo atsakyti jai, o ji jau apsisuko su 
automobiliu ir nuvažiavo. 

Šį rytą Violeta nubudo atlaidžiai nusiteikusi. Sakoma, 
kad laikas geriausias gydytojas; ir iš tikrųjų pirmasis šo- 

kas dėl tėvo mirties jau praėjo. Jai jau pradėjo rodytis, kad 
jos sprendimas netekėti tol, kol nebus surastas tėvo žudi- 
kas, buvo gal ir per daug skubotas. Juk sunku buvo pa- 
neigti Adriano Žodžius, kad policija gal niekada ir nesu- 
gaus žudiko. Jei tuo metu Adrianas būtų vėl pradėjęs šne- 
kinti ją, jam būtų pavykę be didelio vargo įtikinti ją pa- 
keisti savo sprendimą ir padaryti taip, kaip diktavo jos 
pačios širdis. 

Nors ji pati nenorėjo to prisipažinti sau, tačiau kaip tik 
norėdama suteikti Adrianui tokią progą ji pasiėmė mažąjį 
automobilį, kad truputį pasidžiaugusi saule parke nuva- 
žiuotų į Adriano kontorą ir ištiestų jam alyvų šakelę, leis- 
dama pasikviesti ją papietauti kokiame nors jaukiame res- 
toranėlyje, kuriame būtų nedaug žmonių ir niekas netruk- 
dytų atvirai pasikalbėti 

Grynai atsitiktinai, vien dėl to, kad kai kuriose gatvėse 
vyko remontas, Violeta į parką įvažiavo pro Marmuro ar- 
kos vartus ir iš lėto važiavo tolyn, paskendusi maloniose 
svajonėse apie būsimą susitikimą su Adrianu, kai netikėtai 
pamatė jį su Nataša 

Jei kas nors jai būtų pasakęs, kad Adrianas visiems 
matant laikys merginą už rankos - net jei tai būtų jos 
pačios ranka - viešoje vietoje, visų lankomame parke, tai ji 
tokias kalbas būtų palaikiusi juokingomis ir nevertomis 
dėmesio. 

Tačiau to, ką matė savo akimis, paneigti buvo neįma- 
noma. 

Jos pats pirmasis noras buvo su panieka pravažiuoti 
pro šalį. Tačiau, kaip ji pati ką tik sakė Adrianui, ji nenorė- 
jo elgtis kaip karalienės Viktorijos laikų mergina. 

Bet Žmogaus prigimtis taip greit nesikeičia - nūdienos 
moterys draskomos tų pačių aistrų, kaip ir jų sesės prieš 
daugelį šimtmečių. Kažin, ar Kleopatra mažiau pavydulia- 
vo Antonijui, negu Violeta Adrianui, nors šis buvo per daug 
šiuolaikiškas, kad dėl to griebtųsi nuodų taurės 

Kai Violeta sėdėdama savo mažame automobilyje pa- 
matė, kaip gyvai gestikuliuoja nepažįstamoji ir kaip atid- 
žiai Adrianas klausosi, jos rankos taip tvirtai suspaudė vairo 
ratą, kad net krumpliai pabalo. 

Pravažiuodama pro šalį, ji tik probėgom žvilgtelėjo į 
Natašą, tačiau moteris per akimirką gali pastebėti daugiau, 
negu vyras per valandą. Violetai pakako tvirtumo prisipa- 
žinti sau, kad ta mergina nepaprastai graži Nepaisant jos 
karčių žodžių Adrianui, ji suprato, kad tai ne banalus ro- 
manas su eiline mašininke. 

Yra aistrų, galinčių išmušti iš pusiausvyros net blai- 
viausią galvą. Moterims viena iš galingiausių tokių aistrų 
yra pavydas 

Violeta buvo pavydi - baisiai pavydi, nors ji nenorėjo 
prisipažinti to pati sau ir apsimetė, kad ją tik giliai įžeidė 
Adriano dvideidiškumas 

Kai dėl paaiškinimo, jog ši gražuolė yra tik jo pagalbi- 
ninkė persekiojant Piterį Grutą. tai ji su panieka atmetė 
tuos jo žodžius. Violetai atrodė, jog tai tik patvirtino, kaip 
smarkiai jis buvo sumišęs, kad nesugebėjo sugalvoti nieko 
gudresnio. 

Ji davė Adrianui galimybę paaiškinti savo ryšį su mer- 
gina, o kadangi jis nepasinaudojo ja, tai iš to buvo galima 
padaryti tik vieną išvadą. 

Staiga Violetai šovė į galvą tokia netikėta mintis, kad 
tik pusiau mechaninis įgudusios vairuotojos judesys išgel- 

bėjo ją nuo susidūrimo su iš priekio atlekiančiu automobi- 
liu. 

Gal Adrianas žaidžia dvigubą Žaidimą? 

Kai dėl jos tėvo mirties, tai ji nė minutei nesuabejojo, 
kad Adrianas čia nekaltas. Ne, ne, taip Žemai pulti jis tikrai 
negalėjo! 

Tačiau gal jis pateko į Gruto tinklus? Tai kas, kad jos 
tėvas taip pasitikėjo Adrianu, jis vis tiek dar toks jaunas ir 
nepatyręs. Taigi kas tada, jei jis pateko į tinklus finansi- 
ninko, kuris, kaip ji tvirtai buvo įsitikinusi, yra jokių skru- 
pulų neturintis niekšas? Juk Adrianas galėjo kokiu nors 
būdu patekti į jo įtaką 

Violeta pati nesuprato, kad ji nesąmoningai ieško, kaip 
būtų galima jei ne pateisinti, tai bent paaiškinti savo myli- 
mojo susidomėjimą ta mergina. Jai būtų priimtinas koks 
tik nori paaiškinimas, išskyrus vieną - kad jis neatsilaikė 
kitos moters grožio kerams. 

Ji staiga ryžtingai pasuko automobilį į šalį ir po dvide- 
šimties minučių sustojo priešais profesoriaus Velso namus 
Raselo aikštėje. 

Inspektorius Simsas, naudodamasis seno draugo privi- 
legija, neretai pasišaipydavo iš savo draugo, kad moterys 
mėgsta paverkti jam ant peties. 

"Viengungio dukrelės" - taip Simsas vadindavo jas. Ta- 
čiau, atvirai kalbant, nei jis, nei Meriveilas tuo nesistebėjo, 
nes skvarbiose, bet maloniose profesoriaus akyse buvo kaž- 
kas tokio, kas žadino pasitikėjimą juo- 

Taip pasitaikė, kad profesorių Violeta rado namie Jis 
neseniai buvo sugrįžęs iš laboratorijos ir priėmė merginą 
savo bibliotekoje. 

Net nebūdamas medikas jis iš karto būtų supratęs, 
kad merginos nervai įtempti iki kraštutinumo. Taigi jis nė 
kiek nenustebo, kai ji netarusi nė žodžio apsipylė ašaromis. 

Velsas netrukdė jai išsiverkti Pagaliau ji išsitiesė ir 
ėmė atsiprašinėti 

- Kokie niekai, brangioji, - tarė jis. - Aš taip ir maniau, 
kad jūs pradėsite žliumbti 

Violeta nustebusi pažvelgė į jį. 

- Matote, - šypsodamasis pradėjo aiškinti Velsas, - kai 
atėjote pas mane, jūs iš visų jėgų stengėtės nuslopinti 
savo emocijas ir dėl to jūsų nervai buvo įtempti. Nėra 
geresnio vaisto nuo to, kaip tik netrukdomai išsiverkti O 
dabar klausykite: bet kuris gydytojas pasakys jums, kad 
alkoholis yra pavojingi vaistai Tačiau tinkamai naudo- 
jant, jis kartais gali būti labai naudingas. Todėl mes abu 
tuoj išgersime specialaus kokteilio, kurio gaminimo re- 
ceptą aš sužinojau dar iš tų laikų, kai teko linksmai pagy- 
venti Paryžiuje. 

Violeta prieš savo valią neištvėrė nenusijuokusi, o pro- 
fesorius pradėjo terliotis su buteliais ir stiklinėmis. 

Viskas baigėsi tuo, kad mergina ir pati nepajuto, kaip 
ėmė pasakoti mokslininkui apie savo nelaimę taip laisvai 
ir nesivaržydama, kad net pati stebėjosi 

- Tikriausiai jums pasirodys, kad aš kvaila ir tiek, - 
tarė ji - Aš ir pati nežinau, kodėl atėjau pas jus ir kvaršinu 
jums galvą savo reikalais - gal dėl to, kad jūs su Simsu 
buvote tokie malonūs. 

Ji nutilo ir Velsas švelniai paplekšnojo jos ranką. 

- Mano miela mergaite, - švelniai tarė jis - aš labai 
džiaugiuosi, kad padarėte man garbę, pareikšdama tokį pasi- 

tikėjimą manimi Aš suprantu, kaip sunku turėjo būti jums 
pasiryžti kam nors išsipasakoti apie tai 

- Ar jums neatrodo, kad aš tik kvaila ir tiek? 

- Man nė minutei nekilo tokia mintis, - rimtai atsakė 
profesorius. - Aš labai džiaugiuosi, kad pasipasakojote man 
ir norėčiau, jog leistumėt apie tai pasakyti ir ponui Simsui 

Ji padvejojo, tačiau labai trumpai 

- Darykit, kaip jums atrodo geriau, - tarė ji 

- Ačiū jums, - atsakė Velsas - O dabar dėl to galite 
daugiau nebesijaudinti Truputį kantrybės ir tikiuosi, kad 
vieną gražią dieną mums pavyks viską sutvarkyti 

Violeta atsistojo ir atvirai paklausė profesoriaus 

- Pasakykite, ką jūs manote apie Adrianą? 

Profesorius atsakė ne tik į tą klausimą, bet ir į kitą, 
kurio ji neišdrįso užduoti 

- Aš manau, - rimtai tarė jis, - kad Adrianas yra jaunas 
ir paikas. Tačiau nemanau, kad jis būtų nusikaltėlis ar 
šiaip nenaudėlis 

Violetos akys apsiblausė. 

- Ačiū jums, - sumurmėjo ji - Supratau - daugiau gali- 
te nieko nebesakyti 

Velsas išlydėjo Violetą pro duris ir pamojavo jai ran- 
ka, kai ji sėdusi į automobilį, nuvažiavo. Po to jis skubiai 
grįžo į vidų. 

- Tučtuojau iškvieskite automobilį, - tarė jis liokajui 

Užėjęs trumpam į laboratoriją, kur greitom davė kele- 
tą nurodymų savo padėjėjui, jis pasiėmė skrybėlę ir įsėdo į 
savo didelį automobilį, kuriuo vairuotojas atvažiavo iš ne- 
toliese esančio garažo. 

- Į Skotlendjardą - žaibu! - paliepė profesorius 


49 


6 


“Evrilendo" viešbutis Londonui buvo tas pats, kas koks 
nors karavansarajus Rytuose dar iki tol kol dykumų smė- 
lynus pradėjo raižyti džipai, o virš saulės svilinamų plynių 
suūžė pirmieji lėktuvai 

“"Evrilende" sutiksi keliautojus iš visų pasaulio šalių. 
Kas čia išbūna dieną, kas savaitę, o kas ir visą mėnesį, bet 
paskui, taip sakant, susivynioja savo palapines ir tyliai 
dingsta, tarsi prasmenga nežinomybėje. 

Tačiau "Evrilendo" svetingumą pažįsta ne tik tie, kurie 
valgo jo duoną ir druską bei nakvoja po jo stogu. Jo dide- 
lėje salėje pirmame aukšte galima sutikti pačių įvairiausių 
žmonių. Vieni čia nori su kažkuo susitikti, kiti atvirkščiai 
nori pradingti minioje, kad jų niekas nerastų. Kas valandą 
čia vyksta dešimtys tragedijų ir komedijų. Vestibiulyje gali 
susidurti su tikru lordu, netyčia numinti koją garsiam ap- 
gavikui, ar prasilenkti su žinomu sekliu. 

Tas viešbutis - tai antrieji namai kokiam nors ponui N. 
ir jo Žmonai, o dažnai (tik ne tuo pačiu metu) ir jo meilužei. 
Čia priimami visi, kas tik turi pinigų užsimokėti ir sutinka 
laikytis išorinio padorumo. Bet kurio iš tų dviejų reikalavi- 
mų pažeidimas tučtuojau susilaukia mandagių, bet neper- 
maldaujamų viešbučio tarnautojų atsakomųjų veiksmų. 

Į šitą nekalto linksmumo pasaulį vieną skaistų rytą 
užklydo nedidelis žmogelis, niekuo nekrintantis į akis. Įdė- 
mus stebėtojas tikriausiai būtų atkreipęs dėmesį į sėlinan- 
čią jo eiseną, kuri, žiūrint iš šalies, atrodė labai nemaloniai. 
Jo drabužiai buvo gerai pritaikyti prie figūros, gal net tru- 
putį per daug gerai, o spalvos suderintos tobulai, gal net 

per daug tobulai, daugiau, negu to reikalauja geras skonis. 
Kostiumas, kaklaraištis, kojinės ir batai - viskas tos pačios 
garstyčių spalvos, tokia pat skrybėlė ir pirštinės, kurias jis 
nešėsi rankoje, ieškodamas tuščio staliuko. 

Juodi plaukai su sklastymu per vidurį buvo sušukuoti 
ant smailių ausų; juodos blizgančios akutės paslapčiomis 
svaidė žvilgsnius į šalis; veidą ne per daug puošė smaila 
nosis, plonos lūpos ir siauras smakras. 

Naujienų agentūroje, kurioje jis dirbo, kolegos žinojo jį 
kaip Barnį Morisą. Tarpusavyje ne vienas pavadindavo jį 
ir kitaip - Mažuoju Žydeliu“, tačiau jo akivaizdoje nedrįs- 
davo dėl tų juodų akučių keisto blizgesio, nuo kurio dary- 
davosi nejauku. 

Tačiau jo kolegos, be abejo, būtų dar labiau nustebę ir 
susidomėję, jei būtų sužinoję, kad kai kur ponas Morisas 
buvo žinomas dar vienu, kur kas vaizdingesniu vardu. 

Pasirinkęs staliuką netoli orkestro, ponas Morisas paž- 
velgė į laikrodį ir antakių kilstelėjimu pasikvietė padavėją. 
Užsisakęs puoduką puikios kavos, kuria viešbutis kaip tik 
garsėjo - kadangi ponas Morisas nebuvo didelis alkoholio 
mėgėjas - jis užmetė koją ant kojos ir žiūrėjo į margą pub- 
liką su mechanišku susidomėjimu kaip žmogus, nežinan- 
tis, kur jam pasimaišys kokia nors įdomesnė naujiena. 

Po to jis išsitraukė iš kišenės masyvų sidabrinį portsi- 
garą ir išsiėmė cigaretę. Nerūpestingai pasidėjo portsigarą 
ant staliuko priešais save, užsidegė cigaretę ir tingiai rūkė. 
Kartkarčiais pažvelgdavo į laikrodį. tarsi ko nors lauktų, 
tačiau neatrodė, kad jis nekantrautų. Truputį pašaipiai jis 
stebėjo, kaip susijaudinęs užsienietis prie gretimo staliuko 
stengėsi susikalbėti su padavėju, baisiai darkydamas jam 
tokius neįprastus angliškus žodžius Pagaliau išsiaiškinęs, 

kad padavėjas supranta prancūziškai, svetimšalis paban- 
dė ta kalba užsakyti gaivinančio gėrimo ir šiek tiek užkąs- 
ti, o po to iš karto pasinėrė į savo popierius Jo lūpos krutė- 
jo, tarsi jis kažką patylomis skaičiuotų. 

Vėliau ponas Morisas atkreipė dėmesį į dailią merginą, 
kuri tikriausiai su savo tėvu sėdėjo kiek toliau, kadangi 
moterims jis buvo labai neabejingas. Tačiau greitai jo dė- 
mesys nukrypo į konkretesnius dalykus. 

Per salę ėjo kukliai atrodantis trumparegis žmogelis ir 
dairėsi į šalis, kaip nervingas ir neryžtingas žmogus kuriam 
net toks paprastas dalykas kaip vietos pasirinkimas - jau 
ištisa problema. Priėjęs prie Barnio staliuko, jis neryžtingai 
sustojo, pasisuko prie staliuko, už kurio tylėdamas tebesėdė- 
jo užsienietis, akimis išmatavo atstumą iki orkestro ir paga- 
liau paklausė Barnio, ar vieta kitoje staliuko pusėje laisva. 

- Taip, - atsakė ponas Morisas, kuris nemėgo daug kal- 
bėti 

Kuklusis žmogelis atsisėdo, užsisakė kavą ir, kai tik pa- 
davėjas ją atnešė, pradėjo gurkšnoti Paskui jis irgi išsitrau- 
kė cigaretę iš portsigara Portsigarą įsikišo atgal į kišenę ir 
išsitraukė degtukų dėžutę Pažvelgė į ją, ir jo veide pasirodė 
gaižaus nusivylimo išraiška. Tada jis žvilgsniu pradėjo ieš- 
koti padavėjo, tačiau šis kaip tik buvo nusisukęs. 

Žmogelis pažvelgė į Barnį. kuris nepraleido nė vieno jo 
judesio, nors iš šalies atrodė, kad jis taip nuobodžiauja, jog 
net jo akys merkiasi 

- Labai atsiprašau, sere, - nedrąsiai kreipėsi žmogelis. - 
Matau, kad ir jūs rūkorius, tai gal galėčiau paprašyti deg- 
tuko? Per neapsižiūrėjimą pamiršau papildyti savąją deg- 
tukų dėžutę, o prie tų žiebtuvėlių aš nepratęs, man jie vis 
genda ir genda. 

Ponas Morisas ištiesė jam savo žiebtuvėlį, kuris, kaip ir 
visi jo daiktai, buvo puikus. 

Žmogelis prisidegė cigaretę ir ėmė dėkoti. Paskui jo 
žvilgsnis nukrypo į Barnio portsigarą. kuris vis dar tebe- 
gulėjo ant stalo. Tai buvo dailus daikčiukas. Vienoje pusėje 
buvo emaliuotas mažo Žžvėrelio atvaizdas, tokios pat spal- 
vos, kaip ir pono Moriso drabužiai 

- Koks gražus portsigaras, - sučiauškėjo žmogelis - At- 
leiskite, kad taip įžūliai reiškiu savo nuomonę, - pridūrė jis 
ir vėl išsiti aukė iš kišenės savo degtukų dėžutę. 

- Nors ir keista, tačiau ant mano dėžutės irgi pavaizduotas 
mažas žvėrelis, - tęsė jis. - Matyti, kad tai gero meistro darbas ir 
tuo ji patraukė mane Tas Žvėrelis - tai Geltonoji lapė 

Pono Moriso akys sublizgėjo. 

- O Žvėrelis ant mano portsigaro - tai Geltonoji žiurkė, 
- labai ramiai atsakė jis. 

Su tais žodžiais jie reikšmingai susižvalgė. Barnis įsiki- 
šo portsigarą į kišenę, o žmogelis paslėpė savąją degtukų 
dėžutę. 

- Jūs domitės žvėreliais? - paklausė žmogelis ir probė- 
gomis pažvelgė į prie gretimo staliuko sėdintį svetimšalį, 
kuris dabar buvo artimiausias jų kaimynas 

- Taip, aš dažnai lankausi zoologijos sode, - atsakė po- 
nas Morisas. - Žinoma, kai kurie lankytojai nemoka angliš- 
kai, taigi jie nesupranta, ką aiškina Žvėrių prižiūrėtojai 

Šis lyg ir nesusijęs su klausimu atsakymas visiškai 
patenkino Žmogelį. Jis pasirėmė alkūnėmis į stalą ir nusi- 
šypsojo ponui Morisui. 

- Tai jūs ir būsite “Geltonoji Žiurkė“? - paklausė jis. - 
Nedaug kam iš mūsų - eilinių žmogelių - teko garbė susi- 
tikti su jumis, nors, aišku, apie jus esame girdėję labai daug. 

Geltonoji Žiurkė - vadinkime jį šiuo vardu, - atrodo, su 
malonumu priėmė šį netiesioginį komplimentą. 

- Ką gi, Lape, - gan maloniai atsakė jis, - tai ko jūs 
norėtumėt iš manęs? 

- Mane pasiuntė Geltonoji Pelytė, - paaiškino Lape pa- 
vadintas žmogelis. - Ji man pasakė, kur jūsų ieškoti ir 
kaip jus atpažinti Ji prašė pasakyti, kad Tigras nori susi- 
tikti su jumis šiandien ketvirtą valandą po pietų jo kon- 
toroje. 

Žiurkė prisimerkė. 

- Ko jam reikia? - paklausė jis. 

Lapė skėstelėjo rankomis. 

- Iš kur man žinoti? - atsakė jis. - Negi jūs manote, kad 
jis patikės man savo paslaptis? Aš jo iš viso niekada nesu 
matęs 

Žiurkė linktelėjo galvą. 

- Jis iš tiesų nemėgsta daug aiškinti, - sutiko jis. - Porą 
kartų jau teko turėti reikalų su juo ir nesigailiu - jis gerai 
moka. 

- Taip, tikrai, tą pastebėjau ir aš, - pritarė jam Lapė. - 
Tik truputį keista dirbti žmogui, kurio niekada nematei 
Net nežinau, kaip jis atrodo. 

- Nežinau ir aš, - atsakė Žiurkė. - Su manimi jis kalbasi 
tik pro plyšį užuolaidoje. Tačiau atsiskaito jis sąžiningai, 
taigi tokiam Žmogui galima dirbti 

- Taip taip, be abejo, - skubiai pritarė jam Lapė, ku- 
riam nuo įdėmaus blizgančių juodų akių žvilgsnio pasida- 
rė nejauku. 

- O kuo gi jūs užsiimate, jei ne paslaptis? - paklausė 
Žiurkė. - Rodos, niekada anksčiau neteko susidurti su ju- 
mis. 

- Aš esu buhalteris, - paaiškino žmogelis - Tikras bu- 
halteris. Aš tiesiog atlieku žvalgybinį patikrinimą. renku 
informaciją apie Žmonių finansinius reikalus ir panašiai. 
Galima sakyti, esu Tigro finansinis žvalgas 

Žiurkė linktelėjo galvą. 

- Nurodymus jums tikriausiai perduoda Pelytė, ar ne? - 
paklausė jis. 

- Taip. Ji paprastai man praneša telefonu, tad pas ją aš 
lankausi retai Protinga mergina. 

- Labai, - atsakė Žiurkė, pabrėždamas šį žodį. - Jai pa- 
kanka proto nepradėti flirtuoti su kiekvienu, kas tik pasi- 
maišo po kojų. 

Lapė paslapčiomis žvilgtelėjo į jį 

- Tikriausiai, - nekaltai atsakė jis. - Be to, - pridūrė jis 
šyptelėjęs, - sunku patikėti, kad jai šautų į galvą mintis 
flirtuoti su mano amžiaus ir mano išvaizdos žmogumi Apie 
tokią laimę gali svajoti nebent tokie jauni ir šaunūs vyrai 
kaip jūs. 

Žiurkė nušvito iš pasitenkinimo. Nors jis buvo pakan- 
kamai įžvalgus kad pastebėtų kitų Žmonių silpnybes ir 
išnaudotų jas savo naudai, tačiau ir pats turėjo didelę 
silpnybę - buvo tuščiagarbis ir manė, kad nėra moters 
galinčios atsispirti jo puikioms manieroms ir dailiai iš- 
vaizdai 

Abu vyrai dar pasikalbėjo keletą minučių apie šį bei tą 
ir Lapė pakilo 

- Man jau laikas, - tarė jis. - Tai ketvirtą valandą. gerai? 

- Ateisiu, - atsakė Žiurkė, ir žmogelis pamažu išslinko 
pro duris 

Žiurkė baigė rūkyti cigaretę, pasiėmė skrybėlę ir taip 
pat nuėjo durų link. 

Kai tik jis dingo už durų, prie gretimo staliuko sėdėjęs 
užsienietis išsitraukė didelę spalvotą nosinę ir garsiai sut- 
rimitavo nosimi Kiek toliau sėdėjęs vyras, išgirdęs šį signa- 
lą, atsistojo ir išslinko paskui Žiurkę. 

Užsienietis susirinko savo popierius, susikimšo juos į 
švarko vidinę kišenę ir išėjo į vestibiulį. Ten jis susimėtė, 
pasiklydo ir pataikė į duris, vedančias į viešbučio admi- 
nistratoriaus kabinetą. 

Administratorius pašoko ir pagarbiai pasisveikino su 
juo, nė kiek nenustebdamas, kai užsienietis nusiėmė ūsus 
ir barzdelę ir pradėjo persirenginėti drabužius iš kabinete 
stovinčio lagamino. 

- Seržante Medousai, tikiuosi, kad jums pavyko sužino- 
ti tai, ko norėjote? - mandagiau pasiteiravo jis su ryškiu 
itališku akcentu. 

- Ačiū jums, aš tikrai neleidau laiko veltui, o ir jūsų 
kava puiki kaip visada, - maloniai atsakė seklys - Dėkoju 
jums už pagalbą. 

- Nėr už ką, - atsakė administratorius. - Jūs gi žinote, 
kad aš visada jūsų paslaugoms - Jūsų lagaminą vėl nu- 
nešti į numerį? 

- Ačiū, būtų neblogai 

Paspaudęs ranką italui, seklys žengė pro duris ir nes- 
kubėdamas išėjo į gatvę it koks nuobodžiaujantis turistas, 
nežinantis kuo užsiimti iki sutarto susitikimo pietums. 

Tame pilkame ir nuobodžiame Londono rajone, kuris 
vadinamas Sičiu, romantikos, atrodytų, beveik nėra. 

Tačiau kaip tik šitame tirštai susigrūdusių pastatų ra- 
jone, viename iš turtingiausių pasaulio kampelių, savo at- 
garsį randa ir tai, kas vyksta atokiausiuose pasaulio vieto- 
se - ir kupranugarių varovo šūksniai Arabijos dykumose, 
ir kaubojų laso švilpimas Teksaso fermose, ir kalnakasių 
kaplių ir kastuvų skambėjimas Afrikos brangakmenių ka- 
syklose. 

Kelios eilutės popieriaus lape, trumpas pokalbis telefo- 
nu, vienas galvos linktelėjimas biržos operacijų salėje gali 
atnešti džiaugsmą ar pagilinti liūdesį šimtams ir tūkstan- 
čiams kitame pasaulio gale gyvenančių šeimų. 

Čia galima sutikti ir teisuolius, ir apgavikus; genijus ir 
idiotus; silpnus Žmogelius, smunkančius žemyn, ir stipriuo- 
sius, kylančius į viršų. Žmogus, pardavinėjantis laikrodu- 
kus tiesiog gatvėje, dar neseniai gal važinėjosi prabangiu 
automobiliu, o juos perkantis prieš kiek laiko gal pardavi- 
nėjo laikraščius ant gatvės kampo. 

Senojoje Plačiojoje gatvėje stovi vienas iš tų pastatų, 
kuriuose rado sau prieglobstį pati margiausia publika - 
stambios korporacijos su didelėmis kontoromis ir vos 
suduriantys galą su galu smulkūs prekeiviai, agentai, bu- 
halteriai, vos išgalintys susimokėti už porą mažų kam- 
barėlių šiame pastate, kurio jau vien adresas yra geriau- 
sia reklama. Šveicoriai su auksu siuvinėtomis livrėjomis 
ir solidžia išvaizda tarsi pabrėžia, kokie svarbūs san- 
dėriai čia sudaromi laikantis kuo griežčiausių principų. 
Jų solidumą pabrėžia ir tai, kad jie skaito ne prastes- 
nius laikraščius kaip vakarykštis "Times", kuriuos gau- 
na iš solidžių kontorų valytojų, surenkančių juos iš šiukš- 
lių dėžių. 

Vienos iš didžiausių šiame pastate esančių kontorų po- 
sėdžių salėje šį rytą buvo susirinkę Gruto tarptautinės fi- 
nansų korporacijos direktoriai 

Klestintys išmaningi biznio specialistai pagarbiai klau- 
sėsi korporacijos pirmininko ir generalinio direktoriaus pono 
Piterio Gruto kalbos. 

Ta korporacija nebuvo kokių nors avantiūristų sam- 
būris. Jos vardas figūruodavo kasdieninėse biržos suvesti- 
nėse, būdavo minimas ir prabangiuose restoranuose prie 
turtingų Žmonių pietų stalo. 

Korporacija vykdė operacijas visame pasaulyje. Jos pir- 
mininkas kasdien gaudavo dešimtis spekuliacinių pasiūly- 
mų: bet iš dešimties pasiūlymų devyni būdavo atmetami, 
nes Piteris Grutas ne tik gerai pažinojo Žmones ir išmanė 
biznio reikalus, bet ir turėjo vos ne antgamtišką nuojautą, 
kaip klostysis situacija biznio pasaulyje ateityje. 

Korporacija apėmė visas sritis, vienodą dėmesį skirda- 
ma visoms veiklos šakoms. Perspektyviems sandoriams vi- 
sada atsirasdavo pinigų ir tik labai retai pasitaikydavo, 
kad investuotos lėšos neatneštų gražaus pelno korporaci- 
jos akcininkams. 

Grutas investuodavo lėšas į daugelį įvairių projektų 
ir stengdavosi, kad sėkmė viename iš jų teigiamai paveik- 
tų ir kitus. Pavyzdžiui, įsigyta geležinkelio šaka prisidėda- 
vo prie uosto vystymo, kasybos koncesija nešė naudą me- 
talurgijos gamyklai ar statybos trestui. Korporacija netgi 
įsigijo nedidelės, bet labai efektyvios naujienų agentūros 
kontrolinį akcijų paketą, kad galėtų bet kuriuo momentu 
gauti tą informaciją, iš kurios nuovokus žmogus gali da- 
ryti atitinkamas prognozes ateičiai, ir pagal tai planuoti 
savo veiklą. 

Tačiau bene didžiausias korporacijos turtas buvo jos 
vadovo geras vardas ir autoritetas Piteris Grutas niekada 
nesigirdavo, jis sakė tikrą tiesą, kad jo Žodis buvo vertina- 
mas nemažiau už patikimiausias akcijas ne tik Londono 
Sityje, bet ir kituose pasaulio miestuose ir šalyse. 

Jo išbalusį veidą supo žili šilkiniai plaukai, rūpestin- 
gai prižiūrimi ir šiek tiek ilgesni negu įprasta. Kitam Žmo- 
gui jie gal būtų sudarę dabitiškumo įspūdį, tačiau Piteriui 
Grutui jie teikė orumo, kaip ir ilgi trapūs pirštai bei siauri 
gunktelėję pečiai 

Piterio Gruto balsas buvo švelnus, ir kuo labiau jis bu- 
vo susijaudinęs, tuo švelniau kalbėdavo. Tačiau tie, kurie 
pažinojo jį geriau, to labiausiai ir bijodavo - išlavinta ausis 
pagaudavo švelniame tone grėsmingo, nepermaldaujamo 
ryžtingumo gaideles 

Sugebėjimą palenkti kitus žmones savo valiai daugiau- 
sia nulemdavo jo akys, degančios išblyškusiame veide. Di- 
delės, juodos, žėrinčios, jos buvo kaip du rašalo akivarai; 
atrodė, kad pro jas, kaip verdanti lava iš vulkano kraterio, 
ver žiasi to žmogaus didžiulis vitališkumas. 

Kaip tik šią dieną ponas Piteris Grutas ramiai sėdėjo 
krėsle stalo gale, klausydamasis kitų direktorių pasisaky- 
mų. Jis pats ragino juos pasisakyti: tai sudarydavo įspūdį, 
kad jie realiai sprendžia klausimus. Nors direktoriai daž- 
nai nesutardavo vieni su kitais, tačiau visada kuo nuolan- 
kiausiai sutikdavo su pirmininko nuomone. Šis savo ruož- 
tu mokėjo taip suformuluoti savo mintis, kad atrodė, jog 
jis pritaria kiekvienam prieš tai kalbėjusiam direktoriui O 
iš tikrųjų koncerno politika buvo greičiau jo pirmininko, o 
ne valdybos politika, ir tik paties pono Gruto takto dėka 
valdybos nariai to nejuto 

Ir šis susirinkimas prasidėjo taip pat darniai, kaip ir 
visi Buvo išnagrinėti kai kurie įprastiniai klausimai, o kiti 
palikti spręsti valdybos pirmininkui jo paties nuožiūra. 

Po to truputį nedrąsiai atsistojo solidus vyras, susijęs 
su prekyba arbata. Kaip minėta, Gruto koncerno direkto- 
riai buvo iš pačių įvairiausių sričių, tai beje, labai palengvi- 
no Gruto vadovavimą visai korporacijai 

Solidus vyras pareiškė, jog jis tam tikrais kanalais, ku- 
rių nenorėtų minėti, gavo žinių, kad staigiai suveikus būtų 
įmanoma paimti į savo rankas kontrolę prekės, be kurios 
praktiškai negali išsiversti nė viena šeima. 

Išbalusiame pirmininko veide nesimatė jokių emocijų, 
tačiau jis įdėmiai žiūrėjo į kalbantįjį. 

Kiek paskubomis solidusis vyras išdėstė, kad jis neno- 
rėtų siūlyti ko nors tokio, kas nesiderina su koncerno tradi- 
cijomis. Jis sakėsi suprantąs, jog bandymas diktuoti savo 
sąlygas, naudojantis monopoline padėtimi, būtų, kaip čia 
pasakius neteisingas. Tačiau kadangi tokią informaciją jam 
beveik atsitiktinai vis dėlto pavyko gauti, tai jis pagalvojęs, 
kad jo, kaip direktoriaus, pareiga būtų- 

Pirmininko atkaklaus žvilgsnio veikiamas, solidusis vy- 
ras sutriko ir net nebaigęs minties atsisėdo. 

Ponas Piteris Grutas pamažu atsistojo. Jo akys lieps- 
nojo. 

Jis padėkojo kolegai už pateiktus faktus ir pareiškė, 
kad tokia informacija labai svarbi, ji galinti padėti korpo- 
racijai kovoti su panašiais dalykais ir kitose srityse. 

Jis trumpam nutilo ir truputį drebančiu balsu tęsė to- 
liau: 

- Deja, ponai, yra žmonių. kurie tokiuose planuose ma- 
to tik galimybę padidinti savo turtus kitų žmonių, likimo 

ne taip apdovanotų sąskaita. Tokiems asmenims visai ne- 
rūpi vargai žmonių, kuriems šilingas reiškia daugiau, negu 
turtingam Žmogui penki svarai Ačiū Dievui, ponai, kad mes 
taip nesielgiame. Aš jaučiu, kad vargu ar reikia atsiklausti 
jūsų, ar jūs remiate tokią mano poziciją. Jei galvočiau ki- 
taip tai, be abejo, nematyčiau kito pasirinkimo, kaip tik 
pateikti jums pareiškimą dėl atsistatydinimo. 

Jį nutraukė susirinkusiųjų protesto šūksniai 

- Aš taip ir maniau, kad jūsų reakcija bus tokia, - skland- 
žiai tęsė jis toliau. - Leiskite užtikrinti jus, kad aš ir ateityje 
atidžiai seksiu tokius dalykus ir galbūt - jau ne pirmą kar- 
tą mūsų korporacijos istorijoje - mes galėsime savo kukliu 
pavyzdžiu parodyti, kad britų verslininkai nėra kurti liki- 
mo nuskriaustų Žmonių vargams. 

O dabar, ponai, jei daugiau nebeliko svarstytinų klau- 
simų, norėčiau atsiprašyti jūsų 

Jis atsisveikino su valdybos nariais, visiems iš eilės 
paspausdamas rankas. Bene šilčiausiai jis spaudė ranką 
solidžiajam vyrui, turėjusiam tą nevykusį pasiūlymą. 

- Šaunus vyras tas Grutas, - tarė vienas direktorius 
kitam, jiems išeinant iš salės. - Jo pasiklausius susidaro 
įspūdis, kad galima kalti pinigus ir sąžiningu verslu, ar 
ne? 

- Taip, be abejo, - paskubėjo pritarti jam solidusis vy- 
ras 

Grutas tuo metu nuėjo į kambarį, kuriame sėdėjo jo 
asmeninis sekretorius. 

- Aš dabar kokį pusvalandį būsiu užsiėmęs, - tarė jis - 
Žiūrėkite, kad man niekas netrukdytų. 

- Gerai, sere, - atsakė sekretorius. - Jis žinojo, kad jei 
nepaklustų tokiam tonui. tai iš karto netektų darbo. 

Ponas Grutas nuėjo į savo kabinetą ir užsirakino du- 
ris. Nors jis žinojo, kad sekretorius įvykdys jo nurodymą. 
tačiau viena iš svarbiausių jo sėkmės priežasčių buvo ta, 
kad jis visada vengdavo nereikalingos rizikos. 

Užrakinęs duris, jis nuėjo prie kambario kampe sto- 
vinčios didelės knygų spintos Nustūmęs ją. paspaudė spy- 
ruoklę, ir sienos plokštė pasislinko į šalį, atidengdama siau- 
ras duris 

Tas duris įtaisė specialiai pasamdytas žmogus. Jis dir- 
bo naktį, kai patalpose nebuvo nieko iš korporacijos dar- 
buotojų. 

Išsitraukęs iš kišenės raktą, ponas Grutas atsirakino 
duris ir įėjo į vieną iš dviejų kambarių, iš kurių buvo gali- 
ma patekti į kitą koridorių. Nieko neįtardami pastato savi- 
ninkai tuos kambarius buvo išnuomoję jaunai damai, ku- 
riai priklausė Meloun mašinraščio biuras. 

Mis Kitė Meloun buvo mažytė energinga blondinė, spar- 
čiai plečianti savo klientų ratą. Ji nesamdė brangiai kai- 
nuojančio personalo, o viską tvarkė viena pati, stengdama- 
si kuo daugiau užsakymų atlikti savo jėgomis o kai jau 
nebesuspėdavo, tai pasikviesdavo į talką ką nors iš pažįs- 
tamų mašininkių, kurios tik džiaugdavosi proga dar šiek 
tiek prisidurti prie savo menkų atlyginimų. Visus užsaky- 
mus mis Meloun atlikdavo greitai ir gerai; beje, taip dary- 
davo viską, ko tik imdavosi Pastato administracija susido- 
mėjo mergina ir neretai duodavo jai darbo Kaip jis nusteb- 
tų sužinojęs, kad nuoma, kurią ji visada laiku susimokėda- 
vo, mokama iš pono Piterio Gruto kišenės 

Mat mis Kitė Meloun, kaip ir mums pažįstamas Barnis 
Morisas, turėjo ir kitą vardą. žinomą tik nedaugeliui. Ją 
vadindavo Geltonąja Pelyte. Reikia pasakyti, kad tas var- 

das neblogai derinosi su jos smulkučiu sudėjimu ir stai- 
giais judesiais. 

Ponas Grutas atsisėdo už nedidelio staliuko ir paspau- 
dė mygtuką. 

Antrajame kambaryje suskambėjo skambutis ir Pely- 
tė, reikšmingai pažvelgusi į kambaryje tuo metu buvusį 
žmogų, atsikėlė nuo savo rašomosios mašinėlės ir netrukus 
jau stovėjo prieš poną Grutą. 

Jis pažvelgė į užrašų knygutę, o paskui pakėlė akis į 
ją. | 

- Ar Ziurkė čia? - paklausė jis. 

- Jis gretimame kambaryje, - trumpai atsakė ji 

- Atveskite jį 

Žiurkė įėjo. Matėsi. kad jis jaučiasi gan užtikrintai, ta- 
čiau tuo pat metu nejaukiai Mat nors jis save laikė patiki- 
miausiu Piterio Gruto agentu ir buvo vienas iš nedaugelio, 
kurie žinojo, kas iš tikrųjų yra Tigro pravarde žinomas 
žmogus, tačiau jis niekada negalėjo atsikratyti baimės, ku- 
rią jam kėlė jo darbdavys 

Ponas Grutas tą žinojo ir netgi stengėsi, kad ta baimė 
nepraeitų Jo nuomone, ištikimybė remiasi dviem jaus- 
mais - baime ir meile. Jis niekada nesitikėjo ir nenorėjo 
valdyti, remdamasis meile, todėl stengėsi įdiegti savo pa- 
rankiniams tokią baimę, kad jie labiau bijojo jo keršto, 
nei mirties, tuo labiau kad tą kerštą jau patyrė ne vienas, 
bandęs išduoti jį 

- Ar viskas gerai? - paklausė ponas Grutas 

- Gerai, sere, - atsakė Žiurkė. Labiau už viską jam norė- 
josi, kad šefas liautųsi žiūrėjęs į jį tokiomis akimis, kurios, 
atrodė, kiaurai veria Žmogų. 

- Lapė perdavė jums kvietimą? 

- Taip. 

- Aš pasiunčiau jį todėl, kad norėjau, jog jūs pamatytu- 
mėt jį Jums gali tekti netrukus kartu padirbėti su juo. 
Koks jūsų pirmas įspūdis. 

- Atrodo, kad jis neblogas savo srities specialistas, šefe. 
Mėgino mane truputį paklausinėti apie jus. 

Gruto akys blykstelėjo. 

- Tikrai? Kokiu būdu? - maloniu balsu paklausė jis. 

- Na, jis tik pasakė, kad niekada nematė jūsų, ir mėgi- 
no iškvosti, ar aš mačiau, - paaiškino Žiurkė. 

- Ak tai klausinėjo? Tikriausiai žinote, kaip nemėgstu 
žmonių, kurie klausinėja, - tarė Grutas šypsodamasis, ir 
nuo tos jo šypsenos Žiurkei vos nepasidarė bloga. 

- Manau, kad nuo Lapės reikia nenuleisti akių, - tęsė 
ponas Grutas - O dabar pasikalbėkime apie kitus dalykus 
Kaip sekasi naujienų agentūrai? Koks jūsų įspūdis? 

- Dabar jau nieko, kai jūs nurodėte, kad man pavestų 
tik tuos darbus, kurie reikalingi jums. Direktoriaus pava- 
duotojas iš pradžių buvo nepatenkintas ir bandė triukš- 
mauti, tačiau dabar apsiramino, kai pamatė, kad manimi 
domisi Gruto korporacijos pirmininkas 

Ponas Grutas vėl šyptelėjo. Šį kartą jo šypsena nebebu- 
vo tokia nemaloni 

- Gruto korporacijos pirmininkas labai domisi jumis, - 
tarė jis. - Paskutinę užduotį jūs atlikote labai sklandžiai O 
dėl darbo naujienų agentūroje, tai aš jau daug kartų sa- 
kiau, kad jei nenorite, kad jus pradėtų įtarinėti, tai geriau- 
sias būdas to išvengti yra sąžiningai dirbti kokį nors ofi- 
cialų darbą. 

Žiurkė šyptelėjo. 

- Jūsų teisybė, šefe, - sutiko jis. 


64 


- Jau greit aš uždarysiu šią krautuvėlę, jei tik viskas 
eisis taip, kaip tikiuosi, - tęsė Grutas - Man jau nusibodo ir 
aš tik laukiu, kol dar atsitiks kai kurie dalykai, o po to 
pasitrauksiu iš žaidimo. Jūs tada jau turėsite pakankamai 
pinigų, kad galėtumėt vesti Pelytę ir įsikurti. 

Žiurkė krūptelėjo. "Nuo senio ničnieko nepaslėpsi", - pa- 
galvojo jis. 

- Žinoma, jei tik ji sutiks. - pridūrė ponas Grutas ir 
sukrizeno, o Žiurkė apsiniaukė. 

- Bet gana apie tai, - tęsė jo šefas, staigiai pakeisdamas 
temą. - Klausykite, ar neteko jums susidurti su vienu tokiu 
mokslininku - profesorium Velsu? 

- Velsu? 

Žiurkė truputį pagalvojo. 

- Taip, žinau tokį, - atsakė jis - Toks stambus vyras 
žilomis žŽandenomis ir su akiniais. Stambus šulas mokslo 
pasaulyje; jis rašo knygas ir gauna daugybę laiškų. 

- Tas pats, - tarė Grutas - O dabar pasakysiu tai, ko 
nežinote apie jį - man atrodo, kad jis dirba Skotlendjardui 

- Ką, jis? - sušuko Žiurkė, labai nustebęs. 

- Taip. Jis didelis nuodų specialistas ir, kiek Žinau, po- 
rą kartų konsultavo juos tais klausimais. Tačiau man atro- 
do, kad jo bendradarbiavimas tuo neapsiriboja. 

- Tai jis susidėjo su kriminologais'? 

- Taip. Jis gan artimai draugauja su seru Čarlsu Meri- 
veilu ir tokiu Simsu. Aišku, gal jie čia ir nieko dėti, tačiau 
pasekti verta. Kaip tik šiuo metu turiu būti itin atsargus, 
todėl ėmiau sekti Simsą. 

- Tikiuosi, šefe, kad jūsų jis neseka? - paklausė Žiurkė 
susirūpinęs, turėdamas galvoje seklio reputaciją. 

Grutas papurtė galvą. 

- Oi, ne, - atsakė jis šyptelėjęs. - Gruto korporacijos pir- 
mininkas yra per daug įžymi figūra, bent jau man taip 
atrodo, kad Simsas galėtų jį kuo nors įtarti 

Žiurkė šyptelėjo. 

- Taigi pasekite Velsą, gerai? - tęsė Grutas - O dabar 
dar paklausykite- 

Penketą minučių jis kažką tyliai aiškino, o Žiurkė atid- 
žiai klausėsi Po to Grutas atsistojo. 

- Na, tai viskas, - tarė jis, ir Žiurkė jau norėjo išeiti, bet 
Grutas jį pasikvietė atgal 

- Dar vienas dalykas, - tarė jis - Yra tokia mergina, 
vardu Nataša Kraus. Pasekite ir ją. Praneškite man apie 
merginą viską, ką pavyks sužinoti - ypač apie jos draugys- 
tę su Adrianu Styliu. Štai lapukas su jos adresu ir kai 
kuria informacija. 

Žiurkė paėmė lapuką. 

- Gerai, šefe, - tarė jis. - Bus padaryta. 

Grutas pasitrynė smakrą. 

- Tai gan svarbu, - susimąstęs pridūrė jis - Tiesą sa- 
kant, tai gali būti labai svarbu. Tikiuosi, kad tam skirsite 
kuo daugiau dėmesio. 

Jis šyptelėjo, tačiau iš jo žvilgsnio Žiurkė suprato, kad 
kol nesužinos apie Natašą Kraus visko, ko šefas pageidau- 
ja, neturės nė minutės ramybės. 

Inspektorius Simsas nekantriai pakėlė galvą nuo po 
pierių, kuriais buvo nuklotas jo rašomasis stalas, kai pasi- 
girdo beldimas į duris. 

Jis nervinosi ne tik dėl to, kad buvo užsiėmęs. Užsiė- 
męs jis buvo visada. Tačiau dabar jo nervai buvo įtempti 
iki kraštutinumo. Jis tiesiog neprisiminė, kada per savo 
tarnybinę veiklą buvo atsidūręs tokioje aklavietėje. 

Dėl to buvo kaltas Bleino nužudymas - kas gi daugiau. 
Nepasitvirtino nė viena versija, taip ir nepavyko rasti, už 
ko būtų galima užsikabinti 

- Prašau, - tarė jis ir jo veidas nušvito, kai į kambarį 
įėjo seklių seržantas Medousas. 

Tai buvo vienas iš geriausių jo seklių. Simsas su pa- 
lengvėjimu pagalvojo, kad bus galima truputį atsikvėpti ir 
pasvarstyti kitą bylą - apie suklastotus banknotus - kuria 
seržantas kaip tik užsiėmė. 

Jis pasiūlė seržantui prisėsti, kadangi nesilaikė forma- 
lumų ir nebuvo oficialus su žmonėmis, kuriais pasitikėjo. 

- Sėskitės, Medousai, ir užsirūkykit, jei norite, - tarė jis, 
pastumdamas jam cigarečių dėžutę. Kaip tik tokie nereikš- 
mingi dėmesio ženklai, kurie nepabrėžė jo pranašumo, lė- 
mė Simso populiarumą tarp kolegų. Jie gerai žinojo, kad 
Simsas naudojasi ypatingu sero Čarlso Meriveilo pasitikė- 
jimu, tik niekaip negalėjo suprasti, kodėl jis vis dar eina 
tas pačias seklių inspektoriaus pareigas. 

- Na, tai kas girdėti apie mūsų draugą Džeremį Flintą? 
- paklausė Simsas 

Medousas, ramus linksmo veido vyras linktelėjo galvą. 
išsitraukė užrašų knygutę ir pradėjo vartyti ją. 

- Taip sere, šį kartą naujienų yra, - atsakė jis - Manau, 
kad jos turėtų sudominti jus. 

- Gerai, aš klausau. 

- Kai jūs pasiuntėte mane stebėti Flintą, - neskubėda- 
mas tęsė seržantas, - tai turiu prisipažinti, kad iš pradžių 

man nesisekė. Jis yra patyręs buhalteris, turi nedidelę nuo- 
savą firmą ir daro nedidelį biznį Viskas savo vietoj, viskas 
pagal taisykles. Tačiau iš to, ką apie jį papasakojote jūs ir 
ką vėliau pamačiau savo akimis - tik nenoriu dabar gaišin- 
ti jūsų, pasakodamas detales - susidariau nuomonę, kad 
ponas Džeremis Flintas kietas riešutėlis O po to man tru- 
putį nuskilo. 

Tai išgirdęs Simsas šyptelėjo. Jis suprato, kad tai reiš- 
kia, jog seržantui pavyko pamatyti kažką tikrai įdomaus 
Tačiau santūrumas yra viena iš didžiausių Skotlendjardo 
dorybių: komplimentais ten nesižarstoma. Todėl ir Simsas 
nieko neatsakė seržantui 

- Sužinojau, kad Flintas turi kitą vardą, tiksliau pra- 
vardę Jį vadina "Geltonąja Lape“. 

Simsas krūptelėjo. 

- Bet- - pradėjo jis ir staiga nutilo. - Tęskite toliau, - 
paragino jis pašnekovą. 

Seržantas Medousas trumpai, bet vaizdingai nupasa- 
kojo pono Barnio Moriso susitikimą su Džeremiu Flintu 
"Evrilendo" viešbutyje. Papasakojo, kaip jis vaizdavo pran- 
cūzą, nemokantį angliškai 

- Manau, kad paskui pasekėte juos? - aštriai paklausė 
Simsas, kai seržantas baigė pasakoti 

- Be abejo, sere. Turėjau porą civiliais rūbais persiren- 
gusių Žmonių, kurie laukė prie durų, jei man jų prireiktų. 

- O kas buvo toliau? 

- Galima sakyti, nieko įdomaus Flintas grįžo į savo 
kontorą ir ten prasėdėjo visą dieną, o vėliau nuėjo namo. 

- O Morisas - “Žiurkė"? 

- O, čia jau truputį įdomiau, sere. Mano žmogus nusekė 
paskui jį Morisas iki pietų pasišlaistė po Vest Endą. pas- 


68 


kui papietavo viename restoranėlyje, po to nuėjo į kiną, 
kur išbuvo visą valandą. 

- Hm, tai, matyt, jis nelabai turėjo ką veikti, - tarė Sim- 
sas. - Jis nevaikšto į tą naujienų agentūrą, kurioje dirba, ar 
ką? 

- Ne, sere. Bet, aišku, jis galėjo būti pasiėmęs laisvą 
dieną. Reporterių ir fotokorespondentų darbo valandos ne- 
normuotos, jie dažnai dirba viršvalandžius. 

Simsas linktelėjo galvą. 

- Tai tiesa, - sutiko jis - Kas buvo toliau? 

- Morisas išėjo iš kinoteatro apie pusę keturių ir auto- 
busu nuvažiavo į Sitį Senojoje Plačiojoje gatvėje užėjo į 
didelį pastatą, kuriame yra daug įvairių firmų kontorų. 
Morisas užsuko į Meloun mašinraščio biurą, kuris priklau- 
so jaunai moteriškei, vardu Kitė Meloun. 

- Ką jūs Žinote apie ją? 

- Atrodo, kad ji gan respektabili Darbą atlieka gerai, 
nuomą moka tvarkingai, elgiasi padoriai Graži, protinga, 
dailiai apsirengusi, bet ne pamaiva. Mano žmogus kalbėjo- 
si su aukšto budėtojų. Klausinėjo, kur rasti mašinraščio 
biurą, kuriame gerai atliktų darbą ir neišduotų firmos pas- 
lapčių. Tas budėtojas labai gyrė mis Meloun ir sakė, kad 
jos paslaugomis naudojasi daug tame pastate įsikūrusių 
firmų. 

Po to mano žmogus pakilo aukštyn. Į Meloun mašin- 
raščio biurą jis įsiveržė staigiai, nepabarbenęs į duris, ir 
užtiko Morisą, bandantį bučiuoti merginą. Ji lyg ir provo- 
kavo jį. lyg ir stūmė šalin, o jis, atrodo, užpyko ant jos. 
Žinoma, jis matė juos tik kelias sekundes nes jie buvo 
tolimesniame kambaryje. Jis juos galėjo matyti tik dėl to, 
kad durys buvo truputėlį pravertos. 

Paskui mis Meloun sugrįžo į pirmąjį kambarį 

- Vieną minutėlę, - pertraukė jį Simsas. - Ar pirmajame 
kambaryje daugiau mašininkių nebuvo? 

- Ne, sere, nebuvo nė vienos. 

- Gerai, tęskite toliau. 

- Mano Žmogus pasakė, kad jam reikia kai ką atspaus- 
dinti, ir pasiteiravo, kokie mis Meloun įkainiai Ilgiau pasi- 
likti jam -mebebuvo kaip ir jis išėjo Maždaug po valandos 
iš pastato išėjo ir Morisas Mano žmogus nusekė jam iš 
paskos į Djuko gatvę, kur jis turi nedidelį butą. 

Seržantas Medousas užvertė užrašų knygutę kaip žŽmo- 
gus, kuris viską, ką turėjo pasakyti Simsas susimąstęs ku- 
rį laiką žiūrėjo į jį 

Po to jis atrakino rašomojo stalo stalčių, išėmė iš jo 
atviruką. kurį rado sero Rodžerio Bleino namuose, ir pada- 
vė jį Medousui 

Seržantas susidomėjęs apžiūrėjo jį 

- Geltona žiurkė, - sumurmėjo jis - Keistas sutapimas, 
sere. 

- Velniškai keistas sutapimas, - niūriai pritarė jam ins- 
pektorius. - Tas atvirukas buvo atsiųstas serui Rodžeriui 
Bleinui prieš pat jo nužudymą. 

Medousas automatiškai pakėlė kairę ranką, tačiau dar 
nespėjęs ja pasikasyti kairės ausies sugavo Simso žvilgsnį 
ir skubiai nuleido ranką. Inspektorius visada perspėdavo, 
kad nereikia daryti jokių automatiškų judesių. nes pagal 
juos nesunku atpažinti žmogų - nepadės nė geriausia mas- 
kuotė. 

- O kokias išvadas iš to darote jūs, sere? - paklausė jis. 

Simsas užsidegė cigaretę. 

- Aš manau, - iš lėto pradėjo jis, - kad tai, ką pasakėte 
man šį rytą, padės surasti Rodžerio Bleino žudiką. Jei taip 
bus iš tikrųjų. tai, Medousai, aš jau pasistengsiu, kad jums 
už tai būtų kaip reikiant atlyginta. 

Seržantas išraudo iš pasitenkinimo. Kaip ir kiti jų sky- 
riaus darbuotojai Bleino nužudymą jis laikė iššūkiu visam 
Skotlendjardui Jau pats bendradarbiavimas su inspekto- 
rium Simsu eiliniam skyriaus darbuotojui buvo didelė gar- 
bė, o jausti, kad gali padėti išnarplioti tokią sudėtingą pas- 
laptį, su kokia Skotlendjardas jau daug metų nebuvo susi- 
dūręs - taip, tai jau buvo kažkas tokio, kuo didžiuotis iš 
tikrųjų buvo verta. 

Tačiau drausmė ir Skotlendjardo tradicijos neleido at- 
virai reikšti savo jausmų. 

- Labai ačiū jums, sere, - atsakė jis. - Pone Simsai, aš 
dėkingas jums už tai, kad atkreipėte į mane dėmesį, ir man 
bus didelė garbė, jei leisite padėti jums ir toliau, nagrinė- 
jant šią bylą. 

- Su malonumu, - maloniai atsakė jo vyresnysis. - Pa- 
sistengsiu, kad jus atleistų nuo visų kitų darbų. Jūs perei- 
site grynai mano žinion. O dabar, - tęsė jis toliau, - pasiŽiū- 
rėkime, ką galima išspausti iš to, ką jau žinome. Visų pir- 
ma aišku, kad susidūrėme su nusikaltėlių organizacija, ku- 
rios nariai turi pravardes - įvairių žvėrelių pavadinimus - 
pavyzdžiui, lapės ar žiurkės 

- Ir tigro, sere, - priminė Medousas. 

- O taip, tigro! Jei tik pavyktų sužinoti, kas jis toks, ir 
nutverti jį, tai galėtumėm sakyti, kad padarėme kažką nau- 
dingo. Tai sakėte, kad jūsų žmogus matė tos Meloun konto- 


ros abu kambarius? 

- Taip, sere. 

- Ir be jos daugiau ten nieko nebuvo? 

- Nė gyvos dvasios 

- Morisui ten esant, niekas daugiau nebuvo atėjęs? 

- Niekas. Mano Žmogus iš už kampo stebėjo koridorių. 
Nežinau, sere, ar jums kada nors teko ten būti Tai didžiulis 
pastatas su keliais įėjimais ir ilgais vingiuotais koridoriais 
kiekviename aukšte. Labai nesunku ten slampinėti, neatk- 
reipiant dėmesio. 

- Vieno tik negaliu suprasti, - tarė inspektorius, kuris 
niekada nebijojo prisipažinti pavaldinių akivaizdoje, kad 
ko nors nežino, - kaip tas nenaudėlis Barnis Morisas, užuot 
susitikęs su paslaptinguoju Tigru, leido laiką su mašinin- 
ke. Žinoma, - staiga pridūrė jis, - jei tik tas Tigras ir nebus 
pati mis Meloun. 

Seržantas Medousas kostelėjo, ir Simsas įdėmiai paž- 
velgė į jį. Inspektorius mokėjo skaityti kitų mintis. 

- Klausykite, Medousai, - pridūrė jis šypsodamasis, - jei 
jums atrodo, kad aš kalbu nesąmones, tai taip ir sakykite, 
nekreipdami dėmesio į mano pareigas! 

Medousas plačiai išsišiepė. 

- Sere, aš tikrai taip nemanau, - atsakė jis, - bet jei jau 
klausiate manęs. 

Jis trumpam nutilo, bet Simsas iš karto paragino jį: 

- Sakykite, sakykite, kaip jums atrodo. 

- Aišku, tai tik mano spėjimas, - nedrąsiai tarė seržan- 
tas. - Kai papasakosiu jums apie rezultatą, jūs tikriausiai 
nusivilsite, kaip nusivyliau ir aš. Bet geriau vis tiek papasa- 
kosiu - gal jūs sugalvosite kokį nors kitonišką paaiškini- 
mą. 

Matote, kai aš pats sau uždaviau klausimą, ko Morisas 
nuėjo į tą pastatą, - tęsė jis, - tai priėjau prie išvados, kad 
jis gali būti įsimylėjęs mis Meloun. 

- Po galais! - pertraukė jį Simsas. - Visai išėjo iš galvos, 
kad Lapė pasakė Žiurkei, jog jis gavo nurodymus iš Pely- 
tės. Tai ta Meloun ir bus Pelytė, ne kitaip! 

- Taip ir aš pamaniau, sere. O dėl Tigro, tai man parū- 
po, ar Pelytės biuro kambariai kokiu nors būdu nesusisie- 
kia su gretimais kambariais 

- Gera mintis Tai ką jūs tada darėte? 

- Nenorėjau ten sukiotis, kad Pelytė neįtartų. Prisimi- 
niau, jog vieno mūsų seržanto brolis dirba miesto rotušėje. 
Kaip žinote, pone Simsai, jie turi visų miesto kontorų pla- 
nus. Trumpai tariant, gavau visų tame pastate esančių įs- 
taigų sąrašą ir sužinojau, kokios kontoros yra šalia Me- 
loun biuro kambarių. 

- Puiku! - šūktelėjo inspektorius, tačiau seržantas tik 
palingavo galvą. 

- Deja, išėjo šnipštas, - prisipažino jis. - Iš vienos Me- 
loun biuro pusės patalpos stovi tuščios. Jos priklauso ne- 
kilnojamo turto agentui Tose patalpose jis laiko savo arc- 
hyvą. Žmonių ten nėra, o patalpos, savaime aišku, visą lai- 
ką užrakintos. Agentas įsikūręs irgi šalia mis Meloun biu- 
ro, tik iš kitos pusės. Čia visą dieną sėdi bent pustuzinis jo 
darbuotojų. 

Simsas vos sulaukė, kol jis užbaigs 

- Tai nesvarbu, - skubiai tarė jis - Tai buvo išties gera 
mintis, bet jūs man davėte dar geresnę. Ar turite čia visų 
tame pastate esančių firmų sąrašą? 

Medousas padavė jam sąrašą. Simsas paėmė jį Seržan- 
tas matė, kaip jis nekantrauja ir jaudinasi 

Inspektorius greitai akimis permetė sąrašą ir jo žvilgs- 
nis užkliuvo už vieno pavadinimo 

- Gruto tarptautinė finansų korporacija, - garsiai pers- 
kaitė jis. - Medousai, ar labai nustebsite, jei pasakysiu, kad 
ponas Piteris Grutas, ko gero, ir bus Tigras? 

Medousas nustebęs žiūrėjo į inspektorių. 

- Grutas, sere? Palaukite, bet juk jis vienas stambiau- 
sių Sičio finansininkų, - užprotestavo jis. 

Simsas šyptelėjo. 

- Mano mielasis Medousai, - maloniai atsakė jis. - Turi- 
te žinoti - kuo stambesnis finansininkas, tuo jis gudresnis; 
o kuo jis gudresnis, tuo didesnis niekšas jis gali būti, nes 
padidėja jo galimybės elgtis negarbingai 

Šį kartą Medousas numojo ranka į drausmę ir atvirai 
pasikrapštė ausį, o Simsui irgi neužteko ryžtingumo subar- 
ti jį už tai 

Staiga seržantas trenkė sau kumščiu per kelį. 

- Sere, man atėjo į galvą gera mintis! - šūktelėjo jis. - 
Žiūrinėdamas planus aš pastebėjau, tik nekreipiau į tai 
dėmesio, kad Gruto korporacijos kontora yra kaip tik už 
Meloun biuro, tame pačiame aukšte, tik į ją įeinama iš kito 
koridoriaus 

Simso akys sublizgėjo. 

- Medousai, - tarė jis, - matau, kad mes neblogai sup- 
rantame vienas kitą. Imkite dar vieną cigaretę. 

Kai “Tigras" Grutas liepė savo parankiniui Žiurkei sek- 
ti merginą, kurią jis žinojo kaip Natašą Kraus ir praneši- 

nėti jam, ką ji veikia, jis įžiebė ugnelę, iš kurios galėjo kilti 
didžiulis gaisras O kai kyla gaisras, tai blogiausia yra tai, 
kad nežinai, ką jis sudegins iki bus užgesintas. 

Ponas Barnis Morisas dar vadinamas Žiurke, uoliai ėmė- 
si vykdyti šį nurodymą dėl dviejų priežasčių. Visų pirma 
jis matė, kad ponas Piteris Grutas labai rimtai žiūri į šį 
reikalą, o tokiais atvejais jo žmonėms tekdavo kaip rei- 
kiant pasistengti, kad netektų žiauriai nukentėti. 

Antra vertus, nereikia pamiršti, kad, kaip jau buvo mi- 
nėta, ponas Morisas buvo labai geros nuomonės apie savo 
pasisekimą tarp moterų, dėl to bet koks pavedimas, kuris 
sudarydavo progų pabėgioti paskui sijoną (ar modernesnį 
jo pakaitalą), jam visada buvo prie širdies. 

Tiesa, Žiurkė galvojo, jog yra įsimylėjęs mis Kitę Me- 
loun. Tačiau Pelytė ne visai pateisino vardą, kurį jai kažka- 
da juokais sugalvojo pats Tigras. Ji tiktai nebuvo bailė; 
priešingai, kartais ji elgdavosi net per daug laisvai, Žiurkei 
yra tekę ją nelabai mandagiai raminti. 

Pelytė buvo pakankamai gudri - kitaip argi ją būtų 
pasitikėjęs toks įžvalgus Žmogus, kaip Piteris Grutas. Ta- 
čiau jai, kaip ir Žiurkei, tuštybė irgi nebuvo svetima, ir tą 
Grutas, didelis žmogiškų aistrų mėgėjas, ne kartą stebėjo 
su niūria šypsena. 

Žiurkė buvo įsitikinęs, kad gali sužavėti bet kurią mo- 
terį, o Pelytė savo ruožtu buvo įsitikinusi, kad jai nieko 
nereiškia apsukti sau apie pirštą bet kurį eilinį vyrą. Aišku, 
Tigro eiliniu vyru ji nelaikė. 

Tačiau Pelytė, nors ir gerai pažinojo pasaulį, ateityje 
dar turės suprasti, kad net ją įsimylėjusio žmogaus kant- 
rybė turi ribas 

Nors Žiurkė buvo negailestingas, tačiau merginai jis 
rodė tiek švelnumo, kiek tik pajėgė jo skurdi prigimtis Jo 
jausmai buvo nuoširdūs, ir Pelytei reikėjo arba juos švel- 
niai atmesti, arba priimti. Mat Žiurkė, nors ir pats stebėjosi 
tokiu žingsniu, pasiūlė jai savo ranką ir širdį. o toks poel- 
gis tarp jo aplinkos žmonių buvo laikomas artimu bepro- 
tybei 

Pelytė buvo tik gudri, o ne išmintinga - ji nesuprato, 
jog net pačia verteiviškiausia prasme garbinga elgsena yra 
pati naudingiausia. 

Kai Pelytei pasirodė, jog ji visiškai pavergė savo mažą- 
jį gerbėją. ji pradėjo elgtis su juo visai nesivaržydama. Ji 
žinojo, kad Žiurkė yra patikimiausias Gruto parankinis, 
suprato, jog vien dėl to reikia su juo palaikyti gerus santy- 
kius. Jai taip pat patiko priiminėti iš jo smulkias dovanė- 
les, ir vaikščioti į teatrus ir naktinius klubus. 

Tačiau kai tik jis užsimindavo apie vedybas, Pelytė iš 
karto nusukdavo kalbą į šalį. o ir pabučiuoti leisdavosi tik 
labai retai, tarsi suteikdama ypatingą malonę. 

Visa tai dar pusė bėdos, bet Žiurkė pastebėjo ir kitą, 
didesnį nerimą keliantį dalyką - mis Kitė Meloun buvo nea- 
bejinga ir kitų vyrų rodomam dėmesiui 

Taigi Žiurkė buvo it koks neprižiūrimas puodas, kuris 
užviręs gali pradėti bėgti, užgesindamas ir pačią ugnį 

Toks palyginimas ponui Morisui atėjo į galvą, kai jis, 
stovėdamas prieš veidrodį, automatiškais judesiais rišosi 
kaklaraištį, puikiai priderintą prie naujutėlio švarko 

Šį vakarą jis su Pelyte ketino praleisti Čimni Korner 
klube, kuriame susirinkdavo labai marga publika. 

Jam nesunkiai pavyko išsiaiškinti, kur vaikščioja Na- 
taša. Tačiau jos ligšiol dar nematė ir neskubėjo pamatyti, 

nes jam atrodė, kad geriau prieš tai surinkti kuo daugiau 
žinių apie ją. 

Taigi pirmojo susitikimo su Nataša jis laukė labai ne- 
kantriai, dėl ko iš dalies galėjo būti kalti ir įtempti santy- 
kiai su Kite Meloun. 

Klubo direktorius ir dalinis jo savininkas buvo finan- 
siškai remiamas Gruto, nors jis to nežinojo, nes Tigro pini- 
gus gaudavo per Žiurkę. Apie Tigrą jis iš viso net nenutuo- 
kė, nes šis klube niekada nesilankė. Tigras jam mokėjo ne 
už gražias akis, o už tai, kad jis pasiklausydavo žymių 
žmonių, nes tiesiog reikia stebėtis, ko tik neprišneka patys 
atsargiausi žmonės prie pietų stalo po geros kokteilio stik- 
linės. 

Kaip tik iš jo Žiurkė sužinojo, kad čia retkarčiais atei- 
na ir Nataša. Ji nebuvo to klubo narė, tačiau ją čia atsives- 
davo vienas gerbėjas, vadinamas Vaska Kazoku. Tai buvo 
drąsus cirko raitelis, kurio nutrūktgalviškais numeriais gė- 
rėjosi tūkstančiai žiūrovų, lankančių Tarptautinio cirko gast-- 
roles Londone. 

Žiurkė tikėjosi, kad tokioje margoje publikoje, tarp 
aukštuomenės žmonių, teatralų, visokiausių sukčių ir šiaip 
smalsuolių, vargu ar Nataša atkreips dėmesį į jį. 

Buvo jau beveik vienuolikta valanda vakaro, kai Žiur- 
kė su Pelyte atėjo į klubą. Klubo direktorius sutiko juos su 
perdėtu dėmesiu ir vesdamas juos prie rezervuoto staliuko 
vos pastebimu judesiu parodė jiems staliuką, pasislėpusį 
už didelės palmės keraminiame puode. Žiurkės staliukas 
stovėjo taip, kad buvo galima nežymiai stebėti, tik nesigir- 
dėjo, ką jie kalba. 

Pasirodo, kad Vaska dar iš ryto paskambino į klubą ir 
paprašė vakare palikti jam jo mėgiamą staliuką, sakyda- 

mas, kad atvyks tuoj po dešimtos, kai pasibaigs cirko vai- 
dinimas. Klubo direktorius iš karto pranešė apie tai Žiur- 
kei. 

Orkestras užgrojo smagų fokstrotą ir Pelytė pakvietė 
savo partnerį šokti Ji žinojo, kad Žiurkė mano esąs puikus 
šokėjas ir tuo labai didžiuojasi Reikia pripažinti, kad to- 
kios pretenzijos nebuvo visai be pagrindo - šoko jis iš tiesų 
gerai 

Tačiau Žiurkė tik papurtė galvą. Pasišaukęs padavė- 
ją. Jis paprašė kuo greičiau atnešti butelį šampano. Nors 
klube atsitikdavo daug keistų dalykų, tačiau klubo direk- 
torius buvo per daug gudrus, kad kviestų policiją to aiš- 
kintis, ir žiūrint iš šalies atrodė, kad čia visada viskas 
gerai 

Pelytė nustebo, nes Žiurkė alkoholinių gėrimų beveik 
nevartodavo. Tačiau kai ji pabandė paklausti, kas gi atsiti- 
ko, jis šiurkščiai atšovė jai, kad nesikištų į ne savo reika- 
lus. 

Kai tik padavėjas atnešė šampaną, jis beveik išplėšė 
butelį jam iš rankų, pirma pripylė Pelytei o paskui uoliai 
pradėjo gerti tai, kas liko. 

Žiurkė išgėręs pasidarydavo šnekus, bet vis tiek 
neprarasdavo atsargumo ir neplepėdavo ko nerei- 
kia. Kažkokiu šeštuoju jausmu jis pajusdavo, kad 
priartėjo prie pavojingos ribos, kurios nevalia per- 
žengti. 

Kai Žiurkė ištuštino antrą taurę, jo skruostus išpylė 
jam neįprastas raudonis, o akių blizgesys tapo nebetoks 
šaltas ir grėsmingas. 

- Na gerai, eikim pašokti, - staiga tarė jis. 

Pelytė atsistojo, ir valso garsų nešami jie nuskriejo, vik- 
riai išvengdami susidūrimo su kitomis poromis, kurių vis 
daugėjo. 

Vos tik muzika nutilo ir jie sugrįžo į savo vietą, klu- 
bo direktorius sugavo Žiurkės žvilgsnį ir santūriai kos- 
telėjo. 

Į salę įėjo nauja pora ir ne vienas atsisuko pažiūrėti. 
Pora perėjo salę ir atsisėdo prie staliuko už palmės 

Vyras buvo aukštas ir orus, jo atletišką figūrą paryški- 
no puikiai sukirptas kostiumas, kurį jis vilkėjo su įprasta 
elegancija. Jo veidą beveik visai dengė juoda barzda, o ašt- 
rios akys įdėmiai žvalgėsi iš po juodų antakių, kurie beveik 
susisiekė virš ilgos tiesios nosies. 

Žiurkė atsidarė portsigarą. tačiau jo ranka su cigarete 
sustingo pusiaukelėje, kai jo akys nukrypo prie to vyro 
partnerės. 

Tai buvo Nataša. 

Ji vilkėjo tamsiai raudona suknele su gilia iškirpte nu- 
garoje. Tamsoka suknelė dar labiau išryškino jos odos bal- 
tumą. 

Žiurkė godžiu žvilgsniu perbėgo per tobulą mergi- 
nos figūrą: grakščiu kaklu, aukšta krūtine, ties kuria ru- 
bino sage buvo pritvirtinta šviežia rožė, švelniais liemens 
vingiais ir ilgomis putliomis rankomis iki pat dailių ko- 
jyčių. 

Staiga jis pajuto, kad Pelytė seka jo žvilgsnį, ir skubiai 
įsikišęs cigaretę į burną prisidegė ją. 

- Kažkokia mergina, - burbtelėjo Žiurkė. 

Jis gūžtelėjo pečiais, automatišku judesiu pasitaisė kak- 
laraištį ir ranka perbraukė sau per plaukus. 

Pelytė pašaipiai prunkštelėjo. 

- Gali nevargti, - tarė ji - Ji ne iš tų, kurios kreiptų 
dėmesį į tokius kaip tu. 

- Tu taip manai? - šaltai atšovė jis - Na, galiu tau pasa- 
kyti, kad gražuolių dėmesys man ne naujiena. 

Kitė piktai nusijuokė. 

- Tiktai ne tada, kai jos su tikru vyru, tokiu kaip jos, - 
tarė ji 

Žiurkės plonos lūpos nervingai suvirpėjo. 

Nataša godžiai klausėsi, ką pasilenkęs prie jos tyliu 
rimtu balsu kalbėjo Vaska. 

Netoli nuo jų stovėjo padavėjas - patikimiausias direk- 
toriaus šnipas. 

Direktorius tuo metu priėjo prie jo ir, matyt, davė jam 
kažkokį nurodymą. Padavėjas linktelėjo galvą ir kažką at- 
sakė. 

Direktorius nuėjo toliau. Staiga jis stabtelėjo prie Žiur- 
kės staliuko ir mandagiai pasiteiravo, ar jam ir jo partne- 
rei nieko netrūksta. 

Žiurkė atsakė įprastine banalia fraze, o po to pašnibž- 
domis kažko paklausė. 

- Jis nesupranta nė žodžio, - pašnibždomis atsakė di- 
rektorius. - Jie kalbasi nežinia kokia užsienio kalba. Tik ne 
prancūziškai Ir ne vokiškai - jis šiek tiek grabaliojasi vo- 
kiškai, gal kai ką ir suprastų. 

Žiurkė linktelėjo galvą ir direktorius nuėjo. 

- Na gerai, tu juos pamatei, dabar jau galime eiti, - tarė 
Pelytė. 

Žiurkė piktai pažvelgė į ją. 

- Kada norėsiu, tada ir eisiu, - atšovė jis. 

- Kvaily, - tarė ji - Tu juk girtas! 

Žiurkė žiūrėjo į Natašą, tačiau po tokių jos žodžių atsi- 
suko ir pažvelgė į savo partnerę tokiu Žvilgsniu, kad ji pir- 
mą kartą gyvenime jo išsigando. 

- Gal ir iš tikrųjų kvailys, - atsakė jis, - tik ne tau tą 
sakyti Man jau ir taip įgriso tavo protingos kalbos - spausk 
iš čia! 

Pelytė suprato, kad perlenkė lazdą. 

- Ak tu kvailiuk, - šypsodamasi tarė ji, - negi nesupran- 
ti, kad aš tik 

Žiurkė neleido jai baigti 

- Baik skiesti, - suniurzgė jis. - Nori eik, nori pasilik, tik 
užčiaupk srėbtuvę - supratai? 

Pelytei nuo tokių žodžių net kvapą užėmė. Tik ji gerai 
žinojo iš patirties, kad ginčytis su girtu - beprasmiška, tuo 
labiau, kad ji visiškai netroško skandalo publikos akivaiz- 
doje. 

Ji irzliai stvėrė rankinuką ir atsistojo. 

- Labai gerai, - tarė ji - Jei nemoki Žmoniškai elgtis, aš 
išeinu. Rytoj tu gailėsies to, ką pridarei. 

Pelytė truputį padelsė, tikėdamasi, kad jis puls atsipra- 
šinėti, tačiau Žiurkė tik abejingai numojo ranka, ir ji įnir- 
šusi išlėkė iš salės. 

Likęs vienas, Žiurkė truputėlį pasuko savo kėdę ir įs- 
meigė akis į Natašą. 

Jis buvo girtas, Pelytė buvo teisi. Tačiau galva svaigo 
ne vien nuo šampano. Jei jis nebūtų įkaušęs tai gal būtų 
mėginęs paslėpti savo jausmus nuo Pelytės. O dabar jis 
nebijojo prisipažinti, kad jį daugiau svaigino Natašos gro- 
žis negu šampanas. Smilkiniuose tvinkčiojo, o širdis veržė- 
si iš krūtinės, kai jis įsivaizdavo save, įsisiurbusį į jos lūpu- 

Ir kuo labiau jį svaigino jos grožis, tuo juodesnė nea- 
pykanta kilo jo širdyje tam vyrui, kurį laikė jos meilužiu. 

Jis buvo pakankamai turtingas, kad galėtų jai duoti 
ne mažiau už tą niekingą cirko jojiką. Juk kiekviena mote- 
ris turi savo kainą 

Žiurkė ėmė kandžioti sau lūpas, prisiminęs karčius Pe- 
lytės žodžius. Tas prakeiktas jojikas gražus, to nepaneigsi. 
O jei merginai grožis svarbiau už visa kita? 

Žiurkės ilgi nervingi pirštai susispaudė į kumštį. Jis 
prisiekė sau, kad mergina bus jo, nesvarbu kokia kaina. O 
dėl Vaskos - ką gi, yra tekę susidoroti ir ne su tokiais. 

Pasišaukęs padavėją, jis paprašė atnešti butelį minera- 
linio vandens. Kai vanduo truputį atšaldė jo įkaitusį krau- 
ją, jis pradėjo kurti planus, kaip užkariauti Natašą. Tuose 
planuose Vaska Kazokas figūravo tik kaip susmukęs lavo- 
nas, kurio gyvybę nusinešė nematoma ranka. 

Profesorius Velsas nustebęs pažvelgė į liokajų atlydė- 
jusį į biblioteką inspektorių Simsą. 

- Kurgi, velniai rautų, jūs buvote dingęs? - paklausė jis, 
nes Simsas, kuris turėjo vakarieniauti su juo tą vakarą, 
buvo pedantiškai punktualus. 

- Labai atsiprašau, - atsakė Simsas. - Kartu su Merivei- 
lu nulėkėm į "Olimpiją", nebuvo kada net paskaminti jums. 
Naujieną, aišku, jau girdėjote? Vakariniai laikraščiai apra- 
šinėja tai kaip didžiausią sensaciją. 

Velsas papurtė galvą. 


82 


- Taip jau atsitiko, kad laikraščių iš viso nemačiau, - 
paaiškino jis. - Buvau užsiėmęs laboratorijoje ir ten dirbau 
tol, kol supratau, kad jūs nebeateisite, taigi pavakarienia- 
vau vienas. Tačiau ką čia aš dabar jus kalbinu - jums pir- 
miausia reikia pavalgyti 

Inspektorius apatiškai numojo ranka, ir profesorius iš 
karto suprato, kad jis labai pavargęs. 

- Nevalgysiu ne kąsnelio, ačiū, - atsisakė jis. - Skotlend- 
jarde suvalgiau sumuštinį 

- Tai kas atsitiko šį kartą? - paklausė mokslininkas 

- Dar viena žmogžudystė. Ir vėl tas pats žudikas, kuris 
nužudė serą Rodžerį Bleiną. 

Profesorių nustebinti buvo ne taip lengva, tačiau šį kartą 
jis krūptelėjęs pašoko 

- Ką? - sušuko jis. - Ir vėl? 

Simsas išsitraukė iš kišenės vakarinį laikraštį ir nu- 
metė jį savo draugui 

- Čia smulkiai aprašyta, kaip viskas atsitiko, - tarė jis. - 
O kai perskaitysite, aš papasakosiu, ką mes nuveikėme. 

Jis atsilošė fotelyje ir užsirūkė. 

Profesorius atsivertė laikraštį ir sulaikė kvapą, kai pers- 
kaitė dideles antraštes pirmame puslapyje. 

Probėgomis permetęs akimis truputį pompastišką įva- 
dą - duoklę šiuolaikinei žurnalistikos madai - Velsas priėjo 
prie pačios istorijos. Ji buvo aprašyta taip: 

"Šios žmogžudystės fonas buvo toks iškilmingas. ko- 
kio, ko gero, dar nežino kriminalistikos istorija. 

Žmogžudystė cirke! 

Keistas tų dviejų žodžių derinys 

Didžiulė salė buvo pilna žiūrovų. Reikia nepamiršti, kad 
cirko savininkai buvo pažadėję visas spektaklio pajamas 

skirti ligonių šalpos fondui ir daugelis aukštuomenės da- 
mų bei garsių artisčių prisidėjo prie spektaklio organizavi- 
mo, platindamos programas. 

Dar labiau pabrėžė spektaklio išskirtinumą ir tai, kad 
jame apsilankė Anglijoje viešintis Balkanų valstybės Caro- 
nijos sosto įpėdinis. Reikia nepamiršti, kad Jo Didenybė 
yra truputį romantiška asmenybė dėl prieš kelis metus jo 
šalyje vykusių neramumų, kai buvo nužudytas diktatorius; 
manoma, kad tą padarė komunistų agentai 

Kadangi karalius, jo tėvas, jau labai senas, tai šalies 
valdymo našta užgulė jaunojo sosto įpėdinio pečius, ir ne 
paslaptis, kad kaip tik jo sugebėjimų ir populiarumo dėka 
Caronijoje vėl įsiviešpatavo tvarka ir ramybė. 

Sosto įpėdinis pažadėjo apsilankyti spektaklyje, jo pra- 
šymu buvo ruošiamasi pristatyti svarbiausius atlikėjus. 
Su jam būdingu kuklumu jis ketino pats nusileisti į did- 
žiąją areną, užuot laukęs, kada atlikėjus atves į karališ- 
kąją ložę. Tą pristatymo ceremoniją galėjo stebėti visi sa- 
lėje esantys žiūrovai. Saulė švietė taip skaisčiai, kad elekt- 
ros šviesos visai nublanko, o pro stiklinį kupolą veržėsi 
saulės spinduliai, tai leido fotografams ir kinooperatoriams 
įamžinti šią ceremoniją. 7 puslapyje įdėta viena tokia nuot- 
rauka 

Sosto įpėdinio pasirodymas karališkoje ložėje buvo su- 
tiktas ovacijomis. Jos pasikartojo, kai jis po kurio laiko 
išėjo į areną. Jį lydėjo jo paties palyda, cirko vadovybė ir 
keletas įžymiausių žiūrovų. 

Orkestras užgrojo smagų maršą, žiūrovai suūžė, kai 
pagrindiniai atlikėjai vienas po kito pradėjo eiti į areną ir 
sveikinti Jo Didenybę. 

Staiga visa salė nutilo. 

Sosto įpėdinis ką tik prancūziškai pasakė keletą malo- 
nių žodžių Vaskai, drąsiajam kazokų raiteliui (taip jis titu- 
luojamas reklaminiuose plakatuose), kurio puikus žirgas 
irgi buvo atvestas parodyti Jo Didenybei 

Tik staiga žirgą atvedęs arklininkas susverdėjo ir kri- 
to kniūbsčias žirgui tiesiai po kojų. 

Prasidėjo sąmyšis. 

Nusigandęs žirgas šoko atatupstas, tačiau Vaska prilė- 
kė prie jo, nuramino ir išvedė iš arenos. 

Arenos prižiūrėtojas pasilenkė prie sukniubusio arkli- 
ninko. Greitai visi pamatė, kad jo veidas išbalęs kaip krei- 
da. 

Arklininko kūną išnešė iš arenos. Dauguma žiūrovų 
pagalvojo, kad tai buvo apopleksijos priepuolis. 

Tik tie, kurie buvo arčiausiai, žinojo, kad yra ne taip. 
Nelaimingasis buvo nušautas šūviu tiesiai į galvą. Be jokių 
abejonių, jis krito nuo tos pačios rankos, kuri nužudė ir 
serą Rodžerį Bleiną“ 

Profesorius numetė laikraštį ir pažvelgė į inspektorių. 

- Na, o ką apie tai manote jūs? 

Simso veidas apsiniaukė. 

- Nežinau, ką ir manyti, - atvirai prisipažino jis - Esu 
visiškai pritrenktas. 

Jis atvirai sakydavo, kaip yra iš tikrųjų. 

- Nedažnai tenka girdėti iš jūsų tokius prisipažinimus, 
- tarė Velsas. 

- Bet ir tokie atvejai pasitaiko nedažnai, - atšovė Sim- 
sas. - Atvirai kalbant, kito tokio iš viso neprisimenu. 

- Gerai, - žvaliai atsakė jo draugas, - tuo įdomiau bus 
juo užsiimti 

Simsas nusijuokė. 

- Kas nors ateitų pas jus ir pareikštų: "Penktadienį Haid 
Parke nužengs iš dangaus arkangelas Gabrielis ir užtrimi- 
tuos, kad atėjo Paskutiniojo Teismo diena“, o jūs tik pasi- 
žymėsite savo užrašų knygelėje ir atsakysite: "Gerai, ketvir- 
tadienį aš apsvarstysiu šį klausimą". 

- O kas, jei ne jūs, išmokė mane kantriai laukti, kol 
dalykai patys šiek tiek paaiškės? - atšovė Velsas. 

- Žinau, - sutiko Simsas. - Kitiems patarinėti aš moku. 

Jis pašoko iš fotelio ir porą kartų perėjo per kambarį. 

- Tiesą pasakius, - su kartėliu prisipažino jis, - jaučiu, 
kad išsikvėpiau - smegenų suminkštėjimas ar koks vel- 
nias. Štai dvi panašios žmogžudystės vidury šviesios die- 
nos pusės Londono akivaizdoje, o man viskas lygiai taip 
pat neaišku, kaip ir tą dieną, kai buvo nušautas seras Rod- 
žeris Bleinas. 

Toks jausmų prasiveržimas Žmogaus, garsėjančio ge- 
raširdišku ramumu, po kuriuo jis slėpė visas savo emoci- 
jas, privertė jo draugą sunerimti daugiau, negu atrodė, ste- 
bint iš šalies. Jis pakilo iš savo gilaus krėslo, paėmė inspek- 
torių už pečių ir vos ne jėga pasodino į fotelį 

- Paklausykite, mano mielasis, - ramiai tarė jis. - Tur- 
būt girdėjote, kad iki tol, kol susidomėjau mokslu, aš bu- 
vau gydytojas praktikas Dabar aš paskirsiu vaistus ir jums, 
bet prieš tai mano diagnozė, kas jums yra: visas tas visuo 
menės pasipiktinimas, laikraščių reikalavimai kuo greičiau 
surasti ir nubausti nusikaltėlį, parlamento narių kalbos Par- 
lamente ir taip toliau - visai ištampė jūsų nervus. Merivei- 
las sako, kad jums jau seniai laikas pailsėti, tačiau argi jūs 
kada nors savo noru išeisite atostogų, jus galima tik išva- 
ryti jėga! Pirmoji mano recepto dalis bus viskis su gazuotu 
vandeniu. Štai - gerkite ir nesiginčykite! O antrasis punk- 


86 


tas bus kaip tik tai, dėl ko aš jus ir pasikviečiau - nuodug- 
nus visos istorijos perkratymas Tai visada padeda įvesti 
tvarką visų pirma savo galvoje. 

Simsas šyptelėjo. 

- Pradedu tikėti, - tarė jis jau šiek tiek atgavęs įprasti- 
nę gerą nuotaiką, - kad jūs buvote geras gydytojas - ne 
blogesnis kaip draugas Atleiskite, kad aš taip išskydau. 

- Niekai, - pertraukė jį profesorius. - Geriau pasakykite 
tai, ko nėra laikraščiuose. 

- Kai jie pamatė, jog arklininkas nušautas, tai iš karto 
paskambino į Skotlendjardą, - aiškino Simsas - Atsiliepė 
Meriveilas. Jis nusprendė į "Olimpiją" važiuoti pats. Šoko- 
me į automobilį ir netrukus buvome ten. 

- Kadangi nužudytasis buvo kazokų raitelio arklinin- 
kas, tai mes, savaime aišku, pirmiausia norėjome pasikal- 
bėti su Vaska. Tačiau kazokas - jei jis iš tikrųjų kazokas - 
dingo. 

- Dingo? - nustebęs pakartojo Velsas. 

- Taip, išgaravo kaip kamparas, - atsakė inspektorius - 
Pasirodo, kad kiti cirko darbuotojai apie jį žino labai ma- 
žai Jie surado jį gastroliuodami Paryžiuje ir pasamdė dar- 
bui Londone. Ivanas, nužudytasis arklininkas, buvo jo as- 
meninis tarnas. Jis mažai tesuprato angliškai ir beveik su 
niekuo nesikalbėjo, išskyrus savo šeimininką. 

- O kaip su Vaska? 

- Sužinojome, kad jis nuomoja porą kambarių netoli 
cirko esančiame name, ir nuėjome pasižiūrėti Šeimininkė 
pasirodė besanti ori moteris, gyvenanti ten jau daug metų 
ir gerai žinoma "Olimpijos" administracijai 

Kai mes su Meriveilu pasakėme, kokiu reikalu atėjome, 
ponia Haris - tokia jos pavardė - mielai papasakojo mums 

viską, ką žinojo, tik kad ir ji težinojo labai nedaug. Sakė, 
kad Vaska visai neseniai sugrįžo. Ji nustebo, nes žinojo, 
jog spektaklis negalėjo taip anksti baigtis Tačiau jis paaiš- 
kino, kad ką tik gavo telegramą, jog jo motina Austrijoje 
sunkiai susirgo. Jis susimokėjo jai, kiek buvo skolingas, 
pasiėmė tik mažą lagaminėlį ir išbėgo, pasakęs, kad kitus 
daiktus pasiims vėliau. 

- Jūs, be abejo, apžiūrėjote jo daiktus? 

- Žinoma. Jums, aišku, bus įdomu išgirsti, kad jo balti- 
niai buvo nesužymėti, tualeto įrankiai standartiniai, kokių 
pilna visur, o visų kostiumų etiketės su siuvėjo pavarde 
buvo kruopščiai nuplėštos. Matyt, tai būta šaltakraujiško 
vyro. Jis palaukė, kol publika pradės eiti iš cirko, ir tik 
tada išėjo pats. Tokioje minioje joks autobuso vairuotojas 
ar metro prižiūrėtojas neatkreipė dėmesio į juodabarzdį 
vyrą su mažu lagaminėliu. O turint galvoje kiekviename 
žingsnyje aiškiai matomą jo atsargumą sunku tikėtis, jog 
jis galėjo būti toks neapdairus kad būtų važiavęs taksi 
Aišku, dėl visa ko mes tai patikrinsime. 

- Tik vieno niekaip nesuprantu - kodėl jis nusprendė 
dingti, - tarė profesorius. 

- Ir man neaišku, - sausai atsakė Simsas. 

Velsas iškratė pelenus iš pypkės ir vėl prisikimšo ją. 

- Gal geriausia dabar būtų pamiršti viską, ką apie tai 
prispėliojome iki šiol, - susimąstęs tarė jis. - Tik tokiu būdu 
galima išvengti išankstinio nusistatymo. Tai štai: turime 
dvi žmogžudystes įvykdytas daugybės žiūrovų akivaizdo- 
je, tik nė vienas iš jų net nenumanoa, kas galėjo tai padaryti. 
Lyginant abi žmogžudystes, pirmiausia į akis krenta did- 
žiulis aukų padėties visuomenėje skirtumas. Bleinas buvo 
svarbus asmuo, o Ivanas, arklininkas, tikriausiai išvis nie- 

ko nereiškė. Aš sakau "tikriausiai" dėl to, - paaiškino profe- 
sorius, - kad kažkam jis, matyt, buvo svarbus, nes kitaip 
kam gi jį žudyti: žinoma, jei tik jis nebuvo nužudytas per 
klaidą. 

Simsas krūptelėjo. 

- Po galais! - šūktelėjo jis. - Čia tai mintis! Ir kaip aš 
apie tai nepagalvojau anksčiau! Bet tęskite toliau, Velsai, 
atsiprašau, kad pertraukiau jus. 

- Kol kas Bleino atvejį atidėkime į šalį ir sutelkime 
dėmesį ties tuo, kas atsitiko cirke, - tęsė profesorius - Sa- 
vaime aišku, kad publika pirmiausia pamanė, jog norėta 
nužudyti sosto įpėdinį O aš tuo netikiu. Visų pirma jo Di- 
denybė labai populiarus. O antra vertus, aš manau, kad 
žmogus, kuris taikliai nušovė Bleiną, nebūtų prašovęs pro 
šalį cirke. Čia irgi šauta iš toliau, nes oda aplink žaizdą 
nenusvilinta. 

Vienas žurnalistas spėja - ir negalima sakyti, kad visiš- 
kai nepagrįstai - jog buvo panaudotas orinis šautuvas Tiek 
man, tiek ir jums teko tirti ne vieną nusikaltimą, kai buvo 
panaudotas orinis šautuvas, tačiau neatsimenu nė vieno 
atvejo, kad orinis šautuvas būtų toks galingas ir juo būtų 
galima taikliai nušauti žmogų iš toli. Be to, jei toks galin- 
gas orinis šautuvas egzistuoja, tai jis turėtų būti labai di- 
delis, o tokiu atveju neįmanoma juo nusitaikyti taip, kad 
niekas nepastebėtų. 

Tai kokią iš to galima padaryti išvadą? Nesakau, kad 
turiu labai lakią vaizduotę. Moksliniai eksperimentai nela- 
bai derinasi su fantazijomis. Tačiau iš to, ką žinome dabar, 
norom nenorom peršasi išvada, kad kažkas išrado naują 
žudymo būdą, kuris mums dar nežinomas. 

- Sutinku, - pritarė jam Simsas 

- Taigi Vaska, kuris tikrai nenušovė Ivano, nelaukė, kol 
pradės jį kvosti, nes jis, nesvarbu kokios bebūtų priežastys 
vengti policijos, matyt, turi dar rimtesnių priežasčių vengti 
kažko kito. 

Simsas atsikėlė. 

- Manau, kad jūs teisus, - tarė jis - Pirmiausia reikia 
surasti Vaską. 

- Traukiniai ir laivai sekami? 

- Žinoma. Tik neturėkite didelių iliuzijų, Velsai Vaska 
per daug protingas, kad iš karto bandytų sprukti Jis tik- 
riausiai tebėra Londone - gal kaip tik šią minutę geria vy- 
ną su kokiu nors vyskupu ar lošia bridžą su Parlamento 
nariu. 

Velsas nusijuokė. 

- Ką gi, - tarė jis, - aš nežinau, kiek vyskupų ar Parla- 
mento narių yra tarp jūsų pažįstamų, tačiau jūs pats vyno 
nevengiate ir bridžą lošiate pusėtinai, taigi šansų sutikti jį 
turite, jei tik jūsų spėjimas teisingas Eikite ir suraskite jį - 
tai bus bent šioks toks žingsnis į priekį Jis padės atskleisti 
šią paslaptį 

- Pamėginsiu, - trumpai atsakė seklys, tačiau jo akys 
taip Žybtelėjo, kad net Velsas nustebo - inspektoriui tai 
nebuvo būdinga. Vaskai Kazokui tai tikrai nieko gero ne- 
žadėjo. 

Tačiau tokia jau buvo likimo ironija, kad Vaską Kazo- 
ką rado ne inspektorius, o profesorius Velsas. Rado tik dėl 
to, kad atsitiktinai apsilankė kinoteatre. 

Kaip ir dauguma protinio, o ne fizinio darbo žmonių 
profesorius turėjo savo mėgiamus poilsio būdus. 

Pavyzdžiui, jis labai mėgo nueiti į kiną. Prieblanda ir 
tyla salėje veikė raminančiai: čia buvo galima rūkyti pyp- 
kutę, nesusilaukiant publikos protestų: be to, jam išties pa- 
tiko tiek Čarlio Čaplino maivymasis, tiek ir drovi Voleso 
Byrio šypsenėlė. 

Dar kelias dienas prieš žmogžudystę cirke profesorius, 
pasitaikius laisvesnei valandėlei, užsuko į kiną, kur buvo 
rodoma nauja komedija, pagrindinius vaidmenis atliko By- 
rius ir jo porininkas Raimondas Hatonas 

Prieš seansą buvo rodoma kinokronika - trumpi epi- 
zodai iš Anglijos ir kitų šalių gyvenimo. Tarp jų buvo 
parodytas ir cirkas "Olimpijos" salėje, bet atlikėjų pavar- 
dės nebuvo nurodytos. Tik po to, kai inspektorius Sim- 
sas pareiškė, jog pradės ieškoti Vaskos, Velsas prisiminė, 
kad kinokronikoje tarp kitų atlikėjų buvo rodomas ir 
jis. 

Tačiau tas kinokronikos epizodas tikrąją reikšmę įga- 
vo tik praėjus porai dienų po pokalbio su inspektorium. 

Bedarydamas vieną labai sudėtingą cheminį eksperi- 
mentą, Velsas įstrigo. Kaip paprastai tokiais atvejais jis 
nusprendė leisti galvai truputį pailsėti nuo įtempto proti- 
nio darbo. 

Išsėdėjęs visą naktį prie savo instrumentų ir skaičiavi- 
mų jis nusprendė, kad jo nervai per daug sudirginti ir už- 
migti jis vis tiek negalės. Taigi jis palindo po šaltu dušu, 
persirengė, parašė raštelį liokajui ir išėjo iš namų. 

Buvo šešta valanda ryto, tačiau Londonas niekada ne- 
miega. Velsas žvaliai nuėjo į Kovent Gardeno turgų, susira- 
do kavinukę ir su puikiu praalkusio žmogaus apetitu su- 

valgė sumuštinį su kumpiu ir išgėrė kavos, dar paplepėjo 
su čia užklydusiais turgaus darbininkais 

Po to jis truputį paslampinėjo po turgų, pasigėrėjo čia 
suvežtų vaisių ir daržovių kalnais, o paskui, sėdęs į auto- 
busą, nuvažiavo iki Marmuro arkos ir įėjo į parką. 

Atgaivintas gryno rytmečio oro, jis žvaliai ėjo pirmyn, 
kol pasiekė žirgų sporto mėgėjų pamėgtą parko kampelį 

Buvo jau beveik aštuonios valandos ir jojikų čia netrū- 
ko - jau iš tolo girdėjosi lekiančių žirgų kanopų dundesys. 

Velsas pasirėmė ant turėklų ir žiūrėjo į jojikus. Vienus 
čia atviliojo gražus rytas, kitus paakino daktarai, sakyda- 
mi, kad toks pasikratymas naudingas sveikatai, treti tie- 
siog buvo šio sporto mėgėjai. 

Prie šių profesorius priskyrė ir besiartinančią porelę 
ant žirgų. Tamsiaplaukė mergina buvo labai graži ir pui- 
kiai apsirengusi, ji taip gracingai sėdėjo ant savo kumelai- 
tės, kaip sugeba tik tie, kurie įprato jodinėti dar vaikystėje. 
Jos partneris, švariai nusiskutęs orios išvaizdos vyras, sė- 
dėjo ant savo žirgo it kentauras. Nors šį rytą parke ir be jo 
buvo neblogų raitelių, tačiau iš to, kaip gracingai jo kūnas 
siūbavo atsiliepdamas į menkiausią žirgo judesį, matėsi, 
kaip puikiai, tiesiog nuostabiai, jie supranta vienas kitą. 

Porelė ristele prijojo arčiau ir sustojo visai netoli Velso. 
Priėjo arklininkas su livrėja, pridėjo ranką prie skrybėlės 
ir mergina lengvai nusliuogė nuo žirgo. 

Jos partneris kažką pasakė, mergina šypsodamasi at- 
sakė jam. Vyras apsuko žirgą ir nulėkė zovada, bet netru- 
kus atlėkė atgal, staigiai sustabdė žirgą. padarė keistą ges- 
tą dešine ranka ir juokdamasis nušoko nuo žirgo. 

Velsas, buvęs vos už poros dešimčių metrų. pamatė, 
kaip mergina susiraukė. Tačiau po akimirkos ji vėl šyp- 

sojosi, kai jos partneris padavė pavadį arklininkui ir persi- 
metė su juo keliais žodžiais. 

Profesorius iš visų jėgų stengėsi kažką prisiminti Šito- 
je scenoje buvo kažkas matyto anksčiau, tik jis niekaip 
negalėjo prisiminti kur. 

Staiga tarsi žaibas nušvietė jį ir jis tvirčiau įsitvėrė 
turėklų. Profesorius prisiminė, kas jam pasirodė kažkur 
matyta - tas gestas dešine ranka. 

Tą gestą jis jau matė, ir dabar prisiminė, kur matė - 
kino ekrane. 

Tai štai, kas jis iš tikrųjų - Vaska Kazokas! 

Tiesa, nebebuvo vešlios barzdos, spalvingą uniformą pa- 
keitė paprasta raitelio apranga, visa jo išvaizda pasikeitė, tik 
tas gestas liko tas pats, čia jau jokių abejonių negalėjo būti 
Tai buvo Vaska ir niekas kitas - Velsas tuo buvo įsitikinęs. 

Nesvarbu, ar tai buvo bravūrinis gestas, ar grynai iš 
įpročio, tačiau to užteko, kad jis išsiduotų. Ne veltui mergi- 
na susiraukė, pamačiusi jį 

Velsas susijaudinęs žiūrėjo, kaip jis įspaudė arklinin- 
kui į delną monetą ir arklininkas nuvedė žirgus. 

Vaska su savo gražiąja partnere, kurios figūros grakš- 
tumą dar labiau išryškino puikiai sukirpti amazonės dra- 
bužiai, nuėjo prie Haid Parko kampinių vartų. Mokslinin- 
kas, truputį atsilikęs, nusekė jiems iš paskos. 

Prie vartų Vaska pasigavo taksi Velsui pavyko pris- 
linkti taip arti, kad jis išgirdo, kaip Vaska pasakė taksistui, 
kur važiuoti - į Velington Kortą, netoli Beikerio gatvės. 

Velsas nenorėjo rizikuoti, todėl palaukė, kol taksi su 
jais dings iš akių, o tada sėdo į kitą taksi Privažiavęs Bei- 
kerio gatvę išlipo ir likusį kelią nuėjo pėsčias. 


93 


Prie įėjimo į Velington Korto pastatą, kuriame buvo 
nuomojami butai su aptarnavimu, jis sutojo, išsitraukė iš 
kišenės laišką, pažvelgė į jį ir įėjo į vestibiulį Ten apsime- 
tęs trumparegiu ėmė prisikišęs žiūrėti atvykusių ir išvyku- 
sių gyventojų sąrašą. 

Kaip mat prisistatė mandagus šveicorius ir pasisiūlė 
padėti Profesorius apsimetė nuliūdusiu, kai pasirodė, kad 
jo prasimanyto draugo čia nėra ir niekada nebuvo. 

Jis pareiškė, kad tikriausiai neteisingai užsirašė adre- 
są, 0 už šveicoriaus mandagią užuojautą atsilygino to- 
kiais gausiais arbatpinigiais, kad šis iš karto nusprendė, 
jog prieš jį tikrai kilmingas Žmogus, kokių dabar taip 
reta. 

Velsas neskubėdamas išėjo, sėdo į kitą taksi ir paprašė 
nuvežti į Skotlendjardą. 

Nors tame name jis išbuvo visai neilgai, bet spėjo pa- 
matyti mis Natašos Kraus pavardę Ta pavardė buvo ats 
pausdinta vizitinėje kortelėje, įkištoje į žalvarinį rėmelį Po 
jos pavarde rašalu buvo prirašyta ir kita pavardė - "Dakta- 
ras Karlas Krausas“. 

Velsas sukrizeno iš pasitenkinimo, pagalvojęs, kaip ga- 
lės įgelti Simsui, kuris nemėgo kino, sakydamas kad tai tik 
priebėga tingiems žmonėms vengiantiems bet kokio įtempto 
darbo, tiek fizinio, tiek ir protinio. 

Inspektorius Simsas buvo ką tik atvykęs į Skotlend- 
jardą. kai jam pranešė, jog pas jį atėjo Velsas Inspektorius 
nustebęs pasisveikino su juo. 

- Sveiki, - tarė jis. - Kas jus čia atnešė tokiu laiku? 

Velsas pradėjo kimštis pypkutę, su kuria jis niekad 
nešiskirdavo. 

- Dažniausiai, - rimtai atsakė jis, - įstatymų ir tvarkos 
laikymosi priežiūrą šiame mieste aš palieku vidutiniškai 
kompetentingai įstaigai - Sostinės policijai, tiksliau jos Kri- 
minalinių tyrimų skyriui Tačiau kai šis galingas mecha- 
nizmas pradėjo buksuoti, tai aš, kaip įstatymus gerbiantis 
pilietis. 

Inspektorius sviedė knygą į jį 

- Sėskitės, pilieti, - tarė jis, - ir papasakokite smulkiau 
apie save. ų 

Profesorius sunkiai sutalpino savo masyvų kūną nedi- 
deliame krėsle 

- Profesinis pavydas, - sumurmėjo jis - Na, tiek to, šį 
kartą nekreipsime į tai dėmesio. Klausykite, policininke, - 
suradau jums Vaską. 

Simsas išsitraukė iš burnos cigaretę. 

- Kad tave kelmai! - šūktelėjo jis - Ir kaip jums tai 
pavyko? 

Velsas vėl sukrizeno. 

- Galėčiau ir nepatenkinti jūsų smalsumo, tik leisčiau 
uždėti laurų vainiką ant mano vertingos galvos, - atsakė 
jis - Bet jums pasakysiu teisybę. Atvirai kalbant. Simsai, 
tai buvo grynas atsitiktinumas - vienas iš tų atsitiktinumų. 
kurie pasitaiko ir realiame gyvenime. Tačiau kai koks nors 
autorius pamėgina aprašyti juos savo knygoje, tai kritikai 
tuoj pat iš jo išsityčioja. 

Jis trumpai papasakojo draugui, ką matė Haid Parke, 
ir Simso akys suliepsnojo. 

- Jūs tai pavadinote atsitiktinumų, - tarė jis, kai moks- 
lininkas baigė pasakoti, - o aš pasakysiu, kad tai puikus 
pastabumo pavyzdys! 

- Tikiuosi, - tarė Velsas- kad nekyla abejonių, jog aš 
esu teisus. 

- Ne, nekyla, - atsakė Simsas. - Žmogus gali kuo išra- 
dingiausiai persirengti ar pakeisti savo išvaizdą, tačiau jį 
išduos koks nors smulkus, mažytis įprotis 

- Tai ką dabar ketinate daryti? 

Inspektorius susimąstęs žiūrėjo į kylančius cigaretės 
dūmus. 

„ Manau, kad pirmiausia reikėtų pasitarti su savo šefu. 

Velsas atsistojo. 

- O aš eisiu pusryčiauti, - tarė jis. 

- Ar miego nenorite? 

- Kol kas ne. Jūs gi žinote, koks aš miegu ir valgau, 
kada noriu, o kai nenoriu, tai ir nemiegu, ir nevalgau. 

Simsas nužvelgė draugo sveikata trykštantį veidą ir 
stambią figūrą. 

- Nepaisant to, atrodote pavydėtinai, - tarė jis - Gerai, 
jei neinate miegoti, tai aš jums paskambinsiu ir pasakysiu, 
ką Meriveilas nusprendė. 

- Būtų gerai Taigi einu tiesiai namo ir niekur neisiu, 
kol nesulauksiu žinios iš jūsų. 

Tačiau tos žinios jis sulaukė negreit - tik po pietų, Sim- 
sas ne paskambino telefonu, o užėjo pats. 

- Einu susitikti su Vaska, - paskubomis paaiškino jis, 
kai jie bibliotekoje liko vieni du. - Gal ir jūs norėtumėt 
sudaryti man kompaniją? 

- Drauguži, tai būtų nuostabu! - apsidžiaugė profeso- 
rius. 

- Tai yra lyg ir neoficialus apsilankymas, - toliau aiški- 
no Simsas - Matote, mes esame gan keistoje padėtyje. Aš 
ilgai kalbėjausi su šefu ir mes nutarėme gana neįprastai 
veikti, nes nėra laiko ceremonijoms - reikalas per daug rim- 
tas 

Velsas linktelėjo galvą. 

- Sutinku su jumis, - tarė jis, - tai ką ketinate daryti? 
sužinoti Jūs neapsirikote, kalbėdamas apie jį Ta mergina, 
Nataša Kraus, jau anksčiau apsigyveno Velington Korte. 
Mes pasiuntėme ten žmogų, kad jis truputį paklausinėtų - 
aišku, labai atsargiai Pasirodo, kad ji atvyko prieš pat cir- 
ko gastroles Ji gyvena labai ramiai, retai išeina iš namų. 
Daktaras Krausas atvyko tik prieš porą dienų. Jo pasiro- 
dymas nebuvo netikėtas, nes išsinuomodama šį butą mer- 
gina perspėjo, kad jis gali trumpam laikui atvykti. Jis apsi- 
meta jos dėde. Nedaug ką galiu pridurti prie to, ką pasa- 
kiau. Bet apie tai gal geriau pakalbėsime važiuodami, jei 
tk jūs neprieštaraujate. Automobilis jau laukia gatvėje. 

Simso automobilį vairavo paprastai apsirengęs vairuo- 
tojas. Inspektorius vilkėjo gerai sukirptu kostiumu, pagal 
jo išvaizdą ir drabužius niekas nebūtų atspėjęs, kad taip 
policijos pareigūnas. 

Šveicorius prišokęs atidaryti automobilio durelių, iš kar- 
to pažino Velsą ir susidomėjęs išklausė naujieną, kad jam 
pavyko surasti tą draugą, kurio ieškojo, ir kad dabar jie 
abu atvažiavo aplankyti dar vieno savo draugo, nes atsitik- 
tinai pavyko sužinoti, kad jis gyvena kaip tik čia. 

Liftu jie pakilo į trečią aukštą, ir Simsas paskambino 
prie durų. kurias parodė berniukas liftininkas 

Duris atidarė panaši į svetimšalę tarnaitė. 

Simsas padavė jai voką, kuriame buvo jo vizitinė kor- 
telė. 

- Štai mano vizitinė kortelė, - tarė jis, - prašau perduo- 
kite ją daktarui Krausui ir pasakykite, kad norėčiau kelias 
minutes su juo pasikalbėti 

Tarnaitė paėmė voką ir nuvedė juos į nedidelį tuščią 
kambarėlį. 

- O jei jis nepanorės jūsų priimti? - tyliai paklausė 
profesorius. 

Simsas gūžtelėjo pečiais ir jau norėjo kažką sakyti, bet 
tuo metu sugrįžo tarnaitė. 

- Prašau eiti paskui mane, - darkyta anglų kalba pak- 
vietė ji ir nusivedė juos į dailų erdvų kambarį, kuriame jau 
laukė aukštas tamsus vyriškis. Šalia jo sėdėjo mergina - ta 
pati, kurią Velsas matė parke šį rytą- 

Daktaras Krausas mandagiai pasisveikino. Neatrodė, 
kad jis bent kiek jaudintųsi 

- Laba diena, - tarė jis - Inspektorius Simsas, jei nek- 
lystu? - jis žvilgtelėjo į vizitinę kortelę, kurią laikė rankoje. 

Simsas nusilenkė. 

- Taip, tai aš, - atsakė jis. - Aš ir mano kolega, - jis 
parodė į Velsą, - norėtumėm truputį pasikalbėti su jumis. 

Jis reikšmingai žvilgtelėjo į merginą ir daktaras Krau- 
sas kilstelėjo antakius. 

- Tai mano dukterėčia Nataša, - tarė jis, ir abu atvykė- 
liai nusilenkė merginai, o ši tik vos pastebimai linktelė- 
jo. - Nuo jos aš nieko neslepiu, - pridūrė daktaras Krau- 
sas. - Prašau prisėsti, - jis rankos mostu parodė keletą 
kėdžių. 

Simsas gūžtelėjo pečiais ir atsisėdo, Velsas irgi prisėdo 
šalia jo. 

- Kaip norite, - šaltai tarė inspektorius. - Man atrodo, 
kad panelei nebūtina klausytis, ką mes kalbėsime, nes kai 
kurie klausimai gali būti nemalonūs. 

Daktaras Krausas kilstelėjo antakius, tačiau taip šaltai 
ir abejingai, kad inspektorių tai ėmė erzinti Nebuvo galima 
prikibti prie pabrėžtinai mandagių daktaro manierų, ta- 
čiau inspektorius juto užslėptą pašaipą. 

- Nelabai suprantu, kodėl jūsų klausimai man turė- 
tų būti nemalonūs, - tęsė daktaras Krausas. - Aš labai 
vertinu Anglijos pareigūnų mandagumą ir dėmesingu- 
mą, kurį jie demonstruoja Anglijoje viešintiems svetim- 
šaliams. 

Velsas, stebėdamas abejingą merginos veidą, pamatė 
jos akyse linksmus žiburėlius ir vos susilaikė nesukrize- 
nęs. Ji pastebėjo jo žvilgsnį, iš aukšto nužvelgė jį ir nukrei- 
pė akis į Simsą. 

Inspektorius nuo tokio daktaro Krauso atsakymo iš- 
raudo, tačiau nė negalvojo taip lengvai pasiduoti. 

- Mes visada mielai padedame, kuo tik galime, - ramiai 
atsakė jis, - ypač tais atvejais, kai tenka aiškintis tuos nedi- 
delius nesusipratimus, kurie kartais atsiranda tarp mūsų 
ir mūsų svečių. 

Jis nutilo, tačiau daktaras Krausas tik linktelėjo ir lau- 
kė, kol jis užbaigs. 

Simsas nusprendė griebti jautį už ragų. 

- Jūs čia atvykote kaip daktaras Krausas? - paklausė 
jis. 

- Taip. 

- Tada norėčiau paklausti, kodėl jūs taip staigiai pakei- 
tėte savo vardą ir išvaizdą? 

Daktaras Krausas paėmė nuo židinio sidabrinę dėžutę 
ir pasiūlė Natašai cigaretę. Nė nevirptelėjusia ranka ištiesė 
Jai degantį degtuką, paskui pasisuko į Simsą. 

- Galiu pasiūlyti jums cigaretę? - paklausė jis. - Ne? O 
jūsų draugui? Irgi ne? Leisite užsirūkyti man? Ačiū 

Jis prisidegė cigaretę, išpūtė kamuoliuką dūmų ir šyp- 
sodamasis tęsė pokalbį. 

- Atrodo, - tarė jis - jus sudomino, kodėl aš pakeičiau 
savo išvaizdą? O kas čia tokio? Juk jūs, pavyzdžiui, iškil- 
mingomis progomis tikriausiai irgi užsivelkate savo dailią 
mėlyną uniformą. 

Simso veidas parūstėjo, o Natašos akyse Velsas vėl 
pamatė linksmus žiburėlius, bet šį kartą ji visą dėmesį 
buvo sutelkusi į žodinę dvikovą ir nepastebėjo Velso žvilgs- 
nio. 

- Gerai, sere, - tarė inspektorius. - Kalbėsiu atvirai Tu- 
riu pagrindą manyti, kad dar visai neseniai jūs vadinotės 
Vaska Kazoku. 

Daktaras Krausas numojo ranka. 

- Na ir kas? - atsakė jis. - Ar tik Austrijoje po karo 
daugelis žmonių iš kilmingų šeimų yra priversti užsidirbti 
pragyvenimui įvairiausiais būdais? Man teko girdėti, kad 
ir Anglijoje kai kurie aristokratai pakeitė savo pavardes, 
kai ne dėl savo kaltės buvo priversti ieškoti darba 

Velsas staigiai Žžvilgtelėjo į Simsą, kadangi daktaro Krau- 
so smūgis buvo skaudesnis, negu jis manė. 

Profesorius ir seras Čarlsas Meriveilas žinojo Simso 
praeities paslaptį Jaunystėje jam teko patirti šeimos tra- 
gediją, kuri nulėmė tolesnį jo likimą. Jis dingo iš aukšto- 
sios visuomenės, kurioje taip neseniai buvo pasirodęs, pa- 
keitė pavardę ir atėjo dirbti į policiją eiliniu policininku. 

Atkaklumo ir neeilinių gabumų dėka jis greit prasimušė, 
tačiau atkakliai atsisakinėjo paaukštinimo pareigose, nors 
Meriveilas ne kartą siūlė. 

Simso veide nesuvirpėjo nė vienas raumuo. 

- Atleiskite, - šaltai tarė jis, tačiau tada aš esu privers- 
tas paminėti dalykus, kurie gali būti nemalonūs jums, ta- 
čiau aš privalau atlikti tai, kas man pavesta, ir tikiuosi, 
kad jūs man padėsite. 

- O kaip aš galiu padėti? - paklausė Krausas 

- Baikiie šį farsą ir atsakinėkite iš esmės, - atšovė Sim- 
sas. - Jūs pripažįstate, kad daktaras Krausas ir Vaska yra 
vienas ir tas pats asmuo? 

- Jei taip-? 

- Jei taip, tai kodėl po Žmogžudystės cirke Vaska taip 
staigiai dingo? 

- Jūs įtariate, kad šoviau aš? 

- Ne. 

- Tai kuo tada mane kaltinate? Ar paskubomis palik- 
damas cirką aš pažeidžiau įstatymus? 

- Galėjo būti reikalingi jūsų parodymai 

- Ar tikrai jie reikalingi? - spyriojosi daktaras Krausas. 

Simsas dvejojo, bet labai trumpai 

- Gal ir ne, - atsakė jis - Tačiau, šiaip ar taip, jūsų 
dingimas sukėlė didelį susirūpinimą, ir aš neabejoju, kad 
publika labai apsidžiaugtų sužinojusi, jog jos numylėtinis 
gyvas ir sveikas smagiai leidžia laiką štai čia, Velington 
Korte. 

Šis smūgis buvo jau taiklesnis. Daktaras Krausas pri- 
kando lūpą. 

- Nesuprantu, kodėl aš turėčiau aiškinti savo veiksmus 
žmonėms, kurių tai neliečia, - atsakė jis 

- Bent jau tam, kad parodytumėt, jog mes, policininkai, 
ne už ačiū gauname algas, - mandagiai sumurmėjo Simsas 
bet dakiaras Krausas pertraukė jį 

- Sakykim, - tarė jis, - kad anksčiau jūs buvote kokios 
nors slaptos organizacijos narys - aišku, tai tik pavyzdys 
Sakykim, kad jūs palikote savo šalį ir išplaukėte už jūrų 
marių. Sakykim, kad jus lydi ištikimas tarnas Vieną dieną 
jis krinta pakirstas kulkos, kuri buvo skirta ne jam, o jums 
pačiam, o žmogžudystę organizavo kita priešiška organiza- 
cija. Kaip tokiu atveju pasielgtumėte jūs - ar nemėgintu- 
mėt kuo greičiau pasislėpti, kad jūsų nerastų? 

- Jei jūs klausiate manęs aš galiu atsakyti, kad kreip- 
čiausi į policiją, - atsakė Simsas. 

Daktaras Krausas karčiai šyptelėjo ir papurtė galvą. 

- Neužpykite, tačiau pasakysiu, kad manoji bendradar- 
biavimo su policija patirtis tikrai neskatina manęs atiduo- 
ti savo likimą į jos rankas. 

- Bijau, kad - pradėjo Simsas, bet staiga nutilo, nes 
pirmą kartą prabilo Nataša. 

„ Man atrodo, - su panieka tarė ji, - kad mes tik tuščiai 
gaištame laiką. Ar jūs turite konkrečių kaltinimų mano 
dėdei? 

Klausimas neužklupo inspektoriaus netikėtai 

- Pagal Svetimšalių įstatymą, - pradėjo jis oficialiu to- 
nu, tačiau šį kartą jį pertraukė daktaras Krausas. 

- Ak, jūs kalbate apie Svetimšalių įstatymą, - tarė jis, 
traukdamas iš kišenės storą voką. - Būkite malonūs ir pa- 
vartykite tuos popierius Čia rasite Karlo Krauso ir Natašos 
Kraus pasus. Jei tai tik pasų klausimas, tai aš neabejoju, 
kad Austrijos ambasadorius pasistengs, kad su jo šalies 
piliečiais būtų deramai elgiamasi 

Simsas pažvelgė į dokumentus ir sugrąžino juos 

- Daktare Krausai, - rimtai tarė jis, - šiandien aš atėjau 
čia, norėdamas suteikti jums galimybę atvirai pasikalbėti 
su manimi Jūs pastebėjote, kad aš jums negrasinau, ir 
dabar negrasinu. Tačiau jūs neturėsite pagrindo kaltinti 
mane, jei aš imsiuos tokių priemonių, kokios man pasiro- 
dys tikslingos. Kai susitiksime kitą kartą, galbūt man teks 
kalbėtis su jumis jau kitu tonu. 

Jis nutilo, tačiau daktaras Krausas tik žiūrėjo į jį ir 
nieko nesakė. 

Simsas atsistojo, nusilenkė merginai ir jos dėdei ir pro- 
fesoriaus lydimas pasuko durų link. 

Daktaras Krausas paspaudė skambučio mygtuką ir tar- 
naitė išvedė juos 

Inspektorius tylėjo, kol jie neatsidūrė automobilyje ir 
nepradėjo važiuoti į Skotlendjardą. Tada jis kreipėsi į savo 
draugą 

- Velsai, - niūriai tarė jis, - jūs lošiate pokerį? 

- Ne, - atsakė profesorius 

- Žiūrėkite, jei kada nors tektų lošti, nepamirškite, kad 
neverta blefuoti, kai jūsų priešininko rankose visos geriau- 
sios kortos 

Jis vėl nutilo ir taip pratylėjo iki pat Skotlendjardo. 

Tuo metu, kai inspektorius Simsas ir daktaras Krau- 
sas fechtavosi mandagiomis frazėmis, žodinė dvikova vyko 
ir tarp pono Piterio Gruto ir pono Barnio Moriso, tik jie 
nevengė daug aštresnių Žodžių. 


103 


Ligi šiol Tigras buvo įsitikinęs kad visa kontrolė yra į 
vieno rankose, tačiau Žiurkė nei iš šio, nei iš to užsiman 
mesti iššūkį jo valdžiai 

Tigras įsakmiai pareikalavo, kad parankinis tučtuoja 
prisistatytų. Kai tik šis įėjo į mis Meloun biuro galinį kar 
barį. įtūžęs Tigras užsipuolė jį su kaltinimais 

Tai, kad Žiurkė išdrįso įvykdyti cirke tokią įžūlią žmo; 
žudystę be jo leidima, taip įsiutino finansininką, kad ji 
neteko savo garsiosios savitvardos. 

- Kaip tu išdrįsai?! - šaukė jis. - Ar žinai, kaip baigia: 
tiems, kurie išdrįsta nepaklusti man? 

- Bet šefe- - bandė teisintis Žiurkė. 

- Tylėk! - sušuko Grutas - Suprask gi vieną kartą, Mor 
sai, kad organizacijos galva esu aš. Ir aš nenoriu, kad man 
planus ardytum tu ar kas nors kitas Matyt, per daug davia 
tau valios, per daug pasitikėjau tavimi, ir tau pasirodė, ka 
gali daryti, ką tik nori Ak tu kvaily nelaimingas Ir kaip i 
išdrįsai ne tik suplanuoti, bet ir įvykdyti tą Žmogžudystę! 

- Betgi taip atsitiko netyčia, - suniurzgė Žiurkė. 

- Nieko sau netyčia! Kad man daugiau to nebūtų! / 
Bleinas buvo nušautas netyčia? Ne, viskas buvo suplanu 
ta iš anksto, aš numačiau visas smulkmenas, nuspren. 
Žiau kuriuo momentu jis turi kristi Kaip tik dėl to, kz 
viskas įvyko tiksliai pagal planą, tai sukėlė tokį siaut 
Dabar tu vienas sumanei pakartoti tą patį, ir tavo nesėkn 
parodys, kad ir mes galime suklysti, nes juk ir bukiausi 
policininkas pagalvos kad mes norėjome nušauti Caro1 
jos sosto įpėdinį Kodėl tu taip padarei? 

- Aš norėjau nušauti Vaską! 

Tu norėjai nušauti Vaską! O kas gi tau tas Vaska? 
tau liepiau tik pasekti jį, o ne nušauti. Jis mirs tada, ka 

reikės, o ne anksčiau. Klausyk, Morisai: jei dar kada nors 
taip padarysi be mano nurodymo, pasiųsiu tave į kartų- 
ves. 

Jis piktai žiūrėjo į mažą žmogelį. tačiau Žiurkė staiga 
šoko jam į akis, kaip tikra žiurkė, užspeista į kampą. 

- Tada paklausykite ir manęs, šefe, - atšovė jis - Man 
jau nusibodo. Aš dariau jums visą juodą darbą, rizikavau 
savo kailiu, kai jūs ramiai sau tūnojote man už nugaros 

- Tau už tai buvo gerai mokama. 

- Taip, mokėjote man neblogai, bet dabar aš noriu dar 
daugiau. 

Jis nutilo, drąsiai žiūrėdamas Grutui į akis, o gretima- 
me kambaryje Pelytė, prispaudusi ausį prie mažos skylu- 
tės, kurią ji išgręžė medinėje pertvaroje, sulaikė kvapą. 

- Tai ko gi tu nori? - paklausė Grutas. 

- Man reikia tos merginos 

- Kokios merginos? 

- Vaskos merginos - Natašos. 

Grutas krūptelėjo. Jo lankstus protas tučtuojau įverti- 
no iš tos situacijos išplaukiančias galimybes. Jis nemanė, 
kad Žiurkei pakaks drąsos atvirai mesti iššūkį jam, tačiau 
jis žinojo, kaip toli gali nuvaryti žmogų netikėta aistra. 

Jis mikliai pakeitė toną. 

- Ta mergina man nieko nereiškia, - abejingai tarė jis. - 
Kam tau jos prireikė? 

- Man jos reikia! - įnirtingai sušuko Žiurkė. - Negaliu 
gyventi be jos. Tegu ji bus atlyginimas atlyginimas už visą 
mano darbą. Jūs Žadėjote pasiųsti mane į kartuves; gerai, 
tik nepamirškite, kad tada jose supsimės dviese - jei jau 
mane kars, tai būkite ramus, pasirūpinsiu, kad ir jūs suda- 
rytumėt man kompaniją! 

Jis vėl nutilo ir apsilaižė džiūstančias lūpas 

- Paklausykite, šefe, - jau ramiau tęsė jis, - kam mums 
vaidytis? Mes juk reikalingi vienas kitam. Jūs tik atiduoki- 
te man tą merginą ir aš eisiu su jumis iki galo. Kas ji tokia 
ir ką ji čia daro? 

Grutas dvejojo. 

- Ji rusė, - iš lėto pratarė jis - Kadaise man teko turėti 
daug reikalų su jos tėvu. Dabar jis jau miręs. 

Žiurkė piktai šyptelėjo. 

- Su jūsų pagalba? - paklausė jis. 

- Ne aš jį nužudžiau, o raudonieji, - skubiai atsakė Gru- 
tas. - Tai buvo tada, kai prasidėjo biznis su rusais - dar 
prieš tai, kai tu susidėjai su raudonaisiais. Aš net nežino- 
jau, kad mergina liko gyva. 

Žiurkė linktelėjo galvą. 

- Manote, kad ji ieško jūsų? - paklausė jis. 

Grutas drebančia ranka perbraukė sau per veidą. Tai 
buvo pirmas jo silpnumo požymis, kurį Žiurkė pastebėjo. 

- Nežinau, - atsakė jis - Manau, kad gali būti ir taip. O 
dėl to Vaskos, tai aš nežinau, kas jis toks. Nežinau, ką jie 
žino apie mane 

Žiurkė, pats stebėdamasis savo neregėta drąsa, pap- 
lekšnojo jam per petį Grutas pasipiktino 

- Šalin rankas! - aštriai šūktelėjo jis, ir Morisas susigū- 
žė nuo jo žvilgsnio. 

- O dabar įsidėmėk, ką pasakysiu, - rūsčiai tęsė Grutas. 
- Kad daugiau tai nepasikartotų. Gali daryti ką nori su ta 
mergina, man tai nerūpi, bet kad jokių žmogžudysčių, ne- 
bent būtum toks drąsus, kad susitikęs su juo akis 1 akį 
nudurtum jį peiliu, tik aš Žinau, kad to tu niekada neišdrį- 
si Kai ateis laikas, Vaska mirs - mirs visiems matant, ap- 

suptas žmonių. Ir tai bus paskutinė žmogžudystė, Morisai. 
Tada mes jau turėsime viską, ko mums reikėjo, ir tu galėsi 
gabenti tą savo merginą nors į kitą pasaulio kraštą. O da- 
bar išeik. Man reikia viską apgalvoti Po dienos ar dviejų 
atsiųsiu tau nurodymus O iki tol sek juos abu. 

Jis atsidarė slaptas dureles ir dingo. 

Kai Žiurkė nuėjo į antrąjį kambarį. jis pamatė Pelytę 
kitame kambario gale. Ji gražinosi prieš veidrodį, kuris ka- 
bėjo ant sienos. Pelytė tik šaltai linktelėjo Žiurkei, o kai šis 
išėjo, tuoj atidarė spintą, išsiėmė jos ūgiui ir figūrai pritai- 
kytus drabužius ir susidėjo juos į mažą lagaminėlį 

Po to Pelytė išėjo iš savo kontoros, užrakino duris, nu- 
sileido prie pagrindinio įėjimo, kur šveicorius, jos prašymu 
iškvietęs jai taksi, mąstė, kad gaila, jog ne visos mašininin- 
kės tokios ramios ir taip gerai elgiasi kaip ši, kuri, be to, ir 
labai graži “Tai puiki žmona bus, kam ji klius", - pagalvojo 
šveicorius. 

Adrianas Stylis buvo žmogus gyvas Žmogus. 

Rengdamasis vakarienei jis kelis kartus pakartojo sau 
šią frazę, ieškodamas joje nusiraminimo 

Jis stengėsi įrodyti sau, kad visiškai natūralu būti pa- 
kilios nuotaikos dabar, žengiant antrąjį žingsnį sero Rod- 
žerio Bleino nužudymo paslapties atskleidimo link. Tos paieš- 
kos suvedė jį su tokia dailia mergina, kaip kunigaikštytė 
Nataša. Ką gi, visiškai žmogiška ir natūralu, kad jis buvo 
šiek tiek susijaudinęs - juk galų gale jis ne koks nors led- 
kalnis 

Adrianas šį rytą smarkiai dirbo savo kontoroje, kai 
sekretorė pranešė jam, kad kažkas nori pasikalbėti su juo 
telefonu. Laukdama jo atsakymo, sekretorė pridūrė, jog 
skambinęs "asmuo" kategoriškai atsisakė pasakyti savo var- 
dą, sakydamas, kad skambina asmenišku reikalu, kuris ne- 
paprastai svarbus visų pirma pačiam ponui Styliui 

Iš sekretorės tono Adrianas suprato, jog skambinęs "as- 
muo" bus moteris, ir net pats nustebo, kad iš karto jo min- 
tys nuskrido prie Natašos. 

Nors jis buvo jaunas, tačiau jau mokėjo, kai reikia, 
nutaisyti abejingą veidą - toks sugebėjimas finansininkams 
itin vertinga savybė. 

Taigi neišduodamas savo jausmų jis paprašė sekreto- 
rės sujungti skambinusį su jo aparatu ir netrukus išgirdo 
ragelyje Natašos balsą. 

Nataša kvietė jį ateiti šį vakarą ir susipažinti su jo 
"dėde". 

Rūpestingai vengdamas minėti vardus, Adrianas už- 
tikrino ją, kad dėl jos pasiryžęs viskam, ir galiausiai susi- 
tarė, jog atvyks devintą valandą. 

Dabar jis suko sau galvą, kokiais drabužiais geriau 
apsirengti: oficialiau - fraku ir baltu kaklaraiščiu, ar šei- 
myniškiau - paprastu smokingu. 

Pagalvojo, kad, kaip bebūtų. jis vis dėlto eina į svečius 
pas kunigaikštytę, ir paliepė tarnui paruošti fraką. Tačiau 
po to jis nusprendė, jog tai nėra oficialus vizitas, ir prisimi- 
nė, kaip Nataša žiūrėjo į jį, kai jos grakštūs pirštukai akimir- 
ką buvo atsidūrę jo delne. žodžiu, jis persigalvojo ir nuta- 
rė, kad bus geriau pasirinkti smokingą. 

Dženksas, jo tarnas, nustebo. Tokį išrankumą. ren- 
kantis drabužius, jo nuomone, dar buvo galima pateisin- 

ti, kai jis merginosi mis Violetai, tik ne dabar, kai jie jau 
lyg ir vedę. Širdies gilumoje jis vylėsi, kad jaunasis po- 
nas neišsiruošė ieškoti pramogų. Tačiau Dženksas per 
ilgus tarnystės metus buvo išmokęs slėpti jausmus ir 
nutaisyti abejingą veidą neblogiau už savo poną. Galų 
gale tai buvo ne jo reikalas - jo pareiga tik prižiūrėti, 
kad ponas būtų tinkamai aprengtas kiekvienu atveju, 
pradedant vedybomis ir baigiant laidotuvėmis. Kai jis 
įsitikino, kad Adriano apsirengime nieko netrūksta, jo 
darbas buvo baigtas. 

Tačiau kai Adrianas išėjo į savo klubą, Dženksas atsi- 
sėdo ir ėmė kalbėtis pats su savimi Ką padarysi, jis, kaip ir 
jo ponas, buvo toks pat Žmogus, kaip ir visi. Tik jei Adria- 
nas būtų sužinojęs, kokios mintys sukiojasi jo tarno galvo- 
je, tai tikrai būtų nemenkai nustebęs. 

Užmiršęs visus reikalus, išskyrus savuosius, Adrianas 
sėdėjo už staliuko savo klubo valgykloje. Jis mandagiai 
linktelėjo porai pažįstamų, tačiau su tuo santūrumu, kuris 
aiškiai rodė, kad jam norisi pabūti vienam. 

Visada jį aptarnaujantis padavėjas atnešė visko, ko 
tik jis pageidavo. Jis gerai žinojo Adriano pomėgius ir jau- 
tė jo nuotaiką, dėl to visada mokėjo jam įtikti 

Prie valgio Adrianas paprašė atnešti pusbutelį seno Riš- 
burgo vyno. Vynas padėjo jam greičiau nusikratyti įtemp- 
tos dienos nuovargio, ir jis netrukus pasijuto pajėgus kurti 
įžangines frazes, kurios turėtų padėti jam iš karto užka- 
riauti kunigaikštytės ir grafo pasitikėjimą. Jų akyse jis 
norėjo pasirodyti kaip dalykiškai ir blaiviai mąstantis, bet 
ne pagal amžių protingas jaunuolis. 

Štai, kaip žmonių nuotaika priklauso nuo jų skrand- 
žio! 

Adrianas buvo punktualus žmogus Lygiai devintą jis 
jau skambino prie Natašos buto durų, o dar po akimirkos 
bučiavo jos rankutę. 

Ji ir parke atrodė labai patraukliai, o dabar, apsiren- 
gusi minkštos medžiagos suknele, švelniai prigludusia prie 
jos lankstaus kūno, ji buvo nuostabi 

- Kaip malonu, kad jūs atėjote, - tarė mergina. - Leiskite 
pristatyti jus grafui Borisui Rostovui, kuriam aš dėkinga 
už viską, net už savo gyvybę. 

Aukštas vyras primerktomis akimis stebėjęs Adrianą, 
paraudo nuo tokių merginos žodžių ir nusilenkė - pirma 
jai po to Adrianui 

- Jos Didenybė perdeda mano kuklias paslaugas, - 
atsakė jis formalia fraze, o kai mergina pasisuko sėstis, 
Adrianui pasirodė, kad jos judesiuose juntamas nuovar- 
gis. 

- Man labai malonu, kad turiu garbės susipažinti su 
ponu Styliu, - tęsė grafas ir šypsodamasis ištiesė jam ran- 
ką. Adrianas ištiesė savąją, ir grafas ją paspaudė taip stip- 
riai, kad Adrianas vos nesusigūžė. 

Linktelėjimu paprašęs kunigaikštytės leidimo, grafas 
ėmėsi šeimininko vaidmens. Adrianas buvo pasodintas į 
gilų fotelį, ant mažo staliuko, šalia jo buvo stiklinė viskio 
su gazuotu vandeniu ir sidabrinė dėžutė su cigaretėmis. 

Kunigaikštytė pakėlė mažytę likerio taurelę. 

- Už mūsų sėkmę! - tarė ji 

Adrianas pašoko su stikline rankose, o grafas, kuris 
vis dar tebestovėjo, pakėlė savo stiklinę su viskiu 

Visi išgėrė. 

- O dabar, - tarė grafas atsisėsdamas, - man atrodo, 
kad, Jos Didenybei leidus, aš paaiškinsiu ponui Styliui, jog 

mes titulus minime tik tada, kai esame vieni. Priežasčių, aš 
manau, aiškinti nereikia. Man atrodo, kad atsargumo su- 
metimais net ir čia būtų geriau vadintis vardais, kurie fi- 
gūruoja mūsų kelionės dokumentuose. Mane galite vadinti 
daktaru Karlu Krausu, o Jos Didenybę, kuri visiems paša- 
liniams yra mano dukterėčia. 

- Nataša, - sumurmėjo mergina. 

- Nataša, - rimtai pakartojo Krausas ir tęsė toliau: 

- Taigi aš prašau jūsų, pone Styli, taip ir vadinti mus. 
Jei suklystumėte, pastatytumėt mus į nejaukią padėtį 

- Suprantu, - sutiko Adrianas - Tokiais atvejais atsar- 
gumas nepakenks, grafe 

Jis nutilo, supratęs savo klaidą. Visi nusijuokė. 

- Labai atsiprašau, - tarė jis. - Jei Jos Didenybė - aišku, 
aš norėjau pasakyti Nata. tai yra, panelė. 

- Man regis, kad geriausia bus, jei mane vadinsite tie- 
siog Nataša, - pertraukė jį šypsodamasi mergina ir klausia- 
mai pažvelgė į grafą. 

- Jei jūs neprieštaraujate, manau, kad taip iš tikrųjų 
būtų geriausia, - ramiai sutiko grafas ir merginos šypsena 
dingo - Taigi, pone Styli, tegu bus “Daktaras Krausas" ir 
"Nataša", jei tik jūs sutinkate. 

- Kodėl gi ne, - atsakė Adrianas. - Bet ir jūs vadinkite 
mane "Adrianu". Tikiuosi, kad mes būsime draugai, ar ne? 

- Jei taip, tai sutarta, - tarė grafas. - Kiek Žinau, mano 
dukterėčia jau daug ką jums papasakojo? 

- Taip. 

- Iš pradžių man pasirodė, kad ji truputį pasiskubino, - 
tarė daktaras Krausas. - Tačiau moterys dažnai vadovau- 
jasi intuicija, su kuria, kaip įsitikinau iš savo patirties, rei- 
kia skaitytis. O dabar, kai pamačiau jus, - pridūrė jis su 

sunkiai nusakomu grakštumu, toiimu nuo primityvaus pa- 
taikūniškumo, - supratau, kad ji nesuklydo. 

- Ačiū jums, - atsakė Adrianas ir paraudo. - Man atro- 
do, kad kol kas toje istorijoje su Grutu mano nuopelnų 
nėra, bet jei leisite man padėti jums, tai pasistengsiu jūsų 
neapvilti 

Jaunuolio kuklumas patiko daktarui Krausui 

- Aš tuo nė kiek neabejoju, - nuoširdžiai atsakė jis. - Aš 
ir mano dukterėčia esame labai dėkingi už tai, kad patikė- 
jote mumis. Ar jums nekilo mintis, kad galime būti apgavi- 
kai? 

Nors Adrianas stengėsi išlaikyti bereikšmę veido išraiš- 
ką, tačiau jo tylėjimas išdavė jį Mergina nusijuokė. 

- Jei taip būtų atsitikę jūsų kabinete, tai jūs, aišku, 
būtumėt paprašęs įrodymų, - nelinksmai šyptelėjo dak- 
taras Krausas. - Man atrodo, kad jus sugundė romantiš- 
kas būdas, kurį mes pasirinkome ryšiui su jumis už- 
megzti. 

Mergina staigiai žvilgtelėjo į jį ir jau buvo kažką besa- 
kanti, bet susilaikė 

Adrianas atsikvošėjo. 

- Jūs pasitikėjote manimi, - tarė jis, - tai kodėl man 
neatsilyginti tuo pačiu? - Tačiau taip sakydamas jis supra- 
to, kad tai nėra, daktaro Krauso žodžiais tariant, tas būdas, 
kuriuo jis buvo įpratęs teikti biznio pasiūlymus 

Daktaras Krausas išsitraukė iš kišenės raktelį, atraki- 
no ant staliuko gulintį odinį lagaminėlį ir išėmė ryšelį do- 
kumentų. 

- Skaitote prancūziškai? - paklausė jis. 

- Taip, - atsakė Adrianas. Jis mėgdavo pasididžiuoti 
prancūzų kalbos mokėjimu. 

- Puiku. Štai čia yra dokumentai, į kuriuos pažvelgęs 
bet kuris mūsų tėvynainis iš karto patikėtų, kas mes to- 
kie esame. Deja, jie yra rusų kalba. Tačiau taip jau išėjo, 
kad buvęs Prancūzijos užsienio reikalų ministras buvo 
mano geras draugas. Jis buvo toks malonus, jog prieš 
kelis mėnesius išdavė man šiuos dokumentus, kad galė- 
čiau jais esant reikalu pasinaudoti. Gal norėtumėt paž- 
velgti į juos? 

Atrodo, daktaras Krausas buvo nusprendęs apsidraus- 
ti nuo bet kokių netikėtumų. 

Dokumentas, kurį jis padavė Adrianui, buvo kažkas 
panašaus į neoficialų pasą. Jis patvirtino, jog buvęs mi- 
nistras asmeniškai pažįsta grafą ir merginą, pristatomą 
kaip jo dukterėčią. Kad nebūtų kokių nors nesusipratimų, 
buvo įklijuotos ir jų nuotraukos. Grafas nuotraukoje buvo 
be Vaskos Kazoko barzdos. Dokumentą patvirtino visame 
pasaulyje žinomas parašas Be to, jį dar pasirašė ir ants- 
paudu patvirtino dar vienas Prancūzijos užsienio reikalų 
ministerijos pareigūnas. 

- To man visiškai pakanka, - tarė Adrianas. - Jūsų įŽ- 
valgumas tiesiog stebėtinas, - pridūrė jis, grąžindamas do- 
kumentą. 

- Šiame žaidime aš negaliu atsisakyti nė vienos kortos, 
- paprastai atsakė daktaras Krausas, padėdamas dokumentą 
atgal į lagaminėlį ir užrakindamas jį. 

Adrianas truputį pagalvojo. 

- Kunti - pradėjo jis. 

- Nataša! - pataisė jį mergina. 

- Atsiprašau, - Nataša, be abejo, - pasitaisė jis šyptelė- 
jęs - Nataša man jau pasakojo, ką Piteris Grutas veikė 
Rusijoje. Ar galiu dar kai ko paklausti? 

- Žinoma, mes norime, kad jūs kuo geriau suprastumėt 
padėtį 

- Tada pirmiausia pasakykite, ko jūs norite iš jo. 

Daktaro Krauso veidas parūstėjo 

- Grutas turi kai kuriuos popierius, - tarė jis - Mums tie 
popieriai reikalingi Jei jis atiduos juos geruoju, tuo geriau; 
o jei ne - na, tada atsiimsime jėga. 

- Kas tai per popieriai? 

- Tarp jų yra velionio caro laiškas Natašos tėvui apie 
tuos pinigus, kuriuos, anot Gruto, Natašos tėvas pavogė. 
Adrianai - naudojuosi jūsų pasiūlymu taip kreiptis į jus - 
noriu kalbėti su jumis visiškai atvirai Rusijos istorijoje 
paskutinis puslapis dar neparašytas. Dabar reikalai prasti. 
aš to neneigiu. Tačiau yra Žmonių - jiems priklausau ir aš 
- kurie pasiryžę išlaisvinti liaudį iš despotų valdžios, kuri 
dabar padarė jos gyvenimą baisesnį negu despotiškiausio 
monarcho laikais. Turbūt girdėjote patarlę, kad naktis tam- 
siausia prieš aušrą. Išauš diena ir Rusijai, jos paprasti ir 
malonūs žmonės galės džiaugtis tikrąja laisve, tokia, ko- 
kios dar niekada nematė. 

Grafas taip įsikarščiavo, kad sujaudino ir Adrianą. Ta- 
čiau netrukus jis susivaldė ir toliau kalbėjo jau daug ra- 
miau. 

- Na, užteks apie tai, - liūdnai tarė jis. - Juk tarp mūsų 
tėvynainių atsirastų nemažai ir tokių, kurie pasakytų jums, 
kad mes neturime teisės net minėti švento Rusijos vardo. 
Mes esame atstumtieji, paženklinti gėdos žyme - ir dėl to 
kaltas Grutas, jis mus apšmeižė. Tačiau, ačiū Dievui, juo 
patikėjo ne visi Turime keletą tikrų draugų, kurie nesua- 
bejojo mumis. Jiems padedant, mes esame čia ir jau kai ką 
sužinojome apie Grutą. Adrianai, jūs tikriausiai nenusteb- 

site, jei pasakysiu, kad prisiekiau atkeršyti žmogui, nuplė- 
šusiam mūsų garbę? 

Adrianas sugniaužė kumščius. 

- Ne, tai manęs nestebina, - iš lėto atsakė jis. - Aš tik 
stebiuosi, kad jūs dar iki šiol nenudėjote to niekšo kaip 
pasiutusio šuns. 

Daktaras Krausas niūriai šyptelėjo. 

- Man jau ne kartą niežėjo rankos, - prisipažino jis. - 
Tik kokia iš to nauda? Va kai gausiu iš jo tai, ko man 
reikia, tada, tikiuosi, pavyks sudaryti galimybę ir jam pa- 
ragauti to, ką dėl jo darbelių buvo priversti iškęsti kiti 

- Jūs, be abejo, teisus, - pritarė jam Adrianas - Tačiau 
gal reikėtų kreiptis pagalbos į policiją? 

Daktaras Krausas papurtė galvą. 

- Policiją? - pakartojo jis. - O kaip jums pačiam atrodo, 
ar daug naudos iš jos? Ar ji surado sero Rodžerio Bleino 
žudikus? 

Adrianas krūptelėjo, prisiminęs savo paties žodžius, pa- 
sakytus inspektoriui Simsui 

- Ne, nerado, - pripažino Adrianas - Galiu prisipažinti 
jums, kad turėjau gan aštrų pokalbį su jais šiuo klausimu. 
Ten gana padori publika. 

- Taip, - pertraukė jį daktaras Krausas, - ten dirba pa- 
dorūs žmonės, tik jie labai suvaržyti visokiausių apriboji- 
mų Jūsų metodai čia, Anglijoje, labai garbingi, tačiau jie 
turi didelį trūkumą, kad leidžia nusikaltėliams nesilaikyti 
žaidimo taisyklių, neleisdami taip elgtis policijos pareiguū- 
nams. 

Nataša tyliai nusijuokė. 

- Kai kas iš jūsų policijos pas mus jau lankėsi, - tarė ji 

- Tikrai? - nustebo Adrianas - Ir ko jie norėjo? 

- Juos sudomino, kodėl Vaska Kazokas, "Olimpijos" cir- 
ko žvaigždė, staiga dingo nuo scenos pavirsdamas daktaru 
Krausu. 

- Žiūrėk tu man! Beje, o kas gi lankėsi pas jus - ar 
kartais ne inspektorius Simsas? 

- Taip, jo pavardė buvo tokia. Tik jis buvo ne vienas, o 
su draugu, kurio mums nepristatė - aukštu, barzdotu vyru, 
kuris nešiojo akinius auksiniais rėmeliais. 

- Na, tikriausiai tai buvo profesorius Velsas, - tarė Ad- 
rianas, vis labiau stebėdamasis. 

Velsas? - įsikišo daktaras Krausas - Ar tik ne tas 
įžymusis mokslininkas? 

- Kiek žinau, mokslo pasaulyje jis yra stambi figūra. 

- Bet ką jis turi bendro su inspektorium Simsu? 

- Man atrodo, kad jis neoficialiai bendradarbiauja su 
Skotlendjardu, nors apie tai žino tik labai nedaug žmonių. 
Žodžiu, kažkas panašaus į kriminologą mėgėją. 

Daktaras Krausas linktelėjo galvą. 

- Tai labai įdomu, - iš lėto pratarė jis. 

- Bet papasakokite, kaip viskas vyko, - paprašė Adria- 
nas, ir Nataša vėl ėmė juoktis. 

- Labai juokingai, - tarė ji - Tas Simsas bandė blefuoti 
- rodos, taip jūs sakote? Bet kai mano dėdė parodė jam 
Austrijos pasus, kuriuos mes gavome draugui padedant, 
jis aprimo ir išėjo. 

Adrianas nusijuokė, tačiau daktaras Krausas rimtai 
palingavo galvą. 

- Deja, aš čia nematau nieko juokingo, - rimtai tarė jis. 
- Tas Simsas yra nekvailas, o apie profesoriaus Velso suge- 
bėjimus irgi teko girdėti Tiesą sakant, blefavau ir aš, dar 
daugiau už inspektorių, bet man atrodo, kad to dalyko jis 

taip lengvai neatsisakys, kol neišsiaiškins iki galo. Ir nepa- 
mirškite, - reikšmingai pridūrė jis, - kad Simsas mus sura- 
do. Prisipažinsiu, kad maniau, jog man pavyko dingti gan 
vykusiai, bet, atrodo, būsiu apsirikęs. 

- Bijau, kad su Simsu kalbėjausi gal ir per grubiai, - 
tarė Adrianas ir trumpai papasakojo apie savo apsilanky- 
mą Skotlendjarde. Tačiau koks tas Simsas bebūtų, protin- 
gas ar nelabai, jis neblogas vyras ir geriau su juo palaikyti 
draugiškus santykius, o ne būti priešais. 

- Jūs pamiršote vieną dalyką. - sausai tarė daktaras 
Krausas. - Argi aš galiu atsiverti ponui Simsui, o paskui 
paprašyti, kad jis padėtų pažeisti įstatymą? Nepamirškite, 
kad su Grutu aš ketinu elgtis taip, kaip man bus patogiau. 
Jei kreipčiausi į policiją, tai ten iš manęs tik pasijuoktų - 
nes Grutas galingas Žmogus, o aš prieš jį niekas - arba tik 
išgąsdintų ir tuo pačiu perspėtų Grutą. paleisdami į darbą 
tą gremėzdišką mechanizmą, kurį įstatymas įpareigoja juos 
naudoti 

- Tačiau, - tyliai įsiterpė Nataša, - jei ponas Stylis- 

- Adrianas, - ryžtingai pataisė ją jaunuolis. 

- Adrianas, - klusniai pakartojo ji - Jei Adrianas neno- 
rėtų pažeisti įstatymų 

- Liaukitės! - energingai užprotestavo jaunuolis. - Jūs 
norite atgauti savo popierius o aš noriu sugauti sero Rod- 
žerio žudiką, ir man nesvarbu, kokia kaina, bet aš sugau- 
siu jį, nors man tektų dėl to net sėsti į kalėjimą! 

- Matau, kad mes suprantame vienas kitą, - įsikišo dak- 
taras Krausas - Jei taip, tai gal paklausytumėt manęs dar 
kelias minutes? 

Pasilenkęs prie jo, jis beveik ketvirtį valandos kažką 
aiškino. Adrianas labai susidomėjęs klausė. 

Po to Adrianas pakilo. 

- Labai gerai, - tarė jis - Nesu labai iškalbingas, bet 
noriu užtikrinti jus, kad labai vertinu jūsų pasitikėjimą. 
Rytoj pasikalbėsiu su Grutu! 

Adrianui išėjus, Nataša paslapčiomis žvilgtelėjo į vyrą. 
kurį vadino dėde. 

- Labai mielas vaikinas, - susimąsčiusi tarė ji 

- Teisybė, - pritarė jai daktaras Krausas. - Bijau, kad 
tos ilgos kalbos jus gerokai nuvargino. Pakviesti jūsų tar- 
naitę? 

Jis pagarbiai pabučiavo merginos ranką, ir ši nuvar- 
gusiu žingsniu išėjo iš kambario 

Kitą dieną po to, kai Adrianas pirmą kartą susitiko su 
daktaru Krausu, Piteris Grutas sėdėjo jo kontroliuojamo 
didžiojo tresto kontoroje, savo asmeniniame kabinete. 0 

Priešais jį ant stalo gulėjo krūva popierių, tačiau ne 
apie juos jis dabar galvojo. Viena iš jo ligšiolinės sėkmės 
priežasčių buvo sugebėjimas sutelkti visą dėmesį ties vie- 
nu svarbiausiu klausimu, pamiršus visa kita. Tačiau šian- 
dien jis su baime pastebėjo, kad tas sugebėjimas apleido jį 

Jis vėl ir vėl stengėsi sutelkti dėmesį ties dokumentais, 
kuriuos sekretorė tvarkingai sudėliojo jam ant stalo - nie- 
ko neišėjo. Tada jis nervingai pastūmė juos į šalį ir ėmė 
vaikščioti po kambarį 

Tiesą pasakius, Grutas buvo susirūpinęs. 

Kaip besistengė, vis tiek negalėjo atsikratyti kažkokios 
nemalonios nuojautos, kuri jį visą laiką persekiojo ir ku- 
riai tarsi nebuvo pagrindo. Tiesa, jis sudarė vieną stambų 
sandorį, didesnį už visus, sudarytus anksčiau, tačiau juk 
ligi šiol visi jo sandoriai baigdavosi sėkmingai, taigi jis įti- 
kinėjo save, kad ir šį kartą turėtų būti ne kitaip. 

O dėl kitų gyvenimo pusių, tai jis stengėsi daug nesi- 
jaudinti. Tiesa, idiotiškas Žiurkės mėginimas nužudyti Vas- 
ką Kazoką įsiutino jį Tas Žiurkė pradėjo per daug sau 
leisti. Šiuo momentu jis dar buvo naudingas, dėl to negali- 
ma atsisakyti jo paslaugų, tačiau vėliau, niūriai nusprendė 
Grutas, Barnis Morisas turės dingti taip, kad niekas dau- 
giau jo nebematytų. 

Jo mintis pertraukė ant stalo stovinčio telefono apara- 
to čirškimas. Jis nekantriai pakėlė ragelį 

Skambino sekretorė. Ji pranešė, kad atėjo ponas Ad- 
rianas Stylis ir nori asmeniškai pasikalbėti su juo. 

Ponas Grutas galvojo, ką atsakyti. Ir ko tam jaunam 
kvailiui prireikė? Koks nemalonus sutapimas - tik, aišku, 
nieko daugiau - kad Stylis atvyko kaip tik tuo momentu, 
kai jis galvojo apie- Tfu, kokia nesąmonė! 

- Paprašykite poną Stylį užeiti, - tarė jis ir nutaisė įp- 
rastinę rimtą, bet geranorišką veido išraišką, kai sekretorė 
įvedė jaunuolį 

- Prašau, prašau! - maloniai pakvietė Grutas ir pasiūlė 
Adrianui sėstis į šalia jo stalo stovintį krėslą. - Gal cigarą? 
Ne? Kaip puikiai jūs atrodote! O Dieve, kad taip galėčiau 
pasikeisti su jumis kokia dešimčia metų! Deja. deja. Jau- 
nystės už jokius pinigus nenusipirksi 

Jis nusijuokė, tačiau, matydamas, kad jo lipšnumas 
nesusilaukia atsako, pradėjo kalbėti dalykiškiau. 

- Na, tiek to, mes abu užimti žmonės, taigi sakykite, 
kuo galėčiau jums padėti. 

- Atėjau dėl tų Karanzos kasyklų Amerikoje, kurias 
jūs pardavėte mums, - tarė Adrianas 

- Trestas pardavė jums, - pataisė jį ponas Grutas. 

- Tegu bus trestas, jei jums taip patinka, - šaltai atsakė 
Adrianas. Čia jis jautėsi kaip žuvis vandenyje: finansinin- 
kas Adrianas Stylis buvo nė iš tolo nepanašus į tą jaunuo- 
lį, kuris taip jaudinosi dėl Natašos akių žvilgsnio, jai pasa- 
kojant savo gyvenimo istoriją. 

- Na, kas atsitiko su tomis kasyklomis? - paklausė Gru- 
tas. 

- Tai gryna apgavystė, - tiesiai šviesiai pareiškė Adria- 
nas. - Kai jas patikrino mūsų specialistai, tai paaiškėjo, kad 
vario ten beveik nėra. 

- Ajajai! - ponas Grutas vaizdavo, kad jis labai nemalo- 
niai nustebintas. - Bet kaipgi čia: juk mūsų pakviestų 
ekspertų vertinimai buvo kuo puikiausi! 

- Žinau, - atšovė Adrianas. - Todėl ir atėjau jums oficia- 
liai pareikšti, kad, mūsų nuomone, jų ataskaitos buvo suk- 
lastotos. 

Ponas Grutas išsitiesė. 

- Pone Styli, jūs dar labai jaunas, - tarė jis, - todėl aš 
jums leidau truputį daugiau, negu jūs nusipelnote. Bet jei 
jūs sakote, kad. 

- Kol kas aš dar nieko nesakau ir nepateikiu kaltinimo, 
- grubiai pertraukė jį Adrianas. - Tik esu įsitikinęs kad čia 
ne viskas gerai, ir noriu atvirai perspėti jus, pone Grutai, 
kad padarysiu viską, kad tai įrodyčiau 

Ponas Grutas atsistojo. 

- Nematau prasmės toliau kalbėtis, - tarė jis. - Atsiž- 
velgdamas į gerus mūsų firmų santykius, kai jūsų firmai 
taip gabiai ir, leiskite pridurti, taip mandagiai vadovavo 
seras Rodžeris Bleinas. 

Adrianas išbalęs pašoko. 

- Sero Rodžerio vardo geriau neminėkite iš viso, - pert- 
raukė jis. 

- Kodėl? 

Adrianas pažvelgė jam tiesiai į akis. 

- Todėl, - iš lėto atsakė jis - kad aš manau, jog jei yra 
žmogus, žinantis, kaip buvo nužudytas seras Rodžeris, tai 
tas Žmogus - jūs! 

Pono Gruto akyse blykstelėjo nuožmūs žiburėliai ir Ad- 
rianas nenoromis sudrebėjo. 

Tačiau Grutas tuoj pat susitvardė ir ramiai atsakė: 

- Man atrodo, kad tas baisus sukrėtimas dėl jūsų part- 
nerio mirties išmušė jus iš pusiausvyros. Jei ne tai, liepčiau 
išmesti jus iš kabineto ir viskas. Taigi geriau išeikite gra- 
žiuoju, kol aš dar nepersigalvojau, ir kad daugiau nesiro- 
dytumnėt man akyse, kol neatsiprašysite už savo skandalin- 
gą elgesį. 

Adrianas žengtelėjo arčiau jo, ketindamas išmesti savo 
stipriausią kortą. 

- Pone Grutai, - ramiai paklausė jis, - ar neturite par- 
duoti Rusijos vertybinių popierių? 

Grutas susvyravo ir stvėrėsi už krėslo atlošo. Tačiau 
Adrianas nepakankamai įvertino savo priešininko jėgą. 

Aš juk prašiau jus išeiti iš mano kabineto. Visai 
ramiai atsakė Grutas. - Nejaugi jūs manote, kad aš galiu 
turėti reikalų su žmogum, taip įžeidusiu mane, kaip ką tik 
jūs padarėte? 

Adrianas suprato, kad daugiau čia jam nebėra ką veikti, 
ir pasiėmęs skrybėlę išėjo. 

Pasilikęs vienas, ponas Grutas perspėjo sekretorę, kad 
jo niekas netrukdytų. ir užsirakino duris 

Atsidaręs spintą, jis išsitraukė butelį, įsipylė truputį 
konjako ir išgėrė. Po to pro slaptas duris nuėjo pas Pelytę 
ir paskubomis jai padiktavo tolesnius nurodymus 

Į savo kambarį sugrįžo jau atgavęs savitvardą ir susi- 
kaupęs vėl kibo į savo popierius 

Kai po ketvirčio yalandos sekretorė pranešė jam, kad 
atėjo Gelbėjimo armijos darbuotojas, prašydamas paremti 
kažkokį labdaros projektą, jis atsakė su ta švelniai gerano- 
riška šypsena, kuri taip tiko prie jo melodingo balso. 

Ponas Grutas labai didžiavosi savo labdaringumu. Ne 
taip kaip daugelis kitų, tokią aukštą padėtį užimančių žmo- 
nių, jis buvo lengvai prieinamas, nes jam atrodė, kad pini- 
gai, asmeniškai įteikti besikreipiantiems pagalbos daug ge- 
riau reklamuoja jį negu visokiausi aprašymai ar skelbi- 
mai 

Taigi jis kantriai klausėsi nervingo vyro su tamsiais 
akiniais ir mėlyna uniforma išvedžiojimų, kurių patvirtini- 
mui jis nuklojo stalą būsimojo bendrabučio ar prieglaudos 
planais. Grutas jau stvėrėsi čekių knygelės, tačiau prašyto- 
jas pinigų atsisakė - jam pakako pažado, kad ponas Gru- 
tas parems šią statybą, kai ji prasidės. 

Ponas Grutas, žvilgčiodamas į laikrodį, mielai sutiko 
dar ir dėl to, kad vėlavo į svarbų susitikimą, ir abu kartu 
išėjo iš kabineto. 

Tačiau po penkių minučių tas pats lankytojas sugrįžo 
ir labai susijaudinęs pareiškė, kad ant pono Gruto stalo 
paliko kažkokį svarbų savo popierių. 

Sekretorė buvo užsiėmusi su kitu lankytoju; žinoda- 
ma, kad jos šefo kambaryje viskas užrakinta, ji pasiūlė 
jam pačiam pasiieškoti to popieriaus Po poros minučių 
visiškai nurimęs lankytojas sugrįžo su savo popieriais, dar 
kartą atsiprašė, padėkojo ir išėjo. 

Truputį paėjėjęs, jis pasigavo taksi, pasakė taksistui 
kokiu adresu važiuoti, bet dar po poros minučių pakeitė 
savo nurodymus, liepdamas vežti jį tiesiai į Skotlendjardą. 
Taksistas pasitaikė patyręs, pripratęs prie visko, taigi ne- 
nustebo, kai jo keleivis ties Skotlendjardu išlipo iš taksi su 
lietpalčiu ant mėlynos uniformos ir su minkšta skrybėle 
vietoj paprastos kepurės Jo santūrumas buvo atlygintas 
gausiais arbatpinigiais. 

- Sveiki, Velsai, kaip sekėsi? - paklausė inspektorius 
Simsas, kai mokslininkas įėjo į jo kabinetą. 

- Gerai, - atsakė šis, gerai nusiteikęs - Viską sutvarkė- 
me labai sklandžiai Jūsų kolega užkalbino sekretorę, o aš 
tuo metu užėjau į Gruto kabinetą. Aišku, negalėjau ten 
pabūti ilgiau kaip porą minučių, tačiau to užteko, kad įsiti- 
kinčiau, jog sienoje, skiriančioje jį nuo Meloun biuro, yra 
slaptos durys. 

- Gerai suveikta, - pagyrė Simsas. - Taip, Velsai jūsų 
mintis buvo išties gera. 

Ponas Barnis Morisas sėdėjo savo mažame viengungiš- 
kame bute Djuko gatvėje ir niūriai žiūrėjo į VIS didėjančią 
nuorūkų krūvą peleninėje. 

Reikalai klostėsi nekaip. Viena, Tigras kiekvieną dieną 
darėsi vis paslaptingesnis - negi negalėjo jis atvirai paaiš- 
kinti, kas darosi? - antra, Pelytė pradėjo šnairai žiūrėti į jį, 
o tas prakeiktas Vaska, arba Krausas, kaip dabar jis save 
vadino, gyveno sau ramiausiai su Nataša, nekreipdamas nė 
mažiausio dėmesio į juos visus. 

Nataša. Vien tik pagalvojus apie ją, jo širdis imdavo 
tankiau plakti, jis keikėsi kaip vežikas, įsivaizduodamas ją 
to galvijo glėbyje. Jam labai niežėjo rankos suvaryti Vas- 
kai peilį į šoną, bet Tigras ne veltui šaipėsi iš jo, kad jis to 
padaryti nedrįs - taip buvo iš tikrųjų. 

Tigro pašaipa graužė jį kaip pūliuojanti žaizda. Ilgai 
taip tęstis negalėjo: vieną sykį jo kantrybė baigsis ir tada 
jis parodys jiems, bijo jis ar nebijo! Jis pakankamai prisi- 
žiūrėjo, kaip Žmonės miršta. yra tekę ir padėti kai kam 
numirti - ir dar kaip padėti! Tačiau tada viskas buvo daro- 
ma visai ne taip. O prisėlinti prie Žmogaus, suvaryti jam 
peilį į nugarą, paskui kiekvieną dieną laukti ir baimintis, 
ar kas nepaims už rankos ir neištars “Jūs areštuojamas už 
žmogžudystę. jums bus pateikti įkalčiai. ", po to laukti 
teismo, paskui nuosprendis, ir galiausiai jo vykdymas - tei- 
sėjas juoda kepure, pažaliavęs pasmerktojo veidas, klaikus 
gargaliavimas priešmirtinėje agonijoje- 

Žiurkė nusipurtė. 

Ne, jokios prasmės sėdėti ir gadinti sau nervus. Jau 
beveik vienuolika; reikia išgerti porą tablečių migdomųjų 
ir keliauti į sapnų karalystę. 

Jis krūptelėjo - šaižiai suskambėjo telefonas 

Žiurkė pakėlė ragelį 

- Alio! 

Pasigirdo nepažįstamas balsas. 

- Norėčiau pasikalbėti su ponu Morisu. 

- Morisas klauso. Kas skambina? 

- Draugužis. Klausyk, pats būsi Žiurkė, ar ne? 

- Ar jūs girtas? Kas jūs toks ir ko, po velnių, jums 
reikia? Apie kokias žiurkes jūs čia paistote? 

- Viskas gerai, bičiuli. Tik nereikia jaudintis. Matai, Tig- 
ras liepė paskambinti tau. Aš esu Geltonoji Gyvatė. 

- Nežinau, apie ką jūs kalbate. Liaukitės arba pasiieš- 
kokite sau kito partnerio tiems idiotiškiems juokams. 

- Ramiau, drauguži, ramiau. Gerai, kad esi atsargus, bet 
šį kartą visai be reikalo. Klausyk, aš nenoriu telefonu minė- 
ti daug pavardžių, bet gal tau reikia ką nors atspausdinti 
mašinėle? Aš žinau vieną vietelę kur gerai spausdina, tik 
reikia susirasti mane. Supratai? 

Morisas dvejojo. Atrodė, kad viskas gerai, bet jam labai 
nesinorėjo rizikuoti 

- Jei norite pasikalbėti su manim, tai kodėl negalite 
ateiti pas mane? - paklausė jis. 

- Tigras neleidžia, - iš karto atsakė pašnekovas. - Klau- 
syk, drauguži, negaliu gi aš ginčytis su tavim visą naktį 
Gavau nurodymus iš Tigro, o jei tu manimi netiki, tai kaip 
sau nori, tik žinok, kad tada rytoj turėsi aiškintis su juo 
pačiu 

Familiarus pašnekovo tonas labiau įtikino Žiurkę ne- 
gu išradingiausias pataikavimas 

- Ko jums reikia? - niūriai paklausė jis galvodamas, ar 
tik tai nebus dar vienas iš slaptų šefo žaidimų. 

- Aha, tai daraisi sukalbamesnis? Šaunu! - tarė balsas 
kitame laido gale, ir Žiurkė aiškiai pažino, kad jis kalba su 
amerikietišku akcentu. - Tada klausyk: užsidėk skrybėlę ir 

eik tiesiai į Krantinę Ten, ko gero, sutiksi vyrioką, besigė- 
rintį Kleopatros kolona. Tik paskubėk, vaikine. 

- Bet koks gi reikalas? - smalsiai paklausė Žiurkė. Ne- 
pažįstamasis sunkiai atsiduso. 

- Klausyk, man jau atsibodo, - tarė jis - Nejaugi tu 
manai, kad aš imsiu ir išpasakosiu viską telefonu? Taigi 
baik maivytis ir ateik, kur sakiau Tada ir išgirsi viską apie 
gyvates, žiurkes ir peles! 

Žiurkė nenoromis šyptelėjo. 

- Gerai, - tarė jis - Būsiu už penkių minučių. Bet klau- 
sykite, - pridūrė jis, - o iš kur jūs skambinate? 

- Iš telefono automato metro stotyje, netoli tavęs. Aš 
nevėluosiu į sutartą vietą, gali būti ramus, - užtikrino jį 
pašnekovas. 

- Gerai 

Žiurkė padėjo ragelį, truputį dvejojo, paskui atsidarė 
stalčių ir išsitraukė nedidelį automatinį pistoletą. Tačiau 
netrukus persigalvojo, vėl padėjo jį atgal, o vietoj jo įsikišo 
kišenėn peilį odinėse makštyse. Po to pasiėmė skrybėlę, išė- 
jo iš buto ir nuėjo Krantinės link. 

Užsidegęs cigaretę jis neskubėdamas nužingsniavo prie 
grakščios kolonos, atgabentos iš Egipto smėlynų ir pasta- 
tytos prie Londono didžiosios upės. 

Netrukus prie jo priėjo tipiškas nusmurgėlis, tačiau dar 
išlaikęs šiek tiek savigarbos, kad stengtųsi bent kiek ge-- 
riau atrodyti su savo apspurusiais drabužiais ir išklypu- 
siais batais. 

- Sere, ar jums nereikia gyvatės? - sumurmėjo priėjęs. 

- Kokios spalvos? - irgi negarsiai atsiliepė Žiurkė. 

- Geltonos. Baisiai mielas padarėlis ir labai gerai suta- 
ria su žiurkėmis ir pelėmis. 

- Labai gerai, - tarė Žiurkė. - Eikime prie reikalo, 

- Gerai, - mielai sutiko Gyvatė. - Apie save neturiu ko 
daug pasakoti Su Tigru mes seni pažįstami * kad tu tik 
žinotum, kokius keistus dalykus man yra tekę daryti su 
juo! Paskui aš nusigavau iki Amerikos. Ten nelabai suta- 
riau su vietos valdžia, nors ji buvo gan kilniaširdiška - 
pasiūlė man nemokamą pastogę ir gan ilgam laikui Tik 
nenoriu, drauguži, tavęs ilgai varginti, pasakodamas visas 
smulkmenas Trumpai tariant, kai tik pasitaikė proga pasp- 
rukti iš ten, tai ir pasprukau. Pradėjau sukti galvą, kaip 
prasimanyti pinigų, ir netikėtai vėl aptikau Tigro pėdsa- 
kus Kreipiausi į jį, o jis mane trumpai supažindino su pa- 
dėtim ir liepė susisiekti su tavimi Neleido man ateiti į tavo 
butą, nes nenorėjo, kad kas nors sužinotų, jog jis paskyrė 
mane dirbti su tavim. Liepė perspėti ir tave. Atrodo, jie ne- 
nori, kad net Pelytė sužinotų apie tai 

Žiurkė nesugebėjo nuslėpti nustebimo ir jo kompanio- 
nas iš karto tai pastebėjo. 

- Klausyk, o kas gi ta Pelytė? - paklausė jis. - Tigras 
man sakė, kad ji viena iš gaujos narių. 

- Ji yra jo asmeninė sekretorė. 

- Tikrai? Na, jei taip, tai atrodo, kad jis moterimis ne 
per daug pasitiki 

- Tai ko šefas norėtų, kad jūs padarytumėt man? - 
stačiai paklausė Žiurkė. 

- Viską, ką tik pasakysi, - atsakė jo pašnekovas - Sup- 
rask, drauguži: jei neturėsiu darbo, tai iš ko gyvensiu? Tai 
va, kokia paprasta filosofija. Kai Tigras pasakė man savo 
sąlygas aš iš karto sutikau - koks man skirtumas ką dary- 
ti, kad tik mokėtų už tai 

- Supratau, - atsakė Žiurkė jau labiau užjaučiančiu 
tonu negu anksčiau, nes jis iš savo patirties žinojo, ką tai 
reiškia, kai pilvas ima reikalauti savo. 

- Tigras man užsiminė, - tęsė toliau Gyvatė, - kad galė- 
čiau padėti jums sekti tą rusą ir jo damą. Tu juk seki juos, 
ar ne? 

- Nelabai ten yra ką sekti Aš pasižiūrėjau į juos gan iš 
arti, bet ką daryti toliau, man pačiam neaišku. 

- O kokį žaidimą jie žaidžia? 

- Kad aš žinočiau! Tačiau kad šefas apie juos kažką 
suuodė - aišku kaip dieną. 

- Hm, tai gan įdomu, - susimąstęs pratarė Gyvatė. Tu 
tikriausiai žinai, kad jis ir pats yra buvęs Rusijoj? 

- Taip, ir man atrodo, kad tas dalykas kaip tik ir susi- 
jęs su tuo Bet kas ten buvo, aš nežinau Tada aš jo nepaži- 
nojau ir į Rusiją patekau vėliau. 

- Tai ir tu buvai Rusijoje? Na, vyruti, tai pats, kaip 
matau, didelis keliauninkas, ar ne? 

- Kurį laiką aš tarnavau bolševikams - šnipinėjau jiems 
ir panašiai, vaizduodamas anglą, norintį organizuoti pre- 
kybą. Tik blogai, kad jie pasielgė kiauliškai - nenorėjo man 
užmokėti, kai padariau jiems visą purviną darbą, - pridūrė 
ponas Morisas su teisuolio pasipiktinimu. - Tada aš spru- 
kau iš ten ir sugrįžau namo. O paskui mane susirado Tig- 
ras ir davė man darbo. 

- O kaip jis sužinojo apie tave? 

- O kaip jis sužino apie viską? Nedaug tėra dalykų, 
apie kuriuos jis nesužinotų, jei tik užsimano)! 

- Drauguži, čia tai tikra teisybė! - pritarė jam Gyvatė. - 
Jis turi Saliamono galvą. Bet va, drauguži, pasakysiu tau 
štai ką: aš ne tam pragyvenau šiame pasaulyje keturiasde- 

šimt trejus metus, septynis mėnesius ir vienuolika dienų, 
kad nesugebėčiau iš pirmo žvilgsnio pasakyti, ko tas ar 
kitas Žmogus vertas, žinau, kad ir tu nesi toks jau nekaltas 
avinėlis ar naivus kūdikis 

Žiurkei tie žodžiai paglostė savimeilę. Aišku, kad tas 
vyriokas išties greit perpranta žmones Jau visiškai drau- 
gišku tonu jis papasakojo Gyvatei viską, ką žinojo apie 
daktarą Krausą ir Natašą. 

Jo partneris labai susidomėjęs išklausė, o po to dar 
kelias minutes susimąstęs graužė sau nagus ir tylėjo. 

- Jei taip Čikagoje, tai su tuo kazoku kaip mat susit- 
varkytumėm, - su apgailestavimu pratarė jis - O tame se- 
namadiškame jūsų mieste truputį kitaip. 

Žiurkė pritarė jam, nieko nesakydamas apie incidentą 
cirke. 

- Man atrodo, - tęsė toliau Gyvatė, - kad geriausia būtų 
pagrobti tą kazoką ir jo damą ir laikyti juos uždarytus 
saugioje vietoje. Panaudojus kai kuriuos argumentus - pa- 
vyzdžiui, pakišus jam panosėn iki raudonumo įkaitintą peilį 
- galima priversti kazoką pasakyti viską, ką tik norėtum iš 
jo sužinoti, ir manau, kad net taip tirštai apgyventoje šaly- 
je, kaip jūsiškė, atsiras vietos iškasti jam duobę po to, kai 
jis mums bus nebereikalingas. O dėl merginos 

- Mergina mano reikalas! - griežtai pertraukė jį Žiurkė, 
ir Gyvatė sukrizeno. 

- Ak netgi taip? - tarė jis. - Tegu bus taip, kaip tu nori 
Aš garbingas žmogus ir prie partnerio damos nagų neki- 
šiu. Tai klausyk, Žiurke, tada susitarkime. Aš išnagrinėsiu. 
kur ir kaip jie gyvena, ir tada sudarysime planą. Žinau 
porą patikimų vyrų. kurie galėtų mums padėti, jei tu netu- 
Ii pagalbininkų, kurie daug neklausinėdami padarytų vis- 

ką, kas jiems pasakyta, tik, aišku, jiems reiks gerai užmo- 
kėti. Kai sugalvosiu planą, iš karto paskambinsiu tau, o po 
to pasitarsime su Tigru. Tinka? 

- Gerai, - sutiko Žiurkė. Persimetę dar keliais žodžiais, 
jie išsiskyrė. 

Žiurkė sugrįžo į savo butą, o Gyvatė nudūlino Sičio 
link. Tačiau kai tik Žiurkė nutolo tiek, kad nebegalėjo ma- 
tyti Gyvatės, šis išsitraukė stebėtinai švarią nosinę ir gar- 
siai sutrimitavo. 

Iš šešėlio išslinko ramus vyriškis, ir Gyvatė paskubo- 
mis papasakojo jam apie savo pokalbį su Žiurke. 

- Gerai, pone Simsai Supratau, sere, - tarė vyras ir spar- 
čiu žingsniu nuėjo Krantine. 

O ponas Morisas tuo metu ėmė galvoti. Viliojanti pers- 
pektyva pagrobti Natašą jam labai patiko, tačiau jis nepa- 
miršo, kaip užpyko Tigras, kai jis be jo leidimo organizavo 
nužudymą cirke. Taigi nors Žiurkė buvo sunkioje padėtyje, 
kuri vertė jį imtis ryžtingų veiksmų, tačiau be reikalo er- 
zinti savo šeimininką jis nenorėjo. Jis žinojo, kad Grutas 
paprastai sėdi savo bibliotekoje iki vėlumos, ir pagalvojo, 
jog nepakenks, jei papasakos jam apie savo pokalbį su 
Gyvate. Blogiausiu atveju Tigras turėtų būti patenkintas 
bent jau tuo, kad jis greitai rado bendrą kalbą su naujuoju 
gaujos nariu. 

Dar nepriėjęs savo buto, įis užėjo į metro stotį ir telefo- 
nu automatu paskambino ponui Grutui. 

Trumpai išdėstęs savo pokalbio su Gyvate turinį, jis 
laukė, ką pasakys šefas. 

- Labai gerai, Morisai, - pasigirdo malonus balsas kita- 
me laido gale. - Pasiūlymas išties įdomus, ir manau, kad 

verta jį aptarti smulkiau. Tad šokite į taksi ir atvažiuokite 
pusvalandžiui pas mane. 

Žiurkė išėjo į gatvę, susirado taksi ir nuvažiavo į Sent 
Džons Vudą, kur ponas Grutas, kuris buvo nevedęs, leisda- 
vo laisvalaikį savo dideliame name. 

Liokajus žinojo, jog jo šeimininkas dažnai kviečiasi į 
pagalbą poną Morisą, kad šis padėtų jam ryškinti nuotrau- 
kas, nes fotografija buvo mėgiamas pono Gruto laisvalai- 
kio užsiėmimas. Taigi jis nė kiek nenustebo, kai tokiu lai- 
ku pasirodė Žiurkė, paaiškinęs, kad jis atėjo "dėl naujų 
nuotraukų“. Po minutės Žiurkė buvo bibliotekoje. 

Ponas Grutas padėjo knygą į šalį, palaukė, kol liokajus 
uždarys duris, ir parodė Žiurkei kėdę. 

- Sėskitės, Morisai, - tarė jis, - ir papasakokite kuo tiks- 
liau, kaip ten buvo 

Žiurkė ėmė pasakoti Grutas nepertraukdamas išklau- 
sė jį iki galo. Tada įsmeigė į Žiurkę tokį žvilgsnį. kad šiam 
pasidarė nejauku. 

- Kvaily nelaimingas - tarė Grutas švelniausiu balsu, 
kokį tik kada nors Morisas buvo girdėjęs. 

Žiurkė buvo nustebintas - juk Tigras plūsdavosi labai 
retai 

- Aš- aš nieko nesuprantu, - sulemeno jis. 

- Aš niekada nesiunčiau pas jus jokios Gyvatės, - tyliai 
suurzgė Tigras. - Tokios Gyvatės iš viso nėra! Jus apmovė 
taip lengvai, kaip kokio nors Yst Endo kišenvagio dešimt- 
metį vaiką! 

Žiurkė ėmė žagsėti - jam pasidarė bloga. 

- Bet. bet- kasgi tada tai galėjo būti? - sulemeno jis. 

- Tikriausiai tas prakeiktas policininkas - Simsas, - šal- 
tai atsakė Grutas 

Žiurkė paslapčiomis apsilaižė išdžiuvusias lūpas. 

Jo šeimininkas kelias minutes įtemptai galvojo. 

- Jūs man tikrai pasakėte viską, ką jūs kalbėjotės? - 
paklausė jis. 

- Taip, šefe, viską. 

- Hm. Tada jūs nieko svarbaus jam neišplepėjot, bet 
tik dėl to, kad aš jums ne viską sakiau. O dabar, Morisai, 
tiksliai prisiminkite - čia apsirikti nepatariu, - ar jūs, ar 
jūsų pašnekovas gal minėjo mano tikrąją pavardę - taigi, 
ar vadinote mane Grutu, ar tik kalbėjote apie mane, kaip 
apie Tigrą? 

Jis įdėmiai žiūrėjo į savo pašnekovą, kai Žiurkė minty- 
se dar kartą perkratė savo pokalbį 

- Jus vadinome tiktai Tigru, šefe, - pagaliau atsakė po- 
nas Morisas, ir Grutas linktelėjo galvą. 

- Gerai, čia jau šis tas, - tarė jis. 

- Tai ką dabar daryti, šefe? - nuolankiai paklausė Žiur- 
kė. 

- Čia jau mano reikalas, - piktai atšovė ponas Grutas. - 
Jūs kol kas nedarykite nieko, tik sėdėkite ir tylėkite. O da- 
bar nešdinkitės! 

Ponas Morisas išėjo. 

Adrianas skubėjo kaip galima greičiau susidoroti su 
rytmetiniu darbu, kurio buvo tikrai nemažai Jis greitosio- 
mis suvalgė priešpiečius - iš kaimyninio restorano atneštą 


132 


kavą ir sumuštinius, o po to išsikvietė automobilį ir nuva- 
žiavo pas Natašą. 

Mergina priėmė jį iš karto. Paaiškino jam, kad dakta- 
ras Krausas išėjęs su reikalais, ir paprašė Adriano nelauk- 
ti, kol jis sugrįš, o iš karto papasakoti jai apie pokalbį su 
Grutu. 

Jaunuolis nelinksmai palingavo galvą. 

- Bijau, nelabai kuo galėsiu nudžiuginti, - atsakė jis. - 
Bandžiau jį prispausti, bet nieko neišėjo. Grutas per daug 
gudrus. 

- Vis tiek papasakokit, kaip viskas vyko, - neatlyžo Na- 
taša, ir Adrianui teko papasakoti apie jų pokalbį Jis sten- 
gėsi atkurti jį kuo tiksliau. 

Natašos akys sublizgėjo. 

- Taigi puiku! - šūktelėjo ji 

Adrianas nustebęs žiūrėjo į ją. 

- Kaipgi jūs nesuprantate? - tęsė ji - Jei Grutas iš tik- 
rųjų būtų nekaltas, tai argi jis būtų jus taip lengvai palei- 
dęs? Įsivaizduokite, kaip kažkas ateina pas jus į kabinetą 
ir pareiškia, kad jūs nužudėte serą Rodžerį Bleiną - argi jūs 
pasitenkintumėt vien tik jo išvarymu? 

- Jokių būdu! - karštai pareiškė jaunuolis 

- Būtent. O dar tos kasyklos, kurias jūs minėjote: apie 
biznį aš, savaime aišku, nieko neišmanau, tačiau argi gar- 
binga parduoti kasyklas, kuriose nebėra rūdos? 

- Padorioje kompanijoje, be abejo, taip nedaroma, - at- 

akė Adria' as, šypsocC -masis iš k'ausimo formulavimo bū- 
do. 

- Tai va. Žodžiu, aiškiai matyti, kad jis išsigando. 

- Iš jo išvaizdos to tikrai nesimatė. 

- Aišku, kad jis pasistengė neparodyti savo išgąsčio. 
Argi nematote, kad jis vengė triukšmo, audringų scenų? 
Jis tik norėjo, jog jūs greičiau išeitumėt, kad galėtų viską 
apsvarstyti ir nuspręsti, ką daryti toliau. 

Adriano nuotaika truputį pasitaisė. 

- O man pasirodė, kad aš viską sugadinau, - tarė jis. - 
Smagu, kad jums atrodo kitaip. 

Nataša šyptelėjo. 

- Su tokia nuotaika kaip jūsų visas pasaulis turi atro- 
dyti labai niūriai, - švelniai tarė ji - Bet argi gali būti ki- 
taip? Negaliu apsakyti, kaip mes užjaučiame jus. Juk tai 
tiesiog siaubinga - seras Rodžeris nužudytas, jūsų vestuvės 
atidėtos. 

Adrianas atsistojo, priėjo prie lango ir stovėjo Žiūrėda- 
mas į lauką. Merginos užuojauta sujaudino jį Tačiau kad 
būtų ji žinojusi, jog kaip tik ji, pati to nenujausdama, tapo 
priežastimi to skausmo, kuris buvo dar didesnis už myli- 
mo globėjo netekimą! 

Iš susimąstymo jį pažadino Natašos balsas. 

- Oką jau bekalbėti apie jūsų sužadėtinę, - tęsė ji - Juk 
jai dar baisiau Mačiau jos nuotraukas laikraščiuose - ji 
labai graži Tikiuosi, kad jūsų vestuvės vis tiek greit įvyks, 
- pridūrė ji, norėdama atitraukti jo mintis nuo sero Rodže- 
rio mirties. 

Adrianas atsisuko į ją. 

- Bijau, kad jos iš viso neįvyks, - ramiai atsakė jis. 

Nataša sulaikė kvapą. 

- Atleiskite, - sumurmėjo ji - Nenorėjau įskaudinti jū- 
sų 

- Nieko tokio, - Adrianas pasiskubino nuraminti ją. - 
Jūs gi negalėjote žinoti, kad aš- kad mes. susivaidijome. 

- Bet argi tai taip jau svarbu? - skubiai pertraukė ji - 
Jei jūs mylite vienas kitą- Man meilė tiek daug. 

Ji staiga nutilo ir tirštai išraudo, kai Adrianas nuste- 
bęs pažvelgė į ją. 

- Man atrodo, - paskubomis tęsė ji. - kad meilė yra 
viskas tiems, kurie tikrai myli. 

Adrianas karčiai šyptelėjo. 

- Taip, meilė reiškia labai daug, - sutiko jis - Tačiau 
tikra meilė be visiško pasitikėjimo. 

- Tai ji nepasitiki jumis? - paklausė mergina, kai Ad- 
rianas nutilo. 

Jis papurtė galvą. 

- Bet kodėl? - impulsyviai paklausė mergina. - Man at-- 
rodo, kad aš jumis pasitikėčiau visada - ir iš tiesų, argi mes 
nepatikėjome jums savo gyvybių? Tačiau atleiskite man - 
neturiu teisės taip klausinėti. man taip gaila 

Adrianas nusijuokė, tačiau tai nebuvo linksmas juo- 
kas 

- Sakote, kad jums gaila, ar ne? - paklausė jis. - Matote, 
Violeta atsitiktinai pamatė mane su- su žmogum, kurio ji 
nepažinojo, ir ji nenori suprasti, kad tai buvo tiktai tiktai 
dalykinis susitikimas. 

- Tai kodėl jai nepaaiškinot? 

- Mėginau, bet. Matote, tai buvo labai konfidencialus 
susitikimas. 

Nataša staiga šūktelėjo. 

- Bet nejaugi- - pradėjo ji 

- Prašau. - Adrianas bandė protestuoti, bet ji priėjo 
arčiau, ir privertė Adrianą pažvelgti į ją. 

- Prašau pasakyti visą teisybę, - ramiai tarė ji - Jūs 
buvote su su manimi, kai ji pamatė jus? 

Adrianas linktelėjo galvą. 

- Bet ne tai svarbiausia, - nekantriai tarė jis - Ji nepa- 
sitikėtų manimi, nes ji, giliau pažvelgus nemyli manęs taip, 
kad. 

Grakščiais pirštukais ji užspaudė Adrianui burną. 

- Oi, drauguži! - atsiduso ji - Koks jūs aklas, ir kokia aš 
buvau egoistė! Pasakykitekada ji pamatė mus? Ar tik ne 
tą dieną parke? 

- Taip. 

Staiga jai kilo viena mintis 

- Supratau! - šūktelėjo ji - Jūs ką tik buvote man davęs 
žodį, niekam apie tai nesakyti, ir nesiryžote sulaužyti jo net 
dėl jos! - Jos akis tarsi apgaubė rūkas - Adrianai, - tyliai 
pridūrė ji - jūs tikrai nuostabus! 

Jaunuolis išraudo. 

- Visa tai gryni niekai! - nenusileido jis. - Jei ji tikrai 
mylėtų mane, tai patikėtų. 

Mergina nekantriai pertraukė jį 

- Oi, vyrai, vyrai, kokie jūs kvaili! Jūs galite būti drą- 
sūs, geri, malonūs, garbingi, bet vis tiek jūs liekate kvaili! 

Ji treptelėjo kojyte, o Adrianas nustebęs stebėjo jos 
jausmų prasiveržimą. 

Po akimirkos ji vėl šypsojosi. 

- Negi jūs nesuprantate? - tarė ji - Juk kaip tik dėl to, 
kad Violeta, - ar galiu vadinti ją vardu? - taip myli jus, ji 
taip smarkiai įsižeidė, kai jai pasirodė, kad jūs turite dar ir 
kitą merginą. 

Adriano veidas nušvito. 

- Jums iš tikrųjų taip atrodo? - nekantriai paklausė jis. 
- Gal jūs ir teisi Galų gale, žiūrint iš šalies, toks įtarimas iš 

tikrųjų galėjo kilti, - pridūrė jis - Matote, jūs esate tokia 
nuostabi mergina. 

Jis nutilo, tik dabar suvokęs, ką kalba. 

- Atleiskite, kunigaikštyte, - sulemeno jis, o ji nusijuo- 
kė, nors jos išbalęs veidas paraudo. 

- Už ką atleisti, drauguži? - nerūpestingai paklausė ji - 
Jūs pasakėte man labai žavingą komplimentą, o be to, mes 
juk draugai, ar ne tiesa? Bet žiūrėkite - aš sužeidžiau du 
žmones, tai dabar mano pareiga užgydyti tas žaizdas Va- 
žiuokime pas Violetą abu, nieko nelaukdami. 

- Ji nepriims mūsų, - pertraukė ją Adrianas, apstulbin- 
tas tokio pasiūlymo. 

Nataša skambiai nusijuokė. 

- Drauguži Adrianai, - tarė ji - Jūs tikriausiai labai 
ištikimas moterims, tačiau taip blogai pažįstate jas! O da- 
bar labai prašau padaryti taip, kaip pasakysiu. Eikite prie 
telefono ir paskambinkite į jos namus, tik neprašykite pak- 
viesti ją prie telefono. Tiesiog paklauskite tarno ar lioka- 
jaus - kaip ten jį vadinate - ar ji yra namie. Jei jis atsakys, 
kad taip, tai liepkite pasakyti jai, kad tuoj atvažiuos ponas 
Stylis pasikalbėti dėl vienos labai svarbios paslapties, ku- 
rią jis ką tik išsiaiškino. Ir iš karto padėkite ragelį, nelauk- 
damas jo atsakymo. 

- O jei ji nenorės kalbėtis su manim? 

- Ji išklausys jus. Paslaptys domina visas moteris. Be 
to, jai bus įdomu, ką tai galėtų reikšti - ką tai galėtų reikšti 
jums abiems. Tik paskubėkite, kad ji neišeitų! 

Ji beveik stumte pristūmė Adrianą prie telefono ir ne- 
kantriai klausėsi, kaip jis kalbėjo. 

- Taip. Ponas Stylis? Taip, sere, mis Blein namie. Būti- 
nai, sere. Suprantu. Labai gerai, sere- Taip, tuojau. 

Nespėjo Adrianas atsikvošėti, kai automobilis jau ve- 
žė juos Lankastergeito link. Jaunuolio širdis smarkiai dau- 
žėsi krūtinėje, o merginos veide klaidžiojo laukimo šypse- 
nėlė. 

Pagaliau automobilis sustojo ir jiedu išlipo. 

- Tai nepamirškite, - pašnibždomis perspėjo mergina ir 
Adrianas linktelėjo galvą. 

Žilagalvis vyresnysis liokajus, kuriam jau senokai kri- 
to į akis neįprastas Adriano nesilankymas pastaruoju me- 
tu ir prisiverstinis žvalumas merginos, kurios tėvui jis pra- 
dėjo tarnauti, kai ji buvo dar visiškai mažytė, sutiko Adria- 
ną su pagarbiu nekantrumu, kuriame jautėsi ir šioks toks 
susirūpinimas. Jo elgsena buvo kaip tobulo tarno, tačiau 
kai jo akys nukrypo į Natašą, jo žvilgsnis tapo baisiai iš- 
kalbingas. 

Jis paaiškino, kad mis Blein yra svetainėje. 

- Tai mes einame tiesiai pas ją, - narsiai pareiškė Ad- 
rianas - Pranešti nereikia. 

Prie svetainės durų jis neryžtingai stabtelėjo. 

- Eikite pirmas, - sušnibždėjo jam Nataša ir padrąsi- 
nančiai palietė jo ranką. 

Adrianas pravėrė duris ir įėjo į svetainę. 

Violeta pakėlė akis nuo knygos kurią ji bandė skaityti, 
sėdėdama krėsle. 

Pamačiusi Adrianą, ji iš karto pašoko ir žengtelėjo prie 
jo, pamiršusi viską, išskyrus tai, kad jos mylimasis grįžo 
pas ją. 

Ir staiga, kai pamatė, kas seka jam iš paskos, sustojo 
kaip įsmeigta. 

- Kas. kas ta mergina? - paklausė ji dūstančiu balsu. - 
Kodėl ją čia atsivedei? - Ji išdidžiai atmetė galvą. - Ar tau 


138 


dar negana to, kad įžeidei mane- - sušuko ji, bet Adrianas 
neleido jai baigti 

- Violeta, - ramiai tarė jis, - leisk pristatyti tau kuni- 
gaikštytę Natašą Kolnikovą. 

Violeta pasimetusi žvilgčiojo tai į vieną, tai į kitą, ta- 
čiau, jai dar nespėjus prasižioti, Nataša pribėgo prie jos ir 
sugriebė ją už rankų. 

- Brangioji, - švelniai tarė ji, - gal galiu jums paaiškinti, 
ką visa tai reiškia. 

Violeta pažvelgė jai į akis ir sutiko atvirą Natašos žvilgs- 
nį Ji ėmė kūkčioti ir leidosi Natašos vedama prie sofos, kur 
jos abi susėdo viena šalia kitos. 

- Aš nežinojau, kas atsitiko tarp jūsų ligi šiandien, - 
tesė Nataša, - kai tik sužinojau, liepiau Adrianui iš karto 
vežti mane pas jus. Man taip gaila, kad įskaudinau jus 
tačiau taip išėjo vien dėl to, kad jis yra toks geras, toks 
kilnus ir garbingas, jog nesiryžo sulaužyti man duoto žod- 
žio ir saugojo mano paslaptį Todėl aš pati papasakosiu 
jums viską- 

Violeta klausėsi jos pasakojimo su vis didėjančiu susi- 
domėjimu ir nuostaba. 

Kai ji baigė, Violeta sunkiai sulaikydama ašaras pasi- 
lenkė prie Natašos ir pabučiavo ją 

Tą vakarą Čimni Korner klube jie keturiese labai links- 
mai praleido laiką. 

Kai Nataša ir daktaras Krausas sugrįžo į savo butą. 
mergina pasisuko į jį ir palinkėjo jam labos nakties 

- Ji labai miela mergina, - tarė ji 

- O jis šaunus vaikinas, - labai šiltai atsiliepė Krausas 
- Kaip smagu, kad jų laukia tokia laiminga ateitis. 

- Kiekvienam palinkėčiau būti tokiais laimingais kaip 
jie, - tyliai atsakė Nataša. 

Krausas susimąstęs šyptelėjo ir pabučiavo jai ranką. 

Nuėjusi į savo miegamąjį ir paleidusi tarnaitę, Nataša 
pažvelgė į veidrodį ir taip pat susimąsčiusi šyptelėjo. 

Mis Kitė Meloun ir Pelytė buvo vienas ir tas pats as- 
muo. Tačiau, kaip bebūtų keista, jos buvo visiškai skirtin- 
gos. 

Pelytė, stenografuojanti Tigro nurodymus, buvo šalta, 
gabi, įžvalgi jauna mergina, neturinti jokių iliuzijų ir įta- 
riai žiūrinti į visus žmones 

O Kitė Meloun iš Blumsberio daugiabučio namo, kur 
jos butukas buvo įrengtas skoningiau, negu buvo galima 
tikėtis, buvo daili mergina, svajojanti apie šeimyninį gyve- 
nimą ir vaikus taip ilgesingai, kaip ir bet kokia kita maši- 
ninkė, kurių knibždėte knibždėjo metro, traukiniuose, auto- 
busuose. 

Kaip ir bet kurią kitą merginą ją domino vyrai, ji ne- 
vengė ir paflirtuoti su jais. Tačiau ji buvo labai geros nuo- 
monės apie savo grožį, dėl to nė vienas iš tų jaunų linksmų 
nusikaltėlių, su kuriais ji pašokdavo ar pasėdėdavo resto- 
zane, negal“jo tikėtis iš jos ko nors daugia-: už rank: 'ės 
paspaudimą ar geriausiu atveju atsitiktinį bučinį Jie ne- 
buvo pratę tenkintis tokiomis kukliomis malonėmis ir tai- 
kėsi su tokia padėtimi tik dėl jos neabejotino žavesio. 

Mat Pelytė buvo įsimylėjusi Žiurkę. 

Daugumai žmonių ponas Barnis Morisas nesukeldavo 
kito jausmo, išskyrus norą įspirti jam. Tačiau turbūt nėra 
vyro, kuriam viena ar kita moteris nepajustų potraukio, 
visiškai nesuprantamo daugumai kitų Žmonių. 

Kitė buvo per daug protinga, kad nematytų visų jo 
trūkumų ir silpnybių. Ko gero, kaip tik tos silpnybės ir tas 
jo tuščiagarbiškumas kažkokiu keistu būdu traukė tokią 
stipraus charakterio merginą, kaip ji Matyt, tokia jau žmo- 
gaus prigimtis, kad priešingo charakterio žmonės dažnai 
jaučia nesulaikomą potraukį vienas kitam. Kaip bebūtų, ji 
mylėjo šį mažytį sėlinančių judesių žmogėną ir viskas 

Kitei gyvenime teko patirti visko, tik čia ne vieta smul- 
kiai gilintis į jos praeitį Jai yra tekę kovoti tiesiog dėl eg- 
zistencijos ir nors tokį sunkų išbandymą ji atlaikė, tačiau 
ne be praradimų - teko atsisakyti daugelio iliuzijų, taip 
brangių kiekvienos moters širdžiai 

Tačiau Kitė turėjo ir neigiamų bruožų, kurie atvedė ją 
prie rimtesnių pasekmių, negu ji įsivaizdavo. 

Būdama įsitikinusi, kad užkariavo Žiurkės širdį, ir pa- 
siryžusi ištekėti už jo, kai tik Tigro dėka jie taps finansiš- 
kai nepriklausomi, ji negalėjo atsilaikyti senam kaip pa- 
saulis malonumui - pažaisti vyro jausmais. 

Tačiau dabar, vartydamasi ant sofos savo jaukioje sve- 
tainėje, ji suprato, kad nuėjo per toli 

Jos veidas suliepsnojo, kai ji prisiminė nugirstą Tigro 
pokalbį su jo svarbiausiu parankiniu. Žiurkės prisipažini- 
mas, jog 'is aistrin, 1 myli Nz+*ašą. privertė ją iki kraujo 
kandžioti sau lūpas, kad neimtų verkti iš pasiutimo. 

Jei tik ši daili rusų mergiotė pakliūtų jai į rankas - 
pasmaugtų ją be jokio gailesčio! 

Kas galėjo pagalvoti, kad ta kvaiša su dailiu veideliu 
atkreips kad ir menkiausią dėmesį žmogaus, kuris taip nuo- 
lankiai maldavo jos glamonių! Kitė net nusipurtė iš įniršio, 
prisiminusi, kaip aistringai virpėjo Žiurkės balsas, kai jis 
prašė Gruto merginos už savo paslaugas jam. Kokios tos 
paslaugos buvo, net ji gerai nežinojo Tačiau ji žinojo, kad 
Tigras Žiurke pasitiki daugiau negu ja pačia. 

Nedaug tebuvo dalykų, kurių ji nežinotų apie slaptą 
Tigro veiklą. Tačiau kaip mirė seras Rodžeris Bleinas, žino- 
jo tik Tigras ir Žiurkė, daugiau niekas. Jai labai norėjosi tą 
žinoti, kad galėtų tai panaudoti kaip ginklą, kuriuo pri- 
verstų Žiurkę voliotis jai po kojų ir prašyti atleidimo. 

Staiga jai kilo viena mintis ir ji žvilgtelėjo į laikrodį. 
Buvo pusė vienuoliktos. 

Ji pakėlė telefono ragelį, bet paskui persigalvojo ir pa- 
dėjo jį atgal Ne, geriau ji eis pas Žiurkę į jo butą iš anksto 
neperspėjusi jo. Nelauktai užklupus, jai gal pavyks susig- 
rąžinti jį grasinimais ir pažadais, nes intuicija jai sakė, kad 
Barnis Morisas širdies gilumoje yra bailys 

Ji atsistojo ir susimąstė. Paskui nuėjo į miegamajį ir 
persivilko gražiausia vakarine suknele, kuri labai patiko 
Žiurkei - js ne kartą ją gyrė. Rožinės spalvos suknelė buvo 
prigludusi prie kūno, su giliomis iškirptėmis tiek iš priekio, 
tiek ir nugaroje. 

Greitai, bet kruopščiai ji užbaigė tualetą. Po to, užsime- 
tusi aksominį apsiaustą, ji telefonu išsikvietė taksi 

Prie Žiurkės buto durų ji paskambino elektriniu skam- 
bučiu. 

Žiurkė dėl įvairių priežasčių tarno nelaikė. Butą sut- 
varkydavo nebejauna moteriškė, ateinanti kiekvieną rytą. 
o maitindavosi jis restoranuose. 

Taigi duris atidarė jis pats ir krūptelėjo, išvydęs Kitę. 

- Sveikas, Barni! Ar nesidžiaugi, matydamas mane? - 
paklausė ji Nelaukdama pakvietimo, ji prasmuko pro jį ir 
nesivaržydama nuėjo į svetainę. 

Žiurkė ėmė karštligiškai galvoti, ką daryti, uždaryda- 
mas duris ir eidamas paskui ją. 

- Sveika, Kite! - atsakė jis prisiverstinai maloniu balsu. 
- Kas čia tave atnešė taip vėlai? 

- Oi, aš tik užbėgau truputį paplepėti, - atsakė ji 

Jis nusišypsojo, tačiau jo akutės žiūrėjo kur tik nori, 
tik ne į ją, kai jis traukė butelius ir stiklines iš bufeto. 

- Ką gersi? - svetingai paklausė jis. 

- Bet ką, - abejingai atsakė ji 

Žiurkė įpylė jai viskio su gazuotu vandeniu, paskui 
įsipylė ir sau. Kitė pakėlė stiklinę prie lūpų ir automatiškai 
sumurmėja “Į tavo sveikatą". Kaip jau minėjome, alkoho- 
liu Žiurkė nepiktnaudžiavo ir jei kartais išgerdavo, tai ne 
ieškodamas malonumo, 0 greičiau nervams nuraminti. 

Išgėręs pusę stiklinės, jis pasijuto geriau, užsidegė ciga- 
retę ir atsisėdęs priešais Pelytę šaltai laukė, kol ji pasakys, 
koks gi tikrasis jos netikėto vizito tikslas. 

Ilgai laukti nereikėjo. 

- Klausyk, Barni, - tarė ji, - ar ne laikas pasikalbėti iš 
esmės? Kaip dėl tos Natašos Kraus? 

- Aš seku ją. 

- Aš manau! Tik neapsimesk kvailiu, aš viską Žinau. 

- Kam tos scenos? Štai ir Čimni Korner klube tu elgeisi 
taip, kad apsijuokei prieš visus 

Kitė vos susilaikė jam neatrėžusi ko nors nemalonaus. 
Tačiau jai norėjosi dar pasižiūrėti, kaip toli jis nuėjo, ir tik 
tada išmesti visus savo kozirius 

- Tai vis iš pavydo, - sumurmėjo jis ir Žiurkė globėjiš- 
kai nusijuokė. 

- Pavydo? - pakartojo jis. - Kite, man jau atsibodo. Juk 
ta mergytė liauna kaip viksva, o tu juk žinai, kad man 
patinka apkūnios. - Tarsi patvirtindamas savo žodžius, jis 
nesivaržydamas nužvelgė jos apvalias formas. 

- Tai ką, ji tau išties nepatinka? - tyliai paklausė mer- 
gina. 

„ Nenorėčiau prie jos net prisiliesti, - atsakė jis, ir Kitės 
akys sužaibavo. 

- Ak tu prakeiktas melagį! - tyliai ir su didžiausia nea- 
pykanta pratarė ji 

Žiurkė krūptelėjo kaip įgeltas 

- Man nepatinka, kai su manim taip kalba, - aštriu 
tonu tarė jis. 

- Tai sakai nepatinka? - sušuko mergina. - Nieko, vis 
tiek teks išklausyti Vieną sykį reikia išsiaiškinti iki galo. 

Ji atsistojo nugara į židinį, vieną ranką prispaudusi 
prie krūtinės, o kita nervingai maigydama cigaretę, kurios 
ji taip ir nespėjo užsidegti 

Žiurkė tebesėdėjo fotelyje, tačiau visas įsitempęs ir įdė- 
miai sekdamas kiekvieną jos judesį 

- O dabar paklausyk, - iš lėto tarė ji - Girdėjau kiekvie- 
ną tavo žodį, kai tu kalbėjaisi su Tigru apie Nataša! Tai ji 
turėtų atitekti tau kaip atlyginimas už tavo paslaugas še- 
fui, ar ne? O kaip tada su manim? Kiek prisimenu, tu visą 
laiką prašei manęs, kad tekėčiau už tavęs 

- Teisybė, prašiau, - pertraukė jis. - Ir dar kaip prašiau! 
Bet kiek gi galima? Juk prašiau labai rimtai - na ar ne 
kvailas buvau? Bet dabar man jau viskas aišku. Tau tai 
buvo tik flirtas ir nieko daugiau. Jei taip. tai geriau jau 

turėti reikalų su eiline gatvės merga, negu su tavim - ji 
parsiduoda už pinigus ir nekvailina tavęs plepalais apie 
meilę Tu kaip reikiant pažaidei mano jausmais. Tau pati- 
ko turėti mane atsargai, jei nepasitaikytų geresnio partne- 
rio. Tai va, mano mieloji, toje vietoje tu žiauriai apsirikai, 
sakau tau atvirai! Su tavim baigta. Jei jau tu girdėjai tiek, 
tai pasiklausyk iki galo. Man vertesnis tos merginos buči- 
nys už tave visą! Aha, tai tu- 

Kitės ranka slystelėjo į užantį, bet Žiurkė buvo grei- 
tesnis. Jis šoko iš fotelio ir stvėrė ją už riešo, jai dar 
nespėjus ištraukti rankos. Jie kurį laiką rungėsi, paskui 
ji aiktelėjo iš skausmo, ir mažytis revolveris nukrito ant 
grindų. 

Žiurkė su panieka paspyrė jį šalin ir grubiai įgrūdo 
merginą į fotelį. 

- Sėdėk čia, - paliepė jai, - ir kad daugiau jokių triukų! 
Čia ne tavo sritis. 

Kitė susigūžusi sunkiai kvėpavo. Kurį laiką abu tylėjo, 
tylą kambaryje sudrumstė tik butelio kliuksėjimas - Žiur- 
kė drebančiomis rankomis pylėsi išgerti 

Po to jis vėl pasisuko į Kitę. 

- Tai tu sumanei mane nudėti, ar ne? - tarė jis. - Ak tu 
kvaiša! O žinai, kuo tai būtų pasibaigę - kilpa ant kaklo, 
supratai? 

Kitės akyse-sužėrėjo tokia neapykanta, kad Žiurkė ne- 
valingai sudrebėjo. 

- Tavo teisybė, - iš lėto tarė ji. - Nušauti tave per maža. 
Tu man pakišai neblogą mintį Geriau jau aš pasiųsiu tave 
į kartuves! 

Išbalęs Žiurkės veidas papilkėjo. 

- Ką tu tuo nori pasakyti? - paklausė jis. 

- Ogi tą, kad jums visiems dabar galas. Žinau žmogų 
Skotlendjarde, kuris su malonumu išklausys ką jam pa- 
pasakosiu apie tave ir Tigrą. 

- Tik pabandyk! Juk tave irgi suims, o jei ir nesuimtų, 
tai su tavim susidoros Tigro žmonės 

Mergina nusijuokė kaip žmogus, kuriam į viską nu- 
sispjauti 

- Na tai kas? - atšovė ji - Vis tiek nebėra gyvenimo. 

Nuotykingame Žiurkės gyvenime yra buvę ir tokių 
atvejų, kai jo gyvybė priklausė nuo sugebėjimo žaibiškai 
galvoti ir veikti. Bet dar niekada jis negalvojo taip greitai, 
kaip dabar. Jis pakankamai gerai žinojo žmonių psicho- 
logiją. kad suprastų, jog merginos grasinimai - ne tušti 
žodžiai, ir paslapčia keikė save, kad atvedė ją iki tokio 
kritinio taško. Dabar bet kokia kaina reikėjo pasiekti, kad 
ji tylėtų, koL. koL. Net mintyse jis nesiryžo užbaigti šio 
sakinio 

Didžiulėmis valios pastangomis jis prisivertė nusišyp- 
soti ir prabilo su apsimestiniu atvirumu. 

- Klausyk, Kite, - tarė jis, - mes čia ginčijamės kaip 
kokie kvailiai - ar ne laikas truputėlį apsiraminti? Pradžiai 
geriau išgerk. 

- Nereikia man tavo gėrimų. - niūriai saumurmėjo ji, bet 
vis tiek leido jam pripilti stiklinę. Tiesą sakant, išgerti jai 
tikrai reikėjo, nes jos rankos virpėjo ir visą krėtė drebulys 
tarytum nuo ledinio vėjo gūsių. 

Gazuotu vandeniu viskio Žiurkė beveik nepraskiedė. 
Su pasitenkinimu jis žiūrėjo, kaip ji išgėrė visą stiklinę. 

- O dabar pasakysiu tau teisybę, - tęsė jis. - Tu sakai, 
kad girdėjai, ką aš sakiau šefui, tik tu nežinai, kodėl aš 
jam sakiau. 

- Ar tik nenori pasakyti, kad žinojai, jog aš klausiausi? 
- Kitė pertraukė jį - Ne, tokie pigūs triukai netinka. 

- Nieko panašaus aš neketinu sakyti, - ramiai atsakė 
Žiurkė. - Kite, tu juk žinai, kaip aistringai aš tave mylėjau. 
Nenoriu provokuoti dar vienos tokios scenos, bet ką pasa- 
kiau, tas tikra teisybė. Nuo to, kaip tu elgeisi su manim, aš 
vos neišprotėjau. Štai tu sakai, kad pavyduliauji man dėl 
tos Natašos; tai ar negali suprasti, ką turėjau dėl tavęs iš- 
kentėti aš? 

Žodžiai buvo parinkti vykusiai ir jie paveikė Kitę. 

- Na, na, kalbėk toliau, - paragino ji, bet jau švelnesniu 
tonu. 

- Tada kaip tik pasimaišė ta Nataša, - tęsė jis, - ir man 
kilo viena mintis. Aš neneigiu, kad ji patraukli, bet ji neati- 
tinka mano skonio - bent jau kai esi tu. Bet man pasirodė, 
kad tai gera proga priversti tave pavyduliauti 

Mergina klausėsi, sulaikiusi kvėpavimą. 

- Tu stebiesi, ar ne? Tai senas žaidimas, bet aš pagalvo- 
jau, kad jį verta išmėginti. 

- Tai kodėl tada sakei Tigrui, kad tu. kad tau reikia 
jos? - paklausė Kitė, jau pusiau įtikinta jo žodžių. 

- O, čia jau kitas reikalas Tu gi pažįsti Tigrą. Tai kas. 
kad jis apsimeta tokiu šventuolėliu, tai tik veidmainystė, iš 
tikrųjų jam nėra nieko švento. Jei būčiau jam tiesiai pa- 
reiškęs, kad myliu Natašą, tai jis būtų tik išsityčiojęs iš 
manęs O dabar jam norėjosi pasidaryti sau pramogą. ste- 
bint, kaip į tai reaguosi tu - jis gi apie mus žino viską - o be 
to, jis, nežinau dėl ko, nekenčia Natašos ir kuo blogiau bus 
jai, tuo labiau jis džiaugsis. 

Aišku, jis manė, kad ji man greit nusibos ir aš perleisiu 
ją kam nors kitam. Dabar supratai, kokį žaidimą aš pradė- 

jau? Aišku, tai buvo kvailystė, bet dėl visko kalta tik tu, 
Kite. 

Mergina pakilo, pamažu priėjo prie Žiurkės ir pasilen- 
kė prie jo. 

- Barni, - tyliai paklausė ji, - ar tai iš tikrųjų teisybė? 

Žiurkė, norėdamas išvengti jos klausiamo žvilgsnio, ap- 
sikabino ją ir pasisodinęs ją ant kelių ėmė aistringai bu- 
čiuoti, jausdamas, kaip daužosi jos širdis. 


++4444 


Pagaliau Kitė truputį aprimo ir išsilaisvino iš jo glėbio. 

- Garbės žodis, elgiausi kaip tikra idiotė, - prisipaži- 
no ji. - Gerai, kad dabar viskas baigėsi O dabar man 
laikas eiti, gal galėtum iškviesti taksi? Jau po vidurnak- 
čio. 

- Geriau eikim kur nors pašokti, - pasiūlė Žiurkė, bet ji 
tik nusišypsojo ir papurtė galvą. 

- Atleisk, bet šiąnakt šokti negaliu, - atsakė ji - Jei nori, 
tai rytoj. 

- Gerai, - sutiko jis, - tada aš palydėsiu tave iki namų. 

- Nesirūpink, prižadu, kad į Skotlendjardą tikrai nei- 
siu, - tarė ji ir nusijuokė pamačiusi, kaip jis išraudo. 

- Ką tu, ir tokios minties nebuvo! - užprotestavo jis 
sumišęs, kad ji taip tiksliai atspėjo jo mintis. - Aš tiesiog 
nenoriu taip greit išsiskirti su tavim. Klausyk, - staiga pri- 
dūrė jis, - padarykim štai kaip: pasiimsiu savo automobilį 
ir važiuokime pasivažinėti - juk tokia graži naktis! O pas- 
kui nuvešiu tave namo. 

- Gerai, - sutiko ji Kol ji pudravosi nosyte ir šukavosi 
plaukus, Žiurkė nuskubėjo į kaimynystėje esantį garažą ir 
kaip mat sugrįžo su savo dailiu nedideliu automobiliuku. 

Žiurkė sakė teisybę - naktis iš tikrųjų buvo nuostabi 
Kitė linksmai niūniavo sau panosėje, kai Žiurkė sparčiai 
varė mašiną pagrindinės magistralės link, o paskui ja išva- 
žiavo už miesto. 

Tada Žiurkė pradėjo vaizdingai pasakoti apie ateitį, 
kaip jie nusipirks namą, o mergina susižavėjusi klausėsi, 
pamiršusi viską pasaulyje. 

Staiga ji krūptelėjo, kai Žiurkė nuspaudė akselerato- 
rių ir automobilis pašėlusiu greičiu šovė pirmyn. 

- Barmi, atsargiai! - šūktelėjo ji išsigandusi 

Žiurkė tik pašaipiai nusišiepė. 

Apimta neaiškios baimės, Kitė pamatė, kad jie lekia 
neapšviestu jai nepažįstamu keliu, ir stvėrė jį už rankos 

Žiurkė piktai pasipurtė. 

- Šalin rankas nuo manęs, - suniurzgė jis, - nes abu 
nulėksim velniop. 

Kitė susigūžė, nusigandusi jo persimainiusio veido, net 
nedrįsdama paklausti, ką tai galėtų reikšti 

Ji jau norėjo atsidariusi dureles šokti iš automobilio, 
tačiau Žiurkė atspėjo jos mintis. 

- Nusisuksi sprandą, jei bandysi šokti, - suniurzgė jis, 
kai automobilis susiūbavo ties staigiu posūkiu. 

Jie išvažiavo į siaurą keliuką, kurio gale matėsi upė. 
Sucypė stabdžiai ir automobilis staigiai sustojo. 

Mergina iš karto atsidarė dureles ir jau norėjo šokti, 
bet nesuspėjo - ploni Žiurkės pirštai jau apsivijo jos kaklą. 

Ji bandė rėkti, bet supratusi, kad niekas jos neišgirs, 
ėmė iš visų jėgų gintis 

Tačiau nepermaldaujami pirštai spaudė vis stipriau ir 
stipriau, ji ėmė dusti, dar pamatė išverstas Žiurkės akis ir 
persikreipusį veidą, ir neteko sąmonės. 

Sunkiai kvėpuodamas, Žiurkė išlipo iš automobilio ir 
apsidairė. Vietą jis pasirinko gerai - netoliese nesimatė jo- 
kios sodybos. 

Ištraukė merginos lavoną ir nutempė ją ant upės kran- 
to. Sukaupęs jėgas sviedė jį į tamsų vandenį Pasigirdo 
pliumptelėjimas ir vėl viskas nutilo 

Žiurkė visas drebėjo. Nors tai buvo ne pirmoji jo žmog- 
žudystė, tačiau savo rankomis aukos smaugti dar neteko. 
Jis prisivertė galvoti apie kitką - kaip sugrįžti į Londoną ir 
nepastebėtam pastatyti automobilį atgal į garažą. Po to jis 
sugrįžo į savo butą. 

Atsidūręs savo kambariuose, atsipalaidavo. Ilgai gulėjo 
drebėdamas ant sofos. Pagaliau nervai truputį aprimo. Jis 
atsisėdo, išgėrė keletą gurkšnių viskio tiesiai iš butelio ir 
pasižiūrėjo į veidrodį 

- O Dieve! Kaip aš atrodau! - sumurmėjo jis. - Bet kitos 
išeities nebuvo. Dabar Kitė jau tikrai niekam mūsų nejs- 
kųs! 

- Ponas Simsas, sere, - tarė liokajus. 

Profesorius Velsas, sėdėdamas už rašomojo stalo, apk- 
rauto knygomis ir prirašytais popieriaus lapais, pamojavo 
ranka ir sumurmėjo kažką panašaus į pasisveikinimą. 

Simsas pavaikščiojo palei knygų lentynas, išsirinko 
vieną knygą ir atsisėdo į didelį fotelį, šalia kurio liokajus 
buvo pastatęs staliuką su grafinu ir stikline. 

Pagaliau profesorius padėjo į šalį plunksnakotį, nu- 
sausino skaičiais išmargintą popieriaus lapą ir sudėjęs po- 
pierius į stalčių užrakino jį. 

Po to profesorius atsikėlė, pasirąžė ir nusišypsojo drau- 
gui 

- Prašau atleisti, Simsai, - tarė jis, - tačiau aš jau dvi 
paras skaičiuoju ir tiesiog norėjau užbaigti. 

- Na, taip, suprantu, - atsakė Simsas - O aš tuo tarpu 
pasinėriau į Tekerėjaus romaną. Pastebėjau, kad Tekerė- 
jus mane veikia raminančiai 

- Netgi labai raminančiai. O sprendžiant iš jūsų išvaiz- 
dos, jums tikrai praverstų atsipalaiduoti ir pailsėti 

Jis pasiėmė nuo židinio didelę pypkę ir prisikimšo ją. 

- Tik man atrodo, kad apie poilsį dabar kalbėti ne 
laikas, - tęsė jis, užsidegęs pypkę ir atsisėdęs į fotelį priešais 
inspektorių. 

Simsas papurtė galvą. 

- Tikra tiesa, - atsakė jis. 

- Na, tai papasakokit, kas darosi. Po tų visų skaičių tai 
bus geras atokvėpis! 

- Jūs tikras keistuolis, - nusijuokė inspektorius. - Po 
tokio įtempto darbo reikėtų leisti galvai pailsėti, o ne už- 
siimti mano problemomis. 

- Štai čia jūs klystate. Geriausias poilsis smegenims - 
duoti joms tokį darbą, tik svarbu, kad jis būtų mėgiamas 
Priešingu atveju pasąmonėje jūs vis tiek negalėsite atit- 
rūkti nuo tų pačių problemų, tai apie kokį poilsį tada gali- 
ma kalbėti? Taigi dabar pasakykite, ar ta Gruto Byla juda 
į priekį? 

- Nė velnio nejuda, - atvirai prisipažino inspektorius. - 
Kuo toliau, tuo neaiškesnė ji darosi 

- Jeigu taip, - kritiškai pareiškė profesorius, - tai reikia 
viską švariai išmėžti iš galvos, o po to pripildyti ją tik iš 
tikrųjų svarbiais dalykais. 

- Nuostabus patarimas, - sausai atsakė jo bičiulis, - tik 
gaila, kad sunkiai įgyvendinamas. Juk visa problema ta, 
kaip atskirti, kurie dalykai svarbūs toje byloje, o kurie ne. 

- Va tuo mes tuojau ir užsiimsime. Pasinaudokime, 
Simsai, mūsų seniai išbandytu būdu: jūs man pasakokite, 
o aš ieškosiu jūsų pasakojime silpnų vietų. Taip darydami, 
mes visada prieidavom prie tam tikrų išvadų. 

- Gerai Tada pradėkime nuo Žmonių, kurie yra susiję 
su šia byla - aptarkime kiekvieną atskirai Pradėkime nuo 
Gruto. Žinome, kad jis niekšas, bet gudrus ir ryžtingas. Jis 
buvo įsivėlęs į kažkokius reikalus Rusijoje. 

- Tai sužinojome tik jūsų dėka. Jūs taip vykusiai apsi- 
metėte Gyvate. 

- Tai, ko gero, kaip tik ir buvo klaida, - paprieštaravo 
Simsas, - nes tai gali paskatinti Grutą elgtis dar atsargiau. 

- Grutas iš tų Žmonių, kurie visada atsargūs, - atšovė 
Velsas. - Bet tęskite toliau. 

- Trumpai tariant, mes Žinome, kad Grutas puikiau- 
siai galėjo organizuoti sero Rodžerio Bleino nužudymą. bet 
pats jo nužudyti negalėjo jau vien dėl to, kad tuo metu 
buvo katedroje. Taip pat jis negalėjo cirke nužudyti arkli- 
ninko, nes tą popietę buvo Sityje. 

- Su Grutu baigėme, - tarė Velsas. - Kas toliau? 

- Toliau ponas Barnis Morisas, - tęsė Simsas. - Jis dar 
vadinamas Žiurke. Malonus žmogėnas! Kai pasikalbėjau 
su juo Krantinėje, pajutau nenugalimą norą spirti jam į 
užpakalį Mano nuomone, dėl žmogžudystės jis jokių skru- 
pulų neturi, kad tik nereiktų žudyti jam pačiam. Tik nema- 

nau, kad jam užtektų drąsos užmušti kad ir utėlę, nebent 
jau jam nebūtų kur dėtis Jūs juk prisimenate, kad jis 
buvo ir Bleino, ir arklininko nužudymo metu, tačiau visų 
akivaizdoje. 

- Tikriausiai jį Grutas nusiuntė prižiūrėti, kad viskas 
vyktų sklandžiai. 

- Man tai neatrodo, kad cirke viskas vyko sklandžiai 
Juk akivaizdu, kad jie norėjo pašalinti iš kelio Vaską arba 
Krausą, kaip jis save vadina. 

- Be abejo. Na, o dabar jau atėjo laikas pakalbėti apie 
mūsų gerąjį daktarą Krausą ir jo dailiąją dukterėčią. 

- Taip, ir man baisiai norėtųsi sužinoti, kokio velnio 
jiems čia reikia. Ar jūs žinote, kad jaunasis Adrianas Stylis 
pakliuvo į jų rankas? 

- Ne. Bet jį aš stebėjau labai atidžiai Jis, aišku, net 
neįtaria, bet jo tarnas yra mano žmogus. Šį kartą man tie- 
siog pasisekė. Kažkada Dženksas - tokia jo tarno pavardė - 
buvo apkaltintas vagyste. Pasirodė, kad jis nekaltas, ir aš 
padėjau jam išsisukti. Taigi man nebuvo sunku įtikinti jį. 
Aš paaiškinau, jog noriu apginti Adrianą Stylį nuo žmo- 
nių, siekiančių jį sužlugdyti. 

- O kodėl Stylis susidėjo su Krausu? 

- To aš nežinau. Ir dar viena naujiena: jis susitaikė su 
Violeta Blein. Jie abu kartu su Krausu ir Nataša visą vaka- 
rą šoko Čimni Korner klube ir buvo linksmi kaip žiogeliai. 

- Žiūrėk tu man! - nustebo Velsas. - Keista. O aš vis 
galvojau, kodėl Violeta Blein niekur nesirodo. 

- Tikriausiai jai taip liepė Stylis. Aišku tik viena: nes- 
varbu, kokį žaidimą jis pradėjo, tačiau žaisti ji ketina be 
mūsų. 

Profesoriaus veidas apsiniaukė. 

- Nataša labai patraukli mergina. Nė kiek nenusteb- 
čiau, jei ji būtų apsukusi galvą tam naiviam jaunuoliui 
Bet nemanau, kad Violeta sutiktų dalintis savo jaunikiu su 
kita mergina. Tai mane labiausiai stebina, Simsai 

- Sutinku. Matyt, Stylis, turi labai svarų argumentą 
savo ryšiams su Krausu ir Nataša pateisinti 

Jis nutilo, o paskui irzliai tęsė 

- Žinote, Velsai, ta istorija man taip įkyrėjo, kad kar- 
tais vos susilaikau nepaprašęs suėmimo orderio. Reikėtų 
juos visus patupdyti į cypę ir tol laikyti, kol jie prisipa- 
žins bent jau iš nuobodulio. Tai vienas iš tų atvejų, kai 
imu ilgėtis senosios tvarkos su jos kankinimų kamero- 
mis. 

Velsas nusijuokė. 

- Toks jausmas ir man pažįstamas, - prisipažino jis - 
Tačiau, kalbant rimtai, jūs juk nesiūlote ką nors suimti, ar 
ne? 

- Ką tai duotų? Ką tuo įrodyčiau? Kokius kaltinimus 
galėčiau pateikti? Ką 

Jį pertraukė telefono skambutis. Velsas pakėlė ragelį, 
truputį pasiklausė ir kreipėsi į savo draugą: 

- Tai jums. 

Inspektorius paėmė ragelį iš Velso rankų. 

- Tai Medousas, - paaiškino jis. - Atrodo, kad jis kažką 
aptiko. Turiu vykti į Skotlendjardą susitikti su juo. 

- Ar ne geriau pasikviesti jį čia? 

- Gerai, jei tik jūs neprieštaraujate. 

Jis davė reikiamus nurodymus ir abu draugai plepėjo 
apie šį bei tą, kol atvyko seržantas Medousas 

Iš pradžių seržantas truputį varžėsi, bet Velsas labai 
taktiškai jį nuramino ir jis pasijuto visiškai laisvai 

- Tai kokios jūsų naujienos, Medousai? - paklausė Sim- 
sas. 

- Nežinau, sere, ar jums jos pasirodys svarbios, - atsa- 
kė seržantas, - tačiau aš pagalvojau. kad bus geriau, jei 
apie jas jums iš karto papasakosiu. Jūs žinote merginą 
Kitę Meloun - ją dar vadindavo Pelyte? 

- Taip. 

- Tai va, sere, ji dingo. 

- Dingo? 

- Taip, sere. Atrodo, kad prieš porą dienų ji išėjo iš 
savo buto Blumsberyje, ir nuo to laiko niekas jos daugiau 
nematė. Meloun mašinraščio biuras uždarytas, durininkas 
sako, kad klientai klausinėja, kur mis Meloun, norėdami 
atsiimti savo užsakymus. 

- Gal Grutas ją kur nors išsiuntė, - tarė profesorius, 
bet seržantas papurtė galvą. 

- Vargu bau, sere, - tarė jis. - Jos butą prižiūrinti mote- 
ris buvo lyg ir jos tarnaitė. Taigi ji sako, kad mergina išėjo 
apsivilkusi vakarinę suknelę Ji taip pat sako, kad jei mis 
Meloun ruošdavosi kur nors eiti, tai visada perspėdavo apie 
tai Mes, kaip ir visada tokiais atvejais, apklausėme ligoni- 
nes ir panašiai, Bet nėra jokių ženklų, kad ji būtų tapusi 
kokio nors nelaimingo atsitikimo auka. 

Tuo seržantas baigė savo paaiškinimą, nebandydamas 
piršti savo nuomonę, kol jo niekas neklausia. Kelias minu- 
tes visi tylėjo. 

- Tai baisiai įdomu, - pagaliau tarė Simsas - Tai. kad 
Meloun mašinraščio biuras buvo uždarytas be perspėjimo, 
rodo, jog Grutas su merginos dingimu neturi nieko bendro. 
Juk sunku patikėti, kad jis galėjo ryžtis tokiam žingsniui, 
kuris sukels daug kalbų. 

- Ir man taip atrodo, - pritarė jam profesorius. - O kaip 
manote jūs, seržante? 

- Man įdomu, ar Žiurkė ką nors žino apie tai, - iš lėto 
pratarė jis ir Simsas pritariamai linktelėjo. 

- Tai iš tiesų įdomu, - sutiko jis - Pavyko ką nors 
sužinoti? 

Seržantas papurtė galvą. 

- Deja, ne, sere, - tarė jis - Aš buvau pavedęs vienam 
savo žmogui prižiūrėti Žiurkę, kaip jūs buvote nurodę. Jis 
tą vakarą paskambino man apie dešimtą valandą ir pasa- 
kė, kad Žiurkė visą vakarą sėdi namie. Jis buvo trumpam 
išėjęs nusipirkti rūkalų kioske, stovinčiame ant kampo Ap- 
sirengęs tik su švarku, be skrybėlės, ir netrukus sugrįžo. 
Tada aš pasakiau jam, kad gali ilgiau ten nebekiurksoti, 
nes buvo aišku, kad Žiurkė tą vakarą jau niekur nebesi- 
ruošia eiti. Tas mano žmogus budėjo visą dieną, jam reikė- 
jo pailsėti, o siųsti kitą Žmogų pakeisti jo nemačiau pras- 
mės, nes ir jūs tokio nurodymo man nedavėte. 

- Teisingai- - pradėjo inspektorius, tačiau Medousas 
pertraukė jį 

- Atleiskite, sere, - tarė jis. - Nepasakiau dar vieno 
dalyko. Žinau, kur Žiurkė laiko savo automobilį. Tame 
garaže prieš kiek laiko įvyko kelios vagystės, bet mums 
pavyko sugauti vagį, nuo tada susidraugavau su garažo 
savininku. Dėl visa ko pasiteiravau jo, ir pasirodė, kad 
Žiurkė tą naktį buvo išvažiavęs savo automobiliu - jau po 
to, kai mano žmogus baigė jį stebėti - ir sugrįžo labai 
vėlai, tik paryčiais. 

Simsas užsidegė cigaretę ir ilgai rūkė, netardamas nė 
žodžio. Paskui staigiai pašoko ir ėmė apžiūrinėti knygas 
lentynose. 

- Ko ieškote? - paklausė profesorius 

- Jūs turėjote didelį Londono planą, - tarė Simsas - 
Prisimenat, kaip naudojomės juo, kai. 

- Žinoma, prisimenu, - atsiliepė profesorius. - Jis yra 
tarp kitų Žemėlapių, truputį dešiniau nuo jūsų, antroje len- 
tynoje nuo apačios. 

Simsas surado planą ir išskleidė jį ant rašomojo stalo. 
Kelias minutes atidžiai nagrinėjo jį, po to vėl priėjo prie 
lentynos, pasiėmė kitą žemėlapį ir taip pat atidžiai ėmė jį 
nagrinėti. 

Pagaliau jis atsisuko į abu vyrus, kurie tylėdami ste- 
bėjo jį, - vienas dėl to, kad buvo labai kantrus, kitas dėl to, 
kad buvo labai drausmingas. 

- Man kilo viena mintis, - tarė jis. - Žinoma, ji labai 
abejotina, bet man atrodo, kad ją patikrinti vertėtų. 

- Na ir kokia gi ji? - paklausė profesorius. 

- Tai štai, - tęsė Simsas, - neseniai mes kalbėjome, kad 
Berniui Morisui nepakaktų drąsos ką nors nužudyti, ne- 
bent jis atsidurtų kritiškoje padėtyje. Tos nuomonės apie jį 
aš nepakeičiau ir dabar, tačiau mes juk gerai žinome, ką 
kartais gali padaryti pats bailiausias žmogus, atsidūręs be- 
viltiškoje padėtyje. 

- Banalu, - burbtelėjo profesorius bet jo draugas tik 
šyptelėjo. 

- Aš ir nepretenduoju į jūsų iškalbingumą, mano mie- 
lasis, - atšovė jis, - bet apsišarvuokite kantrybe ir paklausy- 
kite, ką pasakysiu toliau. Dar mes žinome, kad Žiurkę labai 
sužavėjo ta rusė mergina - Nataša. Tačiau nepamirškime, 
kad iki tol jis buvo įsimylėjęs Pelytę - prisimenate, kaip 
mudu su Medousu išsiaiškinome tuos dalykus? 

- Na ir kas? Mes juk nežinome, ar Pelytė mylėjo jį 

- Matau, kur link jūs kreipiate. Tik man atrodo, kad 
tai ne taip svarbu, kaip galėtų pasirodyti iš pirmo žvilgs- 
nio. Moterys yra keisti padarai Jei ji mylėjo Morisą, tai 
aiškų, kad ji pavyduliavo Natašai; o jei nemylėjo, tai ją 
galėjo erzinti tai, kad jis liovėsi buvęs jos klusnus tarnas 

- Galėjo būti ir taip, - pripažino Velsas. Jam pritarė ir 
Medousas. 

- Gerai Tada įsivaizduokime, kad mergina sėdi savo 
kambaryje ir svarsto susidariusią padėtį Staiga ji nusp- 
rendžia pasikalbėti su pačiu Žiurke- 

- Tačiau taip sutramdo savo pyktį, kad nepamiršta 
užsivilkti vakarinę suknelę, - pašaipiai įsiterpė profesorius. 

- O dodėl gi ne? Jei ji ketino stoti į kovą su savo iš- 
rinktuoju, tai kodėl jai neapsiginkluoti patikimiausiu mo- 
terišku ginklu - pasistengsiu atrodyti kiek galima patrauk- 
liau? 

- Jūsų teisybė, - profesorius buvo priverstas nusileisti. 
- Varykite toliau. 

- Sakykim, kad ji atvyksta pas Žiurkę tuoj po to, kai 
Medouso žmogus baigė budėti Nesunku įsivaizduoti, koks 
galėjo būti jų pokalbis - priekaištai ir taip toliau, kuo to- 
liau, tuo smarkesni. Žinoma, tai tik spėjimai. 

- Bet visiškai pagrįsti, - parėmė jį profesorius ir ins- 
pektorius tęsė toliau. 

- Taigi sakykim, kad jie susivaidijo ne juokais. Nete- 
kęs kantrybės jis siunčia ją velniop, o ji griebiasi paskuti- 
nio savo argumento - apreiškia, kad eis į policiją ir viską 
papasakos. Tai ką jis daro tada? 

- Trenkia jai per galvą, pasiima savo automobilį, įme- 
ta į jį lavoną, išveža ir kažkur paslepia jį, - staigiai išpyški- 
no mokslininkas 

Seržantas Medousas papurtė galvą. 

- Ligi tos vietos aš sutinku su ponu Simsu, tačiau lavo- 
no atsikratyti ne taip paprasta, kaip mano profesorius, - 
tarė jis. Turėtumėt tai suprasti, sere. 

- Žinau tai labai gerai, - maloniai sutiko profesorius. - 
Bet man įdomu, ką pasakys Simsas. 

- Aš galėčiau paaiškinti, tik perspėju, kad tai tik spė- 
jimas ir nieko daugiau, - tarė inspektorius. - Nemanau, 
kad Žiurkė būtų nužudęs merginą savo bute. Visą pirma 
jis nebuvo iš anksto pasiruošęs kaip atsikratyti jos lavo- 
no. Be to, nors jis gyveno nuošalioje vietoje, vargu ar jam 
būtų užtekę drąsos rizikuoti, ar nesutiks ko nors vilkda- 
mas lavoną žemyn ir grūsdamas jį į automobilį; be to, tai 
reikalauja fizinės jėgos. Taigi aš siūlau kitą versiją. Pelytė 
ėmė grasinti jam. Gal ji grasino nerimtai, norėdama tik 
pagąsdinti, bet jis pagalvojo, kad ji iš tikrųjų gali taip 
padaryti, išsigando ir nusprendė, jog geriausia bus atsik- 
ratyti jos. Tačiau jis buvo per daug gudrus, kad nesupras- 
tų, jog atviri grasinimai gali padaryti daugiau žalos, negu 
duoti naudos. Taigi jis per jėgą pradėjo meilintis jai, įtiki- 
no ją, kad nesiliovė jos mylėti visą laiką, o į Natašą jam 
nusispjauti 

- Jūs manote, kad ji būtų patikėjusi tokiomis kalbo- 
mis? 

- Kodėl gi ne, juk moterys visada pasiryžusios tikėti, 
kad vyrai sako teisybę, kai prisipažįsta meilėje. Aišku, aš 
nežinau, kokius pateikė argumentus, bet man atrodo, jog 
jis pakankamai užglostė nesutarimus, ir ji sutiko su pasiū- 
lymu, kad jis parveš ją namo. Kokiu nors pretekstu jis 
pasiūlė truputį pasivažinėti ir nuvežė ją į atkampią vietelę 
prie upės. Ten jis prigirdė ją, sėdo į automobilį ir parvažia- 

vo namo, Bijau, Velsai, kad surasime Pelytės lavoną kokia- 
me nors ramiame Temzės užutėkyje. 

Profesorius ėmė pešioti barzdą. 

- Ką gi, gali būti ir taip, - tarė jis. - Ką ruošiatės dabar 
daryti? 

- Aš norėčiau paieškoti lavono, - energingai atsakė Sim- 
sas. - Medousai, pavedu jums prižiūrėti Žiurkę. Tik svar- 
biausia stenkitės, kad jis nepastebėtų, jog yra sekamas. 

- Tai aš ir einu, - tarė Simsas, bet profesorius sulaikė jį 

- Atrodo, būtų neblogai, kad prieš išvažiuodami į paieš- 
kas pasiimtumėm sumuštinių ir ko nors atsigerti Na ir, 
savaime aišku, mums reikia pasiimti žemėlapius. 

Simsas nustebęs žiūrėjo į jį 

- Mums? - paklausė jis. 

- O kam gi dar? - sukrizeno profesorius. - Nejaugi ma- 
note, kad leisiu jums klaidžioti vienam? Be to, grynas oras 
ir fizinė įtampa kaip tik tai, ko man reikia. 

Simsas atidžiai pažvelgė į jį 

- Su malonumu priimsiu jūsų pagalbą, - tarė jis - Tik 
man atrodo, kad jūs ne viską pasakėte, dėl ko ryžtatės to- 
kiam žygiui 

- Na, turiu ir aš šiokią tokią versiją, - nerūpestingai 
atsakė profesorius - Pažiūrėsime, kuris iš mūsų buvome 
arčiau teisybės, - pridūrė jis ir paskambino liokajui. 

Daktaras Krausas pažvelgė į laikrodį ant židinio, nu- 
metė nuorūką į peleninę ir stsistojo. 

Perėjes per kambarį, jis sustojo prie Adriano ir paž- 
velgė į jį iš viršaus žemyn. 

- Mielasis vaikine, - rimtai tarė jis, - dar kartą prašau 
atsisakyti minties eiti kartu su manim. 

Adrianas papurtė galvą. 

- Jei einate jūs, tai eisiu ir aš, - atsakė jis. - O jei nelei- 
site man eiti kartu, tai paskambinsiu į Skotlendjardą ir 
pasakysiu, kad jūs ketinate įsilaužti į Gruto namus! 

Nors daktaras Krausas buvo labai susirūpinęs, bet ne- 
galėjo sulaikyti šypsenos 

- Nieko sau, - tarė jis. - Nemaniau, kad jūs nueisite taip 
toli. O vagims, kaip Žinote, pyktis tarpusavyje negalima. 

- Arba, kitaip sakant, negarbingi Žmonės turi tvirtai 
laikytis to, kas jiems nepriklauso, - pertraukė jį Adrianas - 
Mes apie tai jau daug kalbėjome, ar verta dabar vėl prie to 
sugrįžti Iš pat pradžių sakiau jums, kad esu pasiryžęs lošti 
iki paskutinės kortos ir net nemanau sprukti į krūmus 
vien dėl to, kad su tuo susijusi šiokia tokia rizika. 

Daktaras Krausas gūžtelėjo pečiais ir pažvelgė i Viole- 
tą, kuri kartu su Nataša sėdėjo ant sofos 

- Mis Blein, gal jūs pabandykite atkalbėti jį, - tarė jis. - 
Kadangi esame, taip sakant, partneriai, aš norėjau supa- 
žindinti jį su savo planais, bet niekada net nepagalvojau, 
kad Adrianas užsimanys dalyvauti juose. 

Violeta papurtė galvą. 

- Grafe, tai yra daktare Krausai, bijau, jog Adrianas 
yra per daug užsispyręs, kad aš pajėgčiau jį atkalbėti Be 
to, ir aš nesuprantu, kodėl gi jam nepabandyti 

- Žodžiu, aš einu ir viskas. - pareiškė Adrianas. 

- Na, ką gi, - nusileido daktaras Krausas. - Jeigu jūs 
taip tvirtai pasirvžote, tai nėra prasmės ginčytis. Teisą sa- 

kant, nemanau, kad man tektų gailėtis, gavus tokį pagalbi- 
ninką. 

- Tik žiūrėkite, kad jūsų nepagautų, - įsiterpė Nataša. - 
Policininkai Anglijoje nelabai švelniai elgiasi su plėšikais, 
o į mus jie jau ir taip šnairuoja. 

- Jokio pavojaus nėra, - užtikrino ją daktaras Krau- 
sas. - Kai Grutas išsiunčia savo tarnus į namus Viltšire, jis 
visada pasilieka savo klube ir praleidžia naktį mieste Jo 
namuose Sent Džons Vude nieko nebus ir mes galėsime 
kuo ramiausiai viską apžiūrėti 

- Tikėkimės, kad jums pavyks kai ką rasti, - tarė Vio- 
leta. 

Daktaras Krausas skėstelėjo rankomis. 

- Nerasime, tai nerasime, - ramiai atsakė jis, - tačiau 
būtų gaila praleisti tokią gerą progą. 

Jis trumpam išėjo iš kambario ir tuoj sugrįžo, neš- 
damas lengvą Adriano apsiaustą, cilindrą bei savo drabu- 
žius. 

- Tai jūs neketinate maskuotis? - paklausė Violeta. 

- Oi ne, - atsakė daktaras Krausas - Mes tiesiog vaikš- 
tinėsime kaip du respektabilūs piliečiai Niekas taip nenu- 
ramina policininkų, kaip balti marškiniai, taigi mes neim- 
sime net šalikų. 

Jie greit susiruošė ir daktaras Krausas paskubėjo iš- 
sivesti Adrianą. nes pastebėjo, kad įtampa ima nervinti mer- 
ginas, nors jos ir stengėsi to neparodyti. 

Išėję iš buto, jie kelias minutes neskubėdami paėjėjo, 
O paskui daktaras Krausas paėmė taksi ir liepė vairuotojui 
vežti juos į garsų miuzikholą prie Oksfordo aikštės. 

- Atleiskite, kad pasirinkau tokį maršrutą, - tarė jis, - 
tačiau nenoriu rizikuoti Neabejoju, kad Gruto žmonės se- 

ka mane, oO be to, ir Skotlendjardo vyrams įdomu, kur aš 
važinėju ir vaikštau. 

- Simsas? Jis lyg ir nieko vyras, tik gal šiek tiek bu- 
kas 

Daktaras Krausas pažvelgė į savo jaunąjį draugą su 
mandagiai slepiamu nusistebėjimu. 

- Sakote bukas? Gal - atsakė jis ir pakeitė pokalbio 
temą. 

Miuzikhole jie ilgai neužsibuvo Išėję iš jo, nuėjo iki 
metro stoties, pavažiavo iki stoties Beikerio gatvėje, ten per- 
sėdo ir kitu traukiniu nuvažiavo iki Sent Džons Vudo. Kai 
pagaliau išlindo į paviršių šalia garsiųjų kriketo aikštelių, 
Krausas buvo įsitikinęs, kad jiems pavyko atsikratyti gali- 
mų seklių. 

Krausas išsitraukė cigarą ir nuėjo gatve, neprisideg- 
damas jo. Adrianas pasiūlė jam degtukus, bet Krausas at- 
sisakė. 

- Dar ne laikas, - tarė jis. 

Staiga jie sutiko patruliuojantį policininką. 

- Gal galiu paprašyti degtukų, - netikėtai paprašė dak- 
taras Krausas. Kai policininkas prisiartino prie jų, jis nes- 
kubėdamas užsidegė degtuką Jo liepsna apšvietė daktaro 
veidą, kai jis degėsi cigarą. 

- Klausykite, kam gi taip daryti? - ėmė protestuoti Ad- 
rianas, kai policininkas nuėjo toliau. - Juk jis galėjo labai 
aiškiai jus matyti 

- To man ir reikia, - šyptelėjo daktaras Krausas. - Juk 
jam visą laiką kalė į galvą kiekvieną sėlinantį praeivį lai- 
kyti potencialiu nusikaltėliu. Taip pat neabejoju, kad jam 
visada aiškino, jog visi nusikaltėliai neriasi iš kailio, kad jų 
neatpažintų. Taigi jis tiesiog automatiškai turėjo nuspręsti, 

kad tie du vyrai su cilindrais tikrai nepavojingi! Kaip jums 
patinka tokia logika, drauguži? 

Adrianas nesusilaikė nenusijuokęs. 

- Turiu pripažinti, kad jūs labai šaltakraujiškas - at- 
sakė jis - Bet, ko gero, jūs teisus. 

- Žinoma, kad teisus. Mano mielasis vaikine, nepraran- 
dant galvos galima padaryti kokį tik nori nusikaltimą. Kaip 
tik dėl to Grutui taip sekasi. 

Kalbėdamas jis staigiai pasuko į dešinę - į plačią gat- 
vę su aukštais namais, apsuptais nedidelių sodelių - dabar 
tokius erdvius namus greit keičia daugiabučių namų ma- 
syvai 

- Štai mūsų namas, - sumurmėjo jis, kai jie praėjo pro 
namą su senovinėmis langinėmis. 

Paėję dar truputį, jie pasuko į siaurą keliuką, vedantį 
prie pastatų, kuriuose kažkada buvo arklidės o dabar lai- 
komi automobiliai. Nuo to keliuko atsišakojo kitas, kuriuo 
buvo galima prieiti prie namo, kurį jie ką tik praėjo, iš 
kitos pusės. Namą supančioje sienoje buvo kelerios nedide- 
lės durys. Jomis naudodavosi prekeiviai, kurie aprūpinda- 
vo namo gyventojus ir jų tarnus savo prekėmis. 

Čia daktaras Krausas stabtelėjo ir apsidairė kaip žmo- 
gus, pasukęs ne ten, kur reikėjo. Įsitikinęs, kad niekas jų 
nestebi, jis priėjo prie vienų durelių, ramiai atidarė jas, 
įstūmė Adrianą į vidų, įėjo pats ir tyliai vėl uždarė dure- 
les. 

- Iš kur jūs Žinojote, kad durys neužrakintos? - paš- 
nibždomis paklausė Adrianas, negalėdamas atsispirti smal- 
sumui Krausas nusijuokė. 

- Buvau čia prieš porą dienų, - paaiškino jis, - persiren- 
gęs itališko vyno pirklio agentu. Teko pamaloninti vyresnjį- 

jį liokajų, kad jis sutiktų parekomenduoti itališką vyną 
savo šeimininkui Man tai buvo gera proga apsižvalgyti 
Pastebėjau, jog durų skląstis toks surūdijęs, kad juo jau 
nebesinaudojama. 

- Ką darysime toliau? - paklausė Adrianas. 

- Pereisime kiemą ir įeisime į vidų. Manau, kad dabar 
būtų geriau nekalbėti Nors žinau, jog namie nieko nėra, 
tačiau atsargumas dar niekam nepakenkė. 

Įsilaužimas net pour le bon motif - kilniu tikslu - kaip 
sako prancūzai, Adrianui buvo naujiena, jam atrodė, kad 
jo žingsniai aidi kaip griaustinis, kai jis pirštų galais sėlino 
paskui draugą, slėpdamasis sienos šešėlyje. 

Įsilaužimų patirties neturėjo ir daktaras Krausas, ta- 
čiau jis ėjo taip užtikrintai, kaip žmogus, kruopščiai apgal- 
vojęs kiekvieną savo plano smulkmeną. 

Praėjęs pro užpakalines duris, jis priėjo prie mažo lan- 
gelio namo šone. Išsitraukė iš kišenės peilį su plona, bet 
stipria geležte, kurią įkišo tarp lango rėmo ir palangės Pa- 
sigirdo spragtelėjimas - skląstis buvo atstumtas 

- Štai čia ir yra vienas iš tų senamadiškų namų priva- 
lumų, - sumurmėjo jis. 

Labai atsargiai jis pakėlė lango apačią, tvirčiau užsi- 
maukšlino cilindrą ir šiaip taip įlindo į vidų, sunkiai pra- 
kišdamas plačius pečius pro siaurą tarpą. 

Adrianas įlindo kur kas lengviau. Atsidūręs tamsiame 
kambaryje, jis lengviau atsiduso. 

Daktaras Krausas uždarė langą. nusiėmė cilindrą ir 
įkišo į jį ranką. Pasirodė plonas šviesos pluoštelis - Krausas 
cilindre laikė mažą prožektoriuką taip, kad šviesos nNesima- 

- Pirštinių nenusimaukite, - pašnibždomis jis perspėjo 
Adrianą. kai šis automatiškai pradėjo mautis jas. - Venki- 
me palikti pirštų atspaudus 

Prožektoriuko šviesoje Adrianas pamatė, kad jie pate- 
ko į produktų sandėlį Kruopščiai stengdamasis prie nie- 
ko neprisiliesti, daktaras Krausas nuėjo į greta esančią vir- 
tuvę, o iš ten į vestibiulį 

Čia daktaras Krausas paprašė Adriano palaukti. Už- 
gesinęs šviesą, jis pastūmė didelio kambario duris ir įėjo į 
vidų 

- Tai valgomasis, - paaiškino jis sugrįžęs. - Pabandysiu 
dar čia. 

Jis vėl dingo ir netrukus tyliai pasišaukė Adrianą. 

- Šį kartą pataikiau geriau, - tarė jis, kai Adrianas 
atėjo pas jį - Nors langinės uždarytos, bet dėl viso pikto 
dar užtrauksiu ir portjeras. 

Po to jis vėl įjungė savo mažąjį prožektoriuką. 

Pasirodė, kad jie atsidūrė bibliotekoje. Daktaras Krau- 
sas pradėjo metodiškai apžiūrinėti pasieniais išrikiuotas 
knygų lentynas 

- Bijau, kad tik senasis nenaudėlis nebūtų kur nors 
sienoje įmontavęs šiuolaikinio seifo, - kalbėjo Krausas - 
Tokiu atveju būčiau bejėgis. O jei ne, tai reiks apžiūrėti štai 
tą didelį rašomąjį stalą. Dokumentus jis gali laikyti ir ten. 

Neradęs seifo, daktaras Krausas prisiartino prie ma- 
syvaus senamadiško rašomojo stalo, stovinčio netoli židi- 
nio, ir susimąstęs ėmė apžiūrinėti jį. 

Staiga pasigirdęs garsas privertė jį krūptelti Jis užge- 
sino prožektoriuką, o Adrianas sustingo šalia jo, sulaikęs 
kvapą. 

Po akimirkos kambarį užliejo skaisti šviesa. Tarpdu- 
ryje stovėjo Piteris Grutas. 

- Labas vakaras, ponai, - tarė jis, pašaipiai šypsodama- 
sis - Turiu atsiprašyti, kad nebuvau namie ir negalėjau 
priimti jūsų. 

Daktaras Krausas žengtelėjo, bet Grutas pakėlė ranką 
su sutomatiniu pistoletu. 

- Nė iš vietos, - ramiai tarė jis. - Neprašau jūsų pakelti 
rankų, nes tai nepatogi padėtis, bet prašyčiau nebandyti 
kišti jų į kišenes! Tikiuosi, kad jūs įvertinsite mano man- 
dagų elgesį ir nekrėsite kvailysčių. 

Adrianas išraudo nuo jo pašaipaus tono, o daktaras 
Krausas nusilenkė ir nusišypsojo taip maloniai, tarsi būtų 
apsidžiaugęs galėdamas atnaujinti seną pažintį 

- Jūs išties labai malonus, - šaltai atsakė jis - Tik ar 
jums neatrodo, kad būtų daug smagiau apsvarstyti reika- 
lus susėdus? 

Jei Grutas tikėjosi, kad jo staigus pasirodymas išgąs- 
dins ir sutrikdys jo priešininką, tai jam teko nusivilti, tik 
Jis buvo per daug patyręs, kad parodytų tą nusivylimą. 

- Žinoma, žinoma, - atsakė jis, - tik gal galėčiau papra- 
šyti, kad jūs atsisėstumėt pirmieji? 

Daktaras Krausas mostelėjo ranka ir kuo ramiausiai 
atsisėdo; Adrianas, tvirtai pasiryžęs nenusileisti, nutaisė abe- 
jingą miną ir pasekė jo pavyzdžiu. 

Grutas prieš atsisėsdamas patraukė kėdę į šalį nuo 
durų ir šyptelėjo pamatęs, kad daktaras Krausas atkreipė 
dėmesį į šį jo manevrą. 

- Jums įdomu, kodėl aš taip padariau? - paklausė jis - 
Matote, aš laukiu dar dviejų lankytojų, o iš čia aš galėsiu 
prižiūrėti ir juos, kai jie čia pasirodys 

Daktaras Krausas prisimerkė. 

- Tai jūs laukiate ne policijos? - paklausė jis. 

Ponas Grutas nusijuokė. 

- Na ką jūs! - atsakė jis - Tiesa, aš pasisveikinau su 
patruliuojančiu policininku prieš įeidamas į namą ir paaiš- 
kinau jam, kad atėjau pasiimti, ką buvau pamiršęs. Kito- 
kiu atveju jis galėjo mums sutrukdyti. 

- Pasielgėte labai apdairiai, - sumurmėjo daktaras Krau- 
sas. - Tik aš ne visai suprantu- 

Jis nutilo nebaigęs sakinio ir Adrianas negalėjo atsis- 
tebėti jo šaltakraujiškumu. 

- Žinoma, - atsakė ponas Grutas. - Turėčiau jums paaiš- 
kinti savo truputį teatrališką pasirodymą Matote, ką tik 
turėjau malonumo apsilankyti pas jūsų- dukterėčią - ro- 
dos, taip jūs vadinate ją? 

Jo tone buvo kažkas tokio, dėl ko Adrianas paraudo, 
tačiau daktaras Krausas perspėjo jį žvilgsniu, jam dar nes- 
pėjus prasižioti 

- Jūs kalbėjote apie mano dukterėčią, - tarė daktaras 
Krausas ir šį kartą jo tone buvo kažkas tokio, nuo ko išb- 
lyškę Piterio Gruto skruostai paraudo 

- Kam apsimetinėti, grafe Rostovai? - tęsė Grutas - Aš 
turėjau garbės apsilankyti pas kunigaikštytę Natašą Kol- 
nikovą ir pas ją radau mis Violetą Blein. 

Daktaras Krausas šyptelėjo. 

- Kaip gaila, kad aš nebuvau ten - būčiau priėmęs 
jus, - tarė jis ir vėl nuo jo tono finansininko skruostai 
išraudo. 

Adrianui pasirodė, kad Grutas tuoj neteks savitvar- 
dos, ko Krausas kaip tik ir siekė. Tačiau šis vėl pašaipiai 
nusijuokė. 

- Jos buvo tokios malonios, ir pasakė man, jog jūs čia, 
- tęsė jis, bet Adrianas įsiutęs pertraukė jį 

- Tai įžūlus melas! - sušuko jis. 

Grutas patenkintas juokėsi. 

- Jūs ne taip supratote mane, - tarė jis. Žinoma, jos 
tiesiai man to nepasakė. Matote, aš norėjau jums pateikti 
draugišką pasiūlymą ir užėjau tikėdamasis grafą rasti 
namie. Kunigaikštytė teikėsi priimti mane, bet kai išgir- 
dau, kad jūsų nėra namie, pasakiau jai, kad grįžtu namo 
ir kad būtų gerai, jei paskambintumėt man, kai tik sugrį- 
šite. Jaunosios merginos iš visų jėgų stengėsi paslėpti su- 
mišimą, tačiau aš pakankamai pastabus ir iš karto sup- 
ratau, kad jūs, pasinaudojęs mano nebuvimu, apsilankėte 
mano namuose. Taigi nusprendžiau sugrįžti ir priimti jus 
pats. 

- Sveikinu jus su tokiu įžvalgumu, pone Grutai, - man- 
dagiai pareiškė daktaras Krausas. - Ar galiu paklausti, ko 
gi jūs laukiate ateinant? 

- Kunigaikštytės Natašos ir mis Blein, - atsakė finansi- 
ninkas - Matote, bijau, kad iš mano žodžių joms susidarė 
įspūdis, kad aš pas jas užeisiu dar kartą prieš grįždamas 
namo. Taigi neabejoju, kad jos pademonstruos visišką soli- 
darumą su jumis ir atskubės čia perspėti jūsų. Tiesą sa- 
kant, palikau net duris neužrakintas specialiai joms. Atro- 
do, jau girdisi kunigaikštytės automobilio ūžimas. Neabejo- 
ju, kad ji per daug protinga, jog rizikuotų važiuoti taksi, 
nors dėl to jai teko sugaišti kelias minutes. Gal galėčiau 
paprašyti jūsų sėdėti visiškai tyliai 

Jis padarė reikšmingą gestą savo pistoletu, o Adrianui 
pasirodė, kad praėjo visa amžinybė, kol už durų pasigirdo 
lengvi Žingsniai 

Dar po akimirkos kambaryje pasirodė Nataša, lydima 
Violetos 

- Borisai! - šūktelėjo Nataša ir suriko, kai jai už nuga- 
ros pasigirdo pašaipus Gruto balsas 

- Tai išties labai malonu iš jūsų pusės, Jūsų Didenybe, 
- tarė jis. - Ir iš mis Blein pusės. Tikrai didelė garbė man. 
Gal galėčiau paprašyti jus prisėsti Štai ten, šalia savo drau- 
gelių. Jūsų ir telaukėme, kad galėtumėm svarstyti reikalus 
draugiškoje aplinkoje ir savitarpio supratimo dvasia; ma- 
nau, kad tuo suinteresuoti ir jūs. 

Pasitraukęs savo kėdę arčiau, jis irgi atsisėdo tiesiai 
prieš juos. Jo nugara buvo atsukta į duris, ir niekas nepa- 
matė rankos, kuri išlindo iš už durų, apgraibomis surado 
elektros jungiklį ir nuspaudė jį 

Kambarys paskendo tamsoje ir Grutas nusikeikęs pa- 
šoko. 

Pasigirdo skubūs žingsniai, ryški prožektoriaus švie- 
sa, nukreipta Grutui tiesiai į veidą, apakino jį, o lazda tren- 
kė jam per ranką, kurioje jis laikė pistoletą. 

Pistoletas barškėdamas nukrito ant grindų, lazda pa- 
kilo vėl ir šį kartą nusileido jam ant galvos Grutas sunkiai 
susmuko ant grindų. 

Trumpam įsiviešpatavo tyla, kurioje girdėjosi tik sun- 
kus šnopavimas 

Po to pasigirdo jaunas balsas londoniečių dialektu: 

- Nejudėkite iš vietos, kol jūsų nepaleisiu. Jūs visi štai 
šio pistoleto taikiklyje. Dėl jo galite nesijaudinti, jis gyvas, 
tik kuriam laikui apramintas. O kai atsigaus, tai dėl šios 
istorijos į policiją tikrai nesikreips, galite būti ramūs, aš tą 
tikrai Žinau! 

Balsas kimiai nusijuokė. 

- Bet negaiškime laiko veltui, - tęsė jis. - Kuris čia iš 
jūsų daktaras Krausas? 

- Tai mano pavardė, - atsakė grafas, veltui stengdama- 
sis patamsyje įžiūrėti su kuo jis kalba. 

- Gerai. Žinau, pone, ko jūs ieškote, ir galiu padėti su- 
rasti, ko jums reikia, jei prižadėsite po to dingti iš čia. Juk 
jums reikia tų rusiškų popierių apie tos merginos tėvą, ar 
ne? 

Nežiūrint visos jo savitvardos, daktaras Krausas krūp- 
telėjo. 

- Ką jūs žinote apie juos? - paklausė jis. 

Paslaptingas nepažįstamasis vėl sukrizeno. 

- Nesvarbu, pone, - atsakė balsas. - Eikite štai prie to 
stalo, gerai? Tuoj pašviesiu jums 

Prožektoriaus spindulys apšvietė rašomąjį stalą, ir tru- 
putį padvejojęs grafas prisiartino prie jo. 

- O dabar, - tęsė balsas, - ištieskite ranką prie stalo 
kampo, ten, dešinėje iš apačios. Paspauskite tą raižinį- štai 
taip- 

Atsidarė slaptos durelės. 

- Dabar išimkite du ryšelius popierių, gerai? Tą, kuris 
perrištas mėlynu kaspinu, galite pasilikti sau - jame doku- 
mentai, kurių jūs ieškote. O antrą ryšelį meskite čia - jis 
reikalingas man! Ir nepamirškite, kad jūs mano taikiklyje! 

Grafas norodytą ryšelį sviedė prožektoriaus link ir ran- 
ka sugriebė jį 

- Savo popierius pasiėmėt? - paklausė balsas. - Tada, 
dėl Dievo meilės, kuo greičiau visi dinkite iš čia, kol dar 
neužuodė policija. Sėskite į automobilį ir važiuokite, tik iš 
lėto. O aš prižiūrėsiu šį tipą. 

Lydimi prožektoriaus šviesos, visi keturi sumišę išėjo į 
vestibiulį 

Ten Adrianas stabtelėjo dvejodamas, ką daryti toliau, 
tačiau grafas truktelėjo jį už rankovės. 

- Eime, - sušnibždėjo jis - Nepamirškite, kad turime 
pasirūpinti merginomis. 

Po dvidešimties minučių jie jau buvo namie Velington 
Korte. Grafas virpančiais pirštais atrišo ryšelį 

Greitosiomis permetęs popierius akimis, jis atidavė juos 
Natašai 

- Kunigaikštyte, - tarė jis virpančiu balsu, - jūsų tėvo 
vardas vėl švarus! 

Mergina aiktelėjo ir prispaudė popierius prie širdies. 
Po to ji susmuko ant sofos ir apsipylė ašaromis. 

Kitą rytą, pusryčiaujant, grafas Borisas Rostovas - va- 
dinkime jį tikruoju vardu ir titulu - išsitraukė ryšelį popie- 
rių, kuriuos kunigaikštytė Nataša sugrąžino jam vakar va- 
kare, prieš eidama gulti 

- Jūsų Didenybe, leiskite pasveikinti jus, - oficialiu to- 
nu tarė jis. - Nežinau, kam Grutas saugojo tuos dokumen- 
tus Gal jis manė, kad jie pravers, jei padėtis Rusijoje pasi- 
keistų. Kaip bebūtų. kai aš peržiūrėjau juos vakar vakare, 
tai pamačiau, kad jums jie dar svarbesni, negu maniau 
anksčiau 

Tarp jų yra caro laiškas apie fondo lėšas, o taip pat ir 
kiti jo Imperatoriškosios Didenybės laiškai, nenuginčijamai 
rodantys tėvo ištikimybę carui 

- Tačiau tai dar ne viskas, - tęsė grafas. - Pasirodo, kad 
jūsų tėvas, tarsi nujausdamas, kas gali atsitikti, dalį savo 
pinigų padėjo į Anglijos banką, kad juos būtų galima nau- 
doti jūsų reikalams, jei kas nors jam atsitiktų. Matyt, Gru- 
tas suprato, jog jam būtų pavojinga mėginti pasisavinti 
tuos pinigus, tačiau aš, turėdamas tuos popierius, galėsiu 
nesunkiai įrodyti, kad jie priklauso jums. Visa suma kartu 
sus susikaupusiomis palūkanomis sudaro beveik dvidešimt 
tūkstančių svarų sterlingų. 

Nataša iš nustebimo suplojo rankomis 

- Tai nuostabu! - šūktelėjo ji Vadinasi, aš jau nebepri- 
klausysiu nuo jūsų? 

Grafas išraudo. 

- Man labai gaila, - iš lėto tarė jis - kad Jūsų Dideny- 
bei teko patirti tokį pažeminimą. 

Mergina susigūžė tarsi nuo netikėto smūgio. 

- Oi, drauguži! - šūktelėjo ji - kaip jūs nesuprantate? 
Aš dėkinga jums už viską Aš tik norėjau pasakyti. Aš tik 
apsidžiaugiau, kad daugiau nebūsiu jums našta. 

Ji nutilo ir kviesdama ištiesė rankas, bet jis tik nusi- 
lenkė ir tęsė toliau: 

- Aš nepamiršau apie mūsų padėties visuomenėje skir- 
tumą. Jūsų Didenybe, ir tikrai stengiausi, kiek jėgos leido, 
padėti jums sunkių išbandymų metu Tačiau dabar, atro- 
do, jie pasibaigė ir labai greit jūs galėsite laisvai pati pasi- 
rinkti, kaip gyventi toliau. 

- O jūs - ką ketinate daryti jūs? - paklausė ji 

- Aš irgi gavau nemažą turtą Jūsų tėvas saugojo ma- 
no tėvo man paliktą turtą. Jis dingo 

- O, jūs niekada man nesakėte apie tai! - pertraukė jį 
nustebusi mergina. 

- O kodėl aš turėjau sakyti? - paklausė jis. 

- Tačiau jūs galėjote pagalvoti 

- Vienintelė mano mintis buvo, kad kunigaikštis Kol- 
nikovas negalėjo padaryti nieko negarbingo, - išdidžiai pert- 
raukė jis. - Ir aš neapsirikau. Kunigaikštis nepamiršo. Jis ir 
man paliko lėšų Anglijoje ir dabar aš esu gan turtingas 
žmogus. 

Jis atsistojo. 

- Jūsų Didenybe, - tarė jis, - daugiau aš jums nebe 
globėjas. Jūs jau pilnametė ir netrukus atgausite visą tur- 
tą, kuris jums priklauso. Tačiau patikėkite, aš visada pasi- 
ruošęs jums padėti 

Nežiūrėdama į jį, Nataša ištiesė jam ranką. Jis pagar- 
biai pabučiavo ją ir pasisuko durų link, tačiau dar nespėjo 
prieiti prie jų, kai Nataša pašaukė jį atgal 

- Palaukite, - tarė ji - Ir aš noriu kai ką jums pasakyti 
Gal galėtumėt prisėsti ir paklausyti? 

Jis atsisėdo akmeniniu veidu, o mergina priėjo prie 
lango ir stovėjo, žiūrėdama į lauką. Staiga ji neatsigręžusi 
ėmė šnekėti 

- Kai buvau maža mergaitė, - pradėjo ji. - o jūs mokė- 
tės karo mokykloje, prisimenu, kaip jūs sugrįždavote per 
šventes.-aplankyti manęs, kaip jodinėdavote kieme ant sa- 
vo mažojo arkliuko—. Jūs sekdavote man pasakas Kaip aš 
jų klausiausi! Man atrodo, kad net tada netikėjau, jog jos 
gali išsipildyti, tačiau man patiko įtikinėti save, kad gali. O 
dabar prieš išeidami paklausykite, ką aš paseksiu jums. 
paklausykite mano pasakos. 

Ji nutilo ir grafas jau norėjo stotis, išgirdęs jos tram- 
domą kūkčiojimą. Tačiau ji tęsė toliau ir grafas liko sėdėti 


174 


„Kitą kartą gyveno - rodos, taip prasideda visos pa- 
sakos, ar ne? - maža kunigaikštytė. Ji turėjo draugą, nuos- 
tabų draugą. Jis buvo žemesnio rango visuomenės akyse, 
bet jis buvo labai labai išdidus ir nesuprato, kad mažai 
kunigaikštytei rūpi jos titulas. Jis buvo vyresnis už ją. 
bet nelabai daug. Ir štai, vieną dieną atsitiko daug baisių 
dalykų. Kunigaikštytė sužinojo, kad ji jau nebe kunigaikš- 
tytė, liko tik vardas. Ir ji tikriausiai būtų žuvusi, jei ne jos 
narsusis draugas Jis išgelbėjo ją, jis ja rūpinosi, saugojo 
nuo visokiausių pavojų ir nepriteklių. Tačiau visada, kai 
tik ji mėgindavo parodyti jam savo dėkingumą, jis labai 
švelniai neleisdavo jai Jis visą laiką buvo per daug išdi- 
dus, kad bandytų pasinaudoti palankiomis aplinkybėmis, 
ir net įsivaizduoti negalėjo, kad jai baisiausiai įgriso būti 
kunigaikštyte - ji norėjo būti tik moterim ir tiek. Ir štai 
vieną dieną jis pareiškė, kad visi jos vargai pasibaigė. Jis 
įteikė jai didelę dovaną - piniginę dovaną, tačiau pačios 
didžiausios dovanos ji negavo O juk ji žinojo. žinojo, 
kad jis myli ją, tik jis buvo per daug aklas, kad pastebė- 
tų- 

Jos balsas suvirpėjo ir užlūžo, bet žodžių daugiau ir 
nereikėjo. Borisas pašoko ir pribėgo prie jos, o ji atsidūrė jo 
glėbyje, žvelgdama į jį ašarotomis akimis. 

- Nataša. brangioji tai tiesa? - kimiu balsu paklausė 
jis 

Užuot atsakiusi, ji prisitraukė jo galvą prie savo lūpų. 


444444 

Nataša suspėjo kai ką pašnibždėti Violetai į ausį, ir 
Violeta nudžiugusi išbučiavo ją. 

- Brangioji! - šūktelėjo ji - Juk tai nuostabu! Aš ir 
maniau, kad taip baigsis. Jei jis nebūtų pats pasakęs, tai 
tada aš- 

Nataša sutrukdė jai baigti 

- Jis nepasakė, - sušnibždėjo ji, išrausdama, - tai aš 
pasakiau! 

Po pietų visi keturi "sąmokslininkai", kaip Adrianas 
vadino juos, suėjo į svetainę aptarti reikalų. Tačiau vos tik 
jie susėdo, liokajus atnešė Violetai voką. Ji atplėšė jį ir 
pažvelgė į savo draugus 

- Tai inspektorius Simsas, - iš lėto pratarė ji - Jis lau- 
kia apačioje. Rašo, kad turėtų pasikalbėti su mumis oficia- 
liai, bet jam geriau patiktų, jei tai traktuotumėm kaip jo 
asmeninį vizitą. 

Adrianas švilptelėjo 

- Ką gi, jį teks priimti, - tarė jis, - bet juk jis negali 
žinoti. kaip bebūtų, kuo mažiau jam pasakysime, tuo ge- 
riau. 

Violeta paskambino ir paprašė liokajaus atvesti poną 
Simsą. Inspektorius įėjęs pasisveikino su jais mandagiai, 
bet labai rimtai, kas visai nesiderino su jo lipšniomis ma- 
nieromis 

- Atėjau užduoti jums keletą klausimų, - paaiškino jis. 
- Tik prieš tai noriu perspėti jus visus, kad galite į juos 
neatsakinėti, jei nenorite, o tai, ką išgirsiu iš jūsų, aš pa- 
naudosiu grynai savo nuožiūra. Noriu, kad tą aiškiai sup- 
rastumėt. Man atrodo, kad reikėtų sudaryti jums galimybę 
paaiškinti savo veiksmus prieš tai, kai aš imsiuos kitų veiks- 

mų. Leiskite pridurti, kad aš gerai žinau, jog kreipiuosi į 
kunigaikštytę Natašą Kolnikovą ir grafą Borisą Rostovą, o 
taip pat į jus, mis Blein, ir, pone Styli 

Trumpam įsiviešpatavo tyla, kurią pirmasis nutraukė 
grafas. 

- Mes labai vertiname jūsų mandagumą, sere, - tarė jis. 
- Uždavinėkite tokius klausimus, kokius norite, o mes nusp- 
ręsime, kaip atsakyti į juos. 

Jis pažvelgė į kitus ir pamatė, kad jie tylomis sutiko, 
Jog jis vadovaus šiam improvizuotam pokalbiui 

Simsas nusilenkė. 

- Puiku, - energingai tarė jis. - Visų pirma kokiu tikslu 
vakar vakare jūs lankėtės pono Piterio Gruto namuose? 

Reakcija į šį klausimą buvo nevienoda. Violeta aikte- 
lėjo, o Adrianas paėmė jos ranką ir drąsindamas paplekš- 
nojo ją. Kunigaikštytė nieko neatsakė, o tik šyptelėjo gra- 
fui, žiūrėdama į jį su tokiu pasitikėjimu, kad jo širdis ėmė 
tankiau plakti 

Grafas atsakė taip šaltakraujiškai, kad inspektoriui 
beliko tik stebėtis. 

- Gruto namuose mes apsilankėme dėl to, kad norėjo- 
me gauti dokumentus, kuriuos paliko velionis kunigaikštis 
Kolnikovas, - ramiai atsakė jis. 

- Ir gavote juos? 

„ Mes juos gavome. 

Simsas pažvelgė į užrašų knygutę. 

- Nepagalvokite, kad aš abejoju, ar jūs sakote tiesą, - 
tarė jis - tačiau noriu priminti jums, kad aš gerai žinau 
visus faktus 

- Ačiū už perspėjimą, tik jis nereikalingas, - atsakė 
grafas. 

- Man irgi taip atrodo, - atvirai prisipažino Simsas - 
Kai jūs su ponu Styliu nuvykote tenai, Gruto ten nebuvo? 

- Nebuvo. 

- O kunigaikštytė ir mis Blein tenai atvyko jau jam 
sugrįžus? - toliau klausinėjo Simsas. 

- Taip, tik aš nesuprantu, ar tai svarbu. 

- Jūs greit suprasite mano klausimų svarbą, - niūriai 
pertraukė jį Simsas. - Jūs kalbėjotės su Grutu? 

- Be abejo. 

- Ar tas pokalbis buvo draugiškas? 

- Ne visai 

- Suprantu Bet kumščių nepaleidote į darbą? 

- Ką jūs, be abejo, ne. 

- Ir vis dėlto Grutas smarkiai gavo per galvą. 

- Tas tiesa. Klausykite, sere, kalbėsiu su jumis atvirai 
Atsitiko štai kas: mums besikalbant su Grutu, staiga užge- 
so šviesa. Žmogus, kurio mes nematėme, prožektorium apa- 
kino Grutą ir lazda išmušė jam pistoletą iš rankos Paskui 
jis lazda smogė Grutui per galvą ir šis susmuko ant grin- 
dų. Man atrodo, kad jis neteko sąmonės Po to paslaptinga- 
sis įsibrovėlis, kuris perspėjo, kad yra nukreipęs į mus Gruto 
pistoletą, parodė mums, kur yra mūsų ieškomi popieriai, o 
po to liepė mums išeiti ir mes išėjome. 

Simsas pabarbeno pirštais sau kelį 

- Tai Grutą jūs palikote gulintį ant grindų? 

- Taip. 

- O jūs nenustebsite sužinoję, kad kai radome Grutą šį 
rytą, jis buvo negyvas? 

Simsas buvo labai patyręs stebėtojas, jis suprato, jog 
jo klausytojų nustebimas buvo neapsimestinis. 

- Negyvas? - šūktelėjo grafas - Bet juk tas smūgis 
negalėjo užmušti jo 

- Ir neužmušė, - pertraukė jį inspektorius. - Grutą ra- 
dome susmukusį savo krėsle už rašomojo stalo. Jo mirties 
priežastis - nuodai. 

Visi sumišę susižvalgė, o Simsas stebėjo juos paten- 
kintas tuo efektu, kurį padarė. 

Staiga grafas šūktelėjo. 

- Tai jis tikriausiai pats nusinuodijo, - tarė jis. - Juk 
prisimenate, kaip tas žmogus - nesvarbu, kas toks jis buvo 
- kuris parodė kur ieškoti mums reikalingų popierių, liepė 
paduoti jam kitus popierius, kurie buvo toje pačioje slėptu- 
vėje rašomajame stale Kai Grutas atsipeikėjo ir pamatė, 
jog tų popierių nėra, jis nesugalvojo nieko geresnio, kaip 
tik nusižudyti 

- Man atrodo, kad jūs pataikėte, - pritarė jam Adria- 
nas. - Tik kas galėjo būti tuose popieriuose, kad jie jam 
buvo tokie svarbūs? 

- Manau, kad greit tai turėtų išaiškėti, - atsakė inspek- 
torius - Man atrodo, kad paaiškės, jog Grutas iššvaistė 
Tresto turtą, ir kai pamatė, kad tų popierių nėra, tai supra- 
to, kad ilgiau nuslėpti tai jau nebepavyks, ir jam nepakako 
drąsos sutikti neišvengiamą krachą. 

- Ko gero, jūs teisus, - tarė Adrianas - Kyla klausimas 

- Klausimas, - nelauktai įsikišo Violeta. - Ką ponas Si- 
mas ketina daryti mums? 

- Mums? 

- Taip. Juk nepamirškite, kad jis sugavo mus kaip 
paprasčiausius įsilaužėlius, nors lyg ir neketina apkaltinti 
mus žmogžudyste. 

Simsas šyptelėjo, atiduodamas duoklę jos drąsai 

- Jei grafas Rostovas nebūtų atsakinėjęs taip atvirai, 
tai gal būčiau pasirinkęs kitokią poziciją. Jūs savo veiks- 
mus planavote ir vykdėte be mano žinios ir pagalbos, tai- 
gi. 

- Taigi mums nėra ko laukti jūsų atjautimo? - pert- 
raukė jį grafas. - Mes ir nelaukiame. Aš prašau tik vieno 
- leiskite man prisiimti visą atsakomybę už tai, kas įvy- 
ko. Šios merginos visai nekaltos, o ponas Stylis tiesiog 
nesuvokė, į kokią padėtį jis gali patekti, susidėjęs su ma- 
nim.. 

Pasipiktinę balsai pertraukė jį Kilo triukšmas, kurį 
sustabdė ramus inspektoriaus balsas. 

- Turbūt neapsirikčiau sakydamas, kad kai vagys su- 
sipyksta, sąžiningi žmonės atgauna ką praradę, - šypsoda- 
masis tarė jis. - Nenorėjau taip grubiai pasakyti. Nusikaltė- 
liai paprastai skandina vienas kitą, o jūs atvirkščiai - sten- 
giatės vienas dėl kito aukotis. Dabar atidžiai pasiklausyki- 
te, ką jums pasakysiu: jūs pažeidėte įstatymus Kitaip sa- 
kant, prisivirėte košės Jūsų laimei, žinau, kodėl taip pada- 
rėte ir su kokiu žmogum prasidėjote. Šis nusikaltimas ne 
toks kaip kiti Mano šefas bando jį išaiškinti neįprastais 
būdais, nes byla dar nebaigta. Nors Grutas negyvas, tačiau 
yra dar kažkas, su kuo negalima nesiskaityti Jei prižadėsi- 
te apie tai niekam nepasakoti ir be mano leidimo nieko 
nedaryti, tai man gal ir pavyks išgelbėti jus nuo pasekmių, 
kurias neišvengiamai turėtų užtraukti jūsų beprotiškas 
žingsnis. 

Adrianas atsistojo ir ištiesė ranką. 

- Pone Simsai, - tarė jis, - jūs velniškai šaunus vyras. 
Aš atsiprašau už savo idiotišką grubumą su jumis! 

Simsas paspaudė ištiestą ranką. 

- Nieko tokio, mes Stotlendjarde irgi esame tokie pat 
žmonės kaip ir visi, - atsakė jis ir mandagiai, bet ryžtingai 
nutraukė jų padėkas. 

- O dabar aš eisiu. - tarė jis. Kai jie lydėjo jį iki durų, 
jis pridūrė, tarytum tik dabar prisiminęs: 

- Beje, o kaip su tuo paslaptingu įsibrovėliu, kuris už- 
puolė Grutą? Sakote, kad jo nematėte? 

- Ne, nes mus apakino jo prožektorius, - paaiškino Ad- 
rianas. 

- Tačiau jo balsą girdėjote. Kaip jis kalbėjo? 

- Tipišku londoniečių dialektu. 

- Taip, - įsiterpė Violeta. - Tik žinote, man pasirodė, 
kad tas dialektas, ko gero, apsimestinis. Ir dar, jo bal- 
sas skambėjo jaunai - suprantate, ką noriu tuo pasaky- 
ti? 

- Ir dar kaip suprantu! - ramiai atsakė inspektorius - 
Tai labai įdomu. Ačiū jums Sudie. 

Geltonoji Žiurkė sunkiai atsikėlė iš kėdės ir virš židi- 
nio kabančiame veidrodyje apžiūrėjo savo neskustus skruos- 
tus ir krauju pasruvusias akis. Su pasišlykštėjimu nusisu- 
ko, drebančiais pirštais užsidegė cigaretę ir jau gal šimtąjį 
kartą paklausė savęs, ką gi daryti 

Jis paskambino į žinių agentūrą, kurioje buvo įsidar- 
binęs, pasiskundė, kad susirgo, ir jį kelioms dienoms atlei- 
do. 


181 


Tiesą sakant, Žiurkė netiko didelio nusikaltėlio vaid- 
meniui Tačiau būdamas gudrus ir klastingas jis buvo nau- 
dingas įrankis stipresnio žmogaus rankose. 

Naujiena apie Gruto mirtį taip sukrėtė jį, kad net 
užgožė prisiminimus apie jo padarytą nusikaltimą. Ta- 
čiau po kiek laiko išbalęs Pelytės veidas vėl iškilo jam 
prieš akis, žvelgdamas į jį nebylioje agonijoje. Tiktai bai- 
mė, kad kas nors neišgirstų, sulaikė jį nuo pagundos pra- 
dėti garsiai rėkti 

Jis bėgiojo po savo mažą svetainę kaip tikra žiurkė, 
patekusi į spąstus. 

Vienu metu jis jau pradėjo regzti fantastiškiausius 
planus, kaip pabėgti į kurią nors kitą šalį; tačiau netrukus 
jis įtikinėjo save, kad jo niekas ir nemėgins įtarinėti ir kad 
būtų didelė kvailystė pabėgti. 

Kiek kartų anksčiau jis mintyse keikė Piterį Grutą už 
jo slaptumą! O dabar jis buvo beveik dėkingas jam už tai, 
nes manė, kad apie jo ryšius su finansininku žino tik jis ir 
Pelytė, o ji. Žiurkė nusipurtė. 

Palauk! Buvo dar Geltonoji Lapė, tas landus piktada- 
rys. Juk žinojo ir jis Tačiau ar tai taip jau svarbu? Visų 
pirma žinojo jis labai nedaug, o be to, ir jis stengsis, kad 
niekas nesužinotų apie jo ryšius su Grutu. 

Bet kas gi nutiko Grutui? 

Nuo to momento, kai jis perskaitė laikraščiuose nau- 
jieną, jog Grutas buvo rastas nunuodytas, jis neišdrįso net 
kuo atsargiausiai mėginti, ką nors sužinoti apie jį. 

Nuo tos baisiosios nakties, kai jis su automobiliu bu- 
vo prie upės, Žiurkei taip ir neužteko drąsos prisipažinti 
Grutui, kad nužudė Pelytę. Ir ne dėl to, kad būtų labai bijo- 

jęs finansininko pykčio. Jam reikėjo tik įtikinti Grutą, jog 
mergina galėjo grėsti jų saugumui, ir šis nesvyruodamas 
būtų sutikęs, kad Žiurkė ją pašalintų. Jis gerai žinojo, kaip 
negailestingai Grutas galėjo susidoroti su bet kuo, kas tik 
išdrįsdavo atsistoti jam ant kelio. 

Tačiau Žiurkė vis atidėliojo tokį pokalbį Jam baisiai 
nesinorėjo kalbėti apie šį nusikaltimą. Juk tada reiktų aiš- 
kinti, kaip jis kalbėjosi su ja, kaip meilikavo jai, kaip ją 
išsiviliojo už miesto ir kaip tada- 

Veltui jis rankomis užsidengėakis, kad nematytų to 
išbalusio, priešmirtinės agonijos perkreipto veido- 

Nuo aštraus telefono skambučio jis pašoko ir vos ne- 
suriko iš baimės. Kas galėtų skambinti? Stovėjo, visas vir- 
pėdamas, o telefono čirškimas vis nesiliovė. 

Pagaliau Žiurkė sukaupė jėgas, keikdamas pats save 
už bailumą Įrodinėjo sau, kad anksčiau ar vėliau vis tiek 
reiks susitikti su žmonėmis, dalyvauti normaliame gyveni- 
me. Prisiversdamas pakėlė ragelį. 

- Kas skambina? - paklausė jis. 

- Čia ponas Morisas? - paklausė pažįstamas balsas. 

- Taip. O kas skambina? - atsargiai pasiteiravo jis. 

Pašnekovas ėmė kalbėti beveik pašnibždomis 

- Čia Lapė, - tarė jis. - Norėčiau susitikti su jumis. 

- Kam? - paklausė Žiurkė, staiga prisiminęs telefoninį 
pokalbį prieš jo susitikimą su vadinamąja Geltonąja Gy- 
vate Krantinėje. 

Pašnekovas nekantriai šūktelėjo: 

- Pasikalbėti apie tai, kas atsitiko, kam gi dar? Ar ga- 
liu užeiti pas jus? 

- Ne, ne! - paskubomis sušuko Žiurkė. - Kuo mažiau 
mus matys kartu, tuo bus geriau. 

Jis nutilo, pagalvojęs, jog reikia stengtis, kad Lapei 
nekiltų jokių įtarimų. Be to, Lapė galėjo žinoti ir naudingų 
dalykų. 

- Aš-aš susitiksiu su jumis, - pridūrė jis. 

- Kur? 

Žiurkė susimąstė. Jei jį bandytų apgauti, tai geriausia 
nuo to apsisaugoti pasirenkant vietą, kur galima būtų pa- 
čiam įsitikinti, ar partneris tikrai tas, kurio reikia. 

- "Evrilendo" viešbučio salėje, - tarė jis. - Lygiai už va- 
landos. 

- Gerai Tik nevėluokite. 

Padėjęs ragelį, Žiurkė iš karto ėmė svarstyti, ar gerai 
padarė paskyręs susitikimą. Tačiau kokiu pretekstu jis ga- 
lėjo atsisakyti susitikti su Lape? Juk Lapė žinojo, kad jis 
buvo Gruto patikėtinis, ir norėjo su juo pasitarti, ką gi da- 
ryti toliau. 

Jis paskubomis nusiskuto, panardino galvą į šaltą 
vandenį, o po to kuo kruopščiausiai apsirengė. Įprasti- 
niai veiksmai padėjo jam šiek tiek atstatyti dvasinę pu- 
siausvyrą. Nors eidamas iš namų jis jautėsi taip, lyg 
nertų į nežinomus vandenis, tačiau pasiekęs "Evrilen- 
dą“, jis labiau pasitikėjo savimi, negu dar visai neseniai 
iki tol. 

Žiurkė smalsiai žiūrėjo į pro šalį einančius žmones. 
Jam buvo įdomu, ką gi jie pagalvotų sužinoję, kad šalia jų 
žmogžudys Staiga jį apėmė keistas noras garsiai sušukti: 
"Aš nužudžiau moterį! Ar girdite? Pasmaugiau ją ir įme- 
čiau į upę" 

Jis prikando lūpą, kad iš burnos neišsiveržtų isteriš- 
kas kvatojimas. Nosine nusivalė išrasojusį veidą, o šlapią 
nosinę įsikišo kišenėn. 

Pagaliau isterijos priepuolis praėjo Jis pamatė, kad 
mechaniškai eina pažįstamomis gatvėmis, ir net pats nu- 
sistebėjo, kaip nepalindo po autobusu kurioje nors sankry- 
žoje su intensyviu eismu. 

Prie jėjimo į "Evrilendo" viešbutį jis sustojo ir apsidai- 
rė. Niekas iš einančių pro šalį nesukėlė įtarimo. Jis įėjo į 
viešbučio salę, pasirinko laisvą staliuką tokioje vietoje, iš 
kur gerai matėsi durys. 

Užsisakė kavos, ir ji atgaivino jį labiau už viskį, ku- 
riuo jis anksčiau mėgino raminti savo nervus 

Staiga pasirodė besižvalgantis žmogus ir Žiurkė leng- 
viau atsikvėpė. 

Taip, tai tikrai buvo Lapė, o ne koks nors naujas to 
prakeikto policininko triukas. 

Lapė negaišo laiko žvalgybai, kai tik pamatė Žiurkę, iš 
karto priėjo prie jo staliuko. Jis buvo išblyškęs, įkritusiais 
skruostais, sėsdamasis paslapčiomis apsidairė. 

- Suimkite save į rankas, - tarė jam Žiurkė taip griežtai, 
kaip tik buvo įmanoma tą padaryti, neatkreipiant aplinki- 
nių dėmesio. Pasakė ir pats nusistebėjo savo savitvarda. Vos 
prieš valandą jis dar drebėjo iš baimės, o dabar, šio dar 
didesnio bailio akivaizdoje jis pasijuto vos ne tikru drąsuo- 
liu. 

Lapė paėmė pasiūlytą cigaretę ir per stalą pasilenkė 
prie jo. 

- Tai baisu, tiesiog siaubinga, - tarė jis - Ką dabar 
darysime? 

Štai į tokį klausimą Žiurkė neturėjo atsakymo ir jo 
veidas apsiniaukė. 

- Ką gi, po velnių, mes turėtumėm daryti? - piktai atšo- 
vė jis. 

- Tačiau jei darysime prielaidą, kad- 

- Kas iš tų prielaidų? Reikia palaukti, kol ką nors su- 
žinosime. 

Jis nutilo, nes staiga jam į galvą atėjo viena mintis. 

- Ar nežinote, kodėl jis taip padarė? - paklausė jis. 

Lapė papurtė galvą. 

- Ne, - atsakė jis - Galiu tik nujausti. 

- Sakykit tada kuo greičiau, po galais! - paragino jį 
Žiurkė ir Lapė, įniršio pagautas, sudrebėjo. 

- Asmuo, apie kurį mes kalbame, - nervingai pradėjo 
jis, - niekada man nieko nepasakojo apie savo reikalus. Bet 
pastaruoju metu kilo įtarimų, kad jis rizikingai spekuliuo- 
ja. Laikraščiuose yra užuominų, kad greit galima laukti 
didelio skandalo 

Žiurkė linktelėjo galvą. 

- Man taip neramu, - tęsė Lapė. - Pelytė dingo- 

- Na ir kas? - skubiai pertraukė jį Žiurkė. - negi ji 
turėtų laukti, kol po Gruto mirties ją ims kvosti, kaip jums 
atrodo? 

- Bet juk ji dingo dar prieš tai, kai ponas. prieš jo 
mirtį, - nekantriai paaiškino Lapė. 

Žiurkė su įtarimu pažvelgė į jį 

- Juk galėjo jis pats išsiųsti ją su reikalais, - tarė jis. 

- Nemanau, - atsakė Lapė, klastingai pažvelgęs į jį. 

- O kodėl? - paklausė Žiurkė. - Kur link jūs taikotės? 
Ką iš viso žinote apie tai? 

Žiurkė pradėjo kalbėti dar tyliau. 

- Man atrodo, kad kažkas susidorojo su ja, - sušnibž- 
dėjo Lapė. 

Žiurkė išbalo, pasilenkė per stalą ir savo plonais pirš- 
tais stvėrė Lapę už riešo. 

- Ką jūs turite galvoje? - kimiu balsu paklausė jis. - 
Sakykite tuoj pat, po velnių, o jei ne, tai. 

Jis staiga nutilo pamatęs, kad oficiantas žiūri į jį, nus- 
tebintas jo gesto. 

Jis atitraukė ranką, tačiau tebežiūrėjo į Lapę savo bliz- 
gančių akių piktu žvilgsniu, panašiai kaip gyvatė hipnoti- 
zuoja persigandusį paukštį 

- Man tik pasirodė, kad. kad tai labai keista, - prale- 
meno Lapė. 

- Įtariate ką nors? - paklausė Žiurkė. 

- Ne, ne, ką jūs! - skubiai atsakė Lapė. 

- Garbės žodis? 

- Na, - nervingai atsakė Lapė, - aš pagalvojau, kad gal- 
būt - aišku, tai tik spėjimas - ir gal aš ir klystu- 

Žiurkė vos nesusikeikė. 

- Tai ar išstenėsit vieną kartą? - paklausė jis. 

- Aš pagalvojau, kad gal ponas. kad gal jam ji atsisto- 
jo skersai kelio ir- ir- 

- Jis nužudė ją? 

- Taip. 

Žiurkė atsilošė savo krėsle ir nusijuokė tokiu keistu 
juoku, kad jo pašnekovas nenoromis sudrebėjo. 

- Gal jūs ir teisus, - pagaliau tarė Žiurkė, atgaudamas 
savitvardą. - Apie tai aš nepagalvojau. 

- Jis susimąstęs nužvelgė savo pašnekovą. 

- Taip, gal jūs ir teisus, - pakartojo jis, - tik savo min- 
čių niekam nepasakokite, gerai? Tai ne tokie dalykai, apie 
kuriuos vertėtų kalbėti 

Jis tylėdamas pasėdėjo keletą minučių, o Lapė vogčio- 
mis žvilgčiojo į jį 

- Klausykite, - staiga tarė Žiurkė. - Dabar jums geriau- 
sia būtų dingti Aš viską gerai apgalvosiu ir pranešiu jums, 
ką daryti O kol kas niekam nė žodžio, aišku? 

Lapė, kurį vis labiau šokiravo jo pašnekovo manieros, 
pasižadėjo tylėti ir dingo iš salės. 

Likęs vienas, Žiurkė kurį laiką dar pasėdėjo, niūriai 
mąstydamas. Pastangos padrąsinti Lapę dabar atsisuko 
prieš jį patį - jis pasijuto visiškai išsekęs ir pavargęs 

Savo blizgančiomis akutėmis dairydamasis į salėje 
esančius žmones, jis taip susikaupęs mąstė, rūkydamas vieną 
cigaretę po kitos, kad sykį net nudegė pirštus, paėmęs nuo- 
rūką už degančio galo. 

Pagaliau jis atsistojo ir pažvelgė į laikroduką. Prisimi- 
nė, kad jau seniai nevalgė. Nors nuo minties apie maistą 
pasidarė bloga, tačiau jis nusprendė, kad negalima fiziškai 
nusilpti, jei nori išsaugoti dvasios tvirtybę. 

Pasiėmęs skrybėlę ir pirštines nuo gretimos kėdės, kur 
jas buvo pasidėjęs, jis išėjo į vestibiulį Ten jo dėmesį pat- 
raukė laikraščių kioskas ir jis tiesiog automatiškai nusi- 
pirko laikraštį kaip žmogus, kuriam laikraštis toks pat bū- 
tinas, kaip ir kasdieninė duona. 

Mechaniškai išskleidė laikraštį ir permetė akimis ant- 
raštes. 

Staiga jis krūptelėjo ir labai susidomėjęs pradėjo skai- 
tyti Žinutę, kurioje su žurnalistams būdingomis pretenzijo- 
mis, kad tai iš patikimiausių ir tik tam laikraščiui prieina- 
mų šaltinių gauta informacija, buvo pranešama, jog po ke- 
lių dienų laukiama dvigubų vedybų. kurių kaltininkais bus 
visuomenės dėmesio centre stovintys žmonės ir du artimi 
draugai - ponas Adrianas Stylis su mis Violeta Blein ir 

kunigaikštytė Nataša Kolnikova su grafu Borisu Rostovu. 
Laikraštis su beveik fiziškai juntama šypsena pridūrė, kad 
pastaroji pora dėl "politinių" sumetimų ligi šiol slėpė savo 
tikruosius vardus po slapyvardžiais “daktaras Krausas" ir 
"mis Nataša Kraus“ 

Perskaitęs šias eilutes, Žiurkė suurzgė, iškišęs gelto- 
nus dantis, suglamžė ir numetė laikraštį 

Vadinasi, Nataša išteka, ar ne? Įsivaizdavęs gražiąją 
merginą taip karštai nekenčiamo vyro glėbyje, Žiurkė aki- 
mirkai užmiršo Gruto tragišką galą ir netgi Pelytės mirtį. 

Žiurkė išėjo pro duris ir lyg aklas nuėjo gatve, nek- 
reipdamas dėmesio į praeivius, dažnai net susidurdamas 
su jais. 

Jis net nusijuokė prisiminęs kaip dar prieš kelias va- 
landas planavo bėgti į kitą šalį Staiga jam šovė į galvą 
mintis bet kokia kaina išardyti tas vedybas. Kol jis dar 
gyvas, išlieka ir viltis, kad kada nors ta mergina bus jo. O 
jei nebus, tai ir niekas kitas jos negaus 

Jis stabtelėjo: galvoje pradėjo ryškėti plano kontūrai 
Piktai nusišypsojęs jis apsisuko ir sugrįžo .į savo butą. 

Kai inspektorius Simsas kartu su profesorium Velsu 
ir seržantų Medousu išsiruošė pasižvalgyti Temzėje Kitės 
Meloun lavono, jie net nenujautė, kokiu nuostabiu atradi- 
mu baigsis jų paieška. 

Buvo perspėti visi Temzės šliuzų prižiūrėtojai, kad atid- 
žiai stebėtų, ar upė neišneš lavono. Tačiau didžiausias viltis 


inspektorius dėjo į jų pačių paieškas 
, 

Žinoma, jei Žiurkė iš tiesų nužudė Pelytę, tai reikėjo 
turėti galvoje ir tai, jog jis galėjo pririšti prie lavono kojų 
kokį nors svorį, kad jis neišplauktų į paviršių. Iššukuoti 
visą upės dugną praktiškai buvo neįmanoma, tačiau ins- 
pektorius vylėsi, kad Žiurkė neturėjo kada iš anksto pasi- 
ruošti, dėl to, trenkęs merginai per galvą lazda, jos lavoną 
įmetė upėn ir baigtas kriukis 

Inspektorius suprato, kad tokia viltis menkai pagrįs- 
ta, beveik nereali Tačiau jis visada stengdavosi išnaudoti 
ir pačias menkiausias galimybes, ir tokia taktika jau ne 
sykį pasiteisino. 

Vos pradėjus brėkšti, visi trys vyrai sulipo į nedidelę 
valtelę su galingu varikliu už borto. Gerai išnagrinėjęs Že- 
mėlapį, Simsas išsirinko perspektyviausią upės atkarpą ir 
pasiūlė ją kruopščiai apžiūrėti 

Medousui vairuojant valtį, jie stengėsi plaukti kuo ar- 
čiau kranto, atidžiai apžiūrinėdami jį ir dažnai net išlipda- 
mi iš valties 

Taip besidarbuojant, praėjo trys, keturios, penkios va- 
landos. Jie prisišvartavo prie kranto užkąsti Paskubomis 
suvalgė sumuštinius, išgėrė kavos iš termoso. 

Po to paieškas tęsė toliau. Staiga Simsas pastebėjo 
medžiagos skiautelę. plevėsuojančią ant gervuogės. Me- 
dousas privairavo valtį prie kranto ir inspektorius su 
Velsu išsiropštė į krantą truputį žemiau pasroviui nuo 
tos vietos ir atsargiai priėjo prie skiautelės nuo kranto 
pusės. 

Simsas pasilenkė, paėmė tą skiautelę nuo gervuogės 
stiebelio ir padavė ją savo partneriui 

- Kaip jums atrodo, kas tai galėtų būti? - paklausė jis. 

Tai buvo minkštos medžiagos skiautelė. 


190 


- Panašu į moteriškos suknelės medžiagą, - atsakė pro- 
fesorius, ir daug nešnekėdami jie pradėjo apžiūrinėti žemę 
ties ta vieta. 

- Įdomūs dalykai, - staiga tarė Velsas - Simsai, tik 
pažvelkite į tuos pėdsakus Jei neklystu, tai bus aukštakul- 
nių moteriškų batukų pėdsakai O štai dar vienas toks pat 
pėdsakas minkštoje Žemėje. 

Simsas atidžiai apžiūrinėjo pėdsakus. 

- Keista, - susimąstęs tarė jis, - tie pėdsakai veda į 
krantą. O be to, jis turėjo nešti ją- 

Staiga jis nutilo, nebaigęs sakinio, ir pažvelgė į profe- 
sorių. 

- Velsai! - sušuko jis. - Atrodo, kad mūsų laukia siurp- 
rizas! Gal Žiurkė kažkur netoli nuo čia įmetė merginą į upę. 
o pats pabėgo? Juk galėjo būti taip, kad ji nebuvo užmuš- 
ta, o tik apsvaiginta, ir atsidūrusi šaltame vandenyje atsi- 
gavo? 

- Visiškai įmanomas dalykas, - iš karto pritarė moks- 
lininkas - Tada turėjo suveikti savisaugos instinktas ir ji 
pradėjo kepurnėtis į krantą - ypač, jei mokėjo plaukti. Ži- 
note, jei žmogus moka plaukti, tai, kilus pavojui gyvybei, 
jis beveik automatiškai ima plaukti. 

Tramdydamas susijaudinimą, inspektorius išsitraukė 
gipso. Profesoriaus padedamas, jis išliejo pėdsakų atspau- 
dus. 

Po to jie vėl sugrįžo į valtį, ir Simsas įsigilino į potvy- 
nių gratiką. 

- Plaukime dabar aukštyn prieš srovę, Medousai, - tarė 
jis ir variklis linksmai suburzgė. 

- Būtų tiesiog nekuklu tikėtis kad kur nors ant krū- 
mo pamatysime dar vieną panašų audeklo gabaliuką. - ta- 

rė inspektorius, nenuleisdamas akių nuo upės kranto, - ta- 
čiau galime pamatyti aplaužytas šakas, pėdas ar dar ko- 
kius nors požymius, palengvinančius mūsų paiešką. 

Jie iš lėto slinko pirmyn, ir šį kartą seržantas kaž- 
ką pastebėjo ties ta vieta, kur krantas staigiai leidosi į 
upę<. 

- Šaunu, Medousai, - pagyrė Simsas. - Priplaukime ar- 
čiau. 

Minkštoje, apaugusioje žole ir samanomis žemėje ma- 
tėsi du įdubimai šalia sutrypto žemės lopinėlio, kuris ir 
patraukė Medouso dėmesį 

- Čia jau didesnės pėdos, - tarė inspektorius. - Panašu, 
kad tai vyriškų batų atspaudai Stengdamasis įmesti į van- 
denį kažką sunkaus, jis giliai įduobė žemę. 

Jie atliejo ir tuos atspaudus, o paskui paėjėjo toliau 
nuo upės. Šen bei ten matėsi išlankstyti paparčiai, o netru- 
kus prieš juos atsivėrė nuošalus keliukas. 

- Dievaži, Simsai! - sušuko profesorius. - Man regis, 
kad pataikėm kaip tik tenai, kur reikia. Grįžkime prie 
tos vietos, kur ji išlipo į krantą, ir susiraskime arti- 
miausią sodybą, į kurią ji galėjo užeiti išsidžiovinti dra- 
bužių. 

Tačiau Simsas tik šyptelėjo ir papurtė galvą. 

- Kam gaišti laiką? - tarė jis. - Pelytė yra protinga 
mergina - sakau, kad yra, nes man atrodo, kad ji gyva 
ir sveika. Ji nesunkiai galėjo sugalvoti kokią nors pa- 
sakėlę apie tai, kaip ji išplaukė paplaukioti valtele ir 
apvirto. Tokia istorija nesunku patikėti. Tačiau svar- 
biausias jos tikslas buvo grįžti į Londoną ir ten pasis- 
lėpti. 

- Teisybė, - sutiko profesorius. - Ji juk tikriausiai ne- 
norėjo, kad Žiurkė sužinotų, jog ji gyva. Lygiai taip pat ji 
tikriausiai nedovanos jam už tai, kad jis bandė ją nužudy- 
ti 

- Gali būti, kad mes rasime ją kur nors pasislėpusią, 
ko gero, net užsimaskavusią ir persirengusią, belaukian- 
čią palankios progos užkurti Žiurkei pirtį, o gal net pa- 
čiam Grutui, jei tik jai pasirodys, kad ir jis prie to prikišo 
nagus 

- Tai ką jūs ruošiatės dabar daryti? 

- Reikia gerai iššukuoti Londoną ir surasti ją, - ryžtin- 
gai pareiškė inspektorius 

Jie nuplaukė valtimi ligi artimiausios valčių stoties ir 
paliko ją budėtojui prižiūrėti Budėtojas paskambino į arti- 
miausią garažą. iškvietė automobilį ir netrukus jie jau lėkė 
atgal į Londoną. 

Profesorius nuskubėjo į savo laboratoriją pasižiūrėti, 
kaip vyksta svarbus eksperimentas, kurį buvo palikęs da- 
ryti savo padėjėjui Simsas su seržantu nuvažiavo į Skot- 
lendjardą. 

Tiktai kitą dieną po to, kai Piterio Gruto lavonas buvo 
surastas jo namuose, vakare inspektorius Simsas paskam- 
bino profesoriui 

- Čia jūs, Velsai? - paklausė jis. - Labai užsiėmę? 

Velsas per daug gerai pažinojo savo draugą. kad ne- 
pajustų jo balse pasitenkinimo gaidelių. 

- Ne taip labai, kad negalėčiau atsitraukti mirtinu at- 
veju, - sukrizeno profesorius. 

- Iki to dar nepriėiome, - atsakė inspektorius - Tačiau 
man atrodo, kad einams teisingu keliu. Užeisiu pas jus už 


vaiandos. 

- Laukiu. 

Inspektorius atvažiavo labai punktualiai dengtu auto- 
mobiliu. Priešakyje, šalia vairuotojo, sėdėjo seržantas Me- 
dousas. 

Kai profesorius įsėda, jie nuvažiavo į patį Yst Endo vidu- 
Iį Medousas kažką pasakė vairuotojui ir automobilis sustojo. 

Visi trys vyrai išlipo ir prie jų priėjo žmogus civili- 
niais drabužiais. 

- Viskas gerai? - paklausė Simsas 

- Taip, sere. Ji vis dar tenai Mūsų Žmonės saugoja 
visus išėjimus. 

Simsas linktelėjo galvą ir nuvedė juos purvina gatve. 
Prie didelio daugiabučio namo jis stabtelėjo ir pasikalbėjo 
su kitu sekliu. Paskui jis įėjo į vidų ir pradėjo lipti purvi- 
nais betoniniais laiptais Jam iš paskos sekė Medousas ir 
profesorius. 

Viršutiniame aukšte Simsas sustojo ir smarkiai pa- 
beldė į uždarytas duris. Niekas neatsiliepė. Simsas pamėgi- 
no atidaryti duris, bet jos buvo užrakintos. 

Smarkus spyris į sieną susilaukė atsakymo. 

- Ką ten, po velnių, jūs išdarinėjate? - pasigirdo šaižus 
balsas - Eikit po velnių, supratote? 

- Atidarykite duris, - energingai paliepė Simsas - Esu 
sostinės policijos pareigūnas ir turiu orderį kratai. Jei nea- 
tidarysite, išlaušime duris. 

Pasigirdo prislopintas šūktelėjimas ir atidaromo lan- 
go garsas. 

- Nedarykite kvailysčių. - šaltai perspėjo inspektorius. 
- Per aukštai, kad galėtumėt šokti, be to, apačioje laukia 
mūsų Žmonės. 

Netrukus durys atsidarė. Prieš juos iššaukiančia poza 
pasirodė jaunuolis su užtraukta ant akių kepure. 

- Pone, o ką aš padariau? - suinkštė jis - Aš maniau, 
kad manęs ieško vaikigaliai iš gatvės. 

Simsas įėjo į vidų, juo pasekė ir jo palydovai Suėję jie 
uždarė duris 

- Kite Meloun, ligi šiol jūs žaidėte visiškai neblogai, - 
ramiai tarė Simsas, - tačiau atėjo laikas baigti 

Merginai nespėjus jo sustabdyti, jis staigiu judesiu nu- 
kėlė jos kepurę, atidengdamas susivėlusius plaukus. 

Mergina susigūžė, tačiau tik akimirkai 

- Na, gerai, tarkim, kad aš Kitė Meloun, - narsiai tarė ji 
- Tai ko jums reikia iš manęs? 

- Truputį pasišnekėti, - atsakė Simsas. - Taigi prisėski- 
te ir pasiklausykite, ką pasakysiu, gerai? 

Jis smarkiau atsuko senovinį dujų degiklį, kurį ji bu- 
vo prisukusi, ir parodė į vienintelę kėdę tame nešvariame 
kambaryje. 

Mergina atsisėdo. Simsas atsistojo priešais ją, o jo drau- 
gai susėdo ant geležinės lovos 

- O dabar, - pradėjo Simsas, - aš nežinau, jūs pasiruo- 
šusi sakyti man teisybę ar nepasiruošusi, tačiau išva- 
duosiu jus nuo tokių galvosūkių. Taigi, kai susipykote 
su Barniu Morisu, pagrasinote jam, kad išduosite visą 
žaidimą. 

- Aš niekada nesiruošiau to daryti! - karštai užprotes- 
tavo ji 

- Jūs gal ir ne, tačiau jam pasirodė kitaip. Taigi jis 
bandė nužudyti jus. 

Mergina sulaikė kvapą 

- Iš kur jūs žinote? - sušvokštė ji 

- Žinau ir tiek, - atsakė inspektorius - Jis mėgino 
nužudyti jus, - tęsė jis, - tik jam nepavyko, nors jis to ir 
nežino. Jūs išsikapstėte iš upės, papasakojote gražią pa- 
sakėlę, paaiškinančią kaip sušlapote drabužius, ir sugrį- 
žote į Londoną. Jūs pasislėpėte štai čia, persirengėte jau- 
nuoliu ir pradėjote svarstyti, kaip jam atkeršyti Argi ne 
taip? 

Mergina nustebusi žiūrėjo į jį 

- Jūs labai netoli teisybės, - niūriai pripažino ji - Tik 
dievai žino, iš kur visa tai sužinojote. 

- Kitas svarbus dalykas, kurį jūs padarėte, - tuo pa- 
čiu lygiu ir bejausmiu balsu tęsė Simsas, - tai įsibrovėte 
į Gruto namus. Tik nustebote pamačiusi, kad kiti buvo 
greitesni už jus. Tačiau jūs greit susiorientavote ir paro- 
dėte jiems, kur rasti juos dominančius popierius, nes no- 
rėjote Natašą padaryti nepasiekiama Žiurkei dar iki tol, 
kol jūs pati suvesite sąskaitas su juo. O jūs pati pasiė- 
mėte kitą ryšelį popierių, demaskuojančių pačias gud- 
riausias Gruto suktybes. Tuos popierius jūs sudėjote į 
voką ir išsiuntėte į Skotlendjardą. Tik kai mes juos ga- 
vome, buvo per vėlu juos panaudoti, nes Grutas buvo 
nebegyvas. 

- Aš dėl to nekalta. Kai išėjau, jis buvo gyvas, - pert- 
raukė ji 

- Aš tą žinau, - užtikrino ją Simsas 

- Gerai, tai ką gi jūs ketinate daryti su manim? - pak- 
lausė ji, apgalvojusi inspektoriaus žodžius. 

- Aš jus dabar nusivešiu į Skotlendjardą. - atsakė Sim- 
sas - Tiesą sakant, man gaila jūsų, nors gal jūs to ir nenu- 
sipelnėte. 

- Pasakysiu jums viską, - įsiterpė ji, tačiau Simsas ran- 
kos mostu sustabdė ją. 

- Tik ne dabar, - tarė jis. - Parodymus galėsite duoti 
Skotlendjarde ir tą darydama nepamirškite, kad jie gali 
būti panaudoti prieš jus. Tačiau visų pirma aš norėčiau 
užduoti jums vieną klausimą: ar žinote, kaip buvo nužudy- 
tas seras Rodžeris Bleinas? 

Mergina atvirai pažvelgė jam į akis. 

- Nežinau, - atsakė ji. - Stengiausi sužinoti, bet nepavy- 
ko. Grutas ir Barnis to nenorėjo sakyti 

Simsas gūžtelėjo pečiais 

- Tikiuosi, kad jūs nemeluojate, - tarė jis. 

Pagal jo nurodymus mergina susikrovė savo daiktus, 
jie nulipo laiptais ir nuėjo prie laukiančio automobilio, ly- 
dimi kelių namo gyventojų susidomėjusių žvilgsnių. Ta- 
čiau atrodė, kad arešto scenos čia nebuvo jokia naujiena ir 
šis epizodas greit bus pamirštas. 

Simsui jau besiruošiant lipti į automobilį, Medousas 
pasivedė jį į šalį 

- Sere, tai gal dabar man palėkti ir suimti Žiurkę? - 
pašnibždomis paklausė jis. 

- Ko gero, taip būtų geriausia, - atsakė inspektorius. 

Automobilis jau pajudėjo iš vietos, kai Simsas nera- 
miai subruzdėjo. 

- Sustokite! - šūktelėjo jis vairuotojui ir iškišo galvą 
pro langelį 

- Medousai! - pašaukė jis. 

Seržantas apsisuko ir pribėgo prie automobilio. 

„ Morisą palikite ramybėje, - paskubomis sušnibždėjo 
jis - Nelieskite jo ir perspėkite savo VYIUS kad jie būtų 


197 


labai atsargūs - jis neturi pastebėti, jog yra sekamas O 
sekti reikia dieną ir naktį, nesvarbu, kiek žmonių tam pri- 
reiktų! 

Buvo nuostabus rytas. “Tarsi specialiai užsakytas ve- 
dyboms“ - pagalvojo profesorius Velsas, segdamas gėlytę į 
švarko atlapą ir švelniai atsidusdamas, kaip ir pritiko už- 
kietėjusiam viengungiui 

Jis buvo prižadėjęs Simsui paimti jį iš jo namų ir 
dabar, laukdamas atvažiuojančio savo automobilio, galvo- 
jo apie keistus darbščiojo inspektoriaus pasirengimus pas- 
taruoju metu. 

Jų ilgos draugystės metu Velsas ne sykį buvo nustebi- 
nęs draugą kokia nors netikėta logiška išvada, kurią jis 
kruopščiai slėpdavo, kol neįsitikindavo, jog ji yra tikrai pag- 
rįsta. Tačiau dabar, atrodo, atėjo inspektoriaus eilė atsimo- 
kėti tuo pačiu. 

Simsas vakar vakare užėjo pas jį pasakyti, kad, jo 
paties prašymu, grafas Rostovas ir Adrianas Stylis patikė- 
jo jam organizuoti dvigubų vedybų ceremoniją, kuri turėjo 
įvykti šį rytą. 

- Tai yra mūsų vidinio ir dvasinio susitaikymo išori- 
nis, visiems matomas ženklas, - paaiškino jis juokdamasis. 

Profesorius irgi sukrizeno. 

- Simsai, jums sėkmingai sekasi meluoti vien dėl to, 
kad jūs niekada nesakote netiesos - tarė jis. - Tik tie daly- 
kai, kurių jūs nepasakote, visada yra kur kas įdomesni, 


negu. 

- Gerai jau, gerai, - leiskite gi ir man turėti vieną kitą 
paslaptį. - geraširdiškai pertraukė jį Simsas. Tačiau tuoj jo 
veidas surimtėjo. 

- Reikalas tas, kad aš rizikuoju, - tęsė jis. - Nors aš iš 
visų jėgų stengiuosi tą riziką sumažinti iki minimumo, ta- 
čiau visiškai pašalinti jos negaliu. Apie tai aš nieko nesa- 
kiau net Meriveilui 

- O aš negaliu jums padėti? 

- Šį kartą ne. Visa atsakomybė tenka man ir mano 
ateitis priklauso tik nuo sėkmės ar nesėkmės. 

Profesorius galvojo apie tuos jo žodžius ir žiūrėjo, kaip 
žvirblis lesa trupinius, kuriuos jis pabarstė ant palangės 
Nedaugelis žmonių galėjo pasigirti tokiais nervais kaip pro- 
fesoriaus, tačiau ir jis sudrebėjo prisiminęs kad seras Rod- 
žeris Bleinas buvo nužudytas kaip tik tą dieną, kai turėjo 
įvykti ilgai lauktos jo dukters vestuvės 

Ir štai šiandien vestuvės kartojamos iš naujo. Kaip 
baigsis šis bandymas - laimingai, ar vėl laukia nauja trage- 
dija? 

Automobilis privažiavo prie durų ir Velsas nusisuko 
nuo lango, apmaudžiu šūktelėjimu vydamas šalin tokias 
niūrias mintis. Kokia nesąmonė! Ko gero, dėl to bus kaltos 
sušlubavusios kepenys. Juk Grutas, nusikaltimo organi- 
zatorius, seniai nebegyvas, o mirus tam superniekšui iš- 
sisklaidė ir tamsūs debesys, grasinę jaunosios poros lai- 
mei 

Simsas laukė jo kruopščiai apsirengęs, pasipuošęs, su 
linksma šypsena veide - tiesiog idealus pajaunys visais atž- 
vilgiais. Net profesorius, pažįstantis inspektorių kaip nu- 
luptą. negalėjo atsekti nė mažiausio nervinės įtampos po 


žymio Simso elgesyje. 

Nors svečių buvo pakviesta labai mažai, nes norėta 
šias dvigubas vedybas laikyti grynai šeimynine švente, ta- 
čiau buvo neįmanoma išvengti, kad kai kurios detalės apie 
jas patektų į spaudą 

Buvo sutarta, kad iškilmių dalyviai pirmiausia susi- 
rinks Sičio civilinės metrikacijos biure, kur bus įregistruo- 
ta Adriano ir Violetos santuoka. Iš ten visi eis į netoliese 
esančią graikų pravoslavų cerkvę, kur susituoks kunigaikš- 
tytė Nataša ir grafas Rostovas. 

Po to Violetos namuose Lankastergeite turėjo įvykti 
vestuviniai pusryčiai, po kurių abi poros ketina važiuoti į 
povestuvinę kelionę - viena pora į Paryžių, antroji į Vieną, o 
vėliau jos planavo susitikti Italijoje. 

Pasiruošimai vestuvėms kaip ir viskas, ko imdavosi 
Simsas, buvo suplanuoti iki smulkiausių detalių. 

Kai jis su Velsu atvyko į metrikacijos biurą, prie jo 
buvo susirinkęs nedidelis pulkelis žmonių. Tačiau Sim- 
sas Žurnalistams ir fotografams įpiršo mintį, kad pra- 
voslavų cerkvė jiems bus daug patogesnė vieta stebėti 
vedybų eiseną negu siaura gatvelė, vedanti prie metrika- 
cijos biuro. 

Seras Čarlsas Meriveilas, kuris buvo specialiai pak- 
viestas į iškilmes, atvyko po kelių minučių. Simsas paliko 
jį bešnekučiuojantį su Velsu ir metrikacijos biuro vedėju, o 
pats išėjo į lauką "sutikti jaunųjų", kaip pats paaiškino, o 
taip pat priimti kitų kviestinių svečių, kurie jau pradėjo 
rinktis. 

Simsas taip uoliai vykdė pajaunio funkcijas, kad tik 
po to, kai abi poros be jokių incidentų suėjo į pastatą, jis 
reikšmingai pažvelgė į tvirtą banko pasiuntinį su cilindru 

ir livrėja blizgančiomis sagomis. Jis buvo užsiėmęs patogią 
vietą Žiūrovų pulkelyje. 

Po to Simsas įėjo į vidų, o banko pasiuntinys, kuriame 
tik geriausi draugai gal būtų atpažinę seržantą Medousą, 
pakėlė savo cilindrą ir nusišluostė kaktą didele raudona 
nosine. 

Šalia jo stovinčiam žiūrovui jis pasiskundė, kad šian- 
dien labai šilta. 

Jo gestą su raudona nosine pastebėjo batų valyto- 
jas, uniformuotas policininkas ir dar pora panašių į 
tarnautojus Žmogelių, stabtelėjusių pasižiūrėti, kas čia 
vyksta. Tačiau tik vienas seržantas Medousas žinojo, 
kad tai sutartinis ženklas; pašaliniams jis negalėjo kel- 
ti įtarimo, nes seržanto kakta iš tikrųjų buvo išrasoju- 
si. 

Adriano ir Violetos vestuvių ceremonija truko neilgai 
Jai dar nesibaigus, Simsas vėl išėjo ir nuėjo prie graikų 
pravoslavų cerkvės, kur netrukus turėjo ateiti ir visi liku- 
sieji 

Čia žmonių buvo daugiau. Stambusis banko pasiunti- 
nys, batų valytojas ir į tarnautojus panašūs žmogeliai, ma- 
tyt, nusprendė pasižiūrėti ir antrąją ceremonijos dalį, nes 
dar prieš Simso atėjimą užsiėmė patogias vietas tuoj už 
reporterių ir fotografų. 

Simsas įėjo į cerkvę. kur šventikas jau laukė jaunųjų. 
Paskui jis vėl išėjo ir atsistojo ant cerkvės laiptelių žiūrovų 
akivaizdoje. 

Jis nužvelgė žiūrovus ir akimirkai jo žvilgsnis stabte- 
lėio ties Geltonaia Žiurke, kuris stovėjo kitų fotografų bū- 


relvie šalia savo kinokameros, pritvirtintos ant stovo, £i1- 

sikišęs rankas į kišenes. Tiesiai už jo stovėjo banko pasiun- 
tinys- 

Jaunieji su palyda atėjo ir jau ruošėsi eiti į vidų. Ir vėl 
pirmasis prie durų atsidūrė inspektorius Simsas. 

Žiurkei iš veido dingo nuobodžiaujanti išraiška. Jis 
pasilenkė prie savo kinokameros, bet staiga buvo sugrieb- 
tas iš užpakalio ir įgrūstas į laukiantį automobilį Viskas 
įvyko taip greitai, kad reporteriai nespėjo net susiorientuo- 
ti Simsas palydėjo jaunavedžius iki automobilių ir priža- 
dėjo kartu su Velsu atvažiuoti, kai tik užbaigs visus for- 
malumus, kurie, kaip jis užsiminė, gali užtrukti šiek tiek 
ilgėliau, nei paprastai dėl dalykų, susijusių su tautybe, pi- 
lietybe ir panašiai Kai tik automobiliai su vestuvininkais 
nuvažiavo. jis kažką pašnibždėjo Meriveilui ir Velsui, vos 
ne stumte įstūmė juos į kitą automobilį ir liepė vairuotojui 
žaibu lėkti į Skotlendjardą. 

- Ką gi, po galais, visa tai reiškia? - sumišęs paklausė 
seras Čarlsas. 

- Tai reiškia, kad aš, arba, jei norite, Medousas, suga- 
vome sero Rodžerio Bleino žudiką ir jis dabar laukia jūsų, 
- atsakė Simsas. 

- Kąąą? 

Meriveilas baisiausiai susijaudinęs pasilenkė į priekį. 
Inspektorius linktelėjo. 

- Tai vis dėlto tai buvo Žiurkė? - paklausė Velsas 

- Taip, Žiurkė, - atsakė inspektorius keistai šyptelėjęs. 
- Tik jei leisite, tai kol kas apie šią istoriją nieko daugiau 
nepasakosiu, kol nenuvažiuosime į vietą. 

Skotlendjarde Žiurkę jie rado Simso kabinete, Jis bu- 


vo surakintas antrankiais ir sėdėjo paniuręs šalia seržanto 
Medouso. 


202 


- Seržante, ar jis buvo atitinkamai perspėtas ir ar jam 
buvo pateiktas kaltinimas? - energingai paklausė Simsas. 

- Viskas padaryta, sere. 

- Puiku. - Jis pasisuko į kitus. - Štai žmogus, kuris nu- 
žudė serą Rodžerį Bleiną ir Ivaną, cirko arklininką, - tarė jis. 

- Jūs to negalite įrodyti, - suniurzgė Žiurkė. 

- Galiu įrodyti viską, ką sakau, - šaltai atsakė inspek- 
torius. - Beje, turime ir buvusį jūsų bendražygį- 

Jis kažką pašnibždėjo Medousui į ausį ir šis išėjo. Net- 
rukus į kambarį įėjo Kitė Meloun. 

Jos pasirodymas Žiurkei buvo kaip perkūnas iš giedro 
dangaus Jis atsistojo, susverdėjo, veidas papilkėjo iš siaubo, 
dantys kaleno. 

- Kitė! - sumurmėjo jis. - O dieve, Kitė! 

- Taip! - sušuko mergina, - Kitė! Nesitikėjai sutikti mane 
čia, ar ne? Manei, kad man jau galas tu mažoji purvina 
žiurke! Žiurkė - štai kas tu esi! Senis Grutas taikliai parinko 
tau vardą, nieko nepasakysi 

- Gana! - aštriai nutraukė ją Simsas - Morisai, kaip 
bebūtų, tačiau jūsų sąskaitoje bus viena žmogžudyste 
mažiau. 

Žiurkė, vėl sunkiai susmukęs į kėdę, pakėlė galvą nuo 
surakintų rankų. 

- Ačiū Dievui, - keistu balsu tarė jis - Gal ir nepatikėsite, 
bet man dabar, kai žinau, jog Kitė gyva visiškai nesvarbu, 
kada pakarsite mane Buvau tiesiog pamišęs kai tą padariau 
Aš. aš juk mylėjau tave, Kite, kol tu neužmušei mano meilės. 
Tada aš pamačiau. pamačiau kitą. Bet jei tu nebūtum 


grasinusi man 
Nebaigęs sakyti jis rankomis užsidengė veidą. 

Pelytė prispaudė rankas prie širdies ir aiktelėjo. Kitą 
akimirką ji jau klūpojo šalia jo, apsikabinusi jo kaklą, ir 
be jokio sąryšio murmėjo jam kažką apie meilę ir atleidimą. 

Simsas davė ženklą Medousui. 

- Išveskite juos abu, - rimtai tarė jis - Leiskite jai 
pasikalbėti su juo, jei ji taip nori- 

Kai Žiurkė su jam už rankos įsikibusia Pelyte išslinko 
iš kambario, Simsas palingavo galvą. 

- Štai dar viena pora, kuri galėjo būti tokia laiminga, 
kaip ir tos, kurios susituokė šiandien, - tarė jis. - O vietoj to 
mergina tikriausiai keliaus į kalėjimą, o vyro, reikia manyti, 
laukia ešafotas. 

- Matau, kad jūs labai įsitikinęs tuo, - tarė Velsas, - tik 
iki šiol jūs mums net neužsiminėte, kokiu būdu Žiurkė 
nužudė serą Rodžerį 

Simsas šyptelėjo. 

- Sprendimas man blykstelėjo galvoje labai netikėtai, - 
atsakė jis. - Tik aš norėjau, kad neliktų jokių abejonių, nes 
tą buvo gan sunku įrodyti. Todėl aš palaukiau iki šios die- 
nos, nes buvau beveik įsitikinęs, kad jis mėgins nužudyti 
grafą. o gal ir dar ką nors - ką gali žinoti. 

- Bet kaip, žmogau? - sušuko Meriveilas, nieko nesup- 
rasdamas - Kokį ginklą galėjo jis panaudoti, kad niekas 
nepamatytų? 

- Štai jo ginklas, šefe, - atsakė Simsas, rodydamas į 
stalą, ant kurio gulėjo kinokamera su stovu, paimta Žiur- 
kės arešto metu. 

Simsas paėmė kinokamerą. 

- Grutas įdarbino Morisą kinokompanijoje ne šiaip sau, 
- tęsė jis. - Tiesą sakant, Morisas yra įgudęs operatorius ir 


204 


yra padaręs daug puikių nuotraukų. O Grutas vaizdavo 
fotografą mėgėją ir kartkarčiais duodavo Žiurkei nurody- 
mus padaryti nuotraukų jo asmeninei kolekcijai Tik paž- 
velkite. 

Jis atidarė kinokamerą, kuri iš išorės niekuo nesisky- 
rė nuo įprastinių kinokamerų. 

- Štai čia vienas iš išradingiausių ginklų, kuriuos 
kada nors man yra tekę matyti, šefe, - aiškino jis. - Tai 
toli lenkia net paprasčiausioje lazdelėje įtaisytą pistole- 
tą. Matote: čia nedidelė, bet nepaprastai galinga spyruok- 
lė, o čia rezervuaras su suspaustu oru. Toje dėžutėje lai- 
komi patronai - jų yra šeši Vamzdis paslėptas už kame- 
ros linzės - normalios linzės, tokios kaip ir visų kinoka- 
merų! 

O dabar žiūrėkime, kaip viskas vyko. Jau pats faktas, 
kad Žiurkė pasirodydavo su kinokamera veikė raminan- 
čiai - kas galėjo pagalvoti, kad tai ginklas? Jam belikdavo 
pasistatyti ją patogioje vietoje ir laukti aukos. Nusitaiky- 
davo savo ginklą jis lygiai taip pat, kaip fokusuodamas 
kamerą. Rankenėlė iš dešinės, kurią jis pasukdavo, buvo 
butaforinė, tačiau kaire ranka jis nuspausdavo vieną iš šių 
dviejų mygtukų. Tada suveikdavo spyruoklė, pastumianti 
linzę į šalį ir atverianti kelią kulkai. Po to jis paspausdavo 
antrąjį mugtuką, suveikdavo mechanizmas ir kulka būda- 
vo iššaunama. Tik paklausykite. 

Jis nuspaudė spyruokles ir kulka nulėkė į židinį 

- Matote, kaip tyliai jis veikia, - pridūrė Simsas. - To- 
kiame sambrūzdyje praktiškai nebuvo jokios rizikos, kad 
kas nors pastebės ar išgirs. 

Seras Čarlsas paėmė į rankas šį taip nekaltai atrodan- 
tį mechanizmą. 

- Jei žmogus, kuriam užteko proto sugalvoti tokį su- 
dėtingą dalyką, savo gabumus būtų panaudojęs geriems 
tikslams, - pradėjo jis. 

- Jis būtų galėjęs pasiekti net mūsų didžiosios ir šlo- 
vingosios šalies Premjero postą, - įsiterpė Velsas. - Bet, ma- 
tyt, nusikaltimai jam pasirodė švaresnis užsiėmimas už po- 
litiką. O dabar norėčiau priminti jums, kad Lankastergeite 
mūsų laukia vestuviniai pusryčiai 

Simsas, kuris šį rytą du kartus buvo atsidūręs mirtį 
nešančios kinokameros taikinyje - pakako vieno Žiurkės 
staigaus judesio, kad jis iškeliautų į kitą pasaulį, nebūtų 
suspėjęs jį išgelbėti nė Medousas - atsikrenkštė. 

- Dievaži taip, - nervingai sumurmėjo jis. - Ir aš pirma- 
sis pakelsiu tostą į jaunųjų sveikatą! 

